
Gach  nì  'bheir  an  t-Athair  dhomlisa,  thig  e  anì 
ionnsaidh ;  agus  an  tì  a  thig  airì  ionnsaidh,  cha 
a  mach  e. — Eoin.  vi.  37. 

Beagan  roimhe  so  anns  a'  chaibidil,  faodaidh 
tu  leughadh  gu'n  d'imich  an  Tighearn  Iosa  àir 
a  mhuir  chum  a  dhol  gu  Capernaum,  air  dha  a 
dheisciobuil  a  chur  roimhe  ann  an  luing ;  ach 
bha  a'  ghaoth  'nan  aghaidh  ;  ni  a  chuir  maill' 
air  an  luing  'na  turas.  Nise,  mu  'n  cheathramh 
faire  de  'n  òidhche  thainig  Iosa  'suas  riu,  a' 
coiseachd  air  a  mhuir,  agus  ghabh  iad  eagal. 

'Nuair  a  tha  'n  saoghal  g'a  nochdadh 
fèin  gu  dubh  agus  gu  h-uabhasach  do  pho- 
bull  Dhè,  tha'n  Tighearn  Iosa  g'a  thaisbeanadh 
fèin  dhaibh  air  mhodh  iongantach,  ni  air 
uairean  nach  fasa  dhaibh  a  ghiùlan  na  na  nithe 
a  bha  roimhe  sin  uabhasach  leo.  Bha  iad 
fo  eagal  roimh  'n  ghaoith  agus  roimh  'n  uisge  ; 
agus  bha  eagal  orra  mar  an  ceudna  roimh  'n 

Tighearn'  agus  an  Slànaighear,  'nuair  a  thais- 
bean  se  e  fèin  dhaibh  air  an  dòigh  ud. 

Ach  thubhairt  e  riu : — "  Is  mise  'ta  ann,  na 
biodh  eagal  oirbh." 

'S  e  chrioch  rau'n  nochd  an  Tighearn  losa 
e-f&n  d'a  phobull  (ged'  a  bhios  am  raodh  air 
an  dean  se  e  gu  brach  cho  uabhasach)  a  chum 
an  eagal  agus  an  trioblaid  a  lughdachadh. 

An  sin  ghabh  iad  e  'steach  do  'n  luing,  agus 
air  ball  ràinig  an  long  an  tìr  gus  an  robh  iad 
a'dol. 

'Nuair  a  tha  Criòsd  gu'n  a  bhi  maille  ri 
'phobull,  cha  ghluais  iad  ach  gu  inall  agus 
duilich  ;  ach  an  uair  a  thig  Esan  còmhla  riu, 
O  cho  luath  's  a'  stiùras  iad  an  cùrsa !  Cho 
luath  'sa  tha  iad  aig  ceann  an  uighe ! 

An  sluagh,  a  nis',  am  measg  an  robh  e 
'searmonachadh  fa  dheireadh,  'nuair  a  chunn- 
aig  iad  gu'n  d'  fhalbh  Crìosd  agus  a  dheis- 
ciobuil,  chaidh  iad  mar  an  ceudna  air  luingeas 
gu  Capernaum,  a  dh-iarraidh  Iosa.  Agus  air 
dhaibh  fhaotainn,  thubhairt  iad  (le  iongantas) 
— "A  Mhaighstir,  c'uin  a  thàinig  thu  'n  so?" 
Ach  fhreagair  los'  iad,  agus  thubhairt  e  : — 
"  Gu  deimhin  deimhin  a  ta  mi  ag  ràdh  ribh, 
Tha  sibh  gam'iarraidh,cha'nann  a  chionngu'in 
faca  sibh  na  mìorbhuilean,  ach  a  chionn  gun 
d'  ith  sibh  do  na  builinnibh,  agus  gun  do 
shàsaicheadh  sibh."     Eoin  vi.  26. 

Faodaidh  muinntir  Crìosd  a  leantainn  an 
cèin  air  son  buannachd  shalach  shaoghalta, 
mar  iad  so,  a  chaidh  na  dhèigh  thar  a  mbuir 


air  sgà  nam  buileannan.  Thèid  duine  greis 
tnhath  air  aghaidh  ann  an  diadhachd  air  sgà  a 
bhroinne,  seadh,  bheir  a  bhrù  air  duine  dol  an 
cèin  a  dh'iarraidh  Chrìosd. — Cha'n  e  comain- 
ean  miodalach  o'n  leth  a  muigh,  ach  ruintean 
gràsmhor  o'n  leth  a  staigh,  a  tha  'crùnadh  na 
h-oibreach  ann  an  sealladh  Chrìosd ;  ni  mò  is  e 
mòr  shaothair  no  coltas  aidmheil,  ach  an  gràdh 
dhasan  a  bheir  air  gabhail  riu. 

'Nuair  a  bhios  muinntir  ag  amhrac  air  scu 
fiùghantais  chàirdeil  bho  laimh  Chriosd,  mas  e 
's  gum  bi  an  cridheachan  breun  no  meallta,  ni 
esan  an  smachdachadh  le  geur  achmhasan  : — 
"  Tha  sibh  da  m'iarraidh,  cha  'n  ann  a  chionn 
gum  faca  sibh  na  mìorbhuilean,  ach  a  chionn 
gun  d'ith  sìbh  do  na  builisnibh,  agus  gun  do 
shàsaicheadh  sìbh. 

Thugaibh  fainear  a  rithist.  Cha  diult  e 
deagh  chomhairle  thoirt  seachad,  eadhon,  do 
leithid  sud  de  bhuidheann  ;  tha  e  'g  iarraidh 
orra  saoithreachadh  air  son  na  beatha  sin  a 
mhaireas  gu  siorruidh.  O  !  cia  cho  toileach 
'sa  bhiodh  Iosa  Crìosd  nam  b'e  agus  gu'n 
tigeadh  an  luchd-aidmheil  so,  a  ta  tighinn  da 
ionnsaidh  gu  cealgach,  da  ionnsaidhja  rìreamh, 
a  chum  is  gum  biodh  iad  air  an  tearnadh  ! 

Chi  sibh  gum  beil  an  ceann-teagaisg  a' 
labhairt  mòran  a  bharrachd  m'a  thiomchioll  a 
phobuill  so.  Agus  tha'n  Tighearn  Iosa  'cur 
roimhe  mar  cho-dhùnadh  do'n  iomlan,  agus  a 
©ur  an  cèill  do  bhrìgh  nach  robh  iad  ach  ag 


aidmheil  o'n  leth-a-muigh  a  mhain  mar  iadsan 
anns  nach  urrainn  d'a  anam  tlachd  aghabhail; 
gun  deanadh  se  e-fèin  toilichte  leis  an  f  huigh- 
eal  a  bhuilich  an  t-Athair  air  agus  their  e: — 
"  Cha  'n  eil  e  coltach  gum  bi  mis'  air  mo 
chliùthachadh  ann  bhur  slàinte,  ach  thug  an  t- 
Athair  dhomhsa  pobull,  agus  thig  iadsan  do 
m'ionnsaidh  ann  am  fìrinn;  agus  annta-san 
bi'dh  mi  làn-thoilichte."  Faodar  a'  ràdh  gur  e 
an  ceann-teagaisg  roimhe  so  stèidh  Chrìosd 
ann  an  coilionadh  an  ni  sin  anns  am  beil  e 
g'a  dheanamh  fèin  riaraichte  'an  dèigh  dha 
mòran  saoithreach,  agus  ioma'  searmoin  a 
chaitheamh  gu  diomhain.  Mar  labhair  e- 
fèin  leis  an  fhaidh. — "  Shaothraich  mi  ga 
diomhain  air  son  neo-ni,  agus  chaith  mi  mo 
neart  air  son  diomhanais."     Isa.  xlix.  4. 

Agus  mar  tha  e  'g  ràdh  a  rithist. — "  Tha 
mo  bhreth  maille  ris  an  Tighearn  agus  m'  obair 
maille  ri  mo  Dhia."  Mar  sin  tha  e  'g  ràdh 
sa'  cheann-teagaisg  : — "  Gach  ni  bheir  an  t- 
Athair  dhomhsa  thig,  e  am'  ionnsaidh,  cha 
tilg  mi  air  chor  sam  bith  a  mach  e."  Leis  na 
briathran  so,  uime  sin,  tha'n  Tighearn  Iosa 
Crìosd  a'  toirt  comh-fhurtachd  dha  fèin,  ann 
an  àm  a  bhi  smaointeachadh  air  cealgaireachd 
cuid  de  a  )uchd-leanmhainn.  Mar  an  ceudna 
shocraich  se  e-fèin  air  dha  beachdachadh  air 
cho  beag  drùghaidh  'sa  rinn  a  theagasg  ann  an 
Capernaum,  Corasin,  agus  ann  am  Bethsaida. 
'  Tha  mi  toirt  buidheachais  dhut,  O  Athair" 


(ars  esan),  "Thighearnnèimhagusnatalmhainn, 
air  son  gu'n  d'folaich  thu  so  o  dhaoine  eagnaidh 
agus  tuigseach  agus  gun  d'fhoillsich  thu  iad  do 
leanbaibh;  eadhoin  so,  Athair,  oir  is  ann  mar 
so  a  mheasadh  iomchaidh  ann  a  d'  lathair," 
Mat.  xi.  25.     Luc.  x.  21. 

Tha'n  ceann-  teagaisg  gucoitcheann  a' gabh- 
ail  a  steach  da  earrann  ann  an  dàimh  fa'-leth 
ris  an  Athair  agus  ris  a  Mhac ;  mar  a  tha  an 
comh-oibreachadh  le  chèile  chùm  slàint'a  phob- 
uill.  "  Gach  ni  bheir  an  t-Athair  dhòmhsa 
thig  e  am'  ionnsaidh,  agus  an  tì  a  thig  a  m' 
ionnsaidh  cha  tilg  mi  air  chòr  sam  bith  a  mach 
e" — Tha'n  cheud  earrann  de'n  cheann-teagaisg 
(gu  soilleir)  a'  ciallachadh  an  Athar  agus  a 
thiodhlaic ;  agus  an  earrann  eile,  a  Mhic  a' 
gabhail  ris  an  tiodhlac. 

Air  tùs.  Air  son  tiodhlac  an  Athar  tha'n 
nì  so  ri  bhi  air  a  thoirt  fainear;  'se  sin  r'a  ràdh, 
— An  tiodhlac  fèin,  agus  is  e  sin  tiodhlac 
dream  àraidh  do'n  Mhac.  Tha'n  t-Athair  a' 
tabhairt ;  agus  thig  an  tiodhlac  sin ;  "  Agus 
esan  a  thig,"  &c.  Tha  'n  tiodhlac  mar  sin  air 
a  dheanamh  suas  de  dhream  a  tha  'n  t-Athair 
a'  toirt  do  dh'  Iosa  Crìosd — A  rithist,  tha  sibh 
a'  faicinn  am  Mac  a'  gabhail  ris  an  tiodhlac ; 
agus  tha  sin  air  a  leigeadh  ris  anns  na  puingean 
sonraichte  so  a  leanas : — 

1.  'Na  shaor  aideachadh  gur  tiodhlac  e :  "  A 
bheir  an  t-Athair  dhomhsa." 

2.  'Na   choimhid  air  mhodh  sòlaimte  do'n 

ioraìan  agus  do  na  h-uile  cuid  de  'n  tiodhlac  . 
"  Gach  nì  a  bheir  an  t-Athair  dhomhsa." 

3.  Le  e  bhi  cur  roimhe  gun  toir  e  iadsan  d'a 
ionnsaidh  fèin.  "  Gach  ni  a  bheir  an  t-Athair 
dhomhsa  thig  e  a  m'  ionnsaidh." 

4.  Agus  le  e  bhi  dian  chur  roimhe  nach  toir 
aon  ni  air  ara  fuathachadh,  an  àra  dhaibh  a  bhi 
tighinn.  "  Agus  an  tì  a  thig  am'  ionnsaidh  cha 
tilg  mi  air  chòr  sam  bith  a  mach." 

Dh'fhaoidte  labhairt  mu  na  nithe  so  gu  lèir, 
raar  tha  iad  air  a  rahodh  so  air  an  leigeadh  ris, 
ach  is  roghnaiche  leara  labhairt  air  na  briath- 
raibh, — 

Sa'  cheud  àite.     Ann  an  rathad  minichidh. 

Sa'  n  dara  h-àite.  Ann  an  rathad  beachd- 
achaidh. 

Air  tiis.  Ann  an  rathad  mìnichidh,  "  Gach 
ni  a  bheir  an  t-Athair  dhomhsa."  Tha  na  fac- 
ail  so  "  gach  ni"  gu  tric  air  an  gnàthachadh 
anns  na  Sgriobturan,  agus  tha  iad  gu  bhi  air  an 
tuigsinn  ni  's  farsuinne,  mar  an  fhìrinn  no  'n 
argamaid,  air  sgàth  a  tha  iad  air  an  labhairt,  a' 
cur  an  cèill  an  aobhair  mu  'm  beil  iad  air  an 
cleachadh  cho  tric,  a  chum  is  gur  ann  a's  fearr 
a  thuigeas  sinn  ìnntinn  Chrìosda  da'n  taobh, 
mar  a  tha  iad  air  an  labhairt  an  so.  Feumaidh 
sinn  a  thoirt  fainear,  nach  eil  iad  a'  ciallachadh 
ach  an  aiteam  sin  a  mhain  a  thèid  a  thearnadh — 
iadsan  a  thig  a  dh'  ionnsaidh  Chrìosd,  eadhon, 
iadsan  "  nach  tilg  e  air  chor  sam  bith  a  raach." 
Amhuil  a  tha  na  facail  "  Uil'  Israef'  a'  ciall- 
achadh  (ged'  a  tha  i-ad  air  uairibh  air  a  gabhail 


air  son  teaghlach  Iacoib,  gu  h-iomlan).  "  Agufi 
mar  so  bidh  Israel  uil'  air  an  tearnadh."  Cha'n 
eil  iad  a'  ciallachadh  Israel  uile  anns  na  briath- 
ran  so : — "  Oir  cha'n  Israelich  iadsan  uile  a 
ta  o  Israel :  Agus  ni  mò  do  bhrìgh  gur  sliochd 
do  dh'  Abraham  iad  a  ta  iad  uile  'uan  cloinn  : 
Ach  ann  an  Isaac  ainmichear  do  shiol.  Is  e 
sin  r'a  ràdh,  cha  'n  iad  clann  na  feòla  clann 
Dè:  is  iad  clann  a'  gheallaidh  a  mheasar  mar 
shìol."  Rom.  ix.  6 — 8. 

Feumaidh  na  facail  so  "  gach  ni"  a  bhi  air 
an  cur  an  cuingead  agus  am  farsuinneachd  a 
rèir  agus  mar  ghiulanas  an  fhìrinn,  an  argam- 
aid  air  sgàth  am  beil  iad  air  an  cleachdadh, 
air  neo  mi-ghnàthaichidh  sinn  na  Sgriobturan, 
sinn  fèin,  agus  na  h-uile.  "  Agus  mise,  ma 
thogar  o'n  talamh  mi,  tàirnidh  mi  na  h-uile 
dhaoin'  am'  ionnsaidh,"  Eoin.  xii.  32.  Am 
faod  aon  duine  'smaointeachadh  gu'm  beil  "  na 
h-uile"  ann  an  so  a'  ciallachadh  gach  uile  dhuine 
air  an  t-saoghal ;  nach  bu  choltaiche  dha  shaoil- 
sinn  a  mheud  'sa  tha  do  rèir  farsuinneachd  an 
àite  ?  Agus  ma  tha  e'  ciallachadh  le  "  bhi  air 
a  thogail  o'n  talamh,"  mar  bu  choir  dha  'chiall- 
achadh,  a  bhi  air  a  thogail  'suas  gu  nèamh; 
agus  ma  tha  e  'ciallachadh  le  "  tarruinn  nan 
uile  dhaoine  da  ionnsaidh,"  an  tarruinn  a  dh' 
ionnsaidh  ionad  glòire ;  mar  sin  feumaidh  e 
chiallachadh  leis  "  na  h-uile  dhaoine,"  iadsan, 
agus  iadsan  a  mhain,  a  bhios  da  rìreamh  air  an 
tearnadh  o'n  fheirg  a  tha  ri  teachd.  "  Oir 
dhruid   Dia  iad  uile    ann    am  mi-chreideamh 

chura  tròcair  adheanamh  air  nah-uile,"  (Rom. 
xi.  32.)  Tha  "  na  h-uile"  againn  ann  an  so  a 
rithist;  tha,  "  na  h-uiie"  dà  uair  ;  Ach,  gidh- 
eadh  tha  'n  t-eadar-dhealachadh  as  mò  eadar 
"  na  h-uile"  a  th'air  an  ainmeachadh  anns  a' 
cheud  àite  agus  "  na  h-uile"  'th'air  an  ainm- 
eachadh  anns  an  àite  ma  dheireadh.  Is  iad 
"  na  h-uile"  a  th'air  an  ainmeachadh  anns  a 
cheann-teagaisg  na  h-Iudhaich,  eadhon  gach 
uile  Iudhach  air  an  t-saoghal.  Tha  'n  dara 
"  h-uile"  mar  an  ceudna  'ciallachadh  an  aon 
phobuill,  ach  cha'n  eil  acli  a  mhain  cho  liutha 
dhiù  's  air  an  dean  Dia  trocair.  "  Dhruid  e 
iad  uile  ann  am  mì-chreideamh,  a  chum  trocair 
a  dheanamh  air  na  h-uile."  Tha  "  na  h-uile" 
anns  a  cheann-teagaisg  raar  an  ceudna  gun  a 
bhi  air  a  ghabhail  ann  an  seadh  ni  's  farsuinne 
na  iadsan  a  bhios  air  an  tearnadh,  agus  iadsan 
a  mhain.     Ach  a  rithist, — 

Tha  na  facail  "  a  bheir  an  t-Athair  dhomh- 
sa,"  gu  bhi  air  an  cumadh  air  an  aon  dòigh  ris 
an  àireamh  thearc  cheudna,  "  Gach  ni  bheir 
an  t-Athair  dhomsa."  Ma  ghabhas  sibh 
tiodhlac  an  Athar  do  'n  Mhac  anns  an  t-seadh 
is  farsuinne,  oir  anns  an  t-seadh  sin  tha  iomadh 
air  an  toirt  dha  nach  tig  gu  siorruidh  d'a 
ionnsaidh,  eadhon  tha  iomadh  air  an  toirt 
dha  a  "  thilgeas  e  mach  ;"  uime  sin  nochd- 
aidh  mi  dhuibh  air  tùs  fìrinn  an  ni  so  agus  a 
rithist  an  seadh  anns  an  còir  an  tiodhlac  anns 
a'  cheann-teagaisg  a  bhi  air  a  thuigsinn. 


Air  tùs.  Tha  e  làn-shoilleir  nach  e  "  gach 
uile"  a  thugadh  do  Chrìosd,  ma  ghabhas  sibh 
tiodhlac  an  Athar  dhasan  anns  an  t-seadh  is 
farsuinne,  a  tha  air  a'  chiallachadh  anns  a' 
cheann-teagaisg. 

Anns  a  cheud  àite.  Do  bhrìgh  sin  gu  feum- 
adh  gach  uile  dhuine,  seadh,  gach  uile  ni  air 
an  t-saoghal  a  bhi  air  an  tearnadh.  "  Ata  na 
h-uile  nì"  (ars  Esan)  "  air  an  tabhairt  thairis 
dhomhsa  le  m'  Athair"  (Mat.  xi.  27)  So  tha  mi 
'smaointeach  nì  ris  nach  cuir  aon  duine  reus- 
onta  air  an  t-saoghal  aonta :  uime  sin,  feum- 
aidh  an  tiodhlac  anns  a'  cheann-teagaisg  a 
bhi  air  a  chumadh  ri  cuid  de  bhuidheann,  ri 
tiodhlac  a  tha  air  a  thabhairt  ann  an  rathad 
àraidh,  leis  an  Athair  do  'n  Mhac. 

Anns  an  dara  h-àite.  Cha  'n  f  haod  "  gach 
nì"  a  bhi  air  a  thuigsinn  air  sheòl  sam  bith, 
mar  a'  ciallachadh  na  thug  an  t- Athair  dhasan, 
athaobh  gun  tug  an  t-Athair  dhasan  cuid  agus 
eadhon,  iomadh,  gu  bhi  air  an  bristeadh  leis 
'nam  bloidibh.  "  Iarr  orm,"  ars  an  t-Athair, 
ris,  "  agus  bheir  mi  dhut  na  cinnich  mar 
oighreachd,  agus  criochan  na  talmhainn  mar 
shèilbh."  Ach  ciod  a  dh'  fheumas  e  dheanamh 
riu  ?  Am  feum  e  an  tearnadh  gu  h-iomian  ? 
Cha  'n  fheum.  "  Bristidh  tu  iad  le  slait  iar- 
ainn  ;  mar  shoìtheach  criadhadair,  pronnaidh 
tu  iad  nam  bloidibh."  (Salm.  ii.  8,  9.)  Cha  'n 
arn  air  a'  mhodh  so  a  bhuincas  e  riuthsan  a  ni 
e  thearnadh  le  'ghràs,  ach  ris  an  aiteam  a  bhios. 

E-fèin  agus  na  naoimh  a  riaghladh  ann  an 
ceartas  agus  le  dioghaltas.  (Faic  Taisb.  ii. 
26,  27-)  mar  a  chì  sibh  a  tha  ìad  air  an  iabh- 
airt  dhà  :  uimesin,  feumaidh  an  tiodhlac  anns 
a'  cheann-teagaisg  a  bhi  air  a  chumadh  ri 
cuidy  ri  t.iodhlac  a  th'air  a  thabhairt  ann  an 
rathad  àraidh  leis  an  Athair  do  'n  Mhac. 

Tha  e  air  a  chur  an  cèill  gu  soilleir  ann  an 
Leabhar  nan  Sàlm,  gum  beil  cuid  air  an  toirt 
dha  chùm  an  sgrios : — "  Agus  thug  thu 
dhomh  mo  nàimhdean  air  mhuineal,  iadsan  a 
dh'  fhuathaich  mi,  agus  ghearr  mi  as  iad." 
(Salm.  xviii.  40.)  Cha  'n  urrainn  uime  sin 
gum  beil  an  aiteam  so  ann  an  àireamh  na 
muinntreach  a  th'air  a  ràdh  anns  a'  cheann- 
teagaisg  a  thugadh  dhk,  agus  "  nach  tilgeadh 
e  air  chor  sam  bith  a  mach." 

Anns  an  treas  àite.  Tha  cuid  air  an  tabhairt 
do  Chrìosd  ;  a  chum  agus  gu'n  tabhair  e  leo- 
san  mu'n  cuairt  cuid  de  a  rùintean  glic' 
agus  mìorbhuilleach  'san  t-saoghal  so.  Mar 
sin  bha  Iudas  air  a  thoirt  do  Chrìosd,  chum 
agus  trìdsan,  eadhon,  mar  bha  e  a'  cur  roimhe 
ro-laimh  gun  tugadh  e  mu'n  cuairt  a  bhàs  fèin, 
agus  leis  a'  sin  slàinte  a  mhuinntir  thaghte  le 
fhuil,  seadh,  agus  b'èigin  do  dh'  Iudas  an 
gnìomh  sin  a  dheanamh  air  dòigh  air  an  do 
chaill  se  e-fèin  gu  sìorruidh  ann  na  thoirt  gu 
crìch.  Uime  sin,  tha  'n  Tighearn'  Iosa,  eadh 
on,  ann  an  call  Iudais,  ga  chumadh  fèin  ri 
breathanas  Athar  ;  mar  a  d'rinn  e  ann  an  sin, 

an  nì  a  bha  ceart,  eadhon,  ann  e  dh'  fhulang 
do  dh'  Iudas  bàs  a  Mhaighstear  a  thoirt  mu  'n 
cuairt,  a  chum  is  le  sin  a  dheanamh  gun  tugadh 
e  mu  'n  cuairt  a  dhamnadh  sìorruidh  fèin  mai 
an  ceudna. 

"  Ghleidh  mi,"  ars  Esan,  "  a  mhuinntir  a 
thug  thu  dhomh;  agus  cha  do  chailleadh  a 
h-aon  diubh,  ach  mac  an  sgrios  ;  a  chum  gum 
biodh  an  Sgriobtur  air  a  choimhlionadh." 
(Eoin.  xvii.  12.)  Aidicheamaid  uime  sin  gun 
robh  Iudas  air  a  thoirt  do  Chrìosd,  ach  cha 
b'ann  mar  'tha  muinntir  eile,  no  iadsan  a  th'air 
an  ainmeachadh  anns  a'  cheann  teagaisg ;  oir 
nam  b'ann  cha  deante  dearmad  air  e  bhi  air  a 
ghabhail  le  Crìosd,  no  bhi  air  a  ghleidheadh 
a  chum  na  beatha  maireannaich.  Bha  e  gu 
dearbh  air  a  thoirt  do  Chrìosd,  a  chum  agus 
gun  tugadh  e  trìdsan  mu  'n  cuairt  a  bhàs  l'èin 
mar  a  dh'  orduicheadh  ro-làimh,  agus  sin,  'na 
sgrios-san  a  rinn  e.  Seadh,  b'èigin  da  a  bhàs 
fèin  air  ar  son-inne  'thoirt  mu  'n  cuairt  lecall 
an  tì  sin  a  bhrath  e,  a  chum  is  gum  biodh  na 
Sgriobturan  air  an  coimhlionadh  ann  na  sgrios- 
san,  cho  math  ri  slàinte  chàich.  "  Agus  cha 
do  chailleadh  a  h-aon  diù  ach  mac  an  sgrios  a 
chum  is  gum  biodh  na  Sgriobturan  air  an 
coimhlionadh.' 

Uime  sin,  cha  'n  fhaod  an  tiodhlac  anns  a' 
cheann-teagaisg  a  bhi  air  a  ghabhail  anns  an 
t-seadh  a's  farsuinne,  ach  eadhon,  mar  a 
ghiulanas  na  facail  fèin  ;  oir  is  e  leithid  so  de 

thiodhlac  ris  an  gabh  esan,  agus  a  tha  e  gealì- 
tainn  a  bhios  na  mheadhon  èifeachdach  a  chum 
slàinte.  •'  Gach  ni  a  bheir  an  t- Athair  dhomh- 
sa  thig  e  am'  ionnsaidh,  agus  an  tì  a  thig  am' 
ionnsaidh  cha  tilg  mi  air  chor  sam  bith  a  mach 
e."  Thugaibh  fainear,  thig  iadsan  a  chaidh 
gu  h-àraidh  a  thoirt  dhomh,  agus  cha  bhi  iad 
air  chòr  sam  bith  air  an  diùltadh,  oir  is  e  sin 
fior  bhrìgh  a  chinn-teagaisg.  Uime  sin  is  e 
iadsan  a  th'air  an  sonrachadh  mar  an  "  tiodh- 
lac"  anns  a  cheann-teagaisg,  an  aiteam  a  th'air 
an  tabhairt  a  rèir  cùmhnanta  do'n  Mhac ;  au 
aiteam  a  tha  air  an  gairm  ann  an  àiteachan  eile 
an  "  sluagh  taghta,"  na  u  caoirich"  agus  "  clann 
a  gheallaidh,"  &c. 

Is  iad  so  iadsan  a  thug  an  t-Athair  do 
Chrìosd  a  chum  an  coimhid — an  aiteam  do  na 
gheall  Crìosd  a  bheathamhaireannach  ;  dhaibh- 
san  do  'n  tug  e  fhacal,  agus  a  bhios  aige  maille 
ris  na  riòghachd  a  chum  a  ghlòir  f  haicinn. 

"  Agus  is  i  so  toil  an  Athar  a  chuir  uaithe 
mi,  nach  caillinn  a  bheag  sam  bith  de  na  h- 
uile  thug  e  dhomh,  ach  gun  togainn  suas  iad  a 
rithist  air  an  latha  dheireannach.  Agus  bheir 
mi  a  bheatha  mhaireannach  dhaibh,  agus  cha 
sgnosar  iad  am  feasd,  ni  mò  a  spìonas  neach  air 
bitn  as  mo  làimh  iad.  'S  e  m'  Athair  a  thug 
dhomhsa  iad,  is  mò  e  na  na  h-uile,  agus  cha  'n 
urrainn  neach  air  bith  'a  spionadh  à  làimh  m' 
Athar.  Chum  mar  thug  thu  cumhachd  dha 
thar  gach  feèil,  na  h-uilea  thug  thu  dha  gun 

tugadh  esan  dhaibh  a  bheatha-mhaireannach. 
Bu  leatsa  iad,  agus  thug  thu  dhomhsa  iad, 
agus  choimhid  iad  t'f  liacal ;  Air  an  son-san 
tha  mi  guidhe:  Cha  'n  eil  mi  a'  guidhe  air  son 
an  t-saoghail,  ach  air  son  na  muinntir  sin  a 
thug  thu  dhomh  ;  oir  is  leats'  iad.  Agus  is 
leatsa  na  h-uile  nithe  a's  leamsa,  agus  is  leamsa 
na  nithe  a's  leatsa,  agus  a  ta  mi  air  mo  ghlòr- 
achadh  annta.  Athair  Naomha,  coimhid  iad 
san  trìd  t'ainme,  a  thug  Ihu  dhomhsa,  chum  's 
gum  bì  iad,  'nan  aon  mar  a  ta  sinne.  Athair, 
is  àill  leam  an  dream  a  thug  thu  dhomh,  gum 
bì  iad  maille  rium  far  am  beil  mi ;  chum  is  gura 
faic  iad  mo  ghlòir  a  thug  thu  dhomh  ;  oir 
ghràdhaich  thusa  mì  mu'n  do  leagadh  bun- 
aite  an  domhainn." — Eoin.  vi.  39  ;  x.  28,  29  ; 
xvii.  2,  6,  9,  10,  11,  24. 

Tha  na  briathran  a  labhair  Crìosd  ann  an 
àiteachan  fa'  leth  de'n  Sgriobtur,  a'ciallachadh 
an  aon  nì  ris  a'  cheann-teagaisg : — "  Gach  nì 
bheir  an  t-Athair  dhomhsa.'"'*  Uime  sin  (mar 
a  labhair  mi  roimhe)  cha  'n  f  haod  na  facail  so 
"  gach  nì"  agus  mar  an  ceudna,  facail  eile,  a 
bhi  air  an  tuigsinn  no  bhi  air  an  gabhail  do  'r 
n-ionnsaidh  air  a  mhodh  sin  a  tha  ar  n-ìnntinn 
amaideach  ullamh  gu  thoirt  a  chreidsinn  oirn  : 
a  thaobh  gum  beil  iad  gu  bhi  air  an  tuigsinn, 
ann  an  rathad  farsuinn  agus  cumhann,  a  rèir  fìr 
bhrìgh  a'  chinn-teagaisg.  Feumaidh  sinn  air 
an  aobhar  sin,  a  bhi  gu  dìcheallach  a'  beachd- 
achadh   air    brìgh   a'   chinn-teagaisg,  agus  a' 

faotainn  soilleireaehd  air;  le  choimheas  n 
briathran  eile  Dhè,  a  chura  gu  bi  sinn  ni's  com- 
asaiche  ìnntinn  an  Tighearn  a  thuigsinn,  anns 
an  f  hacal  a  thug  e  dhuinn  a  chum  na  crìche  sin. 
"  Gach  ni  bheir  an  t-Athair." — Leis  an 
f  hacal  so,  "  Athair,"  tha  Crìosd  a  toirt  cunnt- 
as  dhuinn  m'a  thimchioll  an  Tì  a  tha  "  tabh- 
aìrt"  nì,  leis  am  faod  sinn  ioma'  nithe  feumail 
ionnsachadh ;  Air  tùs,  Gum  beil  an  Tighearna 
Dia  agus  Athair  ar  Tighearn'  Iosa  Crìosd  a 
eo-oibreachadh  leis  a'  Mhac  ann  an  sàbhaladh 
a  phobuill.  Ach  is  f  ìor,  gum  beil  a  ghnìomhara 
a  chum  ar  slàinte  air  an  oibreachadh  air  dòigh 
air  leth  bho  ghnìomharan  a  Mhic.  Charobh  e 
comasach  air  an  nì  sin  a'  dheanamh  dhuinn  a 
rinn  am  Mac.  Cha  do  bhàsaich  e,  cha  do 
dhoirt  e  fhuil  air  son  ar  saoraidh  mar  a  rinn  am 
Mac,  ach,  gidheadh,  tha  làmh  threun  aig'  ann 
ar  saoradh  mar  thubhairt  Crìosd : — "  Oir  is 
toigh  leis  an  Athair  fèin  sìbh,"  agus  tha  ghràdh 
air  fhoillseachadh  ann  a'  sinne  thaghadh  agus 
ann  ar  toirt  seachad  d'a  Mhac,  seadh,  agus  mar 
an  ceudna,  ann  e  thoirt  a  Mhic  seachadh  mar 
èirig  air  ar  son.  Uime  sin,  tha  e  air  a' 
ghairm : — "  Athair  nan  tròcair,"  agus  "  Dia 
nan  uile  chomh-f  hurtachd."  Oir  'an  so  fhuair 
an  t-Athair  fèin  rathad  air  a  ghràs  a  leigeadh 
d'ar  n'  ionnsaidh  tre  dhà  thaobh  agus  fuil 
cridhe  Mac  a'  Ghaoil.  Uime  sin,  tha'n  t- 
Athair  gu  bhi  air  a  chuimhneachadh  agus  air 
a  chliuthachadh,  mar  an  Tì  aig  an  robh  làmh 

threun  ann  an  sàbhaladh  pheacach.  "  A  toirt 
buidheachais  do'n  Athair,  a  rinn  sinne  iom- 
chaidh  a  chura  a  bhi  'nar  Iuchd  compairt  de 
dh'  oighreachd  nan  naomh  anns  an  t-solus." 
Oir  "  chuir  an  t-  Athair  a  Mac  uaithe  gu  bhi 
na  Shlànaighear  an  domhainn.''  (Eoin.  xvi. 
27.  2  Cor.  i.  3.  Col.  i.  12.  1  Eoin.  iv.  14.) 
Tha  sinn  a'  faicinn  mar  an  ceudna  anns  a' 
eheann-teagaisg,  gum  beil  an  t-Athair  a'  toirt  a 
pheacaich  do  Crìosd  a  chum  a  thearnadh. 

A  rithist.  Tha  Iosa  Crìosd  *an  Tighearna 
Ieis  an  fhacal  so  "  Athair"  g'ar  deanamh  fior- 
eòlach  air  an  fhear-thabhairr.  Gu  nadurra  tha 
ainm  mòr  Dhè  uabhasach  leinn  r'a  chluinntinn, 
gu  h-àraidh,an  uair  a  thae  air  achomharrachadh 
a  mach  dhuinn  leis  na  h-ainmeannan  so  a  ta  'cuir 
an  cèill  a  cheartais,  a  naomhachd,  a  chumh- 
achd,  agus  a  ghlòir.  Ach  a  nise  tha'm  facal 
so  "  Athair"  na  fhacal  air  am  beil  sinn  glè 
eòlach.  Cha'n  eil  e  a'  cuir  eagail  air  bith  air  a' 
pheacach,  is  ann  a's  dàch'  e  a  chridhe  aomadh 
gu  gràdh,  agus  a  bhi  aoibhneach  air  dha 
cuimhneachadh  air-san.  Uaithe  so,  dh'iarr 
Crìosd  òirn'  'nuair  a  chuireamaid  suas  ar 
n-achanaich  le  dànachd  dhiadhaidh,  a'  ràdh  : — 
"  Ar  n'  Athair  a  ta  air  nèamh,"  a  co-dhunadh  le 
chofior-eòlach'sa  tha  sinn  air  an  fhacal  chàird- 
eil  sin,  gur  ann  is  dàine  thèid  clann  Dhè  air  an 
aghaidh  ann  an  ùrnaigh  gu  nithe  mòra  aslach- 
adh.  Mhothaich  mi-fhìn  iomadn  uair  'nuair 
a's  urrainn  mi  am  facal  so  "  Athair"  a'  ràdh 

guru  beil  e  deanamh  nis  mò  dh'fheum  dhomh 
no  'ni  e  'nuair*  ghairmeas  mi  air  le  ainm 
sgriobturail  sam  bith  eìle.  Tha  e  airidh  air  a 
thoirt  fainear  nach  robh  an  t-ainm  so  air  a 
ghairm  do  Dhia  ach  aineamh  leis  na  naoimh 
o  shean,  ri  lìnn  an  t-Sean-Tiomnaidh.  Is  ro 
ainmig  a  gheibh  sibh  e  air  a  ghairm  leis  an 
ainm  so  :  theagamh  nach  faigh,  air  uairean  ann 
an  trì  no  ceithir  de  Leabhraichean.  Ach  a' 
nise,  ri  lìnn  an  Tiomnaidh-Nuaidh,  cha  'n  eil  e 
air  a  ghairm  le  ainm  sam  bith  eile  cho  tric, 
araon  leis  an  Tighearn  losa  Crìosda  fèin  agus 
leis  na  h-Abstoil  as  a  dhèigh  Gu  dearbh  is 
e  'n  Tighearn  Iosa  'rinn  an  t-ainm  so  coit- 
cheann  air  tùs  a'measg  nan  naomh,  agus  a 
theagaisg  dhaibh  a  ghnàthachadh  'nan  sear 
moinean,  'nan  ùrnaighean,  agus  'nan  sgrìobh- 
aidhean,  do  bhrìgh  e  bhi  ni's  taitneich'a  chum 
ar  còir  air  Dia  a  thaisbeanadh  ni's  soilleire  no 
facal  sam  bith  eile,  oir  leis  an  ainm  so  thasinn 
air  ar  tabhairt  gu  thuigsinn  gu'm  beil  gach  uile 
thròcair  a  tha  sinn  a  mealtainn  a'  sruthadh  bho 
Dhia,  agus  gur  sinne  mar  an  ceudna  a  tha  air 
ar  gairm  a  chlann  trìd  uchd-mhachdachd. 

"  Gach  ni  bheir  an  t-Athair." — Chan  eil  am 
facal  "  bheir"  coltach  no  do  rèir  cainnt  no 
briathran  eile  Chrìosd,  ach  tha  e  coltach  ri  bhi 
foillseachadh  nach  eil  an  tiodhlac  a  thug  an  t- 
Athair ;  do'n  Mhac  mar  ghniomh  a  chaidh 
seachad,  ach  mar  ghniomh  atafathast  alathair 
agus  a  mhaireas  ;  on  a  shaidh  an  tiodhlac  so  a 

bhairigeadh  air  Criosd  an  uair  a  chaidh  an 
cùmhnanta  siorruidh  a  nasgadh  eadar  e  fèin 
agus  an  t-Athair  roimh  chruthachadh  nan  uile 
shaoghal.  Uime  sin,  anns  na  h-àitean  eile 
anns  am  beil  an  tiodhlac  air  ainmeachadh  tha 
iomradh  air  mar  ghniomh  a  chaidh  seachad, 
mar  "  gach  nì  a  thvg  e  dhomhsa  :*'  "  d'a  cho 
liugha  sa  thug  e  dhomh  :"  "  thug  thu  dhomhs' 
iad."  Air  an  aobhar  sin  is  èigin  gur  e  so  ceud 
agus  priomh  bhrigh  nam  facal  so  : — "  A  bheir," 
air  neo  bithidh  teagasg  an  taghaidh  agus  a 
chùmhnanta  shiorruidh  a  rinneadh  eadar  an 
t-Athair  agus  am  Mac,  air  a  ghluasad,  no  air  a 
chuir  an  teagamh  le  daoine  mearachdach  agus 
aingidh  ;  oir  faodaidh  iad  a  ràdh  nach  tug  an 
t-Athair  na  h-uile  bhios  air  an  tearnadh  do 
Chriosd  mu'n  do  rinneadh  an  saoghal :  do 
bhrigh  gum  beil  gniomhara  an  tabhairt  (do 
Chriosd)  na  ghniomh  buan-mhaireannach. 

Ach  a  rithist.  Cha'n  eil  na  facail  so — a 
tabhairt  gu  bhi  air  an  diùltadh,  no  air  an  cur 
air  chùl,  oir  a  ta  am  brìgh  cheart  fèin  da  leanmh- 
ainn,  agus  a  cuir  an  cèill  dhuinne, 

Anns  d  cheud  àite.  Ged  a  tha  gniorahar'  an 
tabhairt  a  gabhail  a  staigh  am  measg  dhaoine, 
an  tìm  a  chaidh  seachad,  no  tha  ri  tighinn ; 
gidheadh,  le  Dia  chan  eil  e  mar  sin.  Tha  na 
nithe  a  chaidh  seachad,  no  tha  ri  tighinn  a  ghnà 
a  làthair  am  beachd  Dhè,  agus  a  Mhic  Iosa 
Crìosd.  "  A  ta  gairm  nan  nithe  sin  nach  eil 
idir  ann,  mar  gum    biodh   iad  ann :"  agus  a 

rithist,  "  Tha  fìos  obair  fèin  uil'  aig  Dia  o 
thoiseach  an  t-saoghail."  Tha  gach  ni  a  lath- 
air,  ann  ara  beachd  Dhè,  agus  is  amhail  a 
tha  tiodhlac  an  Athar  do'n  Mhac,  ged  a  tha  e 
dhuinne  mar  thae  air  fhoillseachadh  'san  f  hac- 
al  mar  ghniomh  a  chaidh  seachad.  Rom.  iv. 
17.     Gniomh.  xv.  18. 

Anns  an  dara  h-àiie.  Faodaidh  Criosd 
labhairt  mar  so,  a  chum  a  nochdadh  nach 
b'ann  aig  aon  àm  no  còlath  a  thug  an  t-Athair 
dha  a  chuibhrinn  so  mu'n  robh  an  saoghal  ann, 
aoh  iadsan  a  thwg  e  dha,  gun  tabhair  e  dha  iad 
a  rithist:  se  sin  gun  toir  e  dha  iad  aig  àm 
an  iompachaich,  oir  is  e  an  t-Athair  a  tha 
dha'n  tabhairt  a  dh'ionnsaidh  Chrìosd.  Eoin. 
vi.  44. 

Mar  chaidh  a  ràdh.  «  Ann  an  trusgan  de 
dh-obair,  ghrèis  bheirir  i  chum  an  Rìgh  ;"  'se 
sin  ri  ràdh,  ann  an  ionracas  Chrìosd.  Oir  is  e 
Dia  a  ta  cuir  fireantachd  as  leth  na  muinntir  a 
bhios  air  an  tearnadh.    Salra.  xlv.  14.  1  Cor.  1. 

Tha  duin'  air  tùs,  a  tabhairt  a  nighin  do 
dh-fhear  àraid  ri'  pòsadh  aig  àm  an  rèitich ; 
agus  tha  sin  a  ciallachadh  an  tìm  a  chaidh 
seachad,  agus  tha  e  ga  toirt  dha  a  rithist  latha 
a'  phòsaidh.  Theagamh  gum  beil  brìgh  a 
chinn-teagaisg  anns  an  t-seagh  so  ma  dheir- 
eadh,  a'  ciallaehadh,  se  sin  gach  ni  thug  an 
t-Athair  do  dh'  losa  Criosd  mun  robh  an 
saoghal  ann,  gun  toir  e  dha  iad  a  rithist  air 
latha  am  pòsaidh,  no'n  iompachaidh. 

Tha  na  nithè  bheir  daoine  seachad,  gu  tric 
na's  fearr  anns  a'  cheud  dol  a  mach  ;  se  sin  ri 
ràdh,  am  feadh  a  bhios  iad  ùr  ;  agus  is  e  is 
ceann-fàth  da  sin  gum  beil  gacb  nì  talmhiadh 
a'  fàs  sean,  ach  cha'n  ann  mar  sin  le  Criosd  ; 
cha'n  eil  tiodhlac  an  Athar  sean  agus  mi- 
dhealbhach  no  neo-thaitneach  na  làthair,  uime 
sin  tha  e  dhasan  daonnan  nuadh.  'Nuair  a 
labhair  an  Tighearna  ma  thìr  Chanaan  a  thoirt 
do  Chlann  Isareil  cha  tubhairt  e  gun  tug  e 
dhaibh,  no  gun  tugadh  e  dhaibh  e,  ach  mar 
so : — "  Tha'n  Tighearna  do  Dhia  a  toirt  dhut 
an  f  hearainn  mhath  so."  (Deut.  ix.  6.)  Ged 
a  thug  e  dhaibh  e  an  uair  a  bha  iad  ann  an 
leasraidh  an  aithrichean  ceudabh,  bliadhna 
roimhe  sin.  Gidheadh  cha  tubhairt  e  gun 
tug  e  dhaibh  e,  mar  gum  biodh  iad  san  àm  a 
gabhail  sèilbh  air,  am  feagh  a  bha  iad  fathast 
oir  taobh  thall  Iordain.  Ciod  e  eile  'bhrìgh  ? 
Tha  mi  gabhail  ris  gur  e  so ;  a  clium  agus  gum 
biodh  e  do  ghnà  dhaibh  ùr,  cho  ùr  is  ged 
nach  biodh  iad  ach  a  gabhail  sèilbh  air  a  nis' 
Agus  is  ionnan  a  tha  tiodhlac  an  Athar,  anns  a' 
cheann- teagaisg  do'n  M  hac,  tha  e  daonnan  nuadh 
mar  gum  biodh  e  buanachadh  do  ghnà  mar 
sin. 

"  Gach  nì  bheir  an  t-Athair  dhomhsa."  Anns 
na  briathran  so  tha  luaidh  air  dà  phearsa,  an 
t-Athairagus  am  Mac  ;  tha'n  t-Athair  a'  tabh- 
airt,  agus  tha  'm  Mac  a'  gabhail,  no  gabhail 
ris  an  tiodhlac  so.    Tha  so  a  nis,  anns  a'  cheud 

àite  'toirt  dearbhadh  soilleir,  ged  is  e'n  t-Athair 
agus  am  Mac  agus  an  Spiorad  Naomh'  an  t-aon 
Dia  Siorruidh,  gum  beil  iad  nam  pearsaidh  air 
leth.  Is  aon  an  t-Athair,  Is  aon  am  Mac,  agus 
is  aon  eil'  an  Spiorad  Naomha.  Ach  a  thaobh 
nach  eil  iomradh  anns  a'  cheann-teagaisg  ach 
air  dithis  de'n  triuir,  labhram  facal  mu'n  dithis. 
Cha'n  urainn  e  bhith  ann  an  seadh  reusanta  gur 
aon  phearsa,  an  tì  a  bheir  agus  an  tì  a  ghabhas : 
esan  a  tha  tabhairt  cha'n  ann  d'a  fèin  ach  do 
neach  eile,  Cha'n  ann  do'n  Athair  a  bheir  an 
t-Athair,  se  sin  ri  ràdh,  dha  fèin  ach  do'n 
Mhac  ;  ni  mò  tha'm  Mac  a  gabhail  bho'n  Mhac 
ach  bho  'n  Athair.  Oir  an  uair  a  bheir  an 
t- Athair  àithne  cha'n  ann  da  fèin,  ach  do  neach 
eile  mar  a  thubhairt  Criosd : — "  Ach  an  t- 
Athair  a  chuir  uaithe  mi  thug  e  àithne  dhomh." 
"  Is  aon  mise  tha  deanamh  fianais  am  thim- 
chioll  fèin,  agus  tha'n  t- Athair  a  chuir  uaithemi 
a'  deanamh  fianais  am  thimchioll,  Eoin.  xii.49i 
vii.  18. 

Osbarr,  tha  ni  air  a  ghabhail  a'  steach  an  so 
nach  eil  air  a  labhairt,  se  sin  ri  ràdh,  nach  tug 
an  t-Athair  na  h-uile  dhuine  do  Chriosd;  se 
sin  ann  am  brìgh  a  chinn  teagaisg,  ged  a  thug 
e  dha  mar  a  thuirt  mi  roimhe  ann  an  seadh  far- 
suinn  na  h-uile  dhuine,  oir  mar  sin  bhiodh  na 
h-uile  air  an  tearnadh  :  uime  sin  thug  e  cuid 
diu  seachad  air  dòigh  eile.  Thug  e  cuid  diu 
thairis  do  dh-iodhalaoradh,  do  mhiannaibh 
truaillidh,    agus    do    dh-inntinnean    gràineil. 

Thug  e  iad  so  thairis  ann  na  cnoraicn  alr  son 
an  sgrios,  a  chum  agus  gum  ouain  iad  toradh 
an  gniomhara  agus  gum  bi  iad  làn  de  thuaras- 
dal  an  sligheachan  fèin.  (Faic  Gniomh.  vii. 
42.  Rom.  i.  24,  26,  28.)  Ach  cha  tug  e 
thairis  na  h-uile  dhuine  mar  so,  am  buidhean 
do'n  nochd  e  trocair,  mar  thubhairt  e-fèin  ; — 
"  Oir  bheir  mise  maitheanas  dhaibh  sin  a 
chaomhnas  mi."  'Nise  thug  e  iad  so  do  Chriosd 
na  thiomnadh,  mar  dhìleab  agus  mar  chuibh- 
rinn :  "  Agus  is  i  so  toil  m'  Athar  a  chuir 
uaidhe  mi,  nach  caillinn  a  bheag  sam  bith  do'n 
uile  thug  e  dhomh  ach  gun  togainn  suas  e 
rithist  air  an  latha  dheireannach."  Ier.  1.  20 
Eoin.  vi.  39. 

Feumaidh  an  t-Athair  uime  sin, — a  thaobh 
an  toirt  dhasan  a  chum  an  tearnadh  na  nithe  so 
a  leanas  a  dhearbhadh  dhuinn  : — 

Anns  a  cheud  àite.  Gum  beil  e  comasach 
an  ni  sin  a  shonraich  Dia  a  fhreagairt,  se  sin  an 
saoradh  o'm  peacaibh  agus  o'm  buairidhean,  is 
ro  antromaich,  (Eabh.  vii.  25.)  Uaidhe  sin  a 
dubhradh  gum  beil  e  "  cumhachdach  gu  tearn - 
adh."  Agus  a  rithist  gun  gheall  Dia  bho 
shean,  gun  cuireadh  e  Slànaighear  a  dh'  ionn- 
saidh  a  phobuill,  (Isa.  Ixiii.  1.  Salm.  lxxix. 
19)  Uime  sin  ghairmeadh  mar  ainm  dheth  :  an 
t-Iongantach;  an  Comhairleach ;  anDia  Cumh- 
achdach  ;  an  t-Athair  siorruidh,  Prionnsa  na 
sìthe.  Tha  'm  peacadh  treun,  tha  Sàtan  treun  ; 
agus  is  amhail  a  ta  mallachd  an  lagha  •  uime 

sin  feumaidh  gu'm  bi  Ios'  air  a  mheas,  Uile- 
chumhachdach  le  Dia  an  t-Athair  do  bhrìgh 
gun  tug  e  a  shluadh  taghta  dha  a  chum  an 
saoradh,agus  an  teisriginn  bho  nah-uilc  threun' 
so  a  chaidh  ainmeachadh,  a  dh'  ain-deoin  an 
neart  agus  an  cumhachd. 

Agus  tha  e  dearbhta  dhuinn  gun  robh  e  cho 
treun  so  an  uair  a  bha  e  saoithreachadh  anns  an 
earrann  ud  de  ar  saoradh,  chuir  e  as  do'n  bhàs 
agus  mhill  se  esan  aig  an  robh  cumhachd  a 
bhàis,  sgrios  e'n  uaigh  agus  chuir  e  crìoch  air 
a'  pheacadh,  agus  air  a  bhuadhan  cronail  do'n 
aiteam  sin  a  thug  an  t  Athair  dha,  chaith  e  air 
falbh  mallachd  an  lagha  a  rinn  e  thàirneadh  ris 
a'  chrois  a  deanamh  buaidh-chaithream  tharta 
air  a  chrann :  agus  nochd  e  na  nithe  sin  gu 
follaiseach  (2  Tim.  i.  10.  Eabh.  ii.  14,  15. 
Hos.  xiii.  14.  Dan.  ix.  24.  Gal.  iii.  13.  Col. 
ii.  14,  15).  Nochd  agus  aig  a'  cheart  àmsa  fèin, 
mar  chomharradh  air  a  bhuaidh-chaithream, 
dh'eirich  e  bho  na  mairbh  ;  agus  tha  iuchraich- 
ean  ifrinn  agus  a  bhàis  aige  na  ghleatanas 
fein !  Taisb  i.  18. 

Anns  an  dara  h-òite.  Tha'n  t- Athair  dha'n 
toirt  seachad  dhasan,  a'  toirt  dearbhadh  soilleir 
dhuinn  gum  beil  agus  gum  bi  e  dìleas  ann  na 
dhreuchd  mar  Eadarmheadhonair,  agus  uime 
sin  gu'm  bi  iad  air  an  dion  le  dhìlseachd,  bho 
thoradh  agus  bho  dhuais  am  peacannan,  ni  is 
damnadh  siorruidh.  Agus  thuirt  an  Spiorad 
Naomha  fèin  gun  robh  e  dìleas  dhasan  a  dh- 

òrduich  e"  (Eabh.  iii.  2.)  se  sin  aijn  an  cib- 
reachadh  a  mach  slainte  na  buidhne  'thug  an 
t-Athair  «iha  'chum  na  crìche  sin.  Mar  bha 
Maois  dìleas  na  theaghlach  fèin.  Seadh,  agus 
mòran  ni's  dilse,  oir  cha  robh  Maois  dìleas  ach 
mar  sheirbheiseach  ann  an  taigh  Dhè,  ach 
Crìosda  mar  mhac  thar  a  theach  fèin. 

Air  an  aobhar  sin  tha'n  duine  so  air  a  mheas 
airidh  air  am  barrachd  cliù  na  tha  Maois, 
a  thaobh  gum  beil  e  ni's  dìlse  no  esan  agus 
mòran  nis  urramaiche,  uime  sin  annsan  agus 
ann  na  f  hirinn  agus  'na  dhìlseachd  tha  Dia  lan- 
thoilichte,  agus  chuir  e  uachdaranachd  a  phob- 
aill  air  a  ghuailibh,  le  lan-chinnt  nach  bi  ni 
air  bith  a  dh  easbhaidh  air-san  a  chum  a  rùn  a 
cho-lionadh,  agus  air  a'  sin  thug  e  lan-dearbh- 
adh  cheana;  oir  an  uair  a  dhruid  an  t-àm  dlù 
dha  anns  an  robh  f  huil  le  ceartas  nèimh'  air 
iarraidh  air,  a  chum  an  saoradh,  an  ionnlad 
agus  an  glanadh,  dhoirt  se  i  à  chridhe  mar  gun 
doirteadh  e  uisg  à  soigheach,  gun  a  bheaths 
fèin  a  chumhna,  chum  agus  nach  rachadh  a 
bheatha  shuthainn  a  tha  air  a  tasgaidh  shuas  air 
nèamh  a  chumail  bho  phobull,  Agus  is  ann  air, 
an  aobhar  sin  a  ghairm  Dia  dheth. — "  m'  òglach 
firinneach."  (Isiah  liii.  11.)  Oir  cha  b 'urr 
ainn  fhireanntachd  a  bhi  iomlan,  mar  a  biodh 
e  dìleas  gus  an  ceum  a  bfhaide  mach  de'n 
obair  a  ghabh  e  os-làimh.  Uime  sin,  is  ann 
a  thaobh  gum  beil  e  dileas  agus  firinneach,  as 
aobhar  gur  ann  ann  am  fireanntachd  a  bheir  e 

breth :  agus  a'  saoithreachadh  a  chum  saors  a 
shluaigh  a  dheanamh  foirfe  co-lionaidh  e  gu 
dìleas  an  obair  a  chaidh  earbsa  ris.  Tha  fios 
aig  an  Athair  air  a'  so,  agus  air  an  aobhar  sin 
thug  e  'shluadh  taghta  dhà. 

Anns  an  treas  àite.  Tha'n  t-Athair,  le  toirt 
dha  a  shluaigh  a  chum  an  tearnadh  a'  cuir  an 
cèill  gum  beil  agus  gum  bi  e  suairce,  foighid- 
neach  riu,  fo  gach  ciont  agus  mì-ghiùlan  :  Cha'n 
fheudar  a  smaointeachadh,  gach  deuchainn, 
agus  masladh  a  f  huair  Mac  Dhè  bho'n  phobull 
a  thugadh  dha  a  chum  an  tearnadh  ;  Tha  e  air 
a  ràdh  gun  robh  e  'na  Chlach-dhearbhaidh,  oir 
bha  e  air  a  chur  gu  fhulang,  cha  b'ann  a  mhain 
leis  an  diabhol,  aingeachd  a  pheacaidh,  bàs 
agus  mallachd  an  lagha;  ach  mar  an  ceudna 
le  aineolas  an  t-sluaigh,  mi-riaghailt  agas  tuit- 
eam  am  buaireadh,  &c.  Tha  e  air  a  ràdh  : — 
"  Is  Dia  thusa  a  ta  ealamh  gu  maitheanas, 
tròcaireach,  mall  a  chum  fèirge  agus  pailt  ann 
an  truacantas."  Agus  gu  dearbha  mar  biodh 
e  mar  sin  cha  b'urrainn  e  cur  suas  le'n  giùlan 
bho  linn  Adhaimh  gu  so ;  air  an  aobhar  sin 
tha'  thruacantas  agus  innigh  d'a  Eaglais,  air  a 
mheas  a'  toirt  barr  air  truacantas  agus  innigh 
màthar  da  gin  fein  : — "  An  di-chuimhnich 
màthar  a  leanamh  cìche,  gun  iochd  a  dhean- 
amh  air  mac  a  cuim  ?  Feudaidh  eadhon  iadsan 
di-chuimhneachadh,  ach  cha  dì  chuimhnich  mis' 
thusa."  (Nehem  :  ix.  17;  Isaiah  xlix.  1.5.) 
Thug  Diaaon  uair  do  Mhaois,  (mar  sheirbheis- 

each  Chriosd.)  buidhean  de  a  shluagh  a 
chum  an  giùlan  na  uchd,  ach  cha  tug,  n'a 
b'f  haide  na  bho  'n  Eiphit  gu  tìr  Chanaan;  agus 
be  Maois  do  rèir  mar  thuirt  an  Spiorad  Naomha 
m'a  thinchioll,  an  duine  bu  chiùine  bha  'nuair 
sin  air  thalamh  ;  agus  ghràdhaich  e'm  pobull 
gu  h-anabliarrach,  ach  cha  do  chum  a  chiùinead 
no  'ghràdh  suas  e  air  an  turas  sin  ;  dh'  f  hailing 
e  fo'n  uallach  agus  dh'  fhàs  e  friothnasach, 
eadhon  gu  Dia  a  bhrosnachadh  gu  fèirg : — 
"  Agus  thuirt  Maois  ris  an  Tighearna  c'arson 
a  bhuin  thu  gu  h-olc  ri  d'  sheirbheiseach  ?  ach 
ciod  an  t-olc  anns  na  bhuineadh  ris?  Gun 
tubhairt  an  Tighearna: — "  Giùlain  ad'  uchd  iad 
(mar  aghiùlanas  oid-altruim  leanamh  na  cìche,) 
chum  an  fhearainn  a  mhionnaich  thu  do'n 
aithrichibh."  Agus  cia  mar  sin  a  thachair? 
*c  Ca'n  urrainn  mise,"  arsa  Maois,  "  cuidthrom 
an  t-sluaigh  so  a  ghiùlan  a'm  aonar  a  chionn 
gum  beil  e  ro  thròm  air  mo  shon,  ma  bhuineas 
tu  rium  mar  so  marbh  mi  guidheam  ort,  as  an 
làimh  agus  na  faiceam  mo  thruaighe."  (Air- 
eamh.  xi.  11,  12,  13,  14.)  Thug  Dia  iad  do 
Mhaois  r'an  giùlan,  a  chum  agus  gu'n  nochdadh 
e  macantas  agus  foighidean  daibh,  fo  gach 
brosnachadh  leis  am  brosnaicheadh  iad  e,  bho 
'nuair  a  dh'  f  hag  e'n  Eiphit  gus  an  ruigeadh  e 
Canaan,  ach  dh'fhailing  e  sa'  ghniomh  sin, 
cha  b'  urrainn  e  cuir  suas  leis,  a  chionn  nach 
robh  foighidean  n'a  bu  leoir  aige  dhaibh.  Ach 
tha  e  air  aithris  mu'n  Tì  sin  a  th'air  ainmeach- 

adli  anns  a'  cheanu  ioagaisg  : — "  Mar  bhuach- 
aile  blìeathaichidh  se  a  threud,  le  ghairdeanaibh 
cuartaichidhidh  e  na  h-uain,  agus  giùlanaidh  se 
iad  na  uchd,  iomanaidh  e  gu  seimh  an  sprèigh 
a  tha  trom  le  h-àl."  (Isaiah,  xl.  11.)  A'  cur 
an  cèill  gum  be  so  a  h-aon  de  na  buadhan  a  bha 
Dia  ag  iarraidh,  agus  bha  fhios  aige  bha  ri 
f  haotainn  ann  an  Criosd  an  uair  a  thug  e  a 
shluagh  taghta  dha  a  chum  an  tearnadh. 

Anns  «'  cheathramh  àite.  Tha'n  t-Athair  a 
thoirt  dha  a  shluadh  taghta  chura  an  tearnadh, 
a'cuir  ancèill  gu'mbeil  n'as  leòirdeghliocasaige 
fa-chomhair  gach  duilichinn  a  thigeadh  na  dhail 
an  àm  dha  a  bhi  giùlan  a  mhic  agus  a  nigheannan 
adh'ionnsaidh glòire.  " Neach a rinneadh dh uinne 
le  Dianaghliocas."  Osbarr,  tha  e  air  a  ghairm 
na  ghliocas  fèin,  agus  thuirt  Dia : — "  Feuch  ni 
m'òglach  gu  glic"  (1  Cor  i.  30.  Isaiah  lii. 
13.)  Agus  gu  dearbha,  dh'fheumadh,  an  tì  a 
ghabhadh  air  fèin  a  bhi  na  Shlànaighear  do'n  t- 
sluagh  a  bhi  glic,  do  bhrìgh  gum  beil  an  nàimh- 
dean  ro  lionmhor.  Am  feadh  a  bhios  iad  a 
bhos  an  so,  feumaidh  iad  adhol  a  chaonnag  ris 
an  t-sean  nathair-nimhe  a  fhuair  buaidh  le 
'cuilbheartan  air  ar  ceud  sinnsear  an  uair  a  bha 
iad  ann  an  aird  an  gliocais.  Ach  ma  labhras 
sinn  ma  ghliocas ;  is  e  Ios'  is  glice  na  Solamh, 
is  e  is  glice  no  na  h-uile  dhuine  agus  aingeal. 
Is  e  Criosda  "  gliocas  Dè,"  (Luc.  xi.  49.)  agus 
is  ann  uaidhe  sin  a  tha  e  toirt  air  peacannan, 
buairidhean,  geur-leanmhuinnean  agus  àmhg- 

aran  tionndaidh  a  mach  gu  math  a  shluaigh 
Faic  Rom.  caib.  viii. 

Nise  tha  na  nithe  a  th'air  an  co-dhunadh 
mar  so  a'  nochdadh  dhuinn  mar  an  ceudna 
gràdh  mòr  agus  iongantach  an  Athar,  ann  e 
thaghadh  neach  a  bha  air  gach  dòigh  cho 
comasach  air  slàint  an  duine  oibreachadh  a 
mach. 

Ann  an  so  gu  dearbha  's  lèir  dhuinn  gràdh 
Dhè.  Thuig  Huram  gun  do  ghràdhaich  Dia 
Isareil  a  thaobh  gun  tug  e  dhaibh  rìgh  mar 
Sholamh,  (2  Eachd.  ii.  11.)  ach  nach  mòr  a's 
mò  a  dh'  f  haodas  sinn  an  gràdh  sin  a  bhairig 
Dia  oirnn  fhaicinn  le  sinne  thoirt  seachad 
do'n  Mhac,  agus  mar  an  ceudna,  ann  am  Mac 
a  ghràidh  a  thoirt  mar  èirig  air  ar  son. 

"  Gach  ni  bhèir  an  t-Athair  dhomhsa  thig 
e"  Anns  na  briathran  deireannach  so,  tha 
freagairt  na  crìche  mu'n  tug  an  t-Athair  a 
mhuinntir  thaghta  do  dh'  Iosa   Criosd,  air  a 

nochadh   gu    soilleir Be  crìoch    an    Athar 

gu'm  tigeadh  iad  d'a  ionnsaidh-san  agus  gu'm 
biodh  iad  air  an  tearnadh  leis.  Agus  thèid  an 
nì  sin,  ars  am  Mac,  a  dheanamh,  agus  cha  chuir 
Sàtan  no  'n  fheòil  no  'n  saoghaì,  gliocas,  no 
amaideachd  grabadh  air  an  tighinn  do  'm 
ionnsaidh,  agus  iadsan  a  thig  cha  tilg  mi  air 
chor  sam  bith  a  mach.  An  so,  uime  sin,  tha  'n 
Tighearn'  Iosa  da  rìreamh  a  cur  roimhe  gu'n 
cuir  e  mach  na  dh'  f hòghnas  de  na  h-uile  ghràs 
a   chum    an    gealladh    so  a    cho-lionadh   gu 

h-èifeachdach,  thig  iad,  'se  sin  bheir  e  orragun 
tig  iad  le  beannachd  èifeachdach  a  dh'  ionn- 
saidh  a'  mheadhoin  a  ghàthaichear  a  chum  na 
crìche  sin  ;  Mar  a  labhradh  ris  an  droch  spior- 
ad  a  chaidh  a  chuir  ìmpidh  air  Ahab  a  dhol 
a  thuiteam  aig  Ramot  Ghiliad.  Cuiridh  tu 
ìmpidh  air,  agus  mar  an  ceudna  buadhaichidh 
tu  :  falbh  a  mach  agus  dean  mar  sin.  (1  Rìgh 
xxii.  22)  Is  amhail  a  their  Iosa  Criosd  ris  a 
mheadhon  a  bhios  air  a  chleachdadh  a  chum 
iad  so  a  thug  an  t-Athair  dha  a  thoirt  da  ionn- 
saidh ;  tha  mi  gràdh  gu'm  beannaich  se  e  gu 
h-èifeachdach  a  chum  na  dearbh  chrìche  so  ; 
cuùridh  am  meadhon  ìmpidh  orra,  agus  buadh- 
aichidh  e  mar  an  ceudna,  mar  a  biodh  a  chùis 
mar  sin,  bhiodh  rùn  an  Athar  gu  diamhainn, 
oir  is  e  toil  an  Athar,  nach  caill  e  bheag  de 
na  h-uile  ni  fhuaire  ach  gun  tog  e  suas  iad  air 
an  latha  dheireannach  ;  anns  an  ath  òrdugh  as 
faisge  dha  fèin  :  Criosd  an  ceud-  thoradh,  agus 
a  rithist,  an  aiteam  a's  leis  an  àm  dha  tighinn. 
Ach  cha  b'urrainn  so  a  bhith,  nam  be  is  gun 
dìbreadh  gnìomh  nan  gràs  ann  an  oibreachadh 
gu  h-èifeachdach,  eadhon  ann  an  aon  diù  :  ach 
cha  dìbir  an  gniomh  so  a  bhi  air  oibreachadh 
annta  eadhon  anns  "  gach  ni  a  thug  an  t- 
Athair"  dha  chum  a  thearnadh.  "  Gach  ni 
bheir  an  t-Athair  dhomhsa  thig  e  am  ionns- 
aidh,"  &c.  Ach  gu  labhairt  gu  soilleir  ma  na 
facail  so  "  thig  e  am  ionnsaidh."  Nochdam 
dà  nì  dhuibh  bho  na  briathran,  Air  tùs,  An  nì 

s  e  tighinn  a  dh'  ionnsaidh  Chrìosd ;— Agus  a 
rithist,  ciod  an  neart  a  th'  anns  a  ghealladh  so 
gu  thoirt  orra  tighinn. 

Anns  a'  cheud  àite.  Nochdaidh  mi  dhuibh 
an  so  ciod  e  an  nì  tighinn  a  dh'  ionnsaidh 
Chrìosd.  Feumaidh  am  facal  so  "  tigkinn"  a 
bhi  air  a  thuigsinn  gu  spioradail, .  cha'n  ann 
feòlmhor,  oir  thainig  iomadaidh  d'a  ionnsaidh- 
san  gu  collaidh  ach  cha  deach  an  tearnadh 
trìd-san :  thainig  iomadaidh  sluaigh  d'a  ionn- 
saìdh  mar  so  ann  an  lathaibh  f  heòla :  thainig 
slòigh  gun  àireamh.  Tha  mar  an  ceudn'  air 
an  latha  'n  diugh  iomadaìdh  a'  tighinn  gu 
òrduighean,  do  nach  dean  e  bheag  fa-dheòigh  : 
ach  cha'n  abair  mi  tuilleadh  mu'n  mhuinntir 
sin  aig  an  àm  so,  a  thaobh  nach  ann  mu'n 
dèighinn  a  tha  'n  ceann-teagaisg  a'  labhairt, 
uime  sin  tha  'n  "  tighinn"  a  th'  air  ainmeachadh 
sa'  cheann-teagaisg  gu  bhi  air  a  thuigsinu  mar 
so — an  inntinn  a'  tighinn  d'a  ionnsaidh,  eadhon 
an  cridhe  a  plosgartaich  an  geall  air  le  geur 
mhothachadh  air  cho  feumail  sa'  bhios  e  da'n 
duine  chum  slaint'  anma  ! 

Tha'm  modh  so  air  an  tigear  a  dh'  ionnsaidh 
Chriosd  air  a  chur  sios  an  so  ann  an  dà  earrann. 
Air  tùs — gur  e  tighinn  a  dh'  ionnsaidh  Chriosd, 
an  inntinn  a  bhi  togairt  da  ionnsaidh.  Agus  a 
rithist.  Se  sin  togradh  na  h-inntinn  da  ionn- 
saidh,  le  geur-mhothachadh  air  cho  feumail  sa 
bhios  e  do  dhuine  'chum  fireanachaidh  agus 
slàint'  anma ! 

Do  rèir  na  ceud  puing.  'Se  sin  an  inntinn 
a  bhi  gluasad  da  ionnsaidh  :  tha  so  soilleir  a 
thaobh  gu'm  beil  a  bhi  tighinn,  mas  a  h-ann  gu 
deònach,  na  ghniomh  inntinn.  Mar  sin  tha 
tighinn  gu  Criosd  tre  thogradh  na  toile. 
"  Bidh  do  phobull-sa  toileach."  (Salm.  cx.  3.) 
'S  e  togradh  a  chridhe  a  chuireas  an  inntinn 
air  ghluasad  an  geall  air-san.  Tha'n  Eaglais  a' 
cur  an  cèill  a  h-inntinn  a  bhi  gluasad  mar  so  a 
dh'  ionnsaidh  Chriosd ;  le  gluasad  a  h-innidh, 
(Dàn.  v.  4.)  uirae  sin  is  e  tighinn  a  dh'  ionn- 
saidh  Chriosd  gluasad  no  togradh  na  h-inntinn 
da  ionnsaidh.  "  Agus  tarlaidh  gach  ni  beò 
air  an  tig  an  t-uisge,  gum  bi  e  beò."  Esec.  xlvii. 
9. 

'S  e'n  t-uisge  anns  a'  cheann-teagaisg  so  gràs- 
an  Dhè,  agus  gach  ni  beò  clann-daoine, 
do'm  beil  gràsan  Dhè  trid  an  t-Soisgeil  air  a 
Shearmonachadh.  "  A  nis,"  ars  esan,  "  gach 
ni  beò  a  ghluaiseas  air  an  tig  an  tuisge  bithidb 
e  beò."  Agus  faicibh  mar  tha  'm  facal  so 
gluasad,  air  a  mhìneachadh  le  Criosd  fèin  ann 
an  Leabhar  an  Taisbeanaidh  : — "  Agus  deir  an 
Spiorad  agus  a  bhean  nuadh-phòsda,  Thig  agus 
abradh  an  tì  a  chluinneas.  Agus  thigeadh  an 
neach  air  am  beil  tart,  agus  ge  be  neach  leis  an 
àill  gabhadh  e  uisge  na  beatha  gu  saor."  Taisb. 
xxii.  17. 

Mar  sin,  is  e  bhi  gluasad  ann  an  inntinn  'san 
toil  an  deigh  Chriosd  a  bhi  tighinn  da  ionnsaidh. 
Tha  iomadh  anam  bor-hd  a'  tighinn  a  dh'ionn 

saidh  Chriosd  nach  urrainn  a  chreidsinn  fathast 
gum  beil ;  a  thaobh  gum  beil  iad  a  smaointeach 
gur  nì  ro  iongantach  tighinn  da  ionnsaidhsan  ; — 
agus  gu  dearbh  is  ni  iongantach  e.  Ach  tlia 
mi  ciallachadh  nach  eil  iad  a'  gabhail  beachd 
air  togradh  an  toile  gluasad  an  inntinn  no  plosg- 
ail  an  innidh  an  toir  air :  gun  a  bhi  meas  a 
h-aon  de  na  gluasadan  sin,  mar  an  ni  iongan- 
tach :  an  uair  gu  dearbha  nach  eil  ni  eile  air  an 
t-saoghal  cho  iongantach  ri  duine  bha  aon  uair 
narbh  ann  am  peacadh  agus  anns  an  robh 
deamhain,  na  màmhaid  do  chrìosd,  agus  do 
gach  ni  naomh'  agus  math  :  Tha  mi  'g  ràdh  gur 
e'n  duine  sin  fhaicinn  a  gluasad  le  inntinn  an 
deigh  Iosa  Criosd  iongantas  is  mò  air  uachdar 
an  t-saoghail!  iongnatas  nan  iongantas! 

A  rithist.  Is  e  bhi  tighinn  a  dh'ionnsaidh 
Chriosd  gluasad  na  h  inntinne  na  chodhail  le 
fior  mhothachadh,  air  cho  fheumail  'sa  'bhios  e 
do  dhuine  a  chum  fhireanachadh,  agus  a 
thearnadh, — Da-rìreadh  mar  a  bi  mothachadh 
aig  duine  air  a  staid  chaillte  cha  bhi  'n  glusad 
inntinn  so  idir  ann.  Ach  faodaidh  am  beul  a 
bhi  gluasad.  "  Le  'm  billibh  nochd  iad  mòran 
gràidh"  (Esec.  xxiii.  31.)  Thig  sluagh,  marso 
da  ionnsaidh  mar  thig  a  phobull  firinneach,  se 
sin  a  thaobh  coltais  o'n  leth  a  muigh,agus  suidh- 
idh  iad  an  lathair  mhinistearan  Dè  mar  ni  a 
phobullsan,  agus  èisdidh  iad  am  briathran  mar 
an  ceudna  ach  cha  dean  iad  da'n  rèir  a  thaobh 
nach  ann  le'n  inntinnean  on  Iethastaigh  athaiad 

a'  tighinn  "  oir  le'm  billibh  nochaidh  iad  moran 
graidh  ach  tha  'n  cridheachan  a'  dol  an  deigh 
sainnt."  Nise  'se  is  ceann-fàth  da  sin,  nach  eil 
fior  mhothachadh  ac'  air  an  staid  thruaigh  a 
thaobh  nàduir  oir  gus  am  mothaich  iad  sin  cha 
ghluais  an  inntinnean  d'a  ionnsaidh.  Uime  sin 
labhradh  mar  so  mu'n  timchioll-san  a  tha  tigh- 
inn  d'a  rìreadh.  "  Air  an  latha  sin  thèid  an 
tròmpaid  mòr  a  shèideadh  agus  thig  iadsan  a 
bha  bàsachadh  ann  an  tìr  Asiria  agus  iadsan  a 
thilgeadh  a  mach  à  talamh  nah-Eiphit ;  agus  ni 
iad  aoradh  do'n  Tighearna  air  a  shliabh  naomh' 
air  Irusalem,"  (Isaias  xxvii.  13.)  Do  rèir  so  is 
iad  na  dìbearaich  agus  a  mhuinntir  a  tha  bàsach- 
adh  aig  am  beil  an  inntinnean  da  rìreadh  air 
an  gluasad  gu  tighin  a'  dh'ionnsaidh  Iosa 
Criosd.  Be  so  an  nì  a  thug  air  na  trì  mìle 
tighinn  ;  a  thug  air  Saul  tighinn  ;  a  thug  air 
fear-gleidhidh  a  phriosain  tighinn  agus  a  bheir 
air  gach  aon  eile  tighinn  a  thig  da  rìreadh. 
Gniomh.  ii.  8,  16. 

Tha'n  triùir  lobhar  na  dheagh  shamhla  air 
tighinn  a  dh'ionnsaidh  Chriosd  ann  am  firinn, 
mar  a  chi  sinn  ann  an  dara  Leabhar  nan  Rìgh, 
Caib  vii.  3.  Bha'  ghort  anns  na  lathaibh  so  ro 
throm  san  tìr;  cha  robh  aran  ann  do'n  t-shuagh, 
agus  eadhon  do'n  bheatha  shuaraich,  a  bh'ann, 
be  sin,  feoil  asalaibh  agus  innear  chalaman, 
cha  d'fhuair  na  lobhair  so  cuibhrinn,  oir  bha 
iad  air  an  tilgeadh  a  mach  as  a  bhaile.  Nise  bha 
iad  nan  suidhe  aig  geata  na  cathrach :  an  t- 

acras,  (ma  dh'  f  haodas  mi  'n  chainnt  a  chleachd- 
adh)  a'  deothal  an  deò  dheireannaich  asda:  air 
dhaibh  a  bhi  cheana  leth-mharbh,  ciod  a 
smaointich  iad  a  dheanamh?  Air  tùs  nochd 
iad  neul  uain'  a  bhàis  roimh  ghnùisean  a  chèile, 
agus  an  deigh  sin  chuir  iad  an  comhairle 
cuideachd  ma  ciod  bu  chòir  dhaidh  a  dheanamh, 
ag  ràdh — "  ma  thèid  sinn  a  steach  do'n  bhaile 
tha'  ghort  anns  a'  bhaile,  agus  bàsaichidh  sinn 
ann  ansin,agus  ma  dh'fhanas  sinn  an  so  bàsaich- 
idh  sinn  mar  an  ceudna,  'Nis  uime  sin  racham- 
aid  agus  tilgeamaid  sinn  fein  ann  an  lamhaibh 
nan  Sinianach  ma  chumhnas  iad  ar  beatha  is 
math,  agus  ma  mharbhas  iad  sinn  cha  bhi  sinn 
ach  marbh."  Ann  an  sud  a  nise  bha  airc  ag 
oibreachadh,  agus  cho-èignich  an  airc  iad  gu 
dhol  air  an  aghaidh,  a  dh'  iarraidh  beatha  do 
dh-ionad  anns  nach  rachadh  iad  gu  bràch  ga 
h-irraidh  mar  bhitheadh  an  airc.  Is  ionnan 
is  daibhsan  a  thig  da  rìreadh,  a  dh'ionnsaidh 
Chriosd  :  tha'm  bàs  rompa,  tha  iad  da  f  haicinn, 
agus  da  f  haireachadh ;  tha  e  beathachadh  orra, 
agus  cha'n  f  hada  gus  an  sluig  e  suas  iad  gu 
tur;  mar  a  tig  iad  a  dh"ionnsaidh  IosaChriosd: 
agus  uime  sin  tha  ìad  a'  tighinn  da  ionnsaidh  tre 
airc  agUs  air  an  co-eigneachadh  gu  sin  a 
dheanamh,  le  mothachadh  air  iad  a  bhi  caillte  gu 
siorruidh  mar  faigh  iad  tearmunn  annsan.  Is 
iad  so  iadsan  a  thig  da  ionnsaidh,  gu  dear- 
bha, — Is  iad  so  a  fhuair  cuireadh  tighinn. 
"  Thigibh  am  ionnsaidhse  sibhse  uile  a  ta  ri 
D 

saothair  agus  fo  throm  uallach  agus  bheir  mise 
suaibhneas  dhuibh."     Matt.   xi.  28. 

Gabh  a  dhà  no  thrì  de  nithe  chum  so  a 
dheanamh  ni's  soilleire,  se  sin,  Gum  beil  a  bhi 
tighinn  a  dh'ionnsaidh  Chriosd  a  sruthadh  bho 
làn  mhothachadh  air  cho  feumail  sa  bhios  e  do 
dhuine  mar  a  nochd  mi  roimhe. 

Anns  a'  cheud  àite.  Thig  iad  le  gul  agus,  le 
caomhalachd,  treòraichidh  mi  iad  agus  bheir 
mi  orra  imeachd  laimh  ri  aibhnichean  uisg'  air 
slighe  chòmhnaird  anns  nach  tuislich  iad.  (Ire. 
xxxi.  9.)  Tabhair  fainear!  thainig  iad  le  gul 
agus  achanaichean.  Thainig  iad  le  ùrnaighean 
agus  le  deuraibh.  A  nis  is  e  ùrnaighean  agus 
deòir,  ceart  mhothachadh  air  iad  a  bhi  feumach 
air  tròcair.  Uime  sin  cha'n  urrainn  peacach 
gun  mhothachadh  a  thighinn,  cha'n  urrainn  e 
ùrnaigh  a  chuir  suas,  cha'n  urrainn  e  glaodh- 
ach,  chan  urrainn  e  bhi  fiosrach  mun  ni  sin  nach 
eil  e  faicinn  no  fiireachadh.  "  Anns  na  lathaibh 
sin,  agus  air  an  àm  sin,  thig  clainn  Israiel,  iad 
fèin  agus  clainn  Iudah,  ag  imeachd  agus  a' 
gul  iarraidh  iad  an  Tighearna  an  Dia  ;  agus 
an  t-slighe  gu  Sion,  le  'n  aghaidhean  da 
h-ionnsaidh,  ag  radh  rachamaid,  agus  ceangal- 
amaid  sinn  fèin  ris  an  Tighearna  le  cumhnanta 
buan  nach  tèid  air  dichuimhne."     Ier.  i.  4,  5. 

Anns  an  dara  h-àite.  Tha  e  air  a  radh 
gur  e  tighinn  a  dh'ionnsaidh  Chriosd  air  an 
doìgh  so,  a  bhi  ruith  da  ionnsaidh — a  teich- 
eadh  d'a  ionnsaidh — a'  teicheadh  da  ionnsaidh 

bho'n  fheirg  a  tha  ri  teachd.  Tha  na  briath- 
ran  so  uile  a'  ciallachadh  an  duine  a  thig ;  se 
sin,  ri  radh  gu'm  beil  e  air  a  ghluasad  le  moth- 
achadh  air  a  pheacannan,  agus  air  a  bhàs  a 
thoill  iad  ;  gum  beil  e  lan  mhothachail  air  fear- 
diolaidh  na  fala  bhi'  n  toir  air,  agus  uime  sin 
gum  bi  e  air  a  ghearradh  as  mar  a  greas  e  air 
a  dh'ionnsaidh  Mhic  Dhè  air  son  beatha, 
(Matt.  iii.  7-  Salm  cxlii.  9).  'Se  teicheadh 
an  nì  ma  deireadh  a  ni  duine  ann  an  cunnard ; 
ach  cha  teich  na  h-uile  ta  ann  an  cunnard: 
chateich  na  h-uile  chi  an  cunnard:  cha  teich  na 
h-uile  chluinneas  rnachunnard.  Beachdaichidh 
daoine,  am  beil  rian  sam  bith  eile  air  a  bhi 
tearuinnte  mu'n  teich  iad.  Uime  sin  mar 
thubhairt  mi,  is  e  teicheadh  an  ni  ma  dheir- 
eadh.  'Nuair  a  dh'fhàilneas  gach  dìdean,  agus  a 
tha  duin'  air  a  thort  gu  fhaicinn  nach  eil  ni 
air  fhàgail  aige  ach  peacadh,  agus  dìteadh 
siorruidh  ;  mar  a  teich  e  'dh-ionnsaidh  Chriosd 
air  son  beatha — an  tràth  sin  teichidh  e,  agus 
cha  teich  e  gus  an  sin. 

Anns  an  treas  àite.  Tha  e  dearbhta  gum 
beil  tighinn  da  ionnsaidh  a  rìreadh  a  sruth- 
adh  bho'n  làn  mhothachadh  air  cho  feumail  'sa 
tha  Iosa  Criosd  a  chum  tearnaidh :  bho  na 
briathran  so  a  labhradh  leo  an  àm  dhaibh  a 
bhi  tighinn,  "  A  Thighearna  fòir  orm :  Fhear- 
abh  agus  a  bhraithrean  ciod  a  ni  sinn  ?  A 
Mhaighistirean,  ciod  as  còir  dhomh  a  dhean- 
amh  a  chum  gu'n  tearnar  mi  ?"  &c.  (Matt.  xiv 

30.  Gniomh.  ii.  37 ;  xvi.  30.)  Tha  na  briath- 
ran  so  a  toirt  làn  dhearbhadh  gum  beil  na  h- 
anamannan  a  tha  da  rìreadh  a'  tighinn  a'  geur- 
mhothachadh  an  fheuma  tha  ac'  air  slainte 
bho  Iosa  Criosd :  agus,  osbarr  nach  eil  aon  ni 
eile  a  ni  còmhnadh  leo  ach  Crìosd. 

Anns  a  cheathramh  àite.  Tha  e  fathast 
dearbhte  leis  na  nithe  so  a  leanas  :  Thasa  'g 
ràdh  gum  beil  iad  so  air  am  bioradh,  n'an 
cridhe  a  tha  air  an  dìteadh  gu  bàs  leis  an  lagh 
thalmhaidh  ;  agus  ni  am  bioradh  ìs  lugha  anns 
a  chridhe  duine  a  mharbhadh.  (Gniomh.  ii. 
37.)  Thasa  'g  ràdh  raar  thubhart  mi  roimhe, 
gum  bi  iad  so  a'  gul  agus  air  chrith,  agus  fo 
iongantas  mu'n  chunnard  sin  nach  urrainn  iad 
a  sheachnadh,  ach  le  teicheadh  a  chum  Iosa 
Criosd.     Gniomh.  ix.  16. 

Anns  a  chuigeamh  àite.  Tha  tighinn  a  dh' 
ionnsaidh  Chriosd,  gu  h-ionnraig,agus  gu  dìleas 
a'  treigsinn  gach  uile  pheacadh  air  a  sgàfeh-san 
— "  Ma  thig  neach  air  bith  do'm  ionnsaidh- 
sa  agus  nach  fuathaich  e'  athair  agus  a  mhàth- 
air,  agus  a  bhean  phòsda,  agus  a  chlann, 
agus  a  bhraithrean,  agus  a  pheathraichean, 
seadh,  agus  a  bheatha  mar  an  ceudna,  cha'n 
eil  e'n  comas  da  bhi  na  dheisciobul  domhsa. 
Agus  ge  be 'neach  nach  giulain«a  chrann- 
ceusaidh  agus  nach  lean  mise,  cha'n  eil  e'n 
comas  d'a  bhi  na  dheisciobul  domhsa."  Luc. 
xiv.  26,  27. 

Leis  na  briathran  so,  agus  le  briathran  eile 

coltach  riu,  tha  Criosd  a'  toirt  cunntas  air  a 
pheacach  a  thig  ann  am  firinn  da  ionnsaidh,  is 
duine  e  a  thilg  gach  ni  air  a  chùl ;  dh'  fhag  e 
na  h-uile  ni,  thrèig  e  na  h-uile  ni,  thug  e  fuath 
do  na  h-uile  ni  a  sheasadh  eadar  e  's  Criosd. 
Tha  ioraadh  a'  gabhail  orra  bhi  tighinn  a  dh' 
ionnsaidh  Chriosd,  ach  tha  iad  ro  choltach  ris 
an  duine  mu'm  beil  sinn  a  leughadh  ann  an 
Soisgeul  Mhata.  xxi.  30,  a  thubhairt  ri  athair: 
"  Thèid  a  Thighearna,"  gidheadh  cha  deach 
e.  Tha  mi  'g  ràdh  gum  beil  iornadh  dhiu  sin 
a'  tighinn  a  dh'ionnsaidh  Iosa  le'm  bilibh.  Their 
iad  an  uair  a  ghairmeas  Iosa  le  Shoisgeil, 
tha  mi  tighinn  a  Thighearna,  gidheadh  fanaidh 
iad  air  an  ais  maille  ra'n  toil-inntinnean  diamh- 
ain  feolmhor  fèin — Cha'n  eil  iad  a'  tighinn 
idir  da  rìreadh  ach  a  mhain  a  toirt  freagradh 
modhail,  ach  tha  esan  a  toirt  an  fhreagairt  sin 
fainear  agus  da  mheas  mar  bhrèig.  1  huirt  e 
thèid  a  Thighearn,  ach  cha  deach  e,  labhair  e 
bhreug  gu  cealgach  dàna.  Tabhair  so  fainear, 
thusa  tha  ga  do  mhealladh  fèin  le  brionnal 
baoth  cealgach,  cha'n  fhoghainn  briathran 
breugha  le  Criosd.  Is  e  tighinn  da  ionnsaidb 
a  thighinn.  Agus  cha  ghabh  e  ni  sam  bith  eilo 
na  ionad  no  na  riochd. 

Mu'n  labhair  mi  ris  a'  cheann  eile  freagraidh 
mi  cuid  de  chonulaibh  a  tha  gu  tric  nan  laidhe 
air  an  t-slighe  rompasan  a  tha  tighinn  da  rìreadh 
a  dh'ionnsaidh  Chriosd. 

Cunail  1.  Ged  nach  urrainn  mi  àicheadh 
gum  beil  m'inntinn  a  ruith  an  deigh  Chriosd 
agus  sin  a  thaobh  a'  mhothachaidh  a  th'agam 
air  mo  staid  chaillte ;  (oir  tha  mi  faicinn  as 
aonais  sin  gu'n  tèid  mi  dhith,)  fathast  tha  eagal 
orm,  nach  eil  a  chrioch,  mu'm  beil  mi  ruith  da 
ionnsaidh  ceart. 

Ceist.  C'arson,  ciod  a'  chrìoch  mu'm  beil 
thu  tighinn  ? 

Freagairt.  A  chum  gum  bi  beatha  agam 
agus  gu'm  bi  mi  air  mo  thearnadh  le  Iosa 
Criosd. 

Si  so  a  chunail;  ro  mhath;  ma  ta,  leig  dhomh 
innse  dhut  gum  beil  tighinn  a  dh'  ionnsaidh 
Chriosd  a  chum  tearnaidh  agus  beatha,  'na 
thighinn  dligheach  agus  ceart.  Tha  sin  dearbhte 
thaobh  gun  gheall  Iosa  beatha  do  cho  liugha 
sa'  thigeadh  ga  ionnsaidh,  agus  mar  an  ceudna, 
tha  e  cuir  iomchoir'  orrasan  nach  eil  a'  tighinn 
d'a  h-iarraidh.  "  Gidheadh  cha  b'àill  libh 
teachd  am  ionnsaidh  a  chum  gu'm  faigheadh 
sibh  beatha."  Osbarr  tha  iomadh  àit'  eile  de'n 
Sgriobtur  anns  am  beil  e  g'  iarraidh  air  peac- 
aich  tighinn  d'a  ionnsaidh.  Mar — "  an  tì  a 
chreideas  ann  cha  tèid  e  dhìth,"  "  An  tì  a 
chreideas  theid  e  as  o  bhàs  gu  beatha."  "  E-san 
a  chreideas  bithidh  e  air  a  thearnadh."  E-san 
a  chreideas  annsan  chatèid  a  dhìteadh.  Agus 
as  aon  ni  creidsinn  agus  tighinn  mar  sin  tha 
thu  faicinn  gum  beil  tighinn  a  dh'  ionnsaidh 

Chriosd  laghail  agus  ceart.  Oir  tha  duine 
thighinn  a  dh'  ionnsaidh  Chriosd  a  dh'  iarraidh 
beatha  a'  cuir  onair  mhor  air. 

Anns  d  cheud  àite.  Tha  e  'cuir  onair  air 
briathar  Chriosd  agus  a  co-aontachadh  le  fhìr- 
inn  anns  an  dà  phong  so  a  leanas : — 

(1.)  Tha  e  'cuir  aonta  ri  firinn  nam  briathran 
so  uile  gum  beil  am  peacadh  ro  ghraineil  ann 
fèin,  an  aghaidh  glòire  Dhè,  agus  cronail  do 
dh'anam  an  duine.  Oir  b'ann  mar  sin  a  labhair 
an  duine  bha  tighinn  a  chum  Iosa  Criosd. 
Ier.  xliv.  4.  Rom.  ii.  23 ;  vi.  23.  2  Tes.  ii. 
12. 

2.  Ann  an  sin  tha  e  creidsinn  marthubhairt 
ara  facal  nach  eil  anns  na  nithe  a's  fearr  sa'n 
t-saoghal  so,  eadar  fhireantachd  agus  gach 
nì  eile,  ach  bàs  agus  damnadh  :  Oir  is  ann 
mar  sin  a  labhair  an  tì  a  bha  tighinn  gu  Iosa 
Criosd  a  dh'  iarraidh  beatha.  Rom.  vii.  24, 
25 ;  viii.  2,  3.     2  Cor.  iii.  6,  7,  8. 

Anns  an  dara  h-àite.  Tha  e  'cuir  onair  air 
pearsa  Chriosd  ann  a  bhi  creidsinn  gum  beil 
beatha  annsan,  agus  gum  beil  e  comasach  air  a 
thearnadh  bho  bhàs,  bho  ifrinn,  bo'n  diabhol, 
agus  bho  dhìteadh  siorruidh:  oir  mar  creid 
duine  so,  cha  tig  e  chaoidh  gu  Criosd  a  dh'iarr- 
aidh  beatha.     Eabh.  vii.  24,  25. 

Anns  an  treas  àite.  Tha  e  'cuir  onair  air  ann 
a  bhi  creidsinn,  gum  beil  ùghdarras  aige  bho'n 
Athair  air  beatha  thoirt  dhaib-san  a  thig  ga 
h-iarraidh  air.     Eoin.  v.  11,  12  ;   xvii.  1,  2,  3. 


40 


Anns  a'  cheathramh  àiie.  Tha  e  'cuir  onair 
air  sagartachd  Iosa  Criosd. 

(1.)  Ann  a  bhi  creidsinn,  gum  beil  Criosd 
ni's  comasaich'  air  tearnadh  bho  pheacadh  a 
thaobh  na  h-iobairt'  a  thàirg  e  air  a  shon,  na 
tha  'n  lagh,  an  diabhol,  am  bàs  agus  am 
peacadh  air  dìteadh  ;  esan  nach  creid  so  cha  tig 
e  gu  siorruidh  a  chum  losa  Criosd  a  dh'iarraidh 
beatha.  Gnomh.  xiii.  38.  Eabh.  xi.  14,  15. 
Tais.  i.  17,  1%. 

(2.)  Ann  e  bhi  creidsinn  gum  bi  Criosd  a 
rèir  a  dhreuchd  gu  ro  dhìleas  agus  tròcaireach 
ann  an  cur  a  dhreuchd  an  gniomh.  Feumaidh 
an  nì  so  a  bhi  air  a  thoirt  a  staigh  ann  an  creid- 
eamh  an  tì  sin,  athig  a  dh'ionnsaidh  IosaCriosd 
a  dh'iarraidh  beatha.  1  Eoin.  ii.  1,  3.  Eabh. 
ii.  17,  18. 

Anns  d  chuigeamh  àite.  Ni's  faide.  Esan  a 
thig  a  dh'ionnsaidh  Iosa  Chriosd  a  dh'iarraidh 
beatha,  tha  e  dol  an  còmpanas  ris  an  aghaidh 
peacaidh,  agus  an  aghaidh  fireantachd  bhriste 
neo-iomlan  an  t-saoghal  so.  Seadh  agus  an 
aghaidh  Chriosdan  brèige,  agus  mhearachdan 
damnaidh  a  tha  dol  calg-dhireach  an  aghaidh 
luach-mhorachd  f  hoghantais  agus a dhianmhalt- 
ais.  Tha  sin  soilleir,  a  thaobh  gum  beil  a 
lethid  de  dh-anam  a'  cuir  Chriosd  air  leth  uapa 
gu  lèir.  Mar  an  t-aon  a  mhàin  a  ta  comasach 
air  tearnadh. 

Annsan  t-seadhamh  àite.  Air  an  aobhar  sin 
mar  rinn  Noah  air  àithne  Dhtf :  Tha  thusa  'g 


41 


ullachadh  àirce  chum  thufein  a  thearnadh,  ni 
mar  an  ceudna  leis  am  beil  thu  'dìteadh  an  t- 
saoghail  agus  air  do  dheanamh  na  t-oighre  air 
fireantachd  a  thaobh  creideimh,  (Eabh.  xi.  7«) 
uime  sin  a  pheacaich  a  tha  tighinn  bi  taingeil, 
toilichte ;  tha  'n  tì  a  tha  tighinn  gu  Iosa 
Criosd  a  creidsinn  mar  an  ceudna  gum  beil  e 
deònach  tròcair  a  nochdadh  agus  truas  a 
ghabhail  riu-san  a  thig  d'a  ionnsaidh  a  dh'iarr- 
aidh  beatha,  uime  sin  tha  gealltanas  agad 
air  mathanas  fhaotainn  agus  gabhail  ruit  an 
uair  a  ruigeas  tu.  (Mat.  xi.  28.)  Tha  gach 
gnè  chreideimh  dhui  so  a'  gabhail  comhnaidh 
ann  an  anam  an  tì  a  thig  a  dh'ionnsaidh  Iosa 
Criosd  a  dh'iarruidh  beatha. 

Ceist.  An  tig  esan  nach  eil  a  creidsinn 
teisteas  Chriosd  ma  olcas  a  pheacaidh,  agus 
mifhonghantas  fhireantachd  an  t-Saoghail  a 
dh'ionnsaidh  Chriosd  a  dh'iarraidh  beatha. 

Freagairt.  Cha  tig.  An  tì  nach  creid  teist- 
eas  an  fhacail  cha  tig  e,  an  tì  a  chuireas  an 
teagamh  gun  tug  an  t-Athair  cumhachd  do 
Chriosd  mathanas  a  thoirt  seachad  cha  tig  e. 
An  tì  a  chreideas  gur  mò  an  cumhachd  a  tha' 
aig  an  lagh,  aig  a  bhàs,  agus  aig  an  diabhol  gu 
sgrios,  na  tha  aig  Criosd  gu  tearnadh  cha  tig 
e.  An  tì  a  chuireas  an  teagamh  oibreachadh, 
dìleas  a  shagartachd  a  chum  sàbhaladh  pheac- 
ach  cha  tig  e. 

Thusa  tha  'nn  ad   pheacach  aithreach,    no 

tighinn  an  creid  thu  so  ?  Theagamh  nach  do 
chreid  thu  leis  an  lan  earbsa  ud  agus  nach  do 
mhothaich  thu  do  chreideamh  ag  oibreachadh 
cho  soilleir,  gidheadh  tha'n  creideamh  so  uil' 
annsan  a  tha  tighinn  a  dh'ionnsaidh  Chriosd  a 
dh'iarraidh  beatha.  Mu'n  co-dhuin  mi  mo 
fhreagairt  do'n  chonul  so.  Thoir  an  dà  ni 
Ieanas  fainear : 

Anns  a  cheud  àite.  Gun  robh  na  bailtean 
diona  air  an  togail  dhaibh-san  a  bha  marbh  san 
lagh  ach  a  thigead  fathast  beò  le  gràs,  eadhon 
dhaibh-san  a  bha  gu  teicheadh  da'n  ionnsaidh 
a  dh'iarraidh  beatha,  agus  fear-diolaidh  na  fala 
an  tòir  orr':  agus  is  fiach  dhut  a  thoirt  fainear 
gum  beil  iadsan  a  bha  teicheadh  da'n  ionnsaidh 
air  an  gairm  gu  sònraichte  pobull  Dè\  "  Ullaich- 
aidh  an  t-slighe,"  (arsa  Dìa,)  "  togaibh  an  ceap- 
tuislidh  à  rathad  mo  phobuill."  (Isa.  lvi.  14.) 
Tha  so  a'  ciallachadh,  ullachadh  na  slighe 
'chum  a'  bhaile  dhiona,  a  chum  gum  faod  iadsan 
a  tha  teicheadh  ruith  d'a  ionnsaidh  ;  a  tha  so 
air  an  gairm  pobull  Dhè,  a'  teicheadh  d'a  ionn- 
saidh,  air  son  am  beatha. 

Anns  an  dara  h-àite.  Tabhair  fainear,  Ahab 
'nuair  a  chuir  Benhadad  d'a  ionnsaidh  a  dh' 
iarraidh  beatha. — u  Mar  so  tha  do  sheirbheis- 
each  Benhadad  agràdh  guidheam  ortabhi  beò." 
Ged  do  dh'iarr  Benhadad  crùn,  rìoghachd, 
seadh  agus  mar  an  ceudna  beatha  Ahab,  gidh- 
eadh  cia  cho  èifeachdach  sa'  bhuadhaich  Ben- 
hadad  airl     "  Am  beil  e  fathast  beò"  (ars 


43 


Ahab,)  "  is  e  mo  bhràthair  e,  rachaibh,  thug- 
aibh  leibh  e.  agus  thug  e  air  a  dhol  suas  do'n 
charbad."     1  Righ.  xx.  32. 

A  pheacaich  a  tha  tighinn  ciod  i  do  bhaireils'? 
am  beil  Iosa  Criosd  cho  neo-mhathasach  ri 
Ahab.  Theagamh  gun  toir  e  do  Bhenhadad 
dìblidh  a  bheatha,  chan  eìl  thu  'g  iarraidh  a 
chrùin  no  mhòr-inbh,  's  e  beatha,  l)eatha 
shiorruidh  a  tha  dhì  ort,  agus  cia  mar  nach 
faigh  thu  sin,  a  thaobh  gum  beil  thu  ga  h-iarr- 
aidh,airan  Tì  sin  ise  mathas  agus  tròcair,  agus 
osbarr,  tha  thu  air  do  chuireadh  agus  air  do 
mhisneachadh  gu  tighinn  da  ionnsaidh  chum 
is  gu'm  faigh  thu  sin,  Leugh  na  Sgriobturan 
so.  Aiream.  xxx.  11,  14,  15.  Ios.  xx.  I,  6. 
Eabh.  vi.  16,  21. 

Conul  2.  'Nuair  nach  eil  mi  ach  da'm  iarr- 
aidh  fèin  a  mhàin  tha  mi  faicinn  nach  eil  glòir, 
Dhè  agam  'san  amharc,  ann  am  shàbhaladh  le 
Criosd,  agus  tha  so  a'  cuir  eagail  òrm  nach  eil 
mi  a'  tighinn  air  sheòl  ceart  ? 

Freagairt.  C'àit'  am  beil  Iosa  Criosd  ag 
iarraidh  a  leithid  sin  orrasa  a  tha  tighinn  da 
ionnsaidh  a  dh'  iarraidh  beatha  ?  Thig  thusa  air 
los  beatha  agus  na  gabh  a  leithid  sin  a  chonul 
ad  cheann  ann  a  t'aghaidh  fèin,  agus  leig  le 
Dia  agus  le  Criosd  iad  fèin  a  ghlòrachadh,  ann 
an  tearnadh  cnuimhe  dìblidh  mar  thusa.  Thuirt 
an  t-Athair  ris  a  Mhac.  "  Is  tu  mo  sheirbh- 
eiseach.  O  Isareil  anns  am  bi  mi  air  mo 
ghlòrachadh."     Gheall  Dia  beatha  do  pheac- 

aicli,  a  chum  agus  gun  tigeadh  iad  da  h-iarr- 
aidh  air  ;  agus  tha  Criosda  ag  ràdh  gu  soill 
eir,  "  thainig  mi  a  chum  is  gu'm  faod  beatha 
bhi  agaibh."  Cha'n  neil  feum  aig  Dia  air  ni 
air  bith  uat-sa  ged  a  tha  feum  agadsa  air  a 
bheatha  shiorruidh-san ;  mathanas  peacaidh, 
agus  dol  as  on  fhèirg  a  ta  ri  teachd.  Tha 
Criosd  a'  nochdadh  dhut  gur  ìad  so  na  nithe 
a  tha  dhì  ort.  Osbarr  bithidh  Dia  gràsmhor 
agus  tròcaireach  do  chreutaran  truagha  neo- 
thoillteannach,  thig  ma  ta  mar  aon  diu  sin 
agus  na  leag  ceaptuislidh  ann  ad  shlighe  fèin, 
agus  thig  da  ionnsaidh-san  a  dh'  iarraidh  beatha 
agus  mair  beò  Eoin.  v.  34;  x.  10;  iii.  36. 
Gnà.  viii.  36,  37-  1  Tes.  xi.  Eoin.  xi.  25,  26. 
An  uair  a  thuirt  fear-gleidhidh  a  phriosain. 
"  A  mhaighistearan,  ciod  as  còir  dhomh  a 
dheanamh  a  chum  gun  saorar  mi  ?"  Cha 
d'fheòraich  Pòl  dheth,  aon  uair,  ciod  i  do 
chrioch  mu'n  cheist  so  ?  an  e  glòir  Dhia  a  tha 
ann  a  t'amharc  ann  an  sàbhaladh  t-anma?  Cha 
d'fheòraich  e  :  bha  barachd  tùir  aige,  a  thaobh 
gun  robh  an  truaghan  sin  ag  iarraidh  beatha  tre 
Iosa  Criosd.  Tha  mi  ciallachadh  Ie  beatha, 
e  bhi  air  a  thearnadh  blio  ifrinn  agus  bho  bhàs, 
ni  a  bha  f  hios  aige  bhi  'n  tòir  air  bho  thoill- 
teanas  a  pheacaidh  a  chuir  e'n  gniomh. 
Thuirt  Pòl  rìs  uime  sin  : — "  Creid  anns  an 
Tighearn'  Iosa  Criosd  agus  saorar  thu." 
(Gniomh.  xvi.  30,  31,  32. )  "  Tha  fios  agam  an 
deigh  so  gu'n  iarr  thu  Criosd  a  ghlòrachadh  le 

ìmeachd  ann  an  slighe  àintean  ach  aig  a'  cheart 
àm  so  tha  beatha  dhì  ort :  Tha  fear- 
dialaidh  na  fala  an  tòir  ort,  agus  an  t-aon- 
eucorach  mar  leoghann  beucach  air  do  chul- 
thaobh  :  uime  sin  thig  a  nise  agus  faigh  beatha, 
uapasan  aìg  am  beil  i  r'a  sheachnadh,  agus  a 
tha  toirt  dearbhadh  sòlasach  dhut  gum  beil 
còir  agad  air  beatha  tre  Chriosd  agus  an  sin 
their  thu  :  — tk  Beannaich  an  Tighearn  O 
m'anam  agus  moladh  gach  ni  a  ta'n  taobh  a 
stigh  dhiom,  ainm  naomh-san.  Beannaich  an 
Tighearn,  O  m'anam  ;  agus  na  di-chuimhnich 
a  tfyiolacan  uile.  'Se  mhaitheas  dhut  do  pheac- 
annan  gu  lèir,  a  shlànaicheas  t'euslaintean 
uile  ;  a  shaoras  do  bheatha  o  sgrios,  a  chrùnas 
tu  le  caoimhneas-gràidh  agus  caomh  thrò- 
cairibh;  a  shàsaicheas  do  bheul  le  nithe  matha 
air  chor  is  gun  ath-nuadhaichear  t'òige  mar 
òige  na  h-iolaire."     Salm.  ciii.  1,  2,  3,  4,  5. 

Conail  3.  Ach  cha'n  urrainn  mi  a  chreidsinn 
gun  tainig  mi  dh'  ionnsaidh  Chriosd  mar  bu 
chòir  dhomh,  a  thaobh  gum  beil  mi  air  uairean 
a'  cuir  teagamh  ann  a  leithid  do  Thì  a  bhi 
idir  ann,  agus  na  chomas  gu  tearnadh. 

Tha  sin  na  ni  uabhasach,  ach  nach  feud 
gu'm  beil  thu  a  breathnachadh  gu  docharach  ? 

Am  feud  gum  breathnaich  mi  gu  docharaeh 
'nuair  a  tha  mi  toirt  breth  do  rèir,  m'  fhairich  - 
idh  ?  Anaim  bhochd  !  feudaidh  tu  breathnach- 
adh  gudocharach  an  deigh  sin  uile.    "C'arson" 

(ars  am  peacach)  "  air  leam  gum  beil  na  ceist- 
ean  so  ag  èiridh  o'm  cbridhe." 

Freagairt.  Tha  ni  sin  a  tha  tighinn  bho  do 
chridhe,  tighinn  bho  do  thoil,  agus  bho  do 
rùintean,  ach  is  ann  bho'n  tuigse  thig  breath- 
nachadh  agus  cogais,  feumaidh  gur  iad  so  a 
tha  cur  cheistean  ri  d'  chridhe. 

Cha'n  iad  idir,  tha  mo  chogais  a'  crith  'nam 
chòm  'nuair  a  thig  an  leithid  de  smuainteann 
ann  am  inntinn. 

Uime  sin  tha  mi  a'  co-  dhùnadh  gum  beil  na 
nithe  so  air  an  tilgeadh  a  staigh  gu  t'inntinn 
leis  an  diabhol  oir  neo  le  toradh  corp  a  pheac- 
aidh  agus  a  bhàis  a  ta  chòmhnaidh  annad,  no 
theagamh  leo  le  chèile.  Ma  tha  iad  a'  tighinn 
gu  lèir  bho'n  diabhol,  mar  a's  coltach  gum  beil, 
a  thaobh  gum  beil  do  rùn  agus  do  chogais  na 
t'aghaidh :  no  ma  tha  iad  a'  tighinn  bho  chorp 
a  bhàis  sin  a  tha  annad,  cha  bu  choir,  dhaibh  air 
aon  chor  do  chumail  air  t'ais  no  thoirt  ort  a 
cho-dhunadh  nach  eil  thu  tighinn  air  an  dòigh 
cheart.  Agus  mu'n  dealaich  mi  ruit,  leig  leam 
beagan  cheistean  a  chuir  ort  mu'n  chùis  : — 

Ceist  1.  An  toil  leat  na  toibheuman  aingidh 
sin? 

Freagairt.  Cha  toil,  cha  toil,  tha'n  lath- 
aireachd  agus  an  gniomharan  da'm  chlaoidh  ! 

Ceist.  2.  Am  beil  thu  a'  deanamh  bròin  as  an 
leth ;  ag  achanaich  'nan  aghaidh  agus  a  gabh- 
ail  grain  diot  fèin  da'n  taobh  ? 

Freagairt.  Tha,  tha,  ach  se  tha  cuir  bruaill- 
ean  orm  nach  urrainn  mi  buadhachadh  'nan 
aghaidh. 

Ceist.  3.  'Nach  b'  f  hearr  leat  a'  cheart  rìr- 
eadh  gun  robh  do  chridhe  air  a  thaiseachadh 
agus  a'  gabhail  ris  an  ni  sin  a  tha  ceart  is  ro 
nèamhaidh  agus  a's  naomha  ? 

Freagairt.  B'  f  hearr  leam,  le'm  uile  chridhe, 
agus  dh'  fuiliginn  am  bàs  an  ceart-uair,  nam  be 
sin  toil  Dhè,  a  raghainn  air  peacachadh  na  agh- 
aidh. 

Nise  ma  ta,  a  thaobh  nach  toil  leat  iad,  agus 
gum  beil  thu  a'  deanamh  bròin  air  an  son,  agus 
ag  ùrnaigh  nan  aghaidh  agus  a'  gabhail  grain 
dhiot  fèin  as  an  leth  :  agus  a'  miannachadh  nan 
smuaintean  sin,  a  tha  diadhaidh  agus  naomha; 
tha  dearbhadh  soilleir,  air  a  thoirt  nach  tu 
fèin  a  ta  'g  altrum  nan  toibheum  sin  a  dh'aon 
chuid  led'  thoil,  led'  thuigse  led'  bhreathanas  no 
led'  chogais  ;  ach  gur  ann  a  tha  iad  a'  tighinn 
bho'n  diabhol,  no  a  sruthadh  bho  chorp  a  bhàis 
a  ta  chomhnaidh  ann  a  t'  fheoil,  mu'm  bu  chòir 
dhut  labhairt  mar  so : — i(  A  nise  ma  ta  cha 
mhise  nis  mo  a  tha  deanamh  so,  ach  am 
peacadh  a  ta  gabhail  còmhnaidh  annam." 
Rom.  vii.  16,  17. 

Bheir  mi  dhut  ann  an  so  eiseamplair  iom- 
chuidh  bho  Dheut.  xxii.  far  am  faigh  thu  cunnt- 
ais  air  a  mhaighdein  a  bha  fo  chumhnanta 
pòsaidh  aig  a  h-aon  gràidh  do'n  tug  i  araon  a 
làmh  agus  a  cridhe,  mar  thug  thusa  fèin  do 

Chriosd  ach  air  dhi  a  bhi  a  muigh  anns  a 
mhachair  thachair  i  ri  fear  a  thug  èigin  oirre  a 
thaobh  gum  bu  treis  e  no  isan.  A  nise 
ma  ta,  ciod  am  breathanas  a  thug  Dia,  am 
breitheamh  neo-chlaon  agus  ceart,  aira'mhaigh- 
dein  air  son  sin  ?  "  Cuirear  a  mhain  an  duine 
laidh  leatha  gu  bàs"  (arsa  Dia)  "  ach  air  an 
nighein  cha  dean  thu  bheag  sam  bith.  Cha'n 
eil  san  nighein  coire  bàis  oir  mar  an  uair  a 
dh'eireas  duine  suas  an  aghaidh  a  choimhears- 
naich  agus  a  mharbhas  se  e  mar  sin  a  ta  chùis 
so.  Oir  f  huair  e  sa'  mhachair  i,  agus  dh'  èigh 
an  nighean  a  bha  fo  cheangal-pòsaidh  agus  cha 
robh  neach  ann  g'a  teasairginn."  (Deut  xxii. 
25,  26,  27.)  Is  tusa  an  òigh  so  a  bha  fo  cumh- 
nanta  pòsaidh,  agus  an  tì  a  dh'  eignich  thu  le 
smuaintean  toibheumach  is  e  sin  an  diabhol, 
agus  fhuair  e  cothrom  ort  ann  an  àit'  uaigneach, 
anns  a'  mhachair,  air  dhut  a  bhi  siubhal  air 
seacharan  ag  iarraidh  Chriosd,  ach  ghlaodh 
thu  maoh,  agus  chuir  sin  an  cèill  gum  b'  fuath 
led'  chridhe  neo-ghlaine  cho  graineil.  A  nise 
ma  ta  ni  Britheamh  na  talmhuinn  uile  gu  ceart: 
cha  tig  am  peacadh  sin  a  chum  do  dhorais-sa', 
ach  tiutidh  e  air-san  a  cho-èignich  thu,  agus  a 
chum  com-fhurtachd  a  thoirt  dhut;  cuiridh 
e'  n  Sgriobtur  so  fa  d'  chomhair  : — <e  Chaidh  e 
mu'n  cuairt  a'  shlànachadh  nan  uile  a  bha  air  am 
foireigneadh  leis  an  diabhol."  (Gniomh.  x.  38.) 
Ceist.  4.  Ach  arsa  neach  eile,  "  tha  mi  cho 
neo-dhùrachdach,  cho  caoin-shuarach  ann  am 

thighim,  ìs  ma  tlieir  mi'n  f  hirinn,  cha'n  eil  fhios 
agam  co  dhiù  is  airidh  mo  thighinn  da  ionnsaidh 
air  ainm  tighinn,  no  nach  eadh !" 

Freagairt.  Tha  fios  agad  gun  d'innis  mi 
dhut  air  tùs,  gur  e  tighinn  a  dh-ionnsaidh 
Chriosd  gluasad  a'  chridhe  agus  na  h-inntinn 
d'a  ionnsaidh. 

"  Ach"  (ars  an  t-anam)  "  tha  mo  leisg  agus 
mo  chion  càlach  do  gach  naomh  dhleasanas  a' 
toirt  lan-dhearbhadh  air  mo  neo-dhùrachd  an 
àm  tighinn,  agus  tha  thighinn,  gu'n  tighinn 
le'm  uile  chridhe  diamhainn  agus  neo-tharbh- 
ach. 

Freagairt.  Chan  eil  gluasad  a'  chridhe  an 
deigh  Chriosd  air  fhaireachadh  aig  gach  àrn 
le  mothachadh  air  ar  càil  gu  ar  dleasanas  a 
chuir  an  gniomh,  ach  leis  na  h-osnaidhean 
diamhair  agus  leis  na  gearanan  a  tha'n  t'  anam 
a'  deanamh  ri  Dia  an  aghaidh  cho  neo-chail- 
mhor  sa  tha  thu  ann  an  cur  do  dhleasanais  an 
ghiomh. 

Anns  an  dara  h-àite.  Ach  ged  robh  a  chùis 
mar  tha  thu  'gradh,  do  thighinn  cho  mall,  &c, 
fathast  a  thaobh  gum  beil  Criosd  ag  iarraidh 
air  muinntir  tighinn  nach  tig  idir,  gu  cinnt- 
each  gabhaìr  ris  a  mhuinntir  a  thig  ged  tha'n 
anmhuinneachd  sin  da'n  leanmhuinn,  air  am  beil 
thus  an  dràst  a'  gearan,  cha  tubhairt  Criosd 
"  Iadsan  a  thig  fo  làn-mhothachadh  iomlan 
grad"  ach  "  esan  a  thig,  cha  tilg  mi  air  chor 
sam  bith  a  mach"  thubhairt  e  mar        ceudna 

ann  an  Leabhar  nan  Gnàth-facal.  (Caib.  ix.  4, 
5.)  "  Ge  be  'n  neach  a  tha  baoghalta,"  is  e  sin 
an  cridhe,  oir  as  minig  a  tha  'n  gliocas  air  a 
thoirt  air  falbh  bho'n  cridhe,  "  thigibh  a  staigh 
an  so,  ithibh  do  m'  aran-sa  agus  òlaibh  de'n 
f  hion  a  mheasg  mi." 

Ànns  an  treas  àiie.  Faodaidh  tu  'bhi  tighinn 
a  chum  Iosa  Criosd  1-e  làn-dhùrachd  spioraid, 
agus  gidheadh,  a  bhi  mothachadh,  leisg  inn- 
tinn  dha'  d'  bhuaireadh,  agus  b'ionnan  a  bha'n 
Eaglais  'nuair  'ghlaodh  i: — "  Tarruinn  mi. 
'A'  d'  dheigh  ruithidh  sinn."  (Dàn.  i.  4,)  agus 
Pòl,  'nuair  a  thubhairt  e, — "  Tha  mi  faotainn, 
an  uair  a  b'  àill  leam  am  'math  a  dheanamh, 
gum  beil  an  t-olc  a  lathair  agam."  (Rom. 
vii.  21.)  Tha  gniomharran  agus  comh-strìgh- 
an  na  feòia  mòran  ni's  soilleire  ann  ar  cridhe- 
achan  na  tha  obair  an  Spioraid  agus  ni's  fasa 
mhothachadh  no  tha  gluasad  an  Spioraid. 
(Gal.  v.  19.)  Uime  sin  na  bitheamaid  fo 
dhiobhail  misneich  air  dhuinn  fradharc  agus 
mothachadh  fhaotainn  air  ar  n-anmhuinn- 
eachd:  ach  ruitheamaid  ni's  luaithe  'chum 
Iosa  Criosd  a  dh'iarraidh  slainte. 

Anns  a'  cheathramhàite.  Blàthaichdo  chridhe 
le  gealladh  taitneach  Chriosd  do'n  pheacach  a 
thig,  agus  bheir  sin  ort  am  barrachd  cabhaig 
a  dheanamh  d'a  ionnsaidh.  Tha  smaointean 
an-dòchasach  lag-chridheach  coltach  ri  usge 
fuar,  a'  meatachadh  ar  ceudfaidhean  agus  a' 
toirt  oirn  a  dhol  gu  cearbach  mun  cuairt  do  'r 

gnothach  ;  ach  tha  boillsgidhean  milis  agus 
blàth  a'  gheallaidh  mar  ghathan  aobhach,  tairis 
na  grèine,  a  bheir  dhuinn  beothachadh  agus 
ùrachadh.  Tha  thu  faicinn  mar  ghluaiseas  an 
seilean  beag  agus  a'  chuileag  air  an  sgiathaibh 
ri  am  doireinn  a'  gheamhraidh,  a  chionn  gum 
beil  am  fuachd  agus  a  ghaoth  da'n  cumail  na'n 
tàmh,ach  'nuar  a  laidheas  a'  ghaoth  'sa  dh'eireas 
a'  ghriann  le  blàthas,  co  tha  cho  dichiollach 
riu-san  ? 

Anns  a'  chùigeamh  àite.  Ach  a  rithist,  tha  'n 
duine  tha  tighinn  a  dh'  ionnsaidh  Chriosd,  a' 
ruith  a  chum  dion  a  bheatha.  Nise  cha  'n  eile 
duine  sam  bith  a  tha  teicheadh  air  son  a  bhea- 
tha,  an  dùiì  gum  beil  e  ruith  luath  ni's  leòir  air 
a  thuras,  cha  'n  eil,  na'm  bè  is  gum  bu  chomas- 
ach  dha  sina  dheanamh  bu  deònach  a  ruitheadh 
e  mìl'  air  gach  ceum  "  O  mo  leisg  agus  mo 
chion  dùrachd  I"  (arsa  tusa)  "  Och,  nach  robh 
agam  sgiathan  mar  chalaman  theichinn  as  air 
iteig  agus  ghabhainn  fois! — dheanainn  deifirgu 
dol  as  o  ghaoith  laidir,  agus  on  doininn." 
Sàlm.  lv.  6,  8. 

Anaim  bhochd  a  tha  tighinn  gu  Criosd,  tha 
thu  mar  an  duine  leis  bu  mhiann  marcachd  le 
cruinnleum,  ach  a  ta  air  each  cho  mall  is  gur 
gann  a  thèid  e  na  throtan  !  'Nise  cha'n  eil 
dùrachd  a  mharcaich  gu  bhi  air  a  mheas  do 
rèir  mall  ghluasad  an  eich  mhaill  sgìth  sin 
air  am  beil  e  na  shuidhe,  ach  do  rèir  mar 
chìtear  e  da  ghreasad  agus  da  spuireadh  air 

aghaidh.  Tha  'n  fheoil  mar  an  t-each  mall 
leisg  sin,  cha  tèid  i  na  cruinnleum  an  deigh 
Chriosd,  ge  d'  robh  t'anam  an  cunnard  nach 
ruigeadh  e  nèamh  gu  suthainn.  Ach  biodh 
misneach  math  agad,  cha  toir  Criosd  breth  do 
rèir  coltais  dùrachd  on  leth  a  muigh,  (Marc.  x. 
17>)  ach  do  rèir  dùrachd  a  chridhe  o'n  leth  a 
staigh.  Eoin.  i.  47-  Sàlm.  li.  6.  Matt.  xvi. 
41. 

Anns  an  t-se-amh  àiie.  Do  reir  coltais  thainig 
Siba  na  bu  luaithe  a  dh'  ionnsaidh  Dhaibhidh 
na  thainig  Mephiboset ;  gidheadh  cha  robh 
cridhe  Shiba  cho  dìleas  do  Dhaibhidh  ri  cridhe 
Mhephiboset,  ged  do  chronaich  Daibhidh  Me- 
phiboset,  or  thubhairt  e : — "  C'arson  nach 
deachaidh  tu  maille  riumsa,  a  Mhephiboset  ?" 
Ach  an  uair  a  thainig  Daibhidh  gu  chuimh- 
neachadh  gun  robh  Mephiboset  bacach,  (oir  b'e 
sin  an  leith-sgeul  a  ghabh  e)  "  a  chionn  gum 
beil  do  sheirbheiseach  bacach."  (2  Sam.  xix.) 
Mar  sin  chuir  Mephiboset  a  leith-sgeul  an 
lathair  Dhaibhidh,  a  bha  anns  na  laithibh  sin 
mar  Aingeal  Dhè,  a  chum  fiosrachadh  gach  ni 
a  rinneadh  air  talamh,  gum  b'e  a  bhacaich  agus 
nach  b'e  a  chion-durachd  a  chum  e  air  deir- 
eadh.  C'arson,  a  pheacaich  bhocbd,  a  tha 
tighinn  a  dh-ionnsaidh  Chriosd,  nach  eil  thus 
a'  tighinn  a  rèir  coltais  on  taobh  a  muigh  cho 
sùrdail  agus  cho  luath  ri  muinntir  eile  ?  Ach 
am  beil  ceann-f  àth  do  mhaille  tighinn  bho  t' 
inntinn  no  bho  do  ruin,  no  'ne  leisg  throm  na 

feòla  's  coireaoh  ?  An  urrainn  thu  a  radh,  o ! 
pheacaich  a  tha  tighinn : — "  A  ta  gun  amharus 
an  spiorad  togarach  ach  a  ta  an  f  heoil  anmh- 
unn."  (Matt.  xxvi.  41.)  Seadh  an  urainn  thu 
chùis  a  chuir  an  lathair  an  Tighearn  Iosa,  aig 
am  beil  lan-fhios  air  na  smaointean  is  ro 
dhiomhaire  a  ta  ann  ad'  chridhe  gum  beil  so 
fior.  Mar  urrainn,  gabh  so  mar  do  mhisneach, 
thubhairt  e : — "  Agus  tionailidh  mi  ise  a  ta  air  a 
fogradh  a  mach,  agus  ni  mi  ise  bha  bacach  na 
h-iarmad."  (Mica.  iv.  6,  7>)  Ciod  an  ni  a  dh' 
f  haodas  tu  a  bhi  agad  a  bharrachd  bho  bhilibh 
tairis  Mhic  Dhè?    Ach. 

Anns  an  t-seachdamh  àite.  Leugh  mi  ma 
thimchiol  muinntir  a  tha  gu  Criosd  a  lean- 
tainn  ann  an  slàbhruidhean  : — Mar  so  deir  an 
Tighearn  a  Saothair  na  h-  Eiphit,  agus  ceannachd 
Etiopia,  agus  na  Sabeich,  daoine  arda  ann  an 
cruth ;  thig  iad  thairis  a  d'  ionnsaidh,  agus 
bithidh  iad  leat;  leanaidh  iad  thu :  ann  an 
cuibhrichibh  thig  iad  thairis,  agus  cromaidh 
iad  sios  dut  agus  cuiridh  iad  suas  achanaich 
ruit  ag  radh,  Gu  deimhin  annadsa  tha  Dia ;" 
(Isa.  xlv.  14.)  Gu  cinnteach  tha'n  aiteam  a 
tha  tighinn  a  dh'ionnsaidh  Chriosd  fo  chuibh- 
richean  a'  tighinnfo  mhor  àmhghar  athaobh  gur 
ann  leis  na  slabhruidhean  sin  a  tha  'n  ceumabh 
air  an  stiùradh  agus  an  slighe  air  a  deanabh 
dìreach. 

Ach  ciod  na  slabhruidhean  a  tha  cho  trom 
riu  so,  a  tlia  toirt  mi-mhisneach  dhut?  do 
shlabhruidh  fèin  a  tha  air  a  deanamh  suas  de 

dh'aing'eachd  agus  do  shalchair  a  pheacaidh, 
tha  i  mar  ghairdean  truadh  m'u  do  mhuineal, 
ni  a  "  thug  air  do  threise  tuiteam."  (Tuir.  i. 
14;  iii.  17«)  Ach  thig  ge  d'  robh  tha  ceang- 
ailte  le  cuibhraichean,  is  glòir  do  Chriosd 
peacach  a  thighinn  da  ionnsaidh  ceangailt' 
ann  an  slabhruidh,  cha  'n  eil  gliongarsnaich  do 
shlabhruidhean  ged  a  tha  iad  aimhealach  leat 
a  cur  èis  sam  bith  air  do  thighinn  a  dh'ijnn- 
saidh  slainte.  Is  e  obair  agus  glòir  Chriosd 
thus'  a  shaoradh  bho  do  gheimhleibh  agus  t 
imeachd  a  dheanamh  ni's  soirbhe  agus  do 
leigeadh  gu  tur  fa-sgaoil.  Cha  b'urrainn  an 
duine  dall  ged  a  rachadh  cuireadh  a  thoir  dha, 
tighinn  na  dheann  a  dh'ionnsaidh  Iosa  Criosd, 
ach  b'urrainn  Criosd  fantainn  na  sheasamh  gus 
an  ruigeadh  se  e.  Tha  e  fior  gum  beil  se 
marcachd  air  bharraibh  sgèith  na  gaoith"  ach 
gidheadh  tha  e  fad-fhulangach  gu'n  toil  aige 
dream  sam  bith  a  chall  a  thig  d'a  ionnsaidh, 
Matt.  xix.     2  Ped.  iii.  9. 

Anns  an  ochdamh  àite.  Am  faca  tus  an 
aiteam  a  thainig  a  dh'ionnsaidh  an  Tighearn 
Iosa  ann  an  lathaibh  na  feòla,  cia  cho  mall 
agus  cho  crùbach  sa'  thainig  iad  da  ionnsaidh 
a  thoradh  an  anmhuinneachd,  agus  arithist  am 
fac  thu  cho  càirdeil,  cho  caoimhneil,  agus  cho 
gràsmhor  'sa  ghabh  e  riu  ann  an  toirt  dhaibh 
uilemhiannan  cridhe;  n'amfaiceadh,chabhiodh 
cho  liugha  teagamh  agad  ann  na  t'  aghaidh 
fein,  ann  ad  theachd  a  dh'ionnsaidh  Chriosd. 

Ceist.  5.  Ach  (arsa  neach  eile)  tha  eagal 
orm  gum  beil  mi  tighinn  tuilleadh  a's  ana-moch, 
tha  eagal  orm  gun  dh'f  han  mi  tuilleadh  a's  fada, 
tha  eagal  orm  gum  heil  an  dorus  duinte. 

Freagairt.  Cha'n  urrainn  thu  thighinn  gu 
bràch  ro  ana-moch  a  dh'ionnsaidh  Chriosd  ma 
thig  thu  idir.  Tha  sin  air  a  dheanamh  soilleir 
anns  an  dà  phong  so  a  leanas  :  — 

Arms  a'  cheud  àite.  Leis  an  duine  thainig 
da  ionnsaidh  aig  an  aon  uair  deug.  Bha'n 
duine  sin  diamhanach  rè  a'  chuid  eile  de'n 
latha.  Bha  fad  latha  Soisgeil  aige  gu  tighinn 
agus  chaith  se  e  gu  lèir  an  diamhanas  ach  an 
uair  ma  dheireadh  amhain:  ach,fa-dheoigh,  aig 
an  aon  uair  deug  thainig  e,  agus  chaidh  e 
steach  do'n  ghàradh  fhiona  a  dh'obair  maille 
risanluchd-oibreacheile.aghiulain  uallach  agus 
teas  an  latha.  Seadh,  ach  cia  mar  gliabhadh 
ris  le  Tighearn  an  Fhionain  ?  Ghabh,  an  uair 
a  thainig  an  latha  pàighidh,  fhuair  e  uidhir  ri 
càch,agus  sinroi'aonde  acho-luchd-oibrichidh. 
Tha  e  fior  gun  d'rinn  càch  gearan  an  uair  a 
chunnaic  iad  sin  :  ach  ciod  am  freagairt  a  thug 
an  Tighearn  Iosa  dhaibh  ?  "  Am  beil  do  shùil- 
sa  olc  air  son  gum  beil  mise  math."  Mat.  xx. 
15. 

Anns  an  darra  h-àite.  An  gadaich'  air  a 
chroich,  thainig  esan  anmoch  mar  an  ceudna, 
eadhon  uair  roi'  bhàs,  agus  dh'  fhan  e  gun  a 
thighinn  gu  Iosa  cho  fad  sa  dh'  f  haod  e  bhi  'na 
mheirleach,  ach,  feuch  an  Tighearn  Iosa,  'nuair 

a  thainig  an  daor-shlaighteara  so  cho  anmoch 
d'a  ionnsaidh  a  dh'iarraidh  tròcair,  cha  do  thilg 
e  ni  suas  da  de  a  dhroch  ghiùlan  roimhe  sin, 
ach  thuirt  e  ris.  gu  deimhin  deireamsa  riut 
gum  bi  thu  maille  riumsa  an  diùgh  ann  am 
Pàrras — Luc.  xxiii.  43- 

Na  tionntaidheadh  duine  sam  bith  gràs  Dhè* 
gu  diamhanas  cha'n  e  mo  rùn  mi-mhisneach  a 
thoirt  do'n  anam  a  tha  tighinn. 

Cunul.  Ach  nach  eil  dorus  tròcair  air  a 
dhùnadh  air  cuid  mu'm  beil  iad  a'  faighinn  a 
bhàis. 

Freagairt.  Tha,  agus  na  leige  Dia  gum 
bì  aon  ùrnaigh  air  a  cur  suas  as  an  leth.  Ier. 
vii.  16. 

Ceist.  Agus  c'arson  nach  ion  dhòmhsa 
shaoilsinn  gum  beil  mi  dheth  an  àireamh  sin. 

Freagairt.  Cha'n  ion  air  aon  chor,  ma  tha 
thu  a'  tighinn  a  chum  Iosa  Criosd,  a  thaobh 
an  uair  a  dhuineas  Dia  an  dorus  air  daoine, 
cha'n  eil  càil  no  togradh  ac'athighinn  a  dh'ionn- 
saidh  Iosa  Criosd.  Cha'n  eil  neach  a'  tighinn 
ach  iadsan  a  tha  air  an  tabhairt  leis  an  Athair. 

Bidh  cinnteach  ma  thug  an  t-Athair  dhutsa 
togradh  gu  tighinn  a  dh'ionnsaidh  Iosa  Criosd 
gum  beil  dorus  na  tròcair  fathast  fosgailte  dhut, 
oir  cha  sheas  e  le  gliocas  Dè  neart  a  thabh- 
aii't  chum  ghinbhinn  agus  a  bhreith  a  bhacadh. 
(Isa.  lxvi.  9,)  no  gràs  a  thabhairt  a  chum  tighinn 
gu  losa  Criosd  agus  dorus  a  throcair  a  dhùn 
adh  ort.    "  Aomaidh  'ur  cluas,  agus  thigibh  am 

ionnsaidh-sa;  eisdibh  agus  mairidh  'ur  n-anam 
beò,  agus  ni  mi  ruibh  coimh-cheangal  siorruidh, 
eadhon  tròcairean  chinnteach  Dhaibhidh."  Isa. 
lv.  3. 

Ceist.  Ach  tha  e  air  a  ràdh,  gun  do  bhuail 
cuid  an  uair  a  bha'n  dorus  duinte. 

Freagairt.  Tha,  ach  tha  'n  luchd-bualaidh  sin 
a'  ciallachadh  anns  an  Sgriobtur  latha  bhreath- 
anais,  agus  cha'n  e'm  peacach  a  tha  tighinn 
a  dh'ionnsaidh  Chriosd  anns  a'  bheatha  so. 
Faic.  Matt.  xvii.  ]  1.     Luc.  xii.  24,  26. 

Cha'n  eil  gnothach  sam  bith  aig  an  luchd- 
bualaidh  sin  riutsa.  Tha  thus'  a'  tighinn  a  chum 
Iosa  Criosd,  tha  thu  a'  tighinn  a  nise,  so  an 
t-àm  taitneach,  feuch  so  latha  na  slàinte,  (2  Cor. 
vi.  2.)  Nise  tha  Dia  na  shuidhe  air  cathair  na 
tròcair,  agus  tha  Criosd  Iosa  na  shuidhe  na 
fhochara'tagradhbuaidhfhala  airson  pheacach, 
agus  sin  am  feadh  sa  mhaireas  an  saoghal  so, 
bithidh  briathran  a  chinn-teagaisg  so  saoragus 
air  a  lan-coimhlionadh,  "  esan  a  thig  do'm 
ionnsaidh,  cha  tilg  mi  air  chor  sam  bith  a  mach  e." 

A  pheacaich  I  mar  as  mò  a  tha  thu  ann  ad 
pheacach,  is  ann  is  mò  th'agad  a  dh'  f  heum  air 
tròcair,  agus  is  ann  is  mo  bhios  Criosd  air  a 
ghlòrachadh  trid  do  thearnaidh,  thig  ma  ta  nis' 
agus  blais,  agus  faic  cho  math  sa  tha  'n  Tigh- 
earna  do  pheacaich  neo-thoillteannach. 

Cunul  7-  Ach  (arsa  neach  eile)  thuit  mi 
bho  'nuair  a  thòisich  mi  air  tighinn  a  dh'ionn- 
saidh   Chriosd,  uime  sin  tha  eagal  orm  nach 

robh  mi  a'  tighinn  air  an  dòigh  cheart  agus  air 
an  aobhar  sin  nach  gabh  Criosd  rium. 

Freagairt.  Tha  tuiteaman  cunnardach,  or  tha 
iad  a  cur  mi-onair  air  Criosd,  a'  leòn  a  chogais, 
agus  a'  toirt  comas  do  nàimhdean  Dè  labhairt 
gu  tail-cuiseach  ;  Ach  nach  eil  e  na  dheagh 
dhearbhadh,  mi  bhi  air  tuiteam,  uime  sin  cha 
robh  mi  tighinn  gu  ceart  a  dh'ionnsaidh 
Chriosd.  Na  biodh  a  leithid  sin  do  theag- 
amh  aig  Daibhidh,  aig  Solamh,  agus  aig  Pead- 
ar  'nan  aghaidh  fèin  mheudaicheadh  e  gu 
mòr  an  àmhghar,  agus  bha  uidhear  aobhair  ac' 
air  a  sin  a  dheanamh  riutsa.  Faodaidh  duine 
aig  am  beil  a  cheumaibh  air  an  òrduchadh  leis 
an  Tighearna,  agus  mor-thlach  aig  an  Tigh- 
earna  ann  na  ghluasad  a  bhi  air  a  ghlacadh  le 
buaireadh  a  bheir  air  tuiteam,  (Sàlm.  xxxvii. 
23,  24 ;)  Nach  do  thuit  Aron,  seadh,  agus 
Maois  fèin  ?  Ciod  a  their  sinn  ma  Heseciah 
agus  Iehosophat  ?  Tha  uime  sin  tuiteaman 
agus  tuiteaman  ann,  tuiteaman  so-mhaithte 
agus  do-mhaithte.  Is  iad  na  tuiteaman  do- 
mhaithte  iad  sin  a  ta  an  aghaidh  soluis  agus 
eolais  bho  na  chreideamh,  le  dì-meas  a  dhean- 
amh  air,  agus  a'  saltairt  air  Iosa  Criosd,  agus  air 
an  obair  bheannaichte  ghabh  e  os-  làimh.  (Eabh. 
vi.  2,  3,  4.)  Ni,  air  son  a  leithid  sin  do  mhuinn- 
tìr  cha  'n  eil  iobairt  ann  air  son  am  peacaidh  ; 
gu  dearbh,  cha  'n  eil  cridhe  aca,  no  inntinn,  no 
togradh  gu  tighinn  a'  chum  Iosa  Criofcd  a  dh' 
iarraidh  beatha,  uime  sin  feumaidh  gun  tèid 

iad  a  dhìth,  "  Nieadh"  (ars  an  spiorad  nao- 
mha)  "  a  ta  e  do-dheanta  gum  biodh  iad  air 
an  ath-nuadhachadh  a  rithist  a  chum  aith- 
reachais."  Uime  sin  chan  neil  truas  aig  an  Dia 
sin  riù,  ni  mo  bu  chòir  dhuinne,  ach  a  thaobh 
thuiteaman  eil  ged  a  bhi  iad  uabhasach  (agus 
cronaichidh  Dia  a  phobull  air  an  son)  cha  'n  eil 
iad  a'  dhearbhadh  thu  bhi  dh'*  easbhuidh  gràis 
no  ann  ad  dhuine  nach  tainig  a  dhionnsaidh 
Chriosd  a'  dh'iarraidh  beatha.  Tha  e  air  aith- 
ris  rau'n  leanabh  anns  an  t-SoisgeiI.  Agus 
am  feadh  a  bha  e  fathast  a'  teachd  thilg  an 
diabhol  sios  e  agus  reub  se  e.     Luc.  ix.  42. 

A  pheacaich  lag-mhisneaehail !  chan  eil 
iongantas  gun  do  thuit  thu  a'  tighinn  a  chum 
Iosa  Criosd.  Nach  eil  e  na  chuis-iongantais 
ni's  mò  nach  d'  f  huair  thu  roimhe  so  mile  tuit- 
eam  mìl'  uair? 

Anns  n'  cheud  àite.  Ciod  na  h  amadanan  a 
ta  annainne  a  thaobh  nàduir. 

Anns  an  dara  h-àite.  Ciod  an  anmhuinn- 
each  a  ta  annainn. 

Anns  an  treas  àite.  Ciod  an  cumhachd 
treun  a  tha  aig  ar  nàimhdean  mi-  ruineach 
sin  na  h-ainglean  a  thuit. 

Anns  d  cheatltramh  àite.  A'  toirt  fainear 
mar  an  ceudna  cho  minig  'sa  thuiteas  an 
òidhche  do'n  pheacach  a  tha  tighinn  am  feadh 
a  tha  e  air  a  thuras,  agus  a  rithist  cho  liugha 
ceap-  tuislidh  a  tha  n-an  laidhe  roimhe  air  an 
t-slighe. 

Antis  d  ckuigeamh  àite.  Maran  ceudna  tha 
sean  luchd-eolais  (a  bh'aige  roi'n  àm  sin)  a  nise 
ri  faire  chum  a  bhacadh  agus  a'  feuchain  ciod 
an  dòigh  air  an  toir  iad  air  tuiteam. 

Ciod  a  nis?  am  feum  sinn  a  thaobh  nam 
buairidhean  so  sinn  fèin  aomadh  a  chum  tuit- 
eam?  Cha'n  fheum.  Nach  feum  sinn  eagal 
a  bhi  oirn  roi  thuiteaman?  feumaidh. — "  Uime 
sin  an  tì  a  shaolas  a  bhi  'na  sheasamh  thugadh 
e  aire  nach  tuit  e."  (1  Cor.  x.  12.)  Gidheadh 
na  biodh  e  gu  tur  air  a  chur  sios.  Na  saol  gur 
ni  suarach  tuiteaman,  gidheadh  thuit  thu-fein. 
(Agus  thubhairt  Samuel)  "  rinn  sibh  an  t-olc 
so  uile :  gidheadh  na  tiunndaidhibh  a  thaobh 
o'n  Tighearna  a  leantainn  ach  deanaibh  seirbh- 
eis  do  'n  Tighearna  le'r  n-uile  chridhe,  agus 
na  tionndaidhibh  a  thaobh,  oir  cha  trèig  an 
Tighearna  shluadh"  (agus  tha  e  meas  a  pheac- 
aich  a  tha  tighinn  mar  aon  diù)  "  do  bhrigh 
gum  bu  toil  leis  an  Tighearna  bhur  deanamh 
'nur  sluagh  dha  fèin."    1  Sam.  xii.  20,  21,  22. 

A  thig  do  'm  ionnsaidh.  Nise  thainig  sinn 
gunochadh,ciodan  neart  athaanns  a'ghealladh 
so,  a  chum  toirt  orra  thighinn  d'a  ionnsaidh. 

"  Gach  ni  thug  an-t-  Athair  dhomhsa  thig  e 
a'm  ionnsaidh." 

Leabhraidh  mi  ris  a  ghealladh  so. 

Air  tùs.     Gu  coitcheann 

A  rithisl.     Gu  sònraichte. 

Gu  coitcheann.  Tha  'm  facal  so  thig  a' 
ciallachadh    iad   uile   a   tha   air  an   toirt    do 

Chriosd.  "  Gach  ni  bheir  an  t-  Athair  dhomhsa 
thig  e  am'  ionnsaidh."  Uaidhe  sin  tha  mi 
co-dhunadh. 

Anns  a  cheud  àite.  Gur  e  tighinn  da  rireadh 
(no  ceart)  a  dh'ionnsaidh  Iosa  Criosd  e  a  bhi 
air  an  toirt  do  Chriosd  roi'  làmh  le  Dia. 
Tabhair  fainear, — Thig  iad :  Co?  Iadsan  a 
bha  air  an  tabhairt:  Thainig  iad  an  sin  a 
thaobh  gun  robh  iad  air  an  tabhairt :  Bu  leat- 
fèin  iad  agus  thug  thu  dhomhs  'iad."  Tha  so 
gu  dearbh  na  fhir  chomhf hurtach  do'n  aiteam 
a  tha  tighinn  da-rìreadh  a  dh'ionnsaidh  Chriosd : 
a'  smaointeach  gur  e  an  ceannfath  mu'n  tainig 
iad  gun  robh  iad  air  an  toirt  dhasan  leis  an 
Athair.  Mar  sin  faodaidh  an  t-anam  a  tha  tigh- 
inn  a  bhi  co-reusanachadh  ann  fèin  mar  a  bhios 
e  tighinn  no  dol  air  aghaidh.  "  Am  beil  mis  a' 
tighinn  gu  dearbha  gu  Iosa  Criosd?"  Cha'n 
eil  cliù  an  tighinn  sin  gu  bhi  air  a  chur  as  mo 
leth  fein,  no  as  leth  aon  ni  math  a  tha  gabhail 
còmhnuidh  annam,  ach  à  leth  gràs  agus  tiodh- 
lac  Dhè  do  Chriosd.  Thug  Dia  air  tùs  mo 
phearsa  dha,  agus  uime  sin  tug  e  càil  dhomh 
fèin  a  chum  tighinn. 

Anns  an  dara  h-àite.  Tha  'm  facal  so 
a  thig  a'  deanamh  do  thighinn,  cha  'n  e 
mhain  thoradh  tiodhlac  an  Athar,  ach  mar 
an  ceudna  rùn  a  Mhic  oir  tha  na  briath- 
ran  'n-an  rùn  diadhaidh  tha  iad  a'  nochadh 
dhuinn  run-suighichte  nèamhaidh  a  Mhic. 
«•  Thug  an  t-Athair  dhomhs  iad  agus  thig  iad 

gu  dearbha  am  ionnsaidh."  Tha  Criosd  cho 
lan-thoileach  am  buidhean  a  thig  da  ionnsaidh 
a  thearnadh  'sa  bha  an  t-Athair  air  an  toirt 
dha.  Mheas  Criosd  tiodhlac  an  Athar  luach- 
mhor,  cha  chaill  e  maoin  deth ;  tha  e  cur 
roimhe  gu'n  sabhail  se  e  gu  lèir  le  fhuil,  agus 
gun  tog  e  suas  e  a  rithist  air  an  latha  dheireann- 
ach,  agus  mar  sin  co-lionaidh  e  toil  Athar  agus 
bheir  e  a  rùintean  fèin  gu  crìch.    Eoin  vi.  39. 

Anns  an  treas  àile.  Tha  na  briathran  so 
"  a  thig"  a'  deanamh  do  thighinn  na  thoradh 
geallaidh  sònraichte.  A  pheacaich  a'  tha 
tighinn!  tha  thu  air  do  cho-dhunadh  ann  an 
gealladh,  tha  do  thighinn  na  thoradh  dìlseachd 
gealltanais  suighichte.  Be'n  gealladh  e  leis 
an  d'  fhuair  thu  air  tùs  neart  a  chum  tighinn  ; 
agus  so  an  gealladh  trid  am  bi  thu  air  do  thoirt 
eifeachdach  d'a  ionnsaidh.  Chaidh  a  ràdh  ri 
Abraham  le  Dia : — "  Gu  cinnteach  beiridh  do 
bhean  Sarah  mac  dhut."  Be'm  mac  so  Isaac 
Tabhair  fainear.  "  Bi'dh  mac  aig  Sarah"  sin 
an  gealladh :  agus  bha  mac  aig  Sarah :  be  sin 
co-lionadh  a'  gheallaidh,  agus  air  an  aobhar  sin 
bha  Isaac  air  a  ghairm  "  leanabh  a  gheallaidh." 
Gen.  xvi.  19;  xviii.  10.     Rom.  ix.  9. 

Bi'dh  mac  aig  Sarah  ;  ach  ciod  ma  tha 
Sarah  seach  aois  ?  Gidheadh  tha'n  gealladh  do 
ghnà  ag  ràdh,  "  Bidh  mac  aig  Sarah  :"  ach 
ciod  ma  tha  Sarah  neo-thorrach  ?  Gidheadh, 
tha'n  gealladh  do  ghnà  ag  ràdh  "  Bidh  mac  aig 
Sarah:"  Ach  tha  corp  Abrahaim  a  nise  marbh  ? 

gidheadh  tha'n  gealladh  a  buanachadh  air  an 
aon  dòigh  "  Bi'dh  mac  aig  Sarah,"  Ann  an  so 
tha  thu  a  faicinn  a  bhuaigh  a  tha  aig  a'  gheall- 
adh,  tha  e  a'  giùlan  ni's  leoir  ann  fèin,  a  chum 
an  ni  a  ghealladh  a  thoirt  mu'n  cuairt  a  dh' 
aindeoin  cho  mi-choltach  's  da'm  bi  a'  ehùis 
ann  ar  beachdainne.  Uime  sin  tha'n  gealladh 
so  anns  a  cheann-teagaisg,  na  ghealladh  iomlan; 
agus  is  ann  trid  a  bhuaidh,  agus  cha'n  ann  bho 
ni  math  sam  bith  annainn  fèin,  a  thig  sinn  a 
dh'ionnsaidh  Iosa  Criosd  do  rèir  briathran  a 
chinn-teagaisg.  "  Gach  uile  ni  a  bheir  an 
t-Athair  dhomhsa  thig  e  am'  ionnsaidh." 
Air  an  aobhar  sin,  tha  na  h-uile  thig  da  rìreadh 
a  dh'ionnsaidh  Chriosd  air  an  gairm  "  Clann 
a'  gheallaidh"  "  A  nis'  a  bhraithrean  is  sinns 
mar  a  bha  Isaac  clann  a'  gheallaidh.  (Gal.  iv. 
28,)  se  sin  sinne  clann  a  gheall  Dia  do  dh'  losa 
agus  a  thugadh  dha. 

Anns  «'  cheathramh  àite.  Tha'm  briathar  so, 
"  thig  iad  "  a'  toirt  air  Criosd  gach  gràs  a  thoirt 
dhaibh-san  a  thugadh  dha,  chum  toirt  orra 
tighinn  da  ionnsaidh  gu  h-eifeachdach.  Thig 
iad :  'se  sin  cha'n  e  ma  thig  iad  :  ach  ma  bheir 
gràs,  uile  ghràs,  ma  bheir  cumhachd,  gliocas, 
cridhe  nuadh,  agus  an  Spiorad  Naomha,  agus 
iad  so  uile  an  co-bhannaibh  a  chèile  orra 
tighinn.  Tha  mi  'g  ràdh  a  bhrìgh  gum  beil 
na  briathran  so  "  thig  iad"  iomlan  nach  eil  iad 
a'  cur  dad  an  earbsa  ar  rùn  fèin  no  ar  cumh- 
achd,    no   ar   mathas :    ach  gun    d'rinn   iad 

cumhnant  eadhon  ri  Dia  fìèin  Criosd  agus  an 
Spiorad  Naomha  'chum  ar  math.  'Nuair  a 
thug  Dia  an  gealladh  iomlan  so  do  dh'  Abra- 
ham ;  gum  beireadh  Sarah  mac.  Cha  d'  amhairc 
Abraham  air  buaidh  sam  bith  a  bha  ann  fèin, 
a  thaobh  nach  robh  an  gealladh  ag  agairt  sin 
de  a  laimh,  ach  a  thaobh  gun  lan-gheall  Dia 
dha  anns  a'  ghealladh  mac.  An  sin  cha  do 
mheas  Abraham  ni  b'  fhaide  a  chorp  fèin  marbh 
no  a  bhean  Sarah  neo-thorrach.  Agus  cha 
do  chuir  e  an  teagamh  gealladh  Dhè*  le  mi- 
chreideamh,  ach  bha  e  laidir  an  creideamh,  a' 
toirt  glòire  do  Dhia  :  agus  bha  lan  deibhin  aige 
an  Tì  a  thug  an  gealladh  gum  bu  chomasach  e 
air  a  cho-lionadh.  (Rom.  iv.  20,  21.)  Gheall 
e  agus  lan-gheall  e  "  Gum  beireadh  Sarah 
mac  :"  Uime  sin  chreid  Abraham  gu'n  coilion- 
adh  Dia  an  gealladh.  Agus  cha  robh  lan- 
dòchas  Abrahaim  mi-thaitneach  leis  an  Spiorad 
Naomha,  ach  air  a  mheas  math  agus  cliùteach, 
a  thaobh  gum  b'ann  trid  a  thug  e  glòir  do  Dhia. 
Thug  an  t-Athair  mar  an  ceudna  do  Chriosd 
àireamh  àraidh  de  dh'  anmannan  a'  chum  an 
tearnadh  ;  agus  thubhairt  e  fèin,  "  gun  tig  iad 
da  ionnsaidh."  Uime  sin  mairidh  Eaglais  Dè 
beò  ann  an  dòchas  èibhinn  ri  lan-choimhlion- 
adh  a  gheallaidh,  oir  gu  beachdaidh  bithidh  e 
air  a  cho-lionadh,  agus  cha  deanar  dearmad 
air  an  ni  as  lugha  dheth.  "  Thig  iad  do'm 
ionnsaidh." 

Agus  a  nis'  mu'n  teid  mi  ni*s  faide  air  m'agh- 
aidh  rannsaichidh  mi  ni's  ro-shonraichte  nidur 
geallaidh  iomlan. 

Anns  a'  cheud  àite.  Their  sinn  gealladh 
iomlan  ri  gealladh  athasatoirt  gun  chumhnanta 
sam  bith  air  a  shon  (no  ni's  ro  shoilleire  mar  so) 
gealladh  a  ta  gealltainn  dhuinne  beannachd 
shaoraidh  spioradail,  gun  sinn  fèin  a  chuir  fo 
chumhnanta  air  son  sin  fhaotainn,  agus  tha'n 
ni  sin  againn  le  gealladh  mar  so : — 

Anns  an  dara  h-àìte.  'Se  gealladh  iomlan, 
gealladh  nach  cum  leisg-sgeul  'sam  bith  bho 
bhi  air  a  choilionadh.  'Se  sin,  nach  eil  dad  air 
iarraidh  oirnn  fèin  a  chum  a  choilionadh  a  thoirt 
mu'n  cuairt.  Cha  dubhairt  e,  "  thig  iad  ma  dh' 
fheuchas  iad  ri  tighinn ."  Ach  thig  iad : 
Cha'n  e  thig  iad  ma  ni  iad  spàirn  a  chum  tigh- 
inn,  ach  thig  iad.  Theagamh  gun  abair  thus' 
's  mi  gun  tig,  ach  tha  gnàthachadh  nam  meadh- 
onan  air  an  ciallachadh  ged  nach  eil  e  air 
aithris  sa'  cheann-teagaisg.  Ach  tha  mise 
g'  ràdh  cha'n  eil  sin  air  a  chiallachadh  air  chor 
sam  bith.  "  Bithidh  do  shluadh  ro-thoileach 
ann  an  latha  do  chumhachd''  (Salm.  cx.  3.)  Is 
gealladh  iomlan  eile  so:  ach  am  beil  an  gealladh 
so  a'  ciallachadh  an  toil  ann-iune  mar  chumh- 
nanta  gu'n  d'  rinn  Dia  toileach  sinn  ?  Tha 
bithidh  iad  toileach  ma  tha  iad  toileach  na 
labhairt  ro-amaideach,  cha'n  eil  maoin  de 
an  sin  air  a  shaoilsinn.  Tha'n  gealladh  iomlan 
dhuinne,  agus  is  e  na  h-uile  ni  a  tha  feumail 

a  chum  a  cho-lionaidh  a  thoirt  rau'n  cuairt 
cumhachd  uile-chumhachd  Chriosd  agus  a 
dhìlseachd  a  chum  coilionaidh. 

Uime  sin  is  e'n  t-eadar-dhealachadh  a  ta 
eadar  gealladh  iomlan  agus  gealladh  cumhnanta 
so: — 

Anns  a'  cheud  àite.  Tha  eadar-dhealachadh 
ann  a  chumhnanta.  Tha'n  gealladh  iomlan 
ag  ràdh  bheir  mise,  agus  thig  sibhse;  tha'n 
gealladh  cumhnanta  ag  ràdh  :  bheir  mise  ma 
thig  sibhse ;  no  dean  so  agus  mairidh  tu  beò. 
Ier  xxxi.  31,  32,  33  Esec.  xxxvi.  24,  34. 
Eabh.  viii.  7>  13.  Ier.  iv.  1.  Esec.  xviii.  30, 
31,  32.     Mat.  xix.  21. 

Anns  an  dara  h  àite.  Tha  iad  ag  eadar- 
dhealachadh  anns  an  dòigh  anns  am  beil  iad  a 
bairigeadh  nithe  matha  do  dhaoine.  Tha'n 
gealladh  iomlan  a'  toirt  seachad  gu  saor  (gràs 
a  mhàin)  ach  an  gealladh  cumhnanta  do  rèir 
mar  chumair  an  cumhnanta,  no  mar  than  geall- 
adh  ag  iarraidh. 

Anns  an  treas  àite.  Uime  sin  tha'n  gealladh 
iomlan  a'  toirt  air  Dia  an  gnothach  a  dheanamh, 
ach  tha  an  gealladh  cumhnanta  ga  f  hagail  an 
urra  rinn  fèin. 

Anns  a'  cheathramh  àite.  Feumaidh  geall- 
aidhean  iomlan  a  bhi  air  an  coilionadh,  agus 
faodaidh  gealaidhean  cùmhnanta  a  bhi  no  gun 
a  bhi  air  a  cholionadh,  bithidh  an  gealladh 
iomlan  air  a  cholionadh  a  thaobh  dìlsechd  Dhè. 
Ach  faodaidh  an  gealladh  cumhnanta  bhi  air 
a  dhearmad  a  thaobh  mi-dhìlseachd  dhaoine. 

Anns  d  chuìgeamh  àite.  Uime  sintha  dhian- 
mhaltas  anns  na  geallaidhean  iomlan  fèin,  na 
bheir  mun  cuairt  an  co-lionadh  ach  tha'n 
gealladh  cumhnanta  a  dh'easbhuidh  an  ni  sin. 
Tha'n  gealladh  ionilan  uime  sin  tarbhach,  a 
thaobh  gum  beil  e  gabhail  a  steach  ann  fèin, 
lànachd  gach  nì  a  ta  dhìth  oirnne,  agus  an 
uair  a  thig  àm  a'  gheallaidh  gheibh  sinn  uaithe 
na  shàbhalas  sinn  gu  deibhin.  Seadh,  agus 
uidhir  sa'  ni  sinn  comasach  air  iarrtasan  a' 
gheallaidh  chumhnanta  a  f  hreagradh.  Ged  a 
tha  eadar-dhealachadh  eadar  an  dà  ghealladh 
so,  gidheadh  ann  am  pongan  eile,  tha  co- 
chòrdadh  beannaicht'  eadar  iad,  mar  a  dh' 
f  heudar  f  haicinn,  anns  na  pongan  so  leanas  : 

Anns  a  cheud  àite.  Tha'n  gealladh  cumh- 
nanta  ag  iarraidh  aithreachais  agus  tha'n 
gealladh  iomlan  a'  toirt  aithreachais  seachad. 
Gniomh  v.  30,  31. 

Anns  an  dara  h  àite.  Tha'n  gealladh  cumh- 
nanta  ag  iarraidh  creideimh,  tha'n  gealladh 
iomlan  a'  toirt  creideimh  seachad.  Seph.  iii, 
12.     Rom.  xv.  12. 

Anns  an  treas  àite.  Tha'n  gealladh  cumh- 
nanta  ag  iarraidh  cridhe  nuadh.  Tha'n  gealì- 
adh  iomlan  a'  toirt  sin  seachad.  Esec.  xxxvi. 
27. 

Agus  a  thaobh  gum  beil  iad  ag  co-chòrdadh 
anns  na  nithe  so  tha'n  gealladh  cumhnanta  a' 
beannachadh  an  duine,  a'  tha  faotainn  a  thor- 
aidh  trid  a  gheallaidh  iomlain. 


Anns  a  cheud  àite.  Tha'n  gealladh  iomlan 
a'  fireanachadh  dhaoine,  agus  tha'n  gealladh 
cumhnanta  ga  leantainn,  ag  radh  : — "  'S  beann- 
aichte  iadsan  a  ta  neo  lochdach  'san  t-slighe,  a 
dh'imicheas  ann  an  lagh  an  Tighearna."  Saim. 
cxix.  1. 

Anns  an  dara  h-àite.  Tha'n  gealladh  iom- 
lan  a'  tabhairt  do'n  duine  sin  eagal  an  Tigh- 
earna ;  agus  tha'n  gealladh  cumhnanta  gu 
leantuinn  ag  ràdh  :  —  "  'S  beannaichte  gacn 
neach  air  am  bi  eagal  an  Tighearna."  Salm. 
cxxviii.  1. 

Anns  an  treas  àite.  Tha'n  gealladh  iomlan 
a'  toirt  seachad  creideimh,  agus  tha'n  gealladh 
cumhnanta  gu  leantuinn  •.  ag  ràdh  :  —  "  Is 
beannaichte  an  tì  sin  a  chreideas."  Seph.  iii. 
12.     Luc.  i.  45. 

Anns  d  cheathramh  àite.  Tha'n  gealladh 
iomlan  a'  toirt  seachadh  saor-mhathanas  pheac- 
annan,  agus  an  sin  tha'n  gealladh  cumhnanta 
ag  ràdh : — "  Is  beannaichte  iadsan  a  f  huair 
mathanas  nan  eu-ceirtibh  agus  aig  am  beil  am 
peacannan  air  arn  falach :  is  beannaichte  an  tì 
nach  cuir  an  Tighearna  peacadh  as  a  leth." 
Rom.  iv.  7,  8. 

Anns  à  chuigeamh  àite.  Tha'n  gealladh 
iomlan  ag  ràdh  gur  còir  do  phobull  taghta  Dhè 
buanachadh  a  chum  na  crìche :  agus  an  sin 
tha'n  gealladh  cùmhnanta  gu  leantuinn  le 
beannachd : — "  Ach  ge  be  bhios  seasmhach  a 
chumna  crìche  se  so  a  thearnar."    (Mat.  xxiv. 


13.)  Mar  so  a  ta  na  geallaidhean  ag  oibreach- 
adh  gu  glormhor  le  chèile,  agus  dhuinne  mar 
an  ceudna  ann  an  co-fhonn  taitneach. 

Nise  tha'n  gealladh  ma  bheachdaicheas  sinn 
air,  na  ghealladh  iomlan,  "  Gach  uile  ni  bheir 
an  t-Athair  dhomhsa  thig  e  am'  ionnsaidh." 

Uime  sin  tha'n  gealladh  so  na  ghealladh 
bolg-fharsuinn  agus  a'  gabhail  a  steach  ann 
fèin  gach  ni  a  chum  a  bhairigeadh  oirnne  na 
tha  'n  gealladh  cumhnanta  a'g  iarraidh  oirnne 
thoirt  seachad.  Thig  iad  I  An  tig  iad  ?  Thig, 
thig  iad.  Ach  ciod  ma  tha  na  nithe  so  a  dhìth 
orra,  na  gràsan  so,  an  cumhachd  agus  a'  chàil 
as  eugmhais  nach  urrainn  iad  a  thighinn  ? 
C'arson,  seasaidh  "  Thig  iad"  an  àite  gach  ni 
dhiù  so,  agus  gach  ni  eile  bhios  a  dh'uireas- 
bhuidh  orra. 

Conul.  1.  Ach  tha  iad  marbh  ann  am 
peacannan  san  eu-ceartan,  cia  mar  a  thig  iad 
an  sin. 

FreagaìrL  Is  comasach  do'n  fhacal  "  Thig 
iad"  an  togail  bho  na  bhàs  so,  "  Tha  'nuair  a' 
teachd  agus  tha  i  chean'  ann  anns  an  cluinn  na 
mairbh  guth  Mhic  Dhè,  agus  iadsan  a  chluinn- 
eas  bithidh  iad  beò."  Uime  sin  tha'n  ceap- 
starraidh  a  chumadh  stad  orra  air  a  thogail  a 
bharr  an  rathaid  leis  na  briathran  so :— "  Thig 
iad."     Cluinnidh  iad,  bithidh  iad  beò. 

Conid,  2.  Ach  is  ciomaich  iad  do  Shàtan 
tha  e  ga  'n  toirt  an  ciomachas  mar  a's  àill  leis? 

Freagairt.      C'arson,    sholar    "   Thig    iad" 

mar  an  ceudna  comhnadh  fa-chomhair  sin. 
Cheangail  Sàtan  nighean  Abrahaim,  air  mhodh 
is  nach  b'urrainn  i  air  aon  chor  i-fèin  a  thogail 
suas ;  ach  thug  "  Thig  iad"  saorsa  araon  d'a 
corp  agus  da  h-anam.  Tiunndaidhidh  Criosd 
iad  bho  chumhachd  Shàtain  gu  Dia,  agus  ni 
e  sin  gu  saor  trid  a  ghean  math  fèin.  Mo 
thruaighe !  tha  duine  aig  am  beil  anam  air  a 
bhuaireadh  leis  an  diabhol  air  a  luasgan  a 
chum  gach  taobh  a's  àill  leis  an  aon-eucorach 
sin,  bheir  e  leis  e  an  ciomachas  a  dh'aindeoin  a 
neart  nadurrach.  Ach  an  cum  e  iad  an  ceang- 
al  an  uair  a  thig  "  Thig  iad,"  air  an  tòir  a 
dh'ionnsaidh  Iosa  Criosd.  Cha  chum,  cha'n 
eil  na  chumhachd,  ach  cumhachd  aingeil  a 
thuit,  ach  se  "  thig  iad"  facal  Dè,  uime  sin 
feumaidh.  "  Thig  iad"a  bhi  air  a  cho-lionadh 
agus  cha  toir  dorsan  na  h-ifrinn  buaidh  na 
aghaidh.  Bha  seachd  deamhnan  ann  am 
Muire  Magdaline,  ach  an  uair  a  thainig  an 
t-àm  anns  an  robh  "  Thig  iad"  gu  bhi  air  a 
cho-lionadh  oirre  dh'fhag  iad  an  ionad  agus 
theich  iad  uaipe,  agus  thainig  i  da-rìreadh  a 
dh'ionnsaidh  Iosa  Criosd  do  rèir  mar  a  tha 
e  sgrìobhte.  "  Gach  ni  bheir  an  t-Athair 
dhomhsa  thig  e  am'  ionnsaidh." 

An  duine  anns  an  robh  an  legion  (Marc  v.) 
bha  e  gu  treun  air  a  cheangal  leo  air  chor  is 
nach  b'urrainn  e  "  tighinn"  le  'neart  nadurr- 
ach  ged  a  thuarasdailicheadh  e  gach  duine  fo 
nèamh  a  chum  a  chuideachadh.     Ach  an  uair 


71 

a  bha'n  Gealladh  gu  bhi  air  a  cho-lionadh  air 
an  sin  bha  e  tighinn,  agus  cha  b'urrainn  uile 
chumhachd  an  legion  a  bhacadh.  Uime  sin 
be  am  briathar  "  Thig  iad"  a  tharruinn  e  bho'n 
bhàs  an  uair  a  bha  e  leis  an  droch  spiorad 
so  air  a  thilgeadh  thuig'  agus  uaidhe :  agus 
b'ann  le  èifeachd  <{  Thig  iad"  a  fhuair  e  fa- 
dheòigh  a  shaorsa  uapa  le  comas  tighinn 
a  dh'ionnsaidh  Chriosd  "  Ge  be  ni  bheir  an 
t-At.hair  dhomhsa  thig  e." 

Conul.  3.  Their  thu  thig,  ach  ciod  mar  a 
tig  ?  Ciod  as  urrainn  "  Thig  iad"  a  dheanamh  ? 

Freagairt.  As  fior,  tha  cuid  a  their  as  tigh- 
earnan  sinne  oirn  Jei?i,  cha  tig  sinn  ni's  mò 
thugadsa  (Ier.  ii.  31.)  Ach  a  thaobh  gum 
beil  Dia  'g  ràdh  ann  an  àit  eile.  "  Bithidh 
fhios  aca  co  dhiù  briathran  a  sheasas  mo 
bhriathran-sa,  no  am  briathran  fèin."  Chi  sinn 
a  nise  co  bhios  na  bhreugaire  esan  a  thubh- 
airt  cha  tig  iad,  no'n  Tì  a  thubhairt  "  Thig  iad 
am'  ionnsaidh."  Thig  sibh  (arsa  Dia,)  cha  tig 
mi  (ars  am  peacach.)  Nise  cho  cinnteach  sa 
thubhairt  Dia  "  Thig  iad"  bheir  Dia  air  an 
duine  sin  gu'n  sluig  e  sios  a  bhriathran  fèin, 
oir  is  e  "  cha  tig  mi"  briathran  do-chomh- 
airleach  peacaich  ceann-aotrom.  Ach  labh- 
radh  "  Thig  iad"  leis-an  aig  am  beil  cumhachd 
a  bhriathran  a  cho-lionadh,  "  A  mhic  bi  dol 
an  diugh  a  dh'obair  do  mo  ghàradh  fiona"  ars 
an  t-Athair,  ach  fhreagair  am  mac  agus  thubh- 
airt  e :  "  Cha   tèid."     Ciod  a  nise  am   bi  e 

comasach  seasamh  a  mach  leis  an  diùltadh  sin. 
Am  fuirich  e  sa'  bheachd  sin  ?  Cha'n  f  huirich. 
"  Ghabh  e  fa-dheòigh  aithreachas  agus  chaith 
e.''  Ach  ci.i  mar  thainig  e  a  dh'ionnsaidh  an 
aitheachas  sin  ?  bha  e  air  a  thasgaidh  suas  da 
anns  a  ghealladh  iomlan  ach  a  dh'aindeon  sin 
uile  thuirt  e  "  Cha  tèid"  "  Fa-dheoigh  ghabh  e 
aithreachas  agus  chaidh  e."  Tha  Criosda  leis 
a'  chosamhlachd  so  a  nochdadh  rag-mhuin- 
ealachd  pheacach  an  t-saoghail,  eadhon  ged  a 
tha  beatha  air  a  ghealltainn  dhaibh  a  chionn 
tighinn. 

Ach  a  nis'  an  uair  a  thèid  gealladh  iomlan 
Dhè  "  Thig  iad"  a  cho-lionadh  orra,  an  sin 
thig  iad,  do  bhrìgh,  a  thaobh  a  gheallaidh  sin 
gum  beil  leigheas  air  a  sholair  an  aghaidh 
ceannairean  toile;  "Bithidh  do  shluagh  toileach 
ann  an  Iatha  do  chumhachd."  (Salm.  cx.  3.) 
Do  shluagh  !  Ciod  an  sluagh  ?  an  sluagh  a 
thug  an  t-Athair  dhut.  Bithidh  an  rag-nhuin- 
ealachd  agus  a'  phlàigh  a  ta  ann  an  toil  an  t- 
sluaigh  air  am  buntainn  air  falbh,  agus  bithidh 
iad  air  an  deanamh  toileach.  Ni  na  briathran 
"  thig  iad"  iad  toileach  a'  thighinn  do  t-ionn- 
saidh. 

Esan  a  chitheadh  Pol  ann  an  teas  meadhon  a 
chuthaich  an  aghaidh  Chriosd,  a  shoisgeil,  agus 
a  shluaigh,  's  gann  a  shaoileadh  e  gum  biodh  e 
na  fhear  leanmhuinn  Chriosd  gu  bràch  :  gu 
h-àraidh  a  thaobh  nach  b'ann  an  aghaidh  a 
chogais  a  bha  e  ga'n  geur-leanmhuinn,  shaoil 

leis  gu  dearbh  gum  bu  chòir  dha  an  nì  sin  a 
rinn  e  a  dheanamh.  Ach  chi  sinn  ciod  a's 
urrainn  "  Thig  iad"  a  dheanamh,  'nuair  a  thig 
àm  a  cho-lonaidh  air  a  pheacach  cheannairc- 
each.  Bha  e  na  shaigheach  taghta  a  thug  an 
t-Athair  do'n  Mhac  ;  agus  an  uair  a'  thainig 
an  t-àm  anns  an  robh  "  thig  iad"  gu  ghabhaU 
os-làimh,  feuch  ghèill  e  le  h-ioghnadh,  ball- 
chrith,  agus  urram,  air  ball  dh'  f  hàs  e  toileach  a 
bhiumhal  do'n  ghairm  neàmhaidh!"  Gniomh  ix. 
Achnach  robh  iad  so  (mu'm  beil  thu  a'  leugh- 
adh  an  Gniomh  ii.)  glè  fhad'  air  an  aghaidh 
ann  an  droch-bheirt  a  chuir  an  làmhan  agus  an 
cridhe  ann  am  mort  Mhic  Dhè\  agus  a  chum  a 
nochdadh  nach  robh  duil  ac'  ri  aithreachas  a 
ghabhail  am  feast,  air  son  an  ciontan  uabhasach, 
thuirt  iad,  "  biodh  f  huil  oirnne  agus  air  ar 
sliochd !"  ach  am  faod  an  rag  mhuinealachd 
naghladh  ?  Am  feum  iad  a  bhi  air  an  cruadh- 
achadh  a  chum  an  sgrios  fèin  le  ar-a-mach  an 
toil  cheannlaidir  fèin  ?  Cha'n  fhaod,  cho  liugha 
dhiù  so  sa  thug  an  t-Athair  do  Chriosd  "  thig 
iad,"  aig  an  àm  iomchaidh.  Bristidh  "  thig 
iad"  a  mach  nam  measg,  gabhaidh  an  gealladh 
iomlan  os-làimh  iad,  an  sin  thig  iad  gu  dearbha, 
a'  glaodhaich  a  mach  ri  Peadar  agus  ris  a'  chuid 
eile  de  na  h-abstoil.  "  Fhearabh  agus  a 
bhràithrean  ciod  a  ni  sinn  ?"  Cha'n  urrainn 
rag-mhuinealachd  toil'  dhaoine  seasamh,  am 
feadh  a  thuirt  Dia  gu  cinnteach  an  t-atharr- 
ach :    bheir    "  Thig   iad"    orra   tighinn    mai 

chalmanan  a  chum  an  tùcaitean,  agus  sin  mar 
an  ceudna  muinntir  a  bha  a'  cuir  rompa  nach 
tigeadh  iad  d'a  ionnsaidh  gu  suthainn. 

Labhair  an  Tighearna  ri  Manaseh  agus  r'a 
shluadh  tre  na  faithean,  ach  an  d'èisd  Manaseh? 
Cha  d'èisd.  Ach  an  tàr  Manaseh  a  dhol  as 
mar  sin?  Cha  tàr  e.  Uime  sin  is  aon  e  de'n 
bhuidhean  a  thug  an  t-Athairdo'n  Mhac.  Fa- 
dheòigh  ghabh  "  thig  iad"  os-làimh  e  agus 
thainig  egudearbh,thainig  e  a'cromadh  agus  ag 
ùmhlachd  ag  achanaich  ris  an  Tighearna  agus 
nochdadh  tròcair  dha.     1  Eachd.  vii.  14. 

Rinn  an  gadaich  air  a  chroich  air  tùs,  maille 
ri  chompanach  sgeig  air  Iosa,  ach  b'aon  e  a 
thug  an  t-Athair  dha,  uime  sin  thug  "  thig  iad"' 
buaidh  air  agus  cho  luath  sa  bhuin  èifeachd  a' 
gheallaidh  iomlain  ris  chuir  e  a  sgeig  air  chùl, 
agus  thoisich  e  ri  achanaich  air  Mac  Dhè 
tròcair  a  dheanamh  air  "  A  Thighearn"  ars 
esan  "  cuimhuich  ormsa  'nuair  a  thig  thu  a 
chum  do  rìoghachd."  Mat.  xxvii.  44.  Luc. 
xxiii.  40 — 42. 

Conul.  4l.  Thig  iad  (tha  thu  'g  ràdh)  ach 
ciod  ma  bhios  iad  dall  air  chor  is  nach  lèir 
dhaibh  an  t-slighe?  oir  tha  cuid  air  an  cumail 
air  an  ais  bho  Chriosd,  cha'n  ann  bho  rag- 
mhuinealachd  an  toile,ach  bho  dhoillearachd  an 
inntinnean  :  A  nise,  ma  bhios  iad  dall ;  cia  mar 
thig  iad  ? 

Freagairt.  Cha'n  e  sin  a  clieist,  am  beil  iad 
dall  ?  ach  am  beil  iad  ann  an  àite  ruigeachd 


do  'n  ghealladh  "  Thig  iad  ?"  ma  tha,  an  Criosd 
sin  a  thubhairt  "  thig  iad"  bheir  e  sùilean  no 
iùl  daibh  a  threòraicheas  iad  da  ionnsaidh  fèin. 

Cha  do  chum  dòrchadas  nan  Tesalonianach 
iad  bho  bhi  nan  "  clann  an  t-soluis."  "  Thainig 
mis,"  ars  a  Criosd  "a  chum  gu'mfaiceadh  iadsa;. 
a  tha  dall :"  agus  ma  their  e  "  Faicibh  sibhse  a 
dhallaibh  aig  am  beil  sùilean."  Co  bhacas  e  ? 
Eph.  v.  8.  Eoin.  ix.  39.    Isa.  xxxix.  18  ;  xliii.  8. 

Uime  sin  tha'n  gealladh  so  mar  thubhairt 
mi,  na  ghealladh  broinn  fharsuinn,  aig  am  beil 
ann  fèin  gach  ni  a  tha  feumail  a  chum  a  cho- 
lionadh,  agus  uime  sin  ged  a  bhiodh  iad  dall, 
tha  "  Thig  iad"  cho  comasach  sa'  b'  àbhaist, 
agus  do  ghnà  ag  ràdh  "  Thig  iad  am'  ionns- 
aidh."  Air  an  aobhar  sin  thubhairt  e  rithist, 
"  Agusstiùraidhmi  na  doill  air  an  t-slighenach 
b'  aithne  dhaibh  tro  cheumaibh  air  nach  robh 
iad  eolach  treòraichidh  mi  iad,  ni  mi  an  dorch- 
adas  na  sholus  rompa  agusni  mi  slighean  fiara 
dìreach  :  na  nithe  so  ni  mi  air  an  son  agus  cha 
trèig  mi  iad."   Isa.  xlii.  16. 

Thugaibh  fainear !  Bheir  mi  orra  tighinn 
ged  bhi  iad  dall,  bheir  mi  iad  air  slighe  nach 
eòl  daibh  ;  air  an  aobhar  sin  "  thig  iad  am' 
ionnsaidh." 

Conul.  5.  Ach  ciod  ma  bhuanaich  iad 
tuileadh  a's  fada  ann  am  peacadh  agus  gu'n 
d'rinn  siad  iad-fèin  ro-ghràineil,  agus  gum  beil 
iad  nan  luchd-treòrachaidh  pheacach  eile  chum 

peacachadh  sa  mhachair,  am  bailtean  no  an 
teaghlaichean  ? 

Freagairt.  Cìod  ma  ta?  An  cuir  sin 
grabadh,  no  eis  air  oibreachadh  "  Thig  iad  ?" 
chachuir,  an  uil'  ea-ceartan  agus  pheacadh,  ma 
chaidh  an  tabhairt  leis  an  Athair  do'n  Mhac  a 
chum  an  tearnadh,  no  èis  air  a'  ghealladh  gu  bhi 
airacho-lionadhorra.  "Annsna  lathaibh  so,aig 
an  àm  ud,"  ars  an  Tighearna,  "  iarrar  aingidh- 
eachd  Israeil,  agus  cha  bhi  i  ann  agus  Iudah,  ach 
cha  bhi  i  r'a  faotainn."  (ler.  i.  20.)  Cha'n  ann 
a  thaobh  nach  robh  ea-ceartan  annta ;  oir  bha 
iad  lan  ea-ceartan,  (2  Eachd.  xxxiii.  9.  Esec. 
xvii.  48,)  ach  thug  Dia  mathanas  dhaibh  agus 
chuir  air  falbh  an  lochdan  le  buaidh  a  gheallaidh 
iomlain,  trid  am  beil  iad  air  an  toirt  do  Chriosd 
a  chum  an  tearnadh  ;  "  agus  glanaidh  mi  iad  on 
uile  aingidheachd  leis  an  do  chiontaich  iad  am 
aghaidh,  agus  maithidh  mi  an  uile  lochdan  leis 
an  do  pheacaich  iad  agus  leis  an  d'  rinn  iad 
ceannairc  am  aghaidh,  agus  bithidh  a  chathair 
so  dhomhsa  na  h-ainm  sòlais,  na  moladh  agus 
na  maise  am  measg  uile  chinneach  na  talmhuinn 
a  chluinneas  gach  uile  mhathani  mise  dhaibh, 
agus  bithidh  eagal  agus  crith  orra  airson  an 
uile  mhathais,  agus  airson  an  uile  shoirbheach- 
aidh  a  dheonaicheas  mise  dhaibh.''  Ier.  xxxiii. 
8,9. 

Conul.  6.  Ach  mar  a  bi  creideamh  agus 
aithreachas  aca,  cia  mar  a  thig  iad? 

Freagairt.  An  Tì  a  thubhairt  "  thigiad"  ni 
Esan  math  a  ghealladh,  bithidh  creidearah 
agus  aithreachas  air  a  thoirt  dhaibh,  oir  feum- 
aidh  "  thig  iad"  a  bhi  air  a  cho-lionadh  orra. 

Anns  d  cheud  àite.  Bidh  creideamh  air  a 
thoirt  dhaibh  "  Fagaibh  mi  fòs  ann  ad  mheadh- 
on  sluagh  an-shocrach  agus  dìblidh,  agus 
cuiridh  iadan  dòchas  ann  an  ainman  Tighearna: 
Bithidh  freumh  Ise  ann  agus  an  tì  a  dh'èireas 
suas  chum  uachdaranachd  a  bhi  aig  air  na 
cinnich,  annsan  cuiridh  na  cinnich  an  dòchas." 
Seph.  iii.  12.     Rom.  xv.  12. 

Anns  an  dara  h-àite.  Bithidh  aithreachas 
aca.  Tha  e  air  àrdachadh  a  chum  aithreachas 
a  thabhairt.  "  Thig  iad  a'  gul  agus  a'g 
iarraidh  an  Tighearna  Dia"  agus  a  rithist, 
"  Thig  iad  le  gul  agus  caomhalachd  agusni  mis 
an  treòrachadh."   Gniomh.  v.  30.  Ier.  xxxi.  9. 

Dh'innis  mi  roimhe  so,  gum  beil  aig  a' 
ghealladh  iomlan  gach  uile  ghealladh  cumhnan- 
ta  na  bhroinn  fèin,  maille  ris  gach  ni  tha  feum- 
ail  dhaibh-san  a  tha  na  earbsa,  agus  feumaidh 
sin  a  bhi  mar  sin,  oir  ma  tha  "  thig  iad"  na 
ghealladh  iomlan,  mar  gun  teagamh  a  tha  e, 
feumaidh  e  uime  sin  a  bhi  air  a  cho-lionadh 
orrasan  uile  da'm  buin  e.  Tha  mi  g  ràdh 
gum  feum  e  bhi  air  a  cho-lionadh  mas  a 
h-urra  Dia  le  gràs  agus  a  lan-thoil  a  cho-lion- 
adh.  Osbarr,  a  thaobh  gur  aon  ni  a  bhi  tighinn 
agus   a  creidsinn,  (Do  rèir  Soisgeil  Eoin  vi. 

35.)  "  an  ti  a  Thig  am'  ionnsaidh-sa,  cha  bhi 
acras  gu  bràth  air,"  &c. 

Nise  'nuair  a  thubhairt  e  "  Thig  iad"  is  e 
sin  an  aon  rud  ri  ràdh  creididh  iad,  agus  mar 
sin  gun  gabhadh  iad  aithreachas  a  chum  sabh- 
aladh  an  anamanan.  Uime  sin  cha'n  urrainn 
an  cion  gràis  agus  aithreachais  gealladh  Dhè 
fhagail  neo-èifeachdach,  a  thaobh  gum  beil 
lànachd  anns  a'  ghealladh  so  na  bheir  do 
gheallaidhean  eile  na  tha  iad  ag  iarraidh,  no 
tha  sùil  aca  r'a  fhaotainn.  Bheir  mise  càil 
dhaibh  agus  bheir  mìse  dhaibh  mo  Spiorad, 
bheir  mi  dhaibh  aithreachas  agus  bheir  mi 
dhaibh  creideamh.  Tabhair  na  briathran  so 
fainear:  "  Ma  tha  duine  sam  bith  ann  an 
Criosd  as  creutair  nuadh  e;"  a  thaobh  nach 
urrainn  neach  sam  bith  duine  chruthachadh  ach 
Dia.  Ni  Dia  gu  dearbha  iad  nan  creuiairean 
nuadha.  u  Feuch"  ars'  esan  "  ni  mi  gach  uile 
ni  nuadh ;"  agus  mar  sin  a  bhios  an  deigh  na 
thubhairt  e,  is  creutairean  nuadh  iad  "  agus  iy 
ann  bho  Dhia  a  tha  na  h-uile  ni."  Se  sin,  tha 
na  h-uile  chreutairean  nuadha  air  an  deanamb 
nuadh  le  oibrichean  eugsamhail  Spioraid  nan 
gràs  is  e  Dia."     2  Cor.  v.  17,  18. 

Conul.  7«  Ach  cia  mar  sheachnas  iad  na 
bairealan  cunnardach  agus  damnaidh  a  tha 
coltach  ri  sgeirean  agus  beo-ghainmheach  nan 
laidhe  air  an  t-slighe  air  am  beil  iad  a'  triall? 

Freagairt.    Gu  dearbh  is  linn  mhearachdach 


79 


an  linn  so,  ma  bha  linn  mhearachdach  riabh 
air  an  t-saoghal,  am  feadh  nach  eil  iad  ag 
tabhairt  fainear  gibht  an  Athar  do'n  Mhac  agus 
an  sin  a  tighinn  da  ionnsaidh  Tha  àireamh 
lionmhor  de  na  briathran  "  thig  iad,"  anns  a 
Bhioball  a  ni  greim  orra,  gidheadh,  bithidh  iad  air 
an  trom  bhualadh  leo  agus  air  uairean  a  tilg- 
eadh  cheap-starraidh  nan  rathad  a  chumas 
iad  car  ùine  air  an  ais  bho  Easbuig  an  anma, 
ach  cuiridh  "  Thig  iad"  so  fa-sgaoil,  na 
slabhruidhean  agus  na  geamhlaidh  anns  am 
beil  a  mhuinntir  a  tha  air  an  tabhairt  do 
Chriosd  air  an  ceanghal,  agus  "  thig  iad"  a 
chionn  gun  tubhairt  e  gun  tigeadh  iad  da 
ionnsaidh. 

Gu  dearbh  tha  mearachdan  coltach  ris  an 
t-sriopaich  mu'm  beil  sibh  a'  leughadh  ann  an 
leabhar  nan  Gnàth-fhacal,  a  tha  na  suigheach- 
an  sa'  chathair,  a'  ghairm  orrasan  a  bhios  a  dol 
seachad  air  an  t-slighe  a'  gabhail  direach  rompa 
(Gnà.  ix.  13 — 16.)  ach  an  aiteam  mar  a  thubh- 
airt  mi  a'  tha  air  an  tabhairt  do'n  Mhac  leis  an 
Àthair,  a  chum  an  tearnadh,  bithidh  iad 
latha  eigin  air  an  sàbhaladh  leis  na  briathran 
so :  "  Thig  iad  am'  ionnsaidh." 

Mu  thimchioll  nah-aiteam  uduime  sin,thubh- 
airteadh — treòraichidh  Dia  iad  le  shùil,  le 
chomhairle,  agus  le  spiorad  ann  an  slighe  na 
sìthe,  ri  taobh  nan  sruth  uisg'  agus  a  chum  na 
h-uile  f  hìrinn.  (Salm.  xxxii.  8 ;  lxxiii.  24. 
Eoin.  xvi.  13.  Luc.  i.  79.  Isa.  xlvii.  10.) 
Uime  sin  am  fear  aig  am  bi  a  shamhail  sin  de 

threòraiche  (agus  gach  ni  a  thug  an  t-Athair  do 
Chriosd)  seachnaidh  e  na  cunnardan  ud,  cha 
tèid  e  air  seacharan  air  an  t-slighe,  seadh,  ged 
a  bhiodh  e  na  amadan  gòrach,  cha  tèid  e  air 
seacharan  (Isa.  xxxv.)  oir  raa  thiomchioll  a 
lethid  so  do  neach,  chaidh  a'  ràdh : — "  Agus 
cluinnidh  do  chluasan  facal  o  'd  chul-thaobh, 
ag  ràdh,  so  an  t-slighe,  gluaisibh  innte  'nuair 
a  thionndaidheas  sibh  a  chum  na  làimhe  deise 
no  chum  na  làimhe  clìthe."     Isa.  xxx.  21. 

Bha  gadaichean  agus  luchd-reubainn  ann 
roimh  theachd  Chrìosd,  raar  th'  ann  an  diugh, 
"  ach"  ars'  esan,  "  cha  d'èisd  na  caoirich  r'an 
guth." 

Ach  c'arson  nach  d'èisd  iad  ?  a  chionn  gun 
robh  iad  fo  chùmhnanta  nam  briathran  "  thig 
iad,"  an  gealladh  iomlan,  aig  an  robh  ann  fèin 
de  ghràs  ri  bhairigeadh  orra  na  dh'fhàg  iad 
comasach  eadar-dhealachadh  a  chuir  eadar 
guth  an  nàmhaid  agus  an  aodhaire.  "  Eisdidh 
mo  chaoirich  mo  ghuth."  Ach  cia  mar  thainig 
iad  gu  chluinntin  ?  Dhaibhsan  thugadh  comas 
aithnichidh  agus  cluinntinn.  Eoin.  x.  8 — 16; 
v.  25.     Eph.  v.  14. 

Osbarr,  tha  briathran  soilleir  a'  chinn  teag- 
aisg  ag  ullachadh,  gach  ni  an  aghaidh  nan 
nithe  ud  ;  oir  ars  esan  ;  "  Gach  ni  a  bheir 
an  t-Athair  dhomhsa  thig  e  am'  ionnsaidh." 
'Se  sin,  cha  churear  an  èis  as  lugha  orra,  ni 
mò  dh'f  hanas  iad  an  àit'  air  bith  gus  an  tig  iad 
"  am'  ionnsaidh." 

"  Thig  iad  am'  ionnsaidh."     Tha   ni's  mò 

air  a'  chiallachadh  leis  na  briathran  so,  (na  tha 
air  a  labhairt,)  dà  aobhar  mu'm  beil  iad  a' 
tighinn  da  ionnsaidh. 

Anns  a'  cheud  àite.  Tha  ann  an  Criosd 
lànachd  gach  uile  fhoghantais  a  ta  feumail  a 
chum  ar  deanamh  sona. 

Anns  an  dara  h-àite.  Iadsan  a  thig  da 
ionnsaidh  a  rìreadh  tha  iad  a'  tighinn  chum  is 
gu'm  faigh  iad  sin  bho  làimh. 

Air  son  a'  cheud  aobhair  dhiu  so,  tha  ann  an 
Criosd  lànachd  uil-f  hoghantais,  de  gach  ni  a 
tha  feumail  chum  ar  deanamh  làn-shona, 
uaidhe  sin  chaidh  a  ràdh  : — "  Oir  be  deagh 
thoil  an  Athar  gun  còmhnaicheadh  uil'  iomlan- 
achd  annsan."  (Col.  i.  19.)  Agus  a  rithist, 
"  as  a  lànachd-san  fhuair  sinn  uile,  gràs  air 
son  gràis"  (Eoin.  i.  16.)  Ta  e  mar  an  ceudna 
air  a  ràdh  ma  thiomchioll,  gum  beil  a  shaibh- 
reas  do-rannsaichte.  "  Saoibhreas  Chriosd, 
nach  feudar  a  rannsachadh."  (Eph.  iii.  8.) 
Cluinn  mar  labhair  e  uime  fèin  :  "  Is  fear  mo 
thoradh  na  òr,  eadhon  na  òr  fiorghlan  agus  mo 
theachd-a-stigh  na  airgead  taghta,  air  siighe  a 
cheartais  treòraichidh  mi,  ann  am  meadhon 
ceumanan  a  bhreathanais :  chum  gun  toir  mi 
orrasan  le'n  ionmhuinn  mi  maoin  a  shealbh- 
achadh,  agus  lionaidh  mi  an  ionmhasan." 
Gnàth.  viii.  19—21. 

So  gu  coitcheann,  ach  ni's  ro  shonraichte. 

Anns  d  cheudàite.  Tha  'n  solus  sin  ann  an 
Criosd  a  tha  làn-f  hoghainteach  chum  an  toirt 
G 

a  raach  a  buillsgean  gach  dorchadais  anns  an 
tuit,  agus  anns  an  cailltear  gach  aiteam, 
ach  iad-san  a  mhain  a  thig  da  ionnsaidh. 
"  Is  mise  solus  an  t-saoghail"  ars'  esan, 
11  an  tì  a  leanas  mise  cha  shuibhail  e  an 
dorchadas  ach  bithidh  solus  na  beatha  aige." 
(Eoin.  viii.  12.)  Tha  'n  duine  gu  nadurr- 
ach  ann  an  dòrchadas  gun  fhios  aige  c'àite 
an  triall  e  oir  dhorchaich  doilleireachd  a 
shùilean,  agus  cha  chomasach  do  ni  air  bith 
ach  Iosa  Criosd  a  mhain,  duine  threòrachadh 
às  an  dorchadas  so.  Cha'n  urrainn  cogais 
nadurrach  a  dheanamh,  cha'n  urrainn  na  deich 
àintean  ged  robh  iad  ann  an  cridhe  duine  a' 
dheanamh  :  Buinidh  an  t-shochair  sin  a  mhàin 
do  dh'  Iosa  Criosd. 

Anns  an  darra  h-àite.  Tha  beatha  ann  an 
Criosd  nach  eil  ra  fhaotainn  ann  an  àit'  air 
bith  eile,  (Eoin.  v.  40.)  beatha  mar  bhuaidh 
anns  an  anam,  leis  am  bi  e  air  f  hagail  comas- 
ach  an  ni  sin  a  dheanamh  tridsan  a  bhios 
taitneach  le  Dia.  Esan  a  chreideas  ann-san 
(no  thig)  ars  esan  ;  mar  thabhairt  an  Sgriob- 
tuj.  "  A  mach  as  a  bhroinn  sruthaidh  aibh- 
nichean  de  dh'uisge  beò,"(Eoin.  vii.  38.)  As 
eugmhais  na  beatha  so  tha  'n  duine  marbh,  co 
dhiù  a  ta  e  math  no  olc.  Se  sin  math  na 
bhaireil  fèin,  no  ann  am  beachd  dhaoin'  eile. 
Cha'n  eil  beatha  fhior  agus  shuthainn  ann  ach 
na  tha  annams  a  ta  labhairt  anns  a'  cheann- 
teagaisg. 

Tha  mar  an  ceudna  beatha  r'a  fhaotainn 
dhaibhsan  a  thig  da  ionnsaidh  le  creideamh  na 
fheoil  agus  na  f huil,  "  esan-  a  dh'itheas  mise 
bithidh  e  mar  an  ceudna  beò  tromham-sa." 
Eoin.  vi.  57- 

Agus  is  beatha  i  so  an  aghaidh  a  bhàis  sin  a 
thig  tre  chiont  a  pheacaidh  agus  mhallachd  an 
lagha  fo  am  beil  gach  duine  na  laidhe,  agus  fo 
am  fèum  iad  a  bhi  gu  siorruidh  mar  a  h-ith  iad 
mise  a  ta  labhairt  anns  a'  cheann-teagaisg. 

"  Ge  be  air  bith  a  gheibh  mise  gheibh  e 
beatha,  agus  dol  as  bho  na  bhàs  shiorruidh,  agus 
on  lèir-sgrios  leis  am  biodh  e  air  a  shlugadh 
suas  as  m'  aonais."     Gnàth.  viii. 

Cha'n  eil  ni  sam  bith  cho  miannach  le  duine 
fo  dhìteadh  bàis  ri  beatha,  agus  is  ann  à  so  s 
mhàin  a  ta  beatha  r'a  f  haotainn,  se  sin  beatha 
shiorruidh  tha  ann  na  Mhac,  annsan  a  thubhairt 
anns  a'  cheann-teagaisg :  "  Gach  ni  bheir  an 
t-Athair,  dhomhsa,  thig  e  am'  ionnsaidh." 

Anns  an  ireas  àìte.  Is  ann  tridsan  a  ta 
labhairt  anns  a'  cheann-teagaisg,  a  mhain  a 
gheibh  peacaich  bhochda  dh'ionnsaidh  an 
Athar,  agus  a  ghabhas  an  t-Athair  riu  a 
thaobh  a  ghlòir  agus  fhìreantachd  ni  leis 
am  beil  e  dha  thaisbeanadh  cìatach  agus  gun 
smal  na  lathair ;  agus  cha'n  eil  slighe  eil  ann 
ach  trid-san  chum  tighinn  a  dh'ionnsaidh  an 
Athar.  "  ls  mis,"  ars  esan,  "  an  t-slighe  agus 
an  f  hìrinn  agus  a  bheatha,  cha  tig  aon  neach  a 
chum  an  Athar  ach  tromham-sa  ".  (Eoin.  xiv. 

6.)  Tha  gach  slighe  eile  gu  Dia  marbh  agus 
damnaidh.  Tha  ainglean  an  sgrios  na'n 
seasamh  le  claimhean  lasarach  anrìs  gach 
slighe  eile  chùm  daoine  chumail  bho  lathair, 
(Gen.  iii.  24.)  Thami'g  ràdhgach  slighe  eile 
ach  trid-san  a  mhàin. 

"  Is  mis'  an  dorus,"  (ars  esan)  "  ma  theid 
duine  sam  bith  a  steach  tromham-sa  bithidh  e 
tearuinnte."   Eoin.  x.  1,  2. 

Is  e  an  Tì  a  ta  labhairt  anns  a  cheann-teag- 
aisg  an  aon  neach  a  mhain  as  urrainn  sìth 
bhuan  agus  shuthainn  a  thoirt  seachad.  Uime 
sin,  thubhairt  e,  "bheirmise  mo  shìth  dhuilm" 
ni  is  e  sìth  ri  Dia.  Sìth  cogais,  agus  sin  an  t- 
sìth  a  ta  buan-mhaireannach,  sìth  a  ta  gun 
samhail  d'i  ann,  "  Cha'n  ann  mar  bheir  an 
saoghal  sìth  dhuibh  a  bheir  mise  sìth  dhuibh"oir 
cha'n  eil  sìth  an  t-saoghail  ach  feolmhor  agus 
diumbuan,  ach  tha  mo  shìth-sa  ispioradail  agus 
siorruidh  :  uime  sin  tha  i  air  a  gairm  sìth  Dhè 
a  tha  dol  thar  gach  uile  thuigse. 

Anns  a'  cheathramh  àite.  Aig  an  Tì  a  ta 
labhairt  anns  a'  cheann  teagaisg  tha  fòghnadh 
de  na  h-uile  ni  a  ta  fior  spioradail  agus  math 
chum  miann  gach  anam  cìorcach  a  shàsachadh. 
Sheas  Ios'  agus  ghlaodh  e  ag  ràdh  "  ma  tha 
tart  air  neach  sam  bith  thigeadh  e  am'  ionn- 
saidh-sa,  agus  òladh  e."  (Eoin.  vii.  37«) 
"  Bheir  mi  dhaibh-san  air  am  beil  tart  do 
thobar  na  beatha  gu  saor."     Taisb.  xxi.  6. 

Anns  a'  chuigeamk  àiie.     Maille  ris  an  Tì  a 

ta  labhairt  anns  a'  cheann-teagaisg  tha  cumh- 
achd  a  mhuinntir  a  thig  da  ionnsaidh  a  dh' 
iarraidh  tearmuinn  a'  dheanamh  coilionta,  a 
dhion,  agus  a  shaoradh.  «  Thugadh  dhomhsa 
gach  uile  chumhachd  air  nèamh  agus  air  ta- 
lamh."     Matth.  xxviii.  18. 

Dh'  f  haodainn  gu  leòir  dhiù  so  ainmeachadh. 
—  Ach. 

A  rithist.  Tha  iadsan  a  thig  a  rìreadh  da 
lonnsaidh  uime  sin  a'  tighinn,  a  chum  is  gum 
faigh  iad  na  nithe  ud  o  làimh.  Tha  iad  a' 
tighinn  a  dh'iarraidh  soluis,  tha  iad  a'  tighinn 
a'  dh'iarraidh  beatha.  Tha  iad  a'  tighinn  a' 
dh'iarraidh  rèite  ri  Dia.  Tha  iad  a'  tighinn  a' 
dh'iarraidh  sìthe ;  tha  iad  a'  tighinn  a  chum  as 
gum  bi  an  anmanan  air  an  sàsachadh  de  nithe 
matha  spioradail,  agus  a  chum  gum  bi  iad  air 
an  dion  leis-san,  bho  gach  damnadh  spioradail 
agus  siorruidh,  agus  is  esan  a  mhàin  a  ta 
comasach  gach  ni  dhiu  so  a  thoirt  dhaibh 
chum  co-lionadh  an  lan-èibhneis,  ni,  mar  an 
ceudna  a  gheibh  iad  'nuair  a  thig  iad  da 
ionnsaidh.     Tha  so  lan-dhearbhta. 

Anns  a  cheud  àite.  Bho  dhearbhadh  soilleir 
na  buidhne  thainig  cheana  da  ionnsaidh-san. 
"  Air  dhuinn  a  bhi  air  ar  fireanachadh  tre 
chreideamh,  tha  sìth  againn  ri  Dia  tre  ar 
Tighearn  Iosa  Criosd,  tre  am  beil  againn  mar 
an  ceudna  slighe  gu  dhol  a  steach  tre  chreid- 
eamh  chum  a'  ghràis  so  anns  am  bheil  sinn  nar 

seasamh  agus  a  ta  sinn  a'  dcanamh  gàirdeachas 
an  dòchas  glòire  DhèV'     Rom.  v.  t,  2. 

Anns  an  dara  h-àite.  Tha  e  làn-chomh- 
daichte  mar  an  ceudna,  am  feadh  a  chumas  iad 
an  sùilean  air-san  nach  iarr  iad  gu  bràch  a 
mhùthadh  air  son  cuspair  eile,  agus  nach  mò  a 
bhios  iad  air  son  ni  sam  bith  a  chuir  ris  a  chùm 
deanamh  suas  an  èibhneis  spioradail.  "  Na 
leigeadh  Dia,"  arsa  Pol,  "  gun  deanainnse 
uaill  ann  an  ni  sam  bith  ach  crann-ceusaidh  ar 
Tighearna  Iosa  Criosd."  "  Ach  na  nithe  a 
bha  nam  buannachd  dhomh  mheas  mi  iad  sin 
nan  call  air  son  Chriosd,  seadh,  gun  amharas 
agus  tha  mi  a'  meas  nan  uile  nithe  nan  call  air 
son  ro-oirdheirceis  eolais  Iosa  Criosd  mo 
Thighearna  air  son  an  d'  fhuilig  mi  call  nan 
uile  nithe,  agus  tha  mi  a  meas  gur  aolach  iad 
chum  gun  coisninn  Criosd  agus  gu  faighir  mi 
annsan  gun  m'fhireantach  fèin  agam  a  ta  o'n 
lagh  :  ach  an  f  hireantachd  sin  a  ta  tre  chreid- 
eamh  Chriosd,  an  f  hireantachd  a  ta  o  Dhia  tre 
chreideamh."     Phil.  iii.  7 — 9. 

Anns  an  treas  àite-  Tha  e  còmhdaichte  mar 
an  ceudna,  le  cho  ro  dhèigheil  sa'  tha  iad  air 
muinntir  eil  a  bhi  a'  compairteachadh  de'n 
bheannachd.  "  A  bhràithrean,"  arsa  Pol,  "  is 
e  dùrachd  mo  chridhe  agus  m'ùrnaigh  ri  Dia 
as  leth  Israel  gum  feud  iad  a  bhi  air  an  tearn- 
adh."  Le  sin  air  a'  cheart  dòigh  anns  am  beil 
dùil  aige  fèin  a  bhi  air  a  thearnadh,  mar  a 
thubhairt  e  a  rithist  ris  na  Galatianaich.       "  A 

bhraithrean  guidheam  oirbh  bithibh  mar  a  ta 
mise,  oir  a  ta  mise  mar  a  tha  sibhse."  Se  sin, 
a  ta  mi  am  pheacach  mar  sibhse.  'Nise  guidh- 
eam  oirbh  iarraibh  beatha  mar  a  ta  mise  ga 
h-iarraidh.  Mar  guri  abradh  e  : — Tha  fòghnadh 
aig  an  Tighearn  Iosa  dhomhsa,  agus  dhuibh- 
se. 

Anns  a  cheathramh  àite.  Tha  e  soilleir 
m'ar  an  ceudna  leis  a  bhuaidh-chaithream  a 
tha  cuid  de  dhaoine  deanamh  thar  an  uile 
nàimhdean,  araon  corporra  agus  spioradail,  "  A 
nis"  arsa  Pòl,  "  buidheachas  do  Dhia  a  ta 
ghnà  atoirt  oirnne  buadhachadhann  an  Criosd." 
Co  sgaras  sinn  bho  ghràdh  Chriosd,"  agus  a 
rithist,  "  O  !  bhàis  c'àite  am  beil  do  gath  ? 
O!  uaigh  c'àite  am  beil  do  bhuaidh?" — 'Se  gàth 
a'  bhàis  am  peacadh,  agus  is  e  neart  a  pheacaidh 
an  lagh.  "  Ach  glòir  do  Dhia  a  thugdhuinne 
buaidh  trid  ar  Tighearna  Iosa  Criosd."  2  Cor. 
ii.  14.     Rom.  vii.  35.     1  Cor.  xv.  55,  56. 

Anns  d  chuigeamh  àite.  Tha  e  soilleir 
mar  an  ceudna,  a  thaobh  gum  bheil  iad  air  an 
deanamh  leis  a  ghlòir  sin,  a  f  huair  iad  annsan 
anns  gach  masladh  a  b'urrainn  an  diabhol  agus 
ifrinn  a  dhealbh  nan  aghaidh  a  chum  a  thoirt 
orr'  f  hulang  esan  a  thrèigsinn.  Agus  a  rithist, 
11  Co  a  sgàras  sinn  bho  Chriosd,  an  dean  triob- 
Jaid,  no  àmghar  no  geur-leanmhuinn,  no  gort, 
no  lomnocht  no  cunnart,  no  claidheam  ?  mar 
a  ta  e  sgrìobhta  air  do  sgàth-san  mharbhadh 
sinn,  re  an   kitha,   tha  sinn   air  ar  meas  mar 


chaoirich  a  chum  an  casraidh.  Nidheadh 
anns  gach  uile  ni  dhiù  so  thug  sinn  tuileadh 
as  buaidh  tridsan  a  ghràdhaich  sinn,  oir  a  ta 
làn-dhearbhachd  againn  nach  bi  bàs  no  beatha, 
no  aingeal  no  uachdaranachd,  no  cumhachd,  no 
nithe  a  ta  lathair  no  nithe  a  ta  ri  teachd,  no 
airde,  no  daoimhne,  no  creutair  sam  bith  eile 
comasach  airsinne  sgaradh  o  ghràdh  Dhè  a  ta 
ann  an  Iosa  Criosd  ar  Tighearna."  Rom.  viii. 
38,39. 

"  Thig  iad  am'  ionnsaidh."  O!  a'  ghlòir 
tàladh  cridhe  a  ta  ann  an  Iosa  Criosd,  an  uair 
a  thasa  ga  f  haicinn  a'  tarruinn  a'  phobuill  so 
g'a  ionnsaidh,  a  thug  an  t-Athair  dha,  uime  sin 
thubhairt  a'  rahuinntir  a  thainig  ga  ionnsaidh  o 
shean  gum  be  so  an  ceann-fàth  mu'n  tainig  iad, 
"  Agus  chunnac  sinne  a  ghlòir,  mar  ghlòir  aon 
Mhic  an  Athar.  (Eoin.  i.  14,)  agus  is  e'n 
t-aobhar  nach  tainig  muinntir  eile  gus  na  bhàs- 
aich  iad  nam  peacannan  nach  d'fhuair  iad 
fradharc  air  a  ghlòir.  "  Ach  ma  tha  ar  soi- 
sgeuilne  folaichte,  is  ann  dhaibbsan  a  ta  caillte 
tha  e  folaichte  anns  an  do  dhall  dia  an  t-saogh- 
ail  so  inntinn  na  dream  nach  eil  'n-an  creideich 
air  eagal  gun  deallraicheadh  orra  solus  Soi- 
sgeul  ghlòrmhor  Chriosd  neach  is  e  iomhaigh 
Dhè."     2  Cor.  vi. 

Tha  uime  sin  glòir  èibhneis  cridhe  ann  an 
Iosa  Criosd  'nuair  a  dh'  f  hoillsichear  i  a  thàirn- 
eas  an  sluagh  da  ionnsaidh.  Uime  sin,  le 
"  Thig  iad  ani'  ionnsaidh"  faodaidh  Criosd  a 


chiallachadh  an  uair  a  dh'  f  hoillsichear  a  ghlòir, 
an  sin  gu'm  feum  iad  tighinn.  Uime  sin 
mar  thig  na'  fior  iompachain  air  an  taiseachadh 
agus  a'  gul  le  làn-mhothachadh  air  an  truaill- 
eachd  fèin,  tha  e  mar  an  ceudna  air  a  ràdh  a 
rithist.  "  Agus  pillidh  saor  dhaoine  an  Tigh- 
earna,  agus  thig  iad  gu  Sion  le  caithream  agus 
aoibhneas  siorruidh  air  an  cinn  gheibh  iad 
gàirdeachas  agus  aoibhneas  agus  teichidh  bròn 
agus  osnaich  air  falbh."  Se  sin  air  faicinn 
sealladh  de  ghlòir  aghràis  sin,  a  ta  ga  nochdadh 
fèin  daibh  a  nis'  ann  an  gnùis  an  Tighearn 
Iosa  Criosd,  agus  anns  an  dòchas  a  ta  nis  aca 
a  bhi  maille  ris  anns  na  phàilliunean  nèamhaidh. 
Uime  sin  tha  e  air  a  ràdh  a  rithist.  "  Mar  so 
piHidh  muinntir  shaorta  an  Tighearna,  agus 
thig  iad  gu  Sion,  le  h-iolaich  agns  bithidh 
aoibhneas  bith-bhuan  air  an  ceann  agus  gheibh 
iad  aoibhneas  agus  subhachas,  agus  teichidh 
mulad  agus  caoidh  air  falbh."  "  Bheireir  iad  le 
h-aoibhneas,  agus  le  gàirdeachas  theid  iad  a 
steach  do  lùchairt  an  rìgh."  Isa.  xxx.  10 ; 
li.  11.     Salm.  xlv.  15. 

Tha  uime  sin  glòir  thàladh  cridhe  anns  an 
Tìghearna  Iosa  Criosd,  an  uair  a  theid  f  hoill- 
seachadh,  a  dh'ùmhlaicheas  an  cridhe  do'n  fha- 
cal,  agus  a  bheir  oirnn  a  thighinn  da  ionnsaidh 
san. 

Tha  e  air  a  ràdh  m'a  Abraham  an  uair  a  bha 
e  chomhnaidh  ann  am  Mesoptamia  gu'n  d' 
fhoillsich  Dia   na   glòire    e-fèin    dà,  ag   ràdh 

u  rach  a  mach  ad  do  thìr  fèin  (Gniomh.  vii.  2 
3.)  Agus  ciod  an  deigh  sin  ?  chaidh  e  air 
falbh  o  thaigh  agus  o  chàirdean,  agus  cha  b'urr- 
ainn  an  saoghal  gu  lèir  a  chumail.  Nise  mar 
tha'n  Salmadair  ag  ràdh :  "Co  e  rìgh  na 
glòire?"  Tha  esan  a  freagairt,  "  An  Tigh- 
earna  treun  an  cath."  Agus  co  tha  sin,  ach 
esan  a  sgrios  smachd  agus  cumhachd  an  uair  a 
bhae'ncrochadh  air  a'  chrann,  a'  deanamh  buai- 
chaithream  tharta  ?  Uime  sin  thubhairt  e  rn'a 
Abraham,  "  chunnaic  e  a  latha/'  seadh,  ars  esan 
ris  na  h-Iudhaich,  "  Rinn  bhur  n-Athair  Ab- 
raham  gàirdeachas  ri  mo  latha-sa  fhaicinn, 
agus  chunnaic  se  e  agus  rinn  e  aoibhneas." 
Salm.  xxiv.  8;  Col.  ii.  14»  15;  Seum.  i.  1  ; 
Eoin.  viii.  56. 

Gu  dearbh  tha'n  duine  feolmhor  fa-dheoigh 
ag  ràdh  na  chridhe  "  Cha'n  eil  sgèimh  no 
grinneas  ann  an  Criosd  a  chum  gun  amhairc- 
eamaid  air,  ach  tha  e  breugach,  tha  e  g'  ràdh 
so  a  thaobh  nach  fac  e  riabh  e,  ach  iadsan  a 
sheasas  ann  a  thaigh  agus  a  dh'amhairceas  air 
tro  sgàthan  fhacail  le  còmhnadh  a  Spioraid 
naoimhe,  innsidh  iad  dhut  nithibh  eile,  "  Ach 
air  bhi  dhuinne  uile, "  ars  iadsan,  "  le  aghaidh 
gun  fhalach  ag  amharc  mar  ann  an  sgàthan  air 
glòir  an  Tighearna  tha  sinn  air  ar  n-atharrach- 
adh  chum  na  h-iomhaigh  cheudna,  o  ghlòir  gu 
glòir,"  Tha  iad  a'  faicinn  glòir  ann  a  phearsa, 
glòir  ann  a  thuigse,  glòir  ann  an  luach  fhala, 
agus   glòir   ann  an    iomlanachd  fhìreantachd. 

Seadh  glòir  dhrùdhadn  cridhe,  agus  mhilseaehd 
cridhe,  agus  a  mhùthadh  cridhe.  Isa.  liii.  1 — 
3  ;  2  Cor.  iii.  17,  18. 

Gu  dearbh  tha  glòir  air  a  chòmhdacha  le  sgàile 
agus  cha'n  urrair  a  faicinn  ach  mar  tha  i  air  a 
foillseachadh  leis  an  Athair.  (Mat.  xi.  27-) 
Tha  e  air  a  sgàil-chòmhdacha  le  feoil,  agus  le 
ilseachd  ginmhuinn  on  fheoil  leis  an  tarcuis 
agus  leis  a  mhasladh  a  bha  ga  leanmhuinn  anns 
an  fheoil,  ach  iadsan  a's  urrainn  le  solus  Dhè 
sealltuinn  tro  na  nithibh  so  chi  iadsan  glòir  ann, 
glòir  a  thàirneas  an  cridheachan  da  ionnsaidh. 
Be  Maois  mac  uchdmhacaichte  nighean  rìgh 
Pharoh,  agus  theagamh  gum  biodh  e  na  rìgh 
fa-dheòigh  nam  biodh  e  air  buanachd  ni  b' 
f  haide  sa'  chùirt,  ach  cha  deanadh  e  sin,  C'ar- 
son  ?  chunnaic  e  am  barrachd  anns  a'  chuid  bu 
shuaraiche  de  Chriosd  (ma  dh'fhaodas  mi  a 
chainnt  sin  a  chleachdadh)  na  chunnaic  e  anns 
a  chuid  a  b'f  hearr  de  dh'ionmhas  na  h-Eipheit. 
"  Dhiult  e  bhi  air  a  ghairm  na  mhac  do  nighean 
Pharoh  a  roghnachadh  àmghar  fhulang  maille 
ri  sluagh  Dhè  roi'  shòlas  a  pheacaidh  a  mheali- 
tuinn  rè  seal :  a  meas  gum  bu  mhò  an  saoibh- 
reas  masladh  Chriosd  na  uile  ionmhas  na  h- 
Eiphit,  oir  bha  sùil  aige  ris  an  luach  saoithreach, 
thrèig  e  an  Eiphit  gun  eagal  a  bhi  air  ro  chorr- 
aich  an  rìgh.  Ach  co  a  thug  a  dhànachd  dha 
na  rinn  sin  ?  Dh'f  huilig  e  thaobh  gun  robh 
sealladhaigair-san  a  tha  labhairt  anns  a'  cheann- 
teagaisg,  dh'f  huilig  e  thaobh  e  bhi  ga  f  haicinn- 

sa  tha  do-f  haicsinneach,  Ach  tha  mi  ag  ràdh, 
an  tug  sealladh  de  dh'  Iosa,  air  falbh  cridhe 
Mhaois  bho  chrùn  agus  bho  rìoghachd?  nach 
fac  e  leis  an  t-sealladh  sin,  ni's  mò  annsan  na 
bha  r'a  f  haicinn  annta-san  ?  Eabh.  xi.  24 — 26. 

Uime  sin,  an  uair  a  thubhairt  e  "  Thig  iad 
am'  ionnsaidh."  Tha  e  ciallachadh  gum  faic 
iad  sealladh  air  glòir  a'  ghràis  sin  a  ta  ann-san, 
agus  tha  sgèimh  agus  glòir  an  nì  sin  de  lethid 
a  bhuaidh  agus  gu'n  co-èignich,  agus  gun 
teann-sparre  le  deothas  nèamhaidhcridheachan 
na  muinntir  sin  a  tha  air  an  toirt  dhà. 

Cha  robh  Maois,  ma  na  labhair  e  roimhe,  na 
leanabh  an  uair  a  bha  e  cho  mòr  air  a  lionadh 
le  sgèimh  glòir  an  Tighearna  so :  bha  e  dà- 
fhichead  bhadhna  dh'aois,  uìrne  sin,  air  dha 
bhi  na  dhuinebha  e  comasach  gach  ni  a  bhreith- 
neachadh  air  chòir,  agus  saibhreas  na  h- 
Eiphit  a  mheas  a  rèir  a  luach,  ach  mheas  e  an 
saibhreas  sin,  agus  glòir  na  h-Eeiphit  mar  ni 
nach  b'f  hiach  bunntainn  ris  'nuair  a  f  huair  e 
fradharc  air  an  Tighearna  Iosa  Criosd.  Tha 
muinntir  an  t-saoghail  aingidh  so  a'  saoilsinn, 
gur  leoir  sòlasan  nèimhe  chum  lionadh  cridhe 
na  h-aiteam,  aig  nach  eil  nìthe  matha  an  t-sao- 
ghail  so  a  chùm  tlachd  a'  ghabhail  annta ;  air 
neo,  amadanan  aig  nach  eil  de  thùr  no  ghliocas 
na  ghabhas  tlachd  annta.  Ach  innseam-sa' 
dhaibh,  gun  robh  daoine  anns  gach  àirde  agus 
inbh  a  bha  air  an  lionadh  le  glòir  an  Tighearna 
Iosa,  agus  a  chuir  cùl  ris  gach  nì  a  chum  a  lean- 

tuìnn,  mar  Abel,  Seth,  Enoch,  Noah,  Abra- 
ham,  Isaac,  Iacob,  Maois,  Samuel,  Daibhidh, 
Solamh  :  agus  co  nach  cuireadh,  aig  am  biodh 
de  chiall  no  ghras  na  bhlaiseadh  air  nithibh 
nèamhaidh  !  gu  dearbha  cha'n  urrainn  neach 
sam  bith  do'n  nochd  e  glòir  a  ghràis  seasamh 
air  ais  uaidhe,  no  cumail  a  mach  na  aghaidh. 
"  An  Ti  a  thig  cha  tilg  mi  air  chòr  sam  bith  a 
mach  e." 

Leis  na  briathran  so  tha  ar  Tighearna  Iosa 
Criosd  a'  cuir  an  cèill  mòr  mhathas  a  nàduir, 
do'n  pheacach  a  tha  tighinn.  Thubhairt  e 
roimhe  "  thig  iad"  agus  tha  e  toirt  dearbhachd 
gun  gabh  e  riubha  gu  suilbhear,  ach,  leig  leam 
facal  no  dhà  a'  labhairt  ris  a'  ghealladh  so. — 
"  An  tì  a  thig  cha  tilg  mi  air  chor  sam  bith  a 
mac  e."  Feudaidh  cuid  a  ràdh,  "  C'àit'  am 
beil  e  air  a  chòmhdach  gum  beìl  tròcair  Chr- 
iosd  da'r  taobh  an  earbsa  ri  ar  tighinn,  ma  tha, 
tha  ar  sàbhaladh  le  Criosd  air  chumha,  no  air 
chùmhnanta,  ma  thig  sinn  's  e  air  beatha,  agus 
mar  tig  cha'n  e,  (no  ma  thig  sinn  gabhair  rinn, 
agus  mar  tig  cha  ghabh)  Thasin,  air  a  lan-f  hoill- 
seachadh  leis  an  fhacal,  Tha'n  gealladh  air  a 
shonsan  a  mhàin  a  thig,  "  An  tì  a  thig."  Tha 
mi  freagairt  gum  beil  an  "  tighinn"  anns  na 
briathran  so  air  ainmeachadh  mar  chùmhnanta, 
a'  faotainn  a  staigh  a  dh'ionnsaidh  beatha,  an  e 
sin.an  nì  a  ta  air  a  ghealltainn  ?  'Se,  air  a  cho- 
dhunadh  a  bhi  air  a  thoirt  gu  crìch  annainne 
leis  a'  ghealladh.    Anns  na  briathran  ma  dheir- 

eadh  so  tha  e  air  iarraidh  oirnne  tighinn  air 
gach  cor,  agus  anns  na  briathran  roimhe  sin  gum 
beil  gràs  a  bheir  oirn'  a  thighinn,  gu  cinnteach 
air  a  ghealltain  dhuinn,  "  gach  ni  a  bheir  an  t- 
Athair  dhomhsa  thig  e  am'  ionnsaidh  agus  an 
tì  a  thig  cha  tng  mi  air  chor  sam  bith  a  mach." 
Thig  sinn  gu  Criosd  a  thaobh  gun  tubradh 
"  gun  tigeadh  sinn,"  a  thaobh  gum  beil  e  air  a 
thoirt  dhuinn  gun  tig  sinn,  mar  sin  tha'n  cumh- 
nanta  th'  air  a  labhairt  le  Criosd  anns  na  bria- 
thran  ma  dheireadh,  air  a  ghealltainn  gu  cinn- 
teach  anns  na  briathran  roimhe.  Agus  gu 
dearbha,  cha'n  eil  anns  an  tighinn  a  tha  so  air  a 
shònrachadh  ach  èifeachd  thig  iad  am'  ionn- 
saidh.  «.«  Thig  iad  am'ionnsaidh,  agus  cha  tilg  mi 
air  chor  sam  bith  a  mach  iad." 

"  An  tì  a  thig" — Cha  dubhairt  Esan  an  tì 
a  thainìg,  ach  "  esan  a  thig." 

Chum  labhairt  ma  na  briathran  so  : — 

Anns  a'  cheud  àite.     Gu  coitcheann. 

Anns  an  dara  h-àite.     Nis  ro  shònraichte. 

Gu  coitcheann;  tha  iada  cur  nan  ceithir  nith- 
ean  so  gu'r  cuimhne. 

Anns  a'  chend  àite.  Gu'm  beil  Iosa  Criosd 
ag  earbsa  às  an  sin,  a  thaobh  is  gun  tug  an 
t-Athair  ashluagh  dha,  is  gum  bi  iad  comasach 
air  tighinn  da  ionnsaidh.  "  Agus  an  tì  a  thig;" 
agus  co  a  b'urrainn  a  ràdh,  tha  fios  agam 
a  chionn  is  gun  tugadh  dhomhs'  iad  gum  bi  e 
soirbh  dhaibh  tighinn  am'  ionnsaidh.  Cha 
tubhairt  esan  ma  thig  iad,  no  tha  mi  a'  smaoin- 

teach  gun  tig  iad',  ach  "  an  tì  a  thig."  Leis 
na  briathran  so,  uime  sin,  tha  e  a  nochdadh 
dhuinn  gun  dheasaich  se  e-fein  chum  am  pobull 
a  thug  an  t-Athair  dha  los  an  tearnadh  a 
ghabhail  da  ionnsaidh,  Tha  mi  g  ràdh  a  rithist 
gu'n  d'  ullaich  se  e-fèin  a  chum  an  gabhail  da' 
ionnsaidh  agus  dh'  fhosgail  e  a  bhroilleach  a 
chum  an  gabhail,  agus  sheas  e  Ie  gàirdeanan 
sgaoilte  chum  an  iathadh  na  ghlacaibh. 

Anns  an  dara  h-àile.  Tha  Criosda  mar  an 
ceudna  cuir  an  cèill  leis  na  briathran  so,  gum 
beil  lan-fhios  aige  fèin,  co  iadsan  a  chaidh 
thoirt  dha,  cha'n  ann  le  an  tighinn  da  ionnsaidh, 
ach  a  thaobh  iad  a  bhi  air  an  toirt  dha.  "  Gach 
ni  a  bheir  an  t-Athair  dhomhsa  thig  e  am'  ionn- 
saidh  agus  an  tì  a  thig,"  &c.  bha  f  hios  aige  gum 
be  an  tì  so  aon  de  na  bhuidheann  a  thug  an  t- 
Athair  dha,  agus  uime  sin  ghabh  e  ris  a  chionn 
gun  tug  an  t- Athair  dha  e  (Eoin.  x.)  "  As  aithne 
dhomh  mo  chaoirich,"  ars  esan,  cha'n  e  iadsan 
aig  am  beil  eolas  air  cheanna,  ach  iadsan  a  ta 
fathast  tùr  ain-eolach  air,  "  Tha  caoirich  eil 
agam,"  ars  esan,  "  nach  buin  do  'n  chrò  so." 
Cha'n  ann  de'n  Eaglais  Iudhavl),  ach  iad  so 
a  tha  nan  laidhe  nam  peacannan,  eadhon,  na 
Geinteileich  fhiata  gun  ìul.  Uime  sin  an  uair 
a  bhà  eagal  air  Pòl  fuireach  ann  an  Corinth,  le 
eagal  gun  eireadh  beud  dha  san  àite  sin.  "  Na 
biodh  eagal  ort,"  ars  an  Tighearna,  Iosa  Criosd, 


"  ach  labhair  agus  na  bi  ad  thost  oir  tha  mòran 
sluaigh  agam  anns  a'  bhaile."  (Eoin.  x.  15. 
Gniomh.  xxiii.  9,  10.)  Cha  robh  am  pobull 
mu'm  beil  an  Tighearn  a'  labhairt  ann  an  so,  air 
a'  meas  leisean  an  uair  sin,  bho  thoradh  obair 
iompachaidh,  ach  le  buaidh  tiodhlac  an  Athar, 
on  a  thug  esan  dha  iad  ;  uime  sin  bha  Pòl  gu 
fantuinn  nam  measg  a  chum  briathar  Dhè 
aithris  dhaibh ;  chum  le  'labhairt-san  gun  oib- 
richeadh  an  Spiorad  Naomha  gu  h-èifeachd- 
ach  air  an  anmaibh  chum  a  thoirt  orra  tighinn 
da  ionnsaidh-san  aig  an  robh  a  chridhe  agus 
anam  ullamh  gu  gabhail  riubha; 

Anns  an  treas  àite.  Tha  Criosd  a'  cuir  an 
cèill  leis  na  briathran  so,  nach  tig  na's  mò  da 
ionnsaidh  na  tha  air  an  toirt  dha,  leis  an 
Athair  :  oir  is  e  an  tì  ann  an  so  a  h-aon  de  an 
uile  a  bha  air  an  ainmeachadh  le  Criosd 
roimhe  so,  "  Gach  ni  bheir  an  t-Athair  dhomh- 
sa  thig  e  am'  ionnsaidh."  Agus,  "  na  h-uile 
iì  de  an  uile  sin,  cha  tilg  mi  air  chor  sam 
bith  a  mach."  Dh'ainmich  an  t  abstol  na 
briathran  so,  'nuair  a  thubhairt  e: — "  Agus 
thug  e  dream  àraidh  gu  bhi  nan  abstolaibh, 
dream  eile  gu  bhi  'nam  faithean,  agus  dream 
eile  gu  bhi  'nan  soisgeulaichibh,  agus  dream 
eile  gu  bhi  'nan  aodhairibh,  agus  'nan  luchd- 
teagaisg  chum  nan  naomh  a  dheasachadh,  gu 
obair  nam  ministearlachd,  a  chum  togail  suas 

cuirp  Chriosd  gus  an  tig  sinn  uile  ann  an 
aonachd  a'  chreideimh  agus  eolais  Mhic  Dhè", 
chumduine  iomlan,  chum  tomhais  airde  lànachd 
Chriosd.     Eph.  iv.  11—13. 

Tabhair  fainear,  mar  anns  a'  cheann-teagaisg, 
tha  e  so  a'  labhairt  mu  na  h-uile,  gus  an  tig 
sinn  uile.  "  Gach  ni  a  thug  an  t-Athair  do 
Chriosd."  Tha  so  ni's  faid'  air  a  chur  an  cèill 
a'  chionn  is  gun  ghairm  e  gach  ni  dhiu  so. 
corp  Chriosd ;  tomhas  airde  lànachd  Chriosd 
ni  leis  am  beil  e  ciallachadh  an  aireamh 
choitcheann  a  thugadh  dha,  se  sin  an  fhior 
Eaglais  thaghte  a  tha  air  a  ràdh,  is  e  a  chorp 
agus  a  lànachd.     Eph.  i.  22,  23. 

Anns  a  cheathramh  àite.  Tha  Criosd  leis 
na  briathran  so  ni's  faide  nochdadh  gum  bi  e 
lan-riaraichte  le  tiodhlac  so  an  Athar  dha. 
"  Gach  ni  bheir  an  t-Athair  dhomhsa  thig  e 
am'  ionnsaidh,  agus  an  tì  a  thig  cha  tilg  mi  air 
chor  sam  bith  a  mach  e."  Gabhaidh  mi  e 
dam'  ionnsaidh  gu  cridheil  agus  le  toileachas- 
inntinn.  Tha  iad  a'  nochdadh  dhuinn  mar  an 
ceudna  gum  beil  gràdh  Chriosd  ann  an  gabhail 
rinn  cho  farsuinn  ri  gràdh  an  Athar  ann  ar 
tabhairt  seachad,  ach  chan  eil  ni's  farsuinne, 
uaithe  so  tha  e  toirt  taing  dha  air  son  an  tiodh- 
Iaic.  Agus  mar  an  ceudna  toirt  taing  dha  air 
son  e-fein  agus  a  nithibh  a  chleth,  bho  'n 
chuid  eile  de  na  h-aingidh.  Matth.  xi.  25. 
Luc.  x.  21. 

Ach    a    rithist,    agus    ni's   ro-shonraichte. 
H 


,l  Agus  (esan)  a  thig.  Tha  Criosd  leis  an 
f  hacal  so  esan  ag  amharc  air  ais  chum  tiodhlac 
an  Athar,  cha'n  ann  ris  an  iomlan  de'n  tiodhlac, 
ach  ris  na  h-uile  esan  de'n  iomlan,  mar  gun 
abradh  e  cha'n  eil  mi  a  mhain  a  gabhail  ri 
tiodhlac  an  Athar  an  coitcheanntas,  ach  tha 
spèis  àraidh  agam  do  gach  aon  diubh  gu 
sònraichte,  agus  tearnaidh  mi  iad,  chan  e  cuid, 
no  chuid  mhòr  dhiù,  ach  na  h-uile  h-aon 
diu,  na  h-uile  aiteal  diu,  cha  bhi  ladhar  de'n 
iomlan  air  chall,  no  air  am  fàgail  air  chùl. 
Agus  gu  deibhinn,  leis  an  sin,  tha  e  ag  aon- 
tachadh  le  toil  an  Athar,  ni  is  e,  do  na  h-uile 
nì  a  thug  an  t-Athair  dha  nach  cailleadh  e  a 
bheag  idir.     Eoin.  vi.  39. 

"  Agus  esan."  Rinn  Criosd  Iosa  mar  an 
ceudna  leis  an  so,  tiodhlac  an  Athar  a  roinn 
na  earrannan  de  dh'  iomadh  esan  (se  sin,  de 
na's  liugha  na  aon  esan)  agus  le  e  bhi  labhairt 
mun  timchioll  mar  aon,  tha  e  cur  an  cèill 
gum  bì  obair  shonraichte  air  oibreachadh  air 
gach  aon  diu  'nuair  a  thig  an  t-àm  a  dh' 
òrduich  an  t-Athair.  «'  Agus  tarlaidh  anns  an 
là  sin,  gun  deann  an  Tighearna  bualadh  bho 
chlais  na  h-àibhne  gu  sruth  na  h-Eiphit ;  agus 
tionaileir  sibhe  suas  aon  agus  aon  o  chlann 
Israeil."  Soiadsan  a  bhios  air  antional  leis  an 
Athair,  a  lion  aon  a's  aon.     Isa.  xxvii.  ]2. 

Tha  e  mar  an  ceudna  cur  an  cèill  leis  an  so 
nach  eil  tairbh  sam  bith  gu  eiridh  bho  dhàimh 
no  chàirdeas  feòla  bhi  aig  muinntir  ri  pearsa 
»n  tì  sin  a  thug  an  t-Athair  do  Chriosd.    Is  e 


esan  atha  tighinn  a  mhain,a  thugadh  seachad,  is 
e  esan  a  tha  tighinn  a  ni  e  fa-dheoigh  a  thear- 
nadh,  Tha  muinntir  a'  saoilsinn,  mòran  à 
clann  nan  creideach,  ach  mar  a  h-  e  leanabh 
a'  chreidich,  a  h-aon  dhiùbhsan  d'am  beil 
còir  air  a'  ghealladh,  iomlan,  cha'n  e  glaodh  na 
muinntir  so,  no  aon  ni  a's  urrainn  pàrant  no 
leanabh  a  dheanaimh  a's  urra'  còir  a  thoirt 
dhaibh  air  a'  ghealladh  so  an  Tighearna  Criosd, 
an  gealladh  iomlan  so. 

"  Agus  esan  a  thig."  Tha  'm  buidhean  a 
thug  an  t-Athair  do  dh'  Iosa  Criosd  eugsamh- 
ail,  cha'n  eil  iad  uile  de  dh'  aon  inbh,  no  de 
dh'aon  seòrsa.  Tha  cuid  àrd,  cuid  iosal,  cuid 
glic,  agus  cuid  amaideach,  tha  cuid  suairc 
agus  umhal  do'n  lagh,  tha  cuid  mi-naomh 
agus  fuathach  air  fèin  agus  air  a  shoisgei!. 
'Nise  feadh  sa  tha  a'  mhuinntir  a  thugadh  dha 
cho  eadar-dhealaichte  bho  chèile,  agus  a 
rithist,  a  thaobh  gum  beil  e  fathast  ag  ràdh. 
"  Esan  a  thig  cha  tilg  mi  air  chor  sam  bith  a 
mach."  Tha  e  leis  an  so  g'ar  tabhairt  gu 
thuigsinn,  nach  eil  e  coltach  rì  duine  a  ni  am 
mart  a's  fearr  a  thaghadh  agus  a  ni  am  beath- 
ach  as  miosa  f  hàgail,  aoh  bheir  e  leis  esan  a 
thug  an  t-Athair  dhaagus  a  thig  da  ionnsaidh, 
chamhùth  se  e,  math  air  son  uilc,  no  olc  air  son 
maith.  (Leb.  xxvii.  9,  10.)  Ach  gabhaidh  se 
e  mar  a  ta  e  agus  sàbhailidh  se  anam. 

Tha    iomadh  aingidh  truagh  air  an  toirt 
leis  an  Athair  do  dh'  Iosa  Criosd,  ach  cha'n 

eil  tàir  air  a  dheanamh  air  a  h-aon  diubh,  ni  mò 
tha  iad  air  an  cuir  air  chùl ! 

Tha  e  air  a  ràdh  ma  thimchiolì  na  muinn- 
treach  a  thug  an  t-Athair  do  Chriosd  gun, 
d'  rinn  iad  na's  miosa  no  na  cinnich,  gun 
robh  iad  'nam  mortairean,  'nara  meirleich, 
'nam  pòitearan,  'nam  buidhean  neò-ghlan,  agus 
de  gach  seòrsa  luchd-uilc,  ach  ghabh  e  gu  lèir 
ga  ionnsaidh  iad,dh'  ionnlaid  se  iad,agus  shàbh- 
ail  se  iad.  A's  f  ìr  shàmhla  air  an  sin  an  neach 
truagh  a  tha  air  ainmeachadh  anns  an  t-sè-amh 
caibidil  deug  de  leabhar  Eseciel :  a  bha  air 
a  thilgeadh  a  mach  le  gràin  do'n  mhachair  air 
an  latha  'rugadh  e,  ann  an  staid  cho  amhgarach 
is  nach  robh  sùil  ann  a  ghabhadh  trus  ris,  no 
dheanadh  caoimhneas  sam  bith  dha,  cha  robh 
sùil  sam  bith  ach  esan  a  mhain  a  ta  labhairt 
anns  sa'  cheann-teagaisg. 

"  Agus  esan  a  thig."  Biodh  e  cho  dearg  ris 
a'  chorcur,  tha  cuid  de  dhaoine  nam  peacaich 
fhuil-dhearg,  nam  peacaich  chorcur,  peacaich 
air  an  dath  dà  uair :  air  an  tumadh,  agus  air 
an  tumadh  a  rithist  mu'n  tig  iad  a  dh'ionnsaidh 
Chriosd.  An  tus'  an  t-aon  a's  dèirge  dhiu  so? 
Labhair  a  mach  a  dhuine  an  tus'  a  lethid  so 
de  neach,  am  beil  thu  nis'  a'  tighinn  chum  Iosa 
Criosd  a  dh'iarraidh  tròcair  agus  tìreantachd 
a  chum  is  gum  bi  thu  air  do  dheanamh  geal  ann 
na  f  huil,  agus  air  do  sgeudachadh  le  ionracas  ? 
na  biodh  eagal  ort  à  aon  ni  dhiu  sin,  oir  tha  do 
tliighinn   a'  dearbhadh   gum  bheil  thu  de  an 

àireamh,  a  thug  an  t-Athair  do  Chriosd,  cha 
dean  e  air  aon  chor  do  thilgeadh  a  mach. 
"  Thigibh  a  nis,"  arsa  Criosd,  "  ged  robh  bhur 
peacannan  mar  an  sgàrlaid,  bithidh  iad  geal 
mar  an  sneachda,  ged  robh  iad  dearg  mar 
chorcur  bithidh  iad  mar  olainn."     Isa.  i.  18. 

"  Agus  esan  a  thig."  Is  iomadh  "  esan" 
iongantach,  a  thàinig  a  dh'ionnsaidh  Iosa  ann 
an  lathaibh  f  heòla,  ach  ghabh  e  riubha  gu  lèir  : 
gun  aon  diubh  a  philleadh  air  falhh :  ach 
"labhaire  riubha  m'arìoghachdDhèagusleighis 
e  iadsan  aig  an  robh  feum  air  leigheas."  (Lue. 
ix.  11  ;  iv.  40.)  Is  briathran  iad  so,  agus 
"  esan  a  thig"  a  tha  n'an  culaidh  iongantais, 
nach  bi  aon  duine  dhiubh  a  thaobh  buaidh 
èifeachd  thiodhlaic  an  Athar  ge  be  air  bith  cc 
iad,  na  ciod  air  bith  ni  a  rinn  iad,  air  an  diùlt- 
adh,  no  air  an  tilgeadh  air  falbh  :  ach  air  an 
gabhail  a  steach  chum  compàirteachadh  de 
a  ghràs  shlainteil.  Tha  e  air  aithris  ann  an 
Soisgeul  Lucais,  gun  ghabh  am  pobull  "  ion- 
gantas  ris  na  briathran  gràsmhor  a  thàinig  a 
mach  às  a  bheul."  (Luc.  iv.  22.)  Nise,  is  e 
so  facal  de  na  briathran  gràsmhor :  Tha  na 
facail  so  mar  shileadh  meala :  mar  tha  e  air  a 
oaur  sios  ann  an  Leabhar  nan  Gnà-fhacal 
(Caib.  xvi.  24.)  "  Mar  chìr  mheala  bha  d 
bhriathran  taitneach,  milis  do'n  anam,  agus 
n'an  slàinte  do  na  cnàmhaibh."  Tha  iad  so 
nam  briathran  gràsmhor  gu  dearbh,  cho  làn  agus 
cho  dìleas  sa'  b'urrainn  Ard-Shagart  a  labhairt- 

Thuirt  Luthar — "  'Nuair  a  labhair  Criosd  bha 
beul  aige  cho  farsuinn  ri  nèamh  agus  talamh." 
Thuirt  e  sin,  a  chum  misneach  a  thoirt  do  gach 
"  esan"  peacach  a  tha  tighinn  a  dh'ionnsaidh 
Iosa  Criosd.  Agus  do  bhrìgh  gum  beil  na 
briathran  so  fior,  cluinn  mar  tha  e  fèin  g'an 
daighneachadh.  "  Thèid  nèamh  agus  talamh 
thairis,  ach  cha  teid  mo  bhriathran-sa'  thairis  a 
chaoidh."     Isa.  lxiii.     Mat.  xxiv.  35. 

Tha  e  mar  an  ceudna  air  a  chòmhdach 
le  teisteis  nan  ceitheir  soisgeulach,  a  dh'aithris 
gu  dìleas  cho  gaolach  sa'  ghabhadh  e  ris  gach 
seòrsa  pheacach  a  thigeadh,  co  dhiu  a's  chìs- 
mhaoir  no  strìopaichean  iad,  no  gadaichean,  no 
muinntir  anns  am  bi  deamhnan,  no  luchd-cuth- 
aich  no  seòrsa  sluaigh  air  bith.  Luc.  xix.  1 — 
10.  Mat.  xxi.21.  Luc.xv.;  xxiii.  41,42.  Marc. 
xix.  9  ;  v.  9. 

Tha  so  a'  nis'  a'  taisbeanadh  dhuinn. 

Anns  a  cheud  àite.  Meud  fiùghalachd 
Chriosd. 

Anns  an  dara  h-àite.  Deònaichead  a  chridhe 
chum  an  fhiùghalachd  sin,  a  chur  a  mach  air 
son  slàinte  do  pheacaich  mhòra  ma  tha  iad 
a'  tighinn. 

Air  tùs. — Tha  so  a'  leigeadh  ris  dhuinn 
meud  fhiùghantais  Chriosd;  oir  cha'm  fhaodair 
a  smaointeach  gum  beil  a  bhriathran  na's  mò 
na  mhathas.  Tha  e  treun  chum  f  hacail  a  cho- 
lionadh ;  as  urrainn  e  gniomh-foghainteach  a 
dheanamh  cho   math  ri  labhairt.     Tha   esan 

"  comasach  na  Ii  uile  ni  a  dheanamh,  gu  h- 
anabharrach  ro  phailt :  thar  gach  ni  as  urra 
sinn  iarraidh  no  smuainteachadh,"  eadhon  gus 
an  iomal  a's  faide  mach  de  fhacal.  Ephes. 
iii.  20. 

A  nise  thaobh  gun  cho-dhuin  esan  fear 
sam  bith  a  thig,  feumaidh  sinne  cho-dUùnadh 
gur  urrainn  e  tearnadh  a  chum  a'  pheacaich 
a's  faide  mach,  neach  air  bith  a  thig. 

An  saol  thu,  tha  mi  ràdh  nach  do  smaointich 
an  Tighearn  Iosa  mu'n  do  labhair  e?  Tha  e  a 
labhairt  na  h-uile  bhriathar  ann  am  fìrean- 
tachd;  uime  sin,  le  fhacal  tha  sinn  a'  tuigsinn 
cho  treun  sa'  tha  e  chum  tearnaidh. 

Tha  e  a'  labhairt  ann  am  f  ìreantachd  ann 
am  f  ìor  dhìlseachd,  'nuair  a  thoisich  e  air  tog- 
ail  na  h-aitreabh  so  de  a  shoisgeil  bheann- 
aichte.  Shuidh  e  air  tùs  sios  agus  chunnt  e  a 
chosgais,  agus  dh'aithnich  e  gu'n  robh  e  comas- 
ach  crìoch  a  chur  air. 

Ciod  a  Thighearn,  fear  air  bith,  fear  air  bith 
a  thig,  do  t'  ionnsaidh !  Is  Iosa  Criosd'so  a's 
fiach  sealltainn  ann  na  dhèigh :  is  Criosd  so 
a's  airidh  air  a  thighinn  d'a  ionnsaidh. 

A  nise  bu  chòir  da'n  ni  so  a  thoirt  oirn' 
beachdachadh  air  neart  nadurrach  uile  briath- 
ran  Dhè  agus  lan-fhoghantas  Chriosd  a  chum 
tearnaidh  a  thuigsinn,  cha'n  ann  le  ar  peacann- 
an  fèin,  no  le  air  smaointean,  no  ar  beachdan 
fèin  air  a  gbras,  ach  le  fhacal,  ni  a's  fior  thomh- 
as  gràis. 

Agus  mar  breathnaich  sinn  mar  so,  cuiridh 
sinn  mi-chliù  air  a  ghràs,  agus  caillidh  sinn 
buannachd  fhacail,  agus  cuiridh  sinn  gu  diamh- 
ain  sinn  fèin  fo  eagal  ioma  mi-mhisneach  tre 
thighinn  a  dh'ionnsaidh  Iosa  Criosd.  Tha  ni's 
leòir  aig  neach  sam  bith  a  thig  bho  fhacal 
Chriosd,  chum  e-fein  a  bheathachadh  le  dòchas 
ri  slàinte.  Mar  tha  thu  uime  sin  a'  tighinn, 
O !  Pheacaich,  breathnaich  fèin  co-dhiu  a's 
urrainn  Criosd  do  thearnadh  le  fior  bhrìgh 
fhacail,  gabh  beachd  air  èifeachd  f  hala,  air 
ìomlanachd  fhìreantachd,  agus  air  buaidh 
eadar-ghuidhe  le  fhacal.  "  Agus  an  tì"  ars 
esan  "  a  thig  am'  ionnsaidh  cha  tilg  mi  air 
chor  sam  bith  a  mach."  Air  chor  sam  bith : 
se  sin ;  air  son  peacadh  sam  bith.  Breath- 
naich  uime  sin,  le  fhacal  cho  comasach  sa  tha 
e  chum  do  thearnadh.  Tha  e  air  aithris  ma 
bhriathran  Dè  r'a  clann-Isareil : — "  Chan  f  hail- 
inn  a  bheag  de  gach  ni  math  a  labhair  an 
Tighearna  ri  taigh  Israeil :"  thainig  an  t-iomlan 
gu  crìch.  Agus  a  rithist,  "  Tha  fios  agaibh  fèin 
nach  d'fhàilinnich,  aon  ni  de  na  nithibh  matha, 
sin  uile  a  labhair  an  Tighearna  bhur  Dia,  du'r 
taobh,  thàinig  iad  gu  lèir  gu  crìch  dhuibhse 
cha  d'fhàilinnich  aon  ni  dhuibh.  leol.  xxi. 
45 ;  xxiii.  14. 

A  pheacaich  a  tha  tighinn,  ciod  an  gealladh 
a  tha  thu  faotainn  ann  am  briathran  Chriosd  : 
sgaoil  a  mach  e  chum  is  nach  truaill  thu  e 
agus  freagraidh  f  huil  agus  f  hiùghalachd  gach 


105 


ni,  an  ni  a  their  am  facal  na  fhìor  bhrìgh  a  tha 
air  a  tharruinn  uaithe,  chura  gum  faod  sinn 
le  dànadas  ar  taic  a  leagadh  air  mar  so  sa 
cheann-teagaisg,  thubhairt  esan  "  agus  an  tì  a 
thig,"  gu  neo-shonraichte,  agus  gun  an  cuireadh 
a's  lugha,  no  aon  neach  a  thilgeadh  air  falbh, 
air  mèud  a  chionta,  ma  tha  e  na  pheacach  a  tha 
tighinn,  meas  uime  sin,  gum  beil  thusa  ge  be 
air  bith  thu,  ma  tha  thu  tighinn  air  do  shon- 
rachadh  anns  na  briathran  so:  ni  mò  a  ni  e 
lochd  sam  bìth  air  Criosd  ged  a  ghlac  thu  e 
air  fhacal  mar  rinn  Benhadad  seirbheiseach 
Ahab. 

'Nise  choimhid  na  daoine  gu  dichiollach  a 
dh'fheuch  an  tigeadh  ni  air  bith  uaithe-san 
(se  sin  ri  ràdh  facal  idir  de  ghràs)  agus  glac 
iad  air  ball  e,  agus  tharladh  gun  do  ghairm 
Ahab  ri  Benhadad,  a  bhràthair,  thuirt  na  daoine 
air  an  aobhar  sin  "  do  bhràthair  a  Bhenhadad  !" 
ga  ghlacadh  air  fhacal  (1  Righ.  xx.  33.)  A 
pheacaich,  a  tha  tighinn  buin  thusa  ri  Iosa 
Criosda  mar  so,  agus  gabhaidh  se  e  gu  math 
dhe  do  làimh.  'Nuair  a  thubhairt  e  an  cù 
ris  a  bhana  Chananiteach,  ghlac  sì  e  air  fhacal, 
agus  thuirt  i: — "  Is  fior  a  Thighearna,  fòs, 
itheadh  na  coin  dhe  an  sprùileach  a  thuiteas 
o  bhòrd  am  maighistir."  Tha  mi'  g  ràdh  ghlac 
i  e  air  f  hacal,  agus  ghabh  e  sin  gu  caoimhneil 
uaipe,  agus  thubhairt  e :  "  O  !  bhean  is  mòr  do 
chreideamh  agus  biodh  agad  da  rèir."  Glac  e 
a  pheacaich  a  tha  tighinn,  glac  e  air  f  hacal,  gu 

oinnteaeh  gabhaidh  e  sin  uat  gu  caoimhneil, 
agus  cha  bhi  corraich  air  ruit. 

A  rithisl.  Is  e  an  ni  eile  nochd  mi  dhut  bho 
na  briathran  so,  cho  deònach  sa'  tha  Criosd  air 
a  thròcairean  slainteil  a'  bhairigeadh  air  a 
pheacach  a's  mò  ma  tha  e  tighinn.  "  Agus 
esan  a  thig  am'  ionnsaidh  cha  tilg  mi  air  chor 
sam  bith  a  mach." 

Cha'n  eil  am  peacach  a  tha  tighinn  na  làn- 
dhùisg  a'  cur  teagamh  ann  an  cumhachd 
Chriosd,  ni  mò  tha  e  cur  teagamh  ann  na 
dheònaichead  a'  chum  tearnaidh.  "  Thighearna 
mas  àile  leat  tha  thu  comasach,"  arsa  neach 
roimhe  so.  (Marc.  i.  40.)  Cha  do  chuir  e 
chumhachd  an  teagamh  ach  a  thoil,  Cho-dhuin 
e  gun  robh  e  comasach,  ach  cha  robh  e  cho 
lan-dearbhta  gu  feuchadh  e  ri  dheanamh.  Ach 
tha  uirread  a  dh'  aobhar  againn  a  chreidsinn 
gu'n  dean  se  e  sa'  th'  againn  air  a  chreidsinn, 
gur  comas  dà,  agus  gu  dearbha  tha  còmhdach 
air  an  dà  ni  bho  fhacal  Dè.  Mar  a  robh  e 
toileach  c'arson  a  gheall  e  ?  A  pheacaich  a  tha 
tighinn  tabhair  so  fainear  •.  b'àbhaist  dhuinn  a 
bhi  tagradh  ghniomhan  caoimhneil  air  daoine, 
agus  e'arson  nach  tagair  sinn  iad  air  Dia  mar 
an  ceudna  ?  Tha  mi  cinnteach  nach  mò  tha 
dh'  oabhar  again  air  aon  ni,  na  th'  againn  air  an 
nì  eile  Oir  tha  againn  ris  a'  ghealladh  agairt 
air  an  Dia  fhìor  agus  dhìleas.  Ghlac  Iacob  e 
ann  an  sin  :  "  Agus  thubhairt  thu,"  ars  esan, 
"  #u  cinnteach  ni  mi  math  dhut "    (Gen.  xxxii. 

12.)  bho'n  ghealladh  so  cho-dhuin  e  gun  robb 
e  toileach. 

Tha'n  Ceann  teagaisg  a'  toirt  ni-eigin  de 
dh'  aobhar  dhuinn,  a  shamhail  sin  de  cho- 
dhunadh  a  tharruinn,  "  Esan  a  thig  cha  tilg 
mi  air  chor  sam  bith  a  mach."  Ann  an  so  tha 
thoil  air  a  cur  an  cèill  cho  math  ri  chumhachd, 
's  fiù  dhut  a'  thoirt  fainear  gum  bu  mhò  a 
ghabh  creideamh  Abrahaim  a  bheachd  air 
cumhachd  Dhè  na  ghabh  e  air  a  thoil ;  se  sin 
tharruinn  e  a  cho-dhùnadh.  "  Bithidh  leanabh 
agam,"  a  thaobh  cho  comasach,  sa  bha  Dia  air  a' 
ghealladh  a  cho'-lionadh  dha.  Oir  cho-dhuin 
e  gun  robh  e  toileach  leanabh  a  thoirt  dha,  oir 
neò  nach  gealladh  se  e. 

Cha  do  chuir  e  gealladh  Dhè  an  teagamh 
tre  mhì-chreideamh  :  ach  bha  e  laidir  ann  an 
creideamh,  a'  tabhairt  glòire  do  Dhia  :  a'  làn- 
chreidsinn,  gum  b'urrainn  e  an  ni  a  gheall  e  a 
thoirt  gu  crìch.  (Rom.  iv.  20,  21.)  Ach 
nach  robh  a  chreideamh  air  fheuchainn,  no  air 
a  dhearbhadh,  ma  thiomchioll  a  thoile  mar  an 
ceudna?  Cha  robh,  cha  robh  aon  aobhar  air 
an  sin,  a'  thaobh  is  gun  gheall  se  e.  Mar  a 
gealladh  dh'fhaodadh  e  gu  dligheach  a  chuir 
an  teagamh  :  ach  a  thaobh  is  gun  gheall  se  e, 
cha  robh  ceann-fath  sam  bith  air  a  chuir  an 
teagamh,  a  thaobh  gun  robh  a  rùn  ann  am  mac 
a  thoirt  seachad  air  a  làn  dhearbhadh  le  e 
ghealltain  mac  a  thoirt  dha. 

Tha  na  briathran  uime  sin,  nan  làn-stèigh  a 

chùra  misneach  a  thoirtdo  pheacach  sam  bith 
a  tha  tighinn  gura  beil  Criosd  cho  toileach  'sas 
urrainn  e  a'  ghabhail  da  ionnsaidh :  agus  a 
thaobh  gura  beil  cumhachd  aige  an  nì  a's  toigh 
leis  a  dheanamh ;  cha'n  eil  ceann-fàth  sam  bith 
aig  peacach  teagamh  a  chur  ann  :  ach  a  thigh- 
inn  le  làn-dòchas  gur  h-e  bheatha.  Agus  a 
bhi  air  a  ghabhail  a  steach  a  chum  gràs  agus 
tròcair,  "  Agus  esan  a  thig."  Cha  dubhairt 
e,  agus  esan  a  thàinig,  ach  esan  a  thig,  se  sin, 
esan  aig  am  beil  a  chridhe  gluasad  am'  dhèigh 
a  tha  fàgail  na  h-uile  air  rao  sgàth,  esan  a  tha 
sealltainn  a  mach  a  ta  air  ashlighe  do'm  ionn- 
saidh.  Feumaidh  sinn  uime  sin  eadar-dheal- 
achadh  a  chur  eadar  a  mhuinntir  a  tha  tighinn 
agus  iadsan  a  thàinig.  Tha  esan  a  thàinig 
cheana  a'  mothachadh  ni's  cothromaiche  gum 
beil  aige  an  nì  a  bha  roimhe  sin  a  dh'uireas- 
bhuidh  air,  na  tha  esan  nach  eil  ach  a'  tighinn. 

Tha  cothrom  aige-san  a  thàinig  cheana  a 
dh'ionnsaidh  Chriosd  air-san  nach  eil  fathast 
ach  a'  tighinn,  agus  sin  ann  an  seachd  nithibh. 

Anns  (i  cheud  àite.  Tha  esan  a  thàinig  a 
dh'ionnsaidh  Chriosd  ni's  dlùithe  dha  na  tha 
antì  sin  nach  eil  ach  a'  tighinn  da  ionnsaidh ; 
oir  tha  esan  nach  eil  ach  a'  tighinn  da  ionn- 
saidh,  fathast  ann  an  seadh  cian  uaithe,  mar 
tha  e  air  aithris  mu'n  mhac  stròghail,  "  Ach 
air  dha  bhi  fathast  fad  uaithe."  (Luc.  xv.  20.) 
Nis'  is  e  esan  as  dlùhhe  dha  a's  fearr  fradharc 
air.  agus  a's  comasaich  air  a  bhreth  a's  fearr  a 

thoirt  air  a  ghràs  iongantaich  agus  a  mhaise, 
mar  thubhairt  Dia  •  "  Thigeadh  iad  am  fagus 
an  sin  labhradh  iad,"  Agus  mar  thubhairt  an 
t-Abstol  Eoin,  "  Agus  chunnaic  sinne  agus 
tha  sinn  a'  deanamh  fianais,  gun  do  chuir  an 
t-Athair  am  Mac  uaithe  mar  Shlànaighear  an 
domhain."  (Isa.  xli.  1.  1  Eoin  iv.  14.)  Cha'n 
eil  esan  a  tha  tighinn  ged  do  tha  e  tighinn 
fathast  deas,  a  thaobh  nach  eil  e  gu  dearbha 
comasach  luach  agus  glòir  gràs  Chriosd  a 
bhreathnachadh  mar  an  tì  sin  a  thàinig  agus  a 
chunnaic  e.  Uime  sin  a  pheacaich  cuir  dàil  ann 
ad  breathanas  gus  an  tig  thu  ni's  faid'  air 
t-aghaidh. 

Anns  an  dara  h-àite.  Tha'n  cothrom  aige-san 
a  thainig  a  dh'ionnsaid  Chriosd,  thar  an  f  hir 
nach  eil  ach  a' tighinn;  se  sin  tha  uallach  air  a 
dheanamh  ni's  so-iomchair,  ach  esan  a  tha 
tighinn  chan  eil  e  faotainn  faothachadh  bho 
uallach.  (Mat.  xi.  28.)  Esan  a  thàinig  thilg  e 
uallach  air  an  Tighearna.  Tre  chreideamh 
f  huair  se  e  fèin  air  a  shaoradh  bho  uallach,  ach 
esan  nach  eil  ach  a'  tighinn  tha  uallach  fathast 
air  a  mhuin,  agus  tha  làn-mhothachadh  aig  air 
a  chudthrom  air  a  ghuailean.  "  Thigibh  do'm 
ionnsaidh-sa'  sibhse  tha  ri  saothair  agus  fo 
throm  uallach."  Tha  so  a'  nochdadh  gum 
beil  an  uallaich  ged  a  tha  iad  a'  tighinn  fathast 
air  an  druim,  agus  is  amhail  a  bhios  gus  am  bi 
iad  da  rìreadh  air  tighinn. 

Anns  an  treas  àite.    Tha'n  cothrom  aigesan 

a  thàinig  a  dh'ionnsaidh  Chriosd  thar  an  tì 
nach  eil  ach  a."  tighinn,  anns  an  ni  so  mar  an 
ceudna,  se  sin  ri  ràdh,  dh'òl  e  de  dh'uisge 
milis  na  beatha  a'  dh'ùraicheas  an  t-anam ; 
ach  cha  d'òl  an  tì  sin  nach  eil  ach  a'  tighinn. 
"  Ma  tha  pathadh  air  duine  thigeadh  e  do'm 
ionnsaidh-sa  agus  òladh  e." 

Tabhair  fainear,  feumaidh  gu'n  tig  e  mu'n 
òl  e  do  rèir  mar  labhair  am  faidh  ;  "  Ho !  gach 
oeach  air  am  bheil  tart  thigeadh  e  chum  nan 
uisgeachan."  Cha'n  òl  e  am  feagh  a  tha  e  a' 
tighinn,  ach  'nuair  a  thig  e  chùm  an  uisg'  òlaidh 
e.     Eoin.  vii.  37«     Isa.  lv.  1. 

Anns  a'  cheathramh  àite.  Tha'n  cothrom 
aige-san  a  thàinig  a  dh'ionnsaidh  Chriosd  thar 
an  tì  nach  eil  ach  a'  tighinn,  anns  an  ni  so, 
mar  an  ceudna,  se  sin  ri  ràdh,  chan  eil  e  fo 
uabhas  roirah  'n  fhuaim,  agus  mar  a  dh'  f  haod 
as  mi  ràdh,  roimh  an  èighe  tha  fear-diolaidh 
na  fala  a'  cur  suas  aig  a  shailtean-san  nach  eil 
fathast  ach  a'  tighinn,  a  dh'  ionnsaidh  Chriosd. 
'Nuair  a  bha  am  mortair  air  an  ruaig  a  chum 
a  bhaile  dhiona  bha  fuaim  agus  eagal  fear- 
diolaidh  na  fala  aig  a  shàiltean,  ach  an  uair  a 
f  huair  e  staigh  do'n  bhaile  sguir  am  fuaim, 
eadhon,  is  amhail  a  bhios  e  dhasan  a  tha  tighinn 
a  dh'  ionnsaidh  Chriosd,  tha  e  cluinntinn  iom- 
adh  fuaim  uabhasach  ann  na  chluasan,  toirm 
bàis  agus  damnaidh,  ni  bho  'ra  beil  esan  a  tha 
cheana  air  tighinn  saor.  Uime  sin  thubhairt  e. 
"  Thigibh  agus  bheir  mise  dhuibh  fois."    Agus 

thubhairt  e  rithist  mar  an  ceudna,  oir  tha  sinne 
chreid  a  dol  a  steach  do  shuaimhneas,  &c. 
Eabh.  iv. 

Anns  a'  chùigeamk  àiie.  Uime  sin,  cha'n  eil 
esan  a'  thàinig  a  dh'ionnsaidh  Chriosda  cho 
buailteach  do  na  smuaireanan  so  a  tha  sruthadh 
bho  bhuaireadh  fraoich  ionnsaidhean  an  aoin 
eucoraich,  mar  a  ta  an  tì  sin  nach  eil  fathast 
ach  a'  tighinn  a  dh'ionnsaidh  Chriosd  (ged  a 
tha  bhuairidhean  fèin  aige-san  mar  an  ceudna)  : 
Agus  am  feagh  a  bha  e  fathast  a  teachd  thilg 
an  deamhan  sios  e,  agus  reub  sè  e."  (Lue.  ix. 
42,)  oir  tha  aige-san,  (ged  tha  Sàtan  fathast  a 
beuchdaich  air,)  na  sòlasan  agus  na  h-ùrach- 
aidhean  fèin-fhiosraichte,  se  sin  r'a  ràdh,  na 
thaigh-tasgaidh  fèin,a  chume-fèin  a'chuideach- 
adh  leis  ann  an  àm  buairidh  agus  carraid,  ni 
nach  eil  aige-san  nach  eil  fathast  ach  a'  tighinn. 

Anns  an  tshè-amh  àite.  Tha'n  cothrom 
aige-  san  a  thàinig  a'  dh'ionnsaidh  Chriosd  thar 
an  tì  nach  eil  fathast  ach  a'  tighinn,  anns  an 
ni  so  mar  an  ceudna,  se  sin  ri  ràdh,  tha 
chulaidh  bhainnse,  uime,  &c.  ach  chan  eil  an 
trusgan  sin  air  an  tì  nach  eil  ach  a'  tighinn. 
Cha  robh  mar  èideadh  air  a'  mhac  stròghail  an 
uair  a  bha  e  tighinn  a  dh'ionnsaidh  Athar  ach 
Iuideagan,  agus  bha  e  air  a  chlaoidh  le  gort : 
ach  an  uair  a  thàinig  e,  chaidh  a'  chulaidh  a 
b'fhearr  a  thoirt  a  mach,  mar  an  ceudna  fàine 
òir  agus  na  brògan,  seadh,  bha  iad  air  an  cur 
uime    chum   a    mhòr   ^hàirdeachais.      Chaidh 

an  laogh  biata  mharbhadh  dha,  agus  an  ceòl  a 
ìhur  suas  gu  dheanamh  subhach,  agus  mar  so 
.sheinn  an  t-Athair  fein  ma  thiomchioll: — 
"  Bha  mo  mhac  so  marbh  agus  tha  e  beò  a 
rithist,  bha  e  caillte  agus  f  huaradh  e."  Luc.  xv. 
24. 

Anns  an  t-sheachdamh  àite.  A  dh'aon  f  hacal. 
esan  a  thàinig  a  dh'ionnsaidh  Chriosd  tha 
osnaich  agus  a  dheòir,  imcheist  agus  eagal, 
air  an  tiunndaidh  gu  òrain  agus  cliù-mholaidh, 
a  thaobh  is  gun  d'  fhuair  e  nise  rèite  agus  earlas 
air  oighreachd  shiorruidh  ni  is  e  tiomnadh 
seulaichte  an  spioraid  Naoimh'  tre  chrathadh 
fala  Iosa  Criosd  air  a  chogais,  oir  chan  eil  e 
fathast  air  teachd.  Rom.  v.  11.  Eph.  i.  13. 
Eabh.  xii.  22—24. 

Agus  an  tì  a  Thig.  Tha  ni's  mò  gu  bhi  air 
a  chnuasach  bho  na  briathran  so,  a  thig,  anns 
na  pongan  so  a  leanas  : — 

Anns  a'  cheud  àite.  Gum  beil  sùilean  Iosa 
Criosda  a'  toirt  fainear  ceud  ghluasad  cridhe 
a'  pheacaich  da  ionnsaidh.  A  pheacaich  a  tha 
tighinn  chan  urrainn  thu  gluasad  le  miann  a 
dhol  an  dèigh  Chriosda  gun  esan  gniomh  nan 
tograidhean  so  f  haicinn  ann  ad  chridhe  «  Tha 
mo  mhiann  uile  ann  ad  lathair,"  arsa  Daibhidh, 
"  agus  cha'n  eil  m'osnaich  folaichte  uat" 
(Salm.  xxxviii.  9,)  raar  sud  a  labhair  e  am 
feadh  a  bha  e  tighinn,  (an  deigh  dha  cùl- 
sleamhnachadh)  a  dh'ionnsaidh  an  Tighearna 
Iosa   Crioed.      Tha  e    air  aithris  mu'n  mhac 

stròghail  "  air  dhabhi  fathast  fad  as,  chunnau, 
athair  e"  agus  bha  a  shùilean  air,  agus  dh' 
f  hosgail  e  dol  a  raach  a'  chridhe  na  dhèigh. 
Luc.  xv.  20. 

'Nuair  a  thainig  Natanael  a  dh'ionnsandh 
Iosa  Criosd,  thuirt  an  Tighearna  riusan  a  sheas 
'na  lathair  ;  —  "  Feuch  Israelach  da  rìreadh 
anns  nach  eil  cealg."  Ach  f  hreagair  Natanael 
esan,  agus  thubhairt  e  ; — "  C'iomnas  as  aithne 
dhut  mise  ?"  An  sin  thuirt  Iosa,  "  Mu'n  do 
ghairm  Philip  thu  'nuair  a  bha  thu  fo'n  chrann 
f  hìge  chunnaic  mis  thu."  Anns  an  ionad  sin 
tha  mi  saoilsin  gu'n  robh  Natanael  a'  dortadh 
a  mach  anma  air-son  tròcair,  no  gu'm  faigheadh 
e  tuigse  cheart  mu  thimchioll  a  Mhasia  a  bhs 
gu  teachd  agus  chunnaic  Iosa  uile  obair  a 
chridhe  threighdhirich  so  aig  an  àm.  Eoin.  i. 
47—48. 

Mar  an  ceudna  bha  smuaintean  diomhair 
a  gluasad  ann  an  cridhe  Shacheuis  an  geall  air 
Iosa  Criosd,  an  uair  a  ruith  e  airaghaidh,  agus 
a  streap  e  suas  ann  an  craoibh  a  chum  f  haicinn, 
agus  bha  sùil  an  Tighearn  Iosa  Criosd  ga  amh- 
arc,  uime  sin  an  uair  a  ràinig  e  an  t-àite,  sheall 
e  suas  ris  agus  dh'  iarr  e  air  tearnadh  "  oir" 
(ars  esan)  "  is  èiginn  dhomhsa  stad  an  diugh 
aig  do  thigh,"  se  sin  ri  ràdh,  a  chum  obair  a' 
ghràis  a  dheanamh  nì  b'iomlaine  'na  anam. 
(Luc.  xix.  2 — 9.)  Cuimhnich  so  a'  pheacaich 
a'  tha  tighinn. 

Anns  an  dara  h~àite.  Eadhon,  raar  bha  sùil 
I 

Iosa  Criosda  ga  amharc,  is  amhail  a  tha  a 
chridhe  fosgailte  chum  am  peacach  a  thig  da 
ionnsaidh  a  gabhail  a  staigh,  tha  so  air  a  chomh- 
dachadh  leis  a'  cheann-teagaisg  : — "  Agus  an  tì 
a  thig  am'  ionnsaidh  cha  tilg  mi  air  chor  sam 
bith  a  mach  e,"  tha  so  mar  an  ceudna  air 
f  hoillseachadh  le  e  bhi  'g  ullachadh  na  slighe 
agus  ga  deanamh  socrach  do'n  pheacach  a  tha 
tighinn  da  ionnsaidh,  agus  tha  sin  air  a  chur 
an  cèill  leis  na  briathran  beannaichte  so : — 
"  Cha  tilg  mi  air  chor  sam  bith  a  mach  e;" 
"  Agus  air  dha  bhi  falhast  fad  uaithe  chunn- 
aic  athair  e  agus  ghabh  e  truas  mor  dheth  agus 
ruith  e,  agus  thuit  e  air  a  mhuineal  agus  phòg 
se  e."  (Luc.  xv.  20.)  Tha  na  briathran  so  gu 
„èir  a'  làn-chòmhdach  gum  t>eil  cridhe  Chriosda 
fosgailte  chum  am  peacach  a  tha  tighinn  a 
ghabhail  da  ionnsaidh. 

Anns  an  treas  àite.  Mar  tha  sùilean  Chriosd, 
ag  amharc  agus  a'  chridhe  fosgailte  chum  am 
peacach  a  tha  tighim  a  gabhail  da  ionnsaidh  is 
ionan  a  shonraich  e  cheana  nach  cuir  ni  sam 
bith  èis  air  a  chridhe  chum  am  peacach  a  tha 
tighinn  da  ionnsaidh  a  chumail  a  mach.  Cha 
chuir  peacannan  a'  pheacaich  a  tha  tighinn  no 
faideid  na  h-ùine  bhuanaich  e  annta,  air  chor 
sam  bith  air  an  Tighearn  Iosa  am  peacach  a 
tha  tighinn  a  dhiùltadh.  A  pheacaich  a  tha 
tighinn,  tha  thu  tighinn  a  chum  Iosa  Criosda 
caomh. 

Anns  a  cheathramh  àite.  Thàinig  na  bhriah •« 

ran  so  uime  sin,  bho  bhilibh  beannaichte-san, 
chura  agus  gun  glacadh  ani  peacach  a  tha 
tighinn  misneach  ann  am  buanachadh  air  a 
thuras,  gus  an  tig  e  da-rìreadh  gu  Iosa 
Criosd.  Bha  e  gu  dearbha  na  mhòr  mhis- 
neachdoBhartimeus  dall  gun  do  stad  Iosa,  agus 
gun  do  ghairm  se  e,  nuair  a  bha  e  glaodhaich 
4<  Iosa  Mhic  Dhaibhidh  dean  tròcair  orm." 
Uime  sin  tha  e  air  aithris  gun  do  thilg  e  uaithe 
f  haluinn,  i(  gun  d'  èirich  e  suas  agus  gun  tàinig 
e  dh'ionnsaidh  Iosa."  (Marc  x.  46)  Nise, 
ma  tha  lethid  de  mhisneach  aig  gairm  a'  chum 
tighinn  ann  fèin.  Ciod  e  gealladh  a  lethid,  a 
ghabhail  a  steach  ach  misneach  as  ro  mhò? 
Agus  tabhair  fainear  ged  a  f  huair  e  gairm  gu 
tighinn,  gidheadh  a  chionn  nach  dh'fhuair  e 
gealladh,  bha  chreideamh  air  èigneachadh  gu 
oibreachadh  air  fiòr  bheag  dòchais,  a  gràdh, 
ghairm  e  mi,  agus  a's  cinnteach  a  chionn  gun 
ghairm  e  mi  gun  toir  e  dhomh  mo  mhiann. 
Ach  a  pheacaich  a  tha  tighinn,  cha  ruig  thusa 
leas  a  dhol  cho  fad  mu'n  cuairt,  ris  an  nì  so  a 
thoirt  a'  steach  ;  a  thaobh  gum  beil  gealladh 
dearbhta  agad,  "  agus  an  tì  a  thig  am'  ionn- 
saidh  cha  tilg  mi  air  chor  sam  bith  a  mach  e." 
An  so  tha  e  làn-shoilleir,  seadh,  gach  misneach 
a's  urrainn  neach  iarraidh,  oir  ged  do  bhiodh 
cead  agad  fèin  gealladh  a  shonnrachadh,  agus 
gun  gealladh  Criosd  gu'n  co-lionadh  e  an  geall- 
adh  sin  air  a  pheacach  a  tha  tighinn  da  ionn- 
saidh  ;  am  b'urrainn  thu  gealladh  n'a  b'f  hearr 

a  dhealbh  ?  Am  b'urrainn  thu  gealladh  ni  bu 
làine,  ni  bu  shaoire  no  ni  b'f  harsuinne  dheann- 
amh?  Gealladh  a  tha'g  amharc  air  ceudgluasad 
a  chridhe  an  dèigh  Iosa  Criosda,  gealladh  a  ta 
cur  an  cèill,  seadh,  agus  a'  cur  muinntearas  air 
Iosa  Criosd  gu  chridhe  fhosgladh  chum  am 
peacach  a  tha  tighinn  a  ghabhail  a  steack,  agus 
osbarr  a'  tha  còmhdachadh,  gun  shonraich  losa 
Criosd  gu  gabh  e  da  ionnsaidh  gu  saor,  agus 
nach  tilg  e  air  aon  chor  a  mach,  agus  nach 
diùlt  e  anam  a'  pheacaich  a  tha  tighinn,  oir 
tha  gach  ni  dhiu  so  'nan  laidhe  gu  h-iomlan 
anns'  a'  ghealladh  so,  agus  a'  sruthadh  gu  na- 
durrach  uaithe.  Air  an  aobhar  sin,  cha  ruig 
thu  leas  abhi  'g  iarraidh  argamaidean  domhain. 
A  pheacaich  a  tha  tighinn  tha  na  briathran 
soilleir ;  "  an  tì  sin  a  thig  am'  ionnsaidh  cha 
tilg  mi  air  chor  sam  bith  a  mach  e.'' 

"  Agus  an  tì  a  thig,  &c."  Tha  dà  sheòra 
pheacach  a'  tha  tighinn  gu  Criosd. 

Anns  a  cheud  àite.  Esan  nach  do  thòisich  ach 
air  tighinn  o'  cheann  ghoirid. 

Anns  an  dara  h-àite.  Esan  a  thàinig  roimhe, 
ach  an  dèigh  sin  a  chaidh  air  ais,  ach  bho'n 
uair  sin  a  thòisich  air  smaointeach  air  fèin, 
agus  tha  e  nis'  a'  tighinn. 

Tha'n  dà  sheòrsa  pheacach  so  air  an  ciall- 
achadh  leis-san  anns  a'  cheann-teagaisg,  mar 
a  ta  e  soilleir  a  thaobh  gur  peacaich  a  tha  tigh- 
ìnn  iad  a  nise  le  chèile. 

"  Agus  an  ti  a  thig,"  &c.  Oir  is  e  a'  cheud 
f  hear  dhiu  so  am  peacach  nach  do  thòisich  ach 
air  tighinn  o  cheann  ghoirid,  tha'n  t-slighe  nise 
ni's  socraiche  dha,  chan  eil  mi  'g  ràite  nj's  rèithe 
agus  ni's  fosgailte  chum  a  thighinn  gu  Criosd 
na  tha  i  do'n  f hear  eile,  chan  eil  aig  an  fhear 
ma  dheireadh  meall  salachair  a  chogais  chion- 
taich  an  crochadh  ri  shàiltean,  ach  uile 
mhisneach  an  t-Soisgeil  leis  gach  cuireadh 
a  tha  iad  a'  gabhail  a  staigh  do  pheacaich  a 
tha  tighinn.  Cho  saor  agus  cho  fuasgailteach 
do'n  aon  sa  tha  e  do'n  aon  eile,  chuni  is  gum 
faod  iad  araon  leis  an  aon  saorsa  agus  chomas 
mar  bho'n  fhacal  an  còir  air  a'  ghealladh 
agairt.  Tha  gach  ni  deas  air  son  an  fhir 
chui-sleamhnaich  a  tha  tighinn  cho  math  ris 
an  aon  eile.  "  Thigibh  a  chum  na  bainnse : 
agus  thigeadh  esan  air  am  beil  pathadh. 
(Matth.  xxii.  1.  4  Taisb.  xxii.  17.)  Ach  air 
dhomh  labhairt  mu'n  cheud  fhear  dhiu  so 
cheana  leigidh  mi  anns  an  àm  e  seachad,  agus 
labhraidh  mi  facal  no  dhà  ris-an  a  tha  tighinn 
a  dh'ionnsaidh  Iosa  Criosda  a  dh'iaraidh  beatha 
an  dèigh  dha  cùl-shleannachadh. 

Tha'n  t-slighe  O  pheacaich  a  th'  air  do 
dhath  dà  uair !  Tha'n  t-slighe  fosgailte  gu 
tighinn  a  dh'ionnsaidh  Iosa  Criosda :  Tha 
mi  ga  do  chiallachadh-sa,  aig  am  beil  do 
chridhe  an  dèigh  dhut  a  bhi  greis  fhada  a' 
cùl-shleamhnachadh  a'  smaointeach  air  tiunn- 
daidh  ga  ionnsaidh  a  rithist. — Tha'n  t-slighe 

tha  mi  'g  ràdh  cho  fosgailte  dhasan  sa  tha  i 
do'n  t-seòrsa  eile  tha  tighinn,  raar  tha  e  air  a 
nochdadh  leis  na  briathran  a  leanas  : — 

Anns  a'  cheud  àite.  A  thaobh  nach  eil 
ni  sam  bith  anns  a'  cheann-teagaisg  na 
aghaidh.  Chan  eil  e  'g  ràdh  neach  sam  bith 
ach  fear  cùl-sleamhnaich,  cha'n  eil  an  ceann- 
teagaisg  na  aghaidh,  ach  gu  neo-dhearmadach 
a  sgaoileadh  a  ghàirdeanan  òir  gu  farsuinn 
fiall  do  gach  peacach  a  tha  tighinn  gun  an 
dearmad  is  lugha:  uime  sin  faodaidh  tu' 
tighinn.  Agus  tabhair  an  aire  nach  dùin 
thu  an  dorus  an  aghaidh  t-anma  le  as-chreid- 
eamh,  a  dh'f  hosgail  Dia  dhut  na  ghràs. 

Annsan  darah-àite.  Nieadh,tha'n  ceann-teag- 
aisg  cho  fada  bho  bhi  cur  an  aghaidh  do 
thighinn  is  gur  ann  a  tha  e  toirt  sanus  gur  tu 
h-aon  de  na  h-anmaibh  a  shònraicheadh.  O  ! 
thusa  f  hir-chul-sleamhnaich  a  tha  tighinn ; 
mar  fior  sud,  c'arson  a  labhradh  na  briathran 
so  ?  "  Cha  tilg  mi  air  aon  chor  a  mach  e." 
Ged  a  bha  iadsan  a  tha  tighinn  an  dràst  roimhe 
a'  cùl-sleamhnaehadh :  Cha  tilg  mi  air  aon 
chor  a  mach  fear  na  neo-ghlainne,  an  sanntach, 
an  t-  ana-cainnteach,  am  pòitear,  no  gach  pea- 
cach  coitcheann  eile,  ni  mò  am  fear  cùl-slea- 
mhnach. 

Anns  an  treas  àite.  Tha  e  soilleir  gum  beil 
am  fear  a  chùl-sleamhnaich  air  a  shònrachadh. 

Anns  d  cheud  àite.  A  thaobh  gu'm  beil-sa 
cur  da   ionnsaidh  air  ainm,    "  Ach  imichibh, 

innsibh  da  dheis-cioblaibh  agus  do  Pheadar." 
(Marc  xvi.  7)  Ach  bha  Peadar  na  dhuine 
diadhaidh.  Is  fior  sin,  ach  bha  e  mar  an  ceudna 
na  fhear  cùl-sleamhnachaidh  ;  dh'aicheadh 
e  a  mhaighistear  aon  uair,  dà  uair,  trì  uairean, 
a'  bòideachadh  agus  a  mionachadh  nach  b' 
aithne  dha  idir  e.  Mar  bu  chùl-sleamhnach- 
adh  so,  mar  bu  chùl-sleamhnachadh  àrd  agus 
urramach  so,  seadh  cul-sleamhnachadh  is  mò 
na  's  urrainn  thusa  dheanamh;  smaointich  mise 
gu  mearachdach. 

A  rithist,  an  uair  a  chùl-sleamhnaich 
Daibhidh  agus  a  rinn  e  adhaltranas  agus  mort 
ann  na  chùl-sleamhnachadh  b'eudar  cur  da 
ionnsaidh  air  ainm.  "  Agus  chuir  an  Tigh- 
earna  Nàtan  a  dh'ionnsaidh  Dhaibhidh."  Agus 
thubhairt  e  ris  an  dèigh  dha  a  thoirt  gu 
aideachadh  neo-chealgach,  "  Mar  an  ceudna 
chur  an  Tighearna  air  falbh  do  pheacadh." 
2  Sam.  xii.  13. 

Bha'n  duine  so  mar  an  ceudna  air  dol  fad 
air  ais :  ghabh  e  da  ionnsaidh  bean  duin'  eile 
agus  mharbh  e  a  còmpanach,  agus  rinn  e 
dichioll  air  na  h-uile  chleth  le  cuilbheartan 
aingidh.  Rinn  e  so  tha  mi  'g  ràite  an  dèigh 
do  Dhia  àrdachadh  agus  mor  chaoimhneas  a 
nochdadh  dha :  air  an  aobhar  sin  bha  chiont 
air  a  mheudachadh  leis  an  fhaidhle  an-trom- 
achadh  mòr,  gidheadh,  ghabhadh  ris,  agus  sin 
le  èibhneas,  anns  a'  cheud  cheum  a  rinn  e  air 
aghaidh  a  dh'ionnsaidh  Chriosda.      Oir  is  e 

ceud  cheum  pilleadh  an  fhir  chùil-shleamhnaich 
ag  ràdh  gu  mothachail  agus  gu  neo-chealgach, 
pheacaich  mi,  ach  cha  bu  luaithe  a  thubhairt  e 
so  na  bha  mathanas  air  a  nochdadh,  seadh,  air 
a  thilgeadh  na  uchd.  "  Agus  thubhairt  Natan 
n  Daibhidh  chuir  an  Tinhearna  mar  an  ceud- 
na    air  falbh  do  pheacadh." 

Anns  an  dara  h-àite.  Mar  a  tha  am  fear 
cùl-sleamhnach  air  a'  ghairm  air  ainin,  is 
amhail  a  ta  a'  pheacadh,  chum  mas  a  comasach 
e,  gum  bi  gach  ni  an  aghaidh  thu  philltinn  gu 
Criosd  air  a  thoirt  às  an  rathad :  Tha  mi  'g 
radh,thado  pheacadhairaghaìrmair  ainm,  agus 
air  a  mheasgachadh  (mar  a  dh'ainmaicheadh) 
le  briathran  gràis  agus  caoimhneis.  "  Leigh- 
isidh  mise  an  cùl-sleamhnachadh,  ghràdhaich 
mi  iad  gu  saor."  (Hos.  xiv.  4.)  Ciod  a  their 
thu  nise  f  hir  a  chùil-shleamhnaich  ? 

Anns  an  treas  àite.  Fòs,  nis  faide  chan  eil 
thu  a  mhain  air  do  ghairm  air  t'ainm  agus  air 
do  pheacadh  a  rèir  an  nàduir  de'm  beil  e,  ach 
thusa  fèin,  a  tha  na  d'f  hear  cùl-sleamhnach  a 
tna  a  nis'  air  pilleadh,  ach. 

Anns  a'  cheud  àite.  An  measg  Israel  Dè> 
"  Pillibh,  O  chlann  chùl-sleamhnach,  deir  an 
Tighearn,"  aguscha  leig  mi  le  mo  choraich  tuit- 
eam  oirbh  "  oir  tha  mi  tròcaireach,  ars  an  Tigh- 
earn,  agus  cha  chum  mi  m'f  hearg  gu  bràth." 
ler.  iii.  14. 

Anns  an  dara  h-àite.  Tha  thu  air  do  chur 
&  measg  a  chloinne,  measg  a'  chloinne  ris  am 

beil  e  pòsda,  "  Pillibh  a'  chlann  cùl-sleamhnach 
oir  a  ta  mi  pòsda  ribh."     Rann  14. 

Anns  an  treas  àile,  seadh,  an  dèigh  so  nile 
mar  gum  biodh  a'  chridhe  làn  gràis  daibh  ;  gun 
robh  e  air  a  theannachadh  gus  na  labhair  se  e 
'nan  lathair,  thubhairt  e  : — "  Pillibh  a  chlann 
cul-sleamhnachleighisidh  misebhur  cùl-sleamh- 
nachadh." 

Ann  d  cheathramh  àite.  Seadh,  ni's  faide, 
thug  an  Tighearna  fainear  gun  do  dhùin  nàire, 
do  pheacaidh  do  bheul,  agus  gun  dh'fhàg  sin 
gu  ire  bhig  thu  'n  ad'  dhuine  gun  ùrnaigh,  uime 
sin  thubhairt  e  riut.  "  Thugaibh  leibh  briath- 
ran  agus  pillibh  ris  an  Tighearna."  Faic  a 
ghràs,  e-fèin  a  bhi  cur  bhriathran  misneachail 
a  dh'ionnsaidh  eridhe  fìr  cùl-sleamhnaich ; 
mar  a  thubhairt  e  ann  an  àit'  eile ;  "  Theag- 
aisg  mi  fòs  do  dh'  Ephraim  coiseachd  'gan 
togail  ann  am  ghàirdeanaibh."  Is  e  so  gu 
dearbha  coiseach  a'  theagasg  dà,  a'  chumail 
suas  air  ghàirdeanaibh  :  air  smig  mar  their  sinn. 
(Hos.  xiv.  2—4 ;  xi.  3.) 

Bho  'n  chaidh  a  ràdh  tha  mi  a  co-dhùnadh 
dìreach  mar  thubhairt  mi  roimh  gum  beil  an 
"  tì"  anns  a'  cheann-teagaisg  agus  an  "  tì  a 
ihig"  a'  gabhail  a  staigh  an  dà  sheòrsa  pheacach, 
uime  sin  bu  chòir  dhaibh  araon  a  thighinn  gu 
saor. 

Ceist.  Ach  ciod  a  tha  Iosa  Criosd  ann  an 
uile  bhriathran  an  Tiomnaidh  Nuaidh  ag  ràdh 
le  briathran  gràis  agus  sìthe  ris  an  f  hear-chul- 

sleamhnach  a  phill  ?  Oir  air  son  na  tharruinn 
thu  fathast  as  an  Tiomnadh  Nuadh,  tha  e  mar 
neoni  ach  brìgh  a'  chinn-teagaisg.  Gu  dearbh 
is  ceann-teagaisg  làn  e  air  son  peacaich  f  heol- 
mhor  aineolach  a  tha  tighinn:  ach  dhomhsa  tha 
nam  fhear-cùi-sleamhnach  chan  eil  e  tabhairt 
ach  ro-bhear  fuasglaidh. 

Freagairt.  Anns  à?  cheud  àite.  Cionnas  nach 
eil  ach  beag  misnich  air  a  thoirt  bho  'n  cheann- 
teagaisg,  'nuair  a  tha  e  air  a  ràdh,  "  Cha  tilg 
mi  air  chor  sam  bith  a  mach  e !"  Ciod  tuilleadh 
a  b'uirrte  ràdh  ?  Ciod  a  th'air  a  dhearmad  a 
dh'f  haoite  ràdh  chum  an  gealladh  a  dheanamh 
n\  bu  làine  agus  ni  bu  shaoire  ?  Fòs,  gabh  gach 
uile  ghealladh  sa'  Bhioball,  gach  gealladh  a's 
saoire  le'm  briathran  eugsamhail  de  gach 
farsuinneachd  agus  nàdur  agus  cha'n  urrainn 
iad  a'  thighinn  ni's  airde  na  briathran  a'  gheall- 
aidh  so.  "  Cha  tilg  mi  air  chor  sam  bith  a' 
mach."  Cha  tilg  mi  air  son  ni  sam  bith,  no 
air  son  aobhar  sam  bith,  ge  be  air  bith  mar 
pheacaich  iad,  ge  be  air  bith  mar  chùl-sleamh- 
naich  iad,  ge  be  air  bith  mar  bhrosnaich  iad, 
cha  tilgear  a  mach  na  peacaich  a  tha  tighinn. 
— Ach. 

Anns  an  dara  h-àite.  Thathu  'gràdh.  C'àite 
beil  Iosa  Criosda  ann  an  uile  bhriathran  an 
Tiomnaidh  Nuaidh,  a'  labhairt  ri  fear-cùl- 
sleamhnach  a  tha  pilleadh  le  briathran  gràis 
agus  sìthe  a  ta  fo  ainm  fear  cùl-sleamhnaich  ? 

Freagairt.  Far  am  beil  iomadaidh  eiseam- 

plair  ann  an  gabhail  a  steach  luchd-cùil-sleamn- 
nachaidh,  tha  ni's  lugha  dh'f  heum  air  briathran 
a  chum  na  crìche  sin.  Tha  aon  ghealladh  mar 
an  ceann-teagaisg  leis  na  h-eiseamplairean  a  ta 
fuaighte  ris  a'  seasamh,air  son  iomadh  gealladh. 
Agus  osbarr,  tha  mi  smaointeach  gum  beil  an 
dòigh  ghabhail  a  staigh  cho  misneachail,  mar 
a  h-eil  am  barrachd,  thar  gealladh  lom  air  gabh- 
ail  a'  steach  Oir  tha  ghabhail  a  steach  agus 
a  cho-lionadh  anns  a'  ghealladh,  mar  sin  anns 
an  t-Seann-Tiomnadh,  tha'n  gealladh  agad, 
agus  anns  an  Tiomnadh  Nuadh  a  cho-lionadh, 
agus  sin  ann  an  iomadh  eiseamplair. 

Anns  d  cheud  àite.  Dh'aicheadh  Peadar  a 
mhaighstear  aon  uair,  dà  uair,  trì  uairean,  agus 
sin  le  bòid  f  holaiseach,  gidheadh  ghabh  Crios- 
da  ris  a  rithist  gun  stad,  gidheadh  shleamh- 
naich  e,  thuislich  e,  thuit  e  rithist  ann  am 
fior  chealgaireachd,  agus  sin  a  chum  dòlais 
agus  tuiteam  iomadaidh  eile,  ach  chan  eil 
Criosda  cur  aon  diù  so  mar  cheap-staraidh  an 
aghaidh  a  shlàinte,  agus  ghabh  e  ris  a'  rithist 
an  uair  a  phill  e  mar  nach  biodh  fios  aige  air 
aon  de  lochdan.     Gal.  ii. 

Anns  an  dara  h-àite.  Chùl-sleamhnaich  a' 
chuid  eile  de  na  h-abstoil  gu  lèir,  agus  thrèig 
iad  an  Tighearn  Iosa  ann  a  theanntachd  bu 
mhò :  "  Am  sin  thrèig  na  deisciobail  uile 
e  agus  theich  iad,  (thionndaidh  iad  mar  a 
dh'innis  e  roimh  làimh)  gach  duine  gu  chuid 
fèin,  agus  dh'fhàg  iad  e  na  aonar;"  ach  somar 

an  ceudna  leig  e  seachad  mar  nì  ro  eutrora 
ged  nach  robh  e  mar  sin  ann  fèin,  ach  leis  an 
lànachd  gràis  a  bha  annsan  leig  e  leo  dhol 
seachad  gu  h-eutrom,  oir  an  dèigh  dha  èiridh 
o  na  mairbh  cha  tug  e  dhaibh  an  t-achmhasan 
bu  lugha  aii1  son  mar  dhearmaid  iad  ey  ach  ga 
f  hàilteachadh  le  briathran  gràis,  ag  ràdh  : — 
"  Fàilte  dhuibh  na  biodh  eagal  oirbh,  sìth  gun 
robh  agaibh,  tha  gach  cumhachd  air  nèamh 
agus  talamh  air  a  thoirt  dhuibh."  Is  fior  gun 
chronaich  se  iad  air  son  an  as-creideamh,  agus 
tha  thusa  a'  tòilltinn  a  lethid  eile  air  son  an  ni 
cheudna,  oir  is  e  as-creideamh  na  aonar  a 
tha  fuadach  Chriosd  agus  a  shochairean 
uainn.  Mat.  xxvi.  56;  xxviii.  9 — 11.  Eoin. 
xvi.  52.      Luc.  xxiv.  39.      Marc.  xvi.  14. 

Anns  an  treas  àite.  Chuir  an  duine  'iaidh  le 
bean  athar  an  dèigh  mòran  aidmheil  mor  eu- 
ceart  an  gniomh.  eadhon  a  shamhail  cha  chualas 
'sna  laithibh  sin,  cha  chualas  am  measg  nan 
cinneach.  Ged  a  bha  e  so  na  fhear  cùl- 
sleamhnach  an-tromach :  Fòs,  an  uair  a 
phill  e  bha  e  air  a  ghabhail  a'  steach  a  chum 
tròcair.     1  Cor.  v.  1,  2.     2  Cor.  ii.  6—8. 

Anns  d  ckeathramh  àite.  Chaidh  iarraidh 
air  a  ghadaich'  a  roinn  goid,  gun  ghoid  a  dh- 
eanamh  ni's  mò,  gun  a  bhi  cur  idir  an  teagamh 
nach  robh  Criosd  ullamh  chum  a  shamhail 
so  de  chùl-sleamhnachadh  a  mhathadh  dha. 
Eph.  iv.  28. 

Nis'  is  eiseamplair  so  a  ta  taisbeanadh  cho 

ullamh  sa  tha  Criosd  chum  am  fear  cùl- 
sleamhnach  a  ghabhail  gu  tròcair.  Agus 
tabhair  fainear,  tha  eiseampleirean  agus  dearbh- 
aidhean  gun  d'rinn  e  sin  na  mhisneach  a's 
treine  do  na  cridheachan  mi-chreideach 
againne  na  tha  na  geallaidhean  loma  gun 
dean  e  mar  sin, — Ach  a  rithist  chuir  an  Tigh- 
earna  Iosa  riubha  so  a  chum  misnich  a  thoirt 
do'n  f  hear-chùl-shleamhnach  a  tha  tighinn  da 
ionnsaidh. 

Anns  a'  cheud  àite.  Gairm  e  iad  a'  thighinn, 
agus  gu'n  gabhadh  e  riubha.  Taisb.  ii.  1 — 5, 
14—16,  20—22  ;  iii.  1,  3,  15-22.  Uime  sin 
tha  misneach  aig  luchd  cùl-sleamhnachaidh  an 
Tiomnaidh  Nuaidh  a'  thighinn  da  ionnsaidh. 

Anns  an  dara  h-àite.  Tha  dearbhadh  air 
cho  ullamh  sa  ghabhair  riubhsan  a'  thig,  mar  an 
so  sa'  cheann-teagaisg,  agus  ann  an  iomadh  àite 
eile  soilleir :  "  Cuir  suas  dhut  fèin  comharan 
slighe  deann  dhut  fèin  comharan  àrda :  (de 
ghràs  òir  an  t-Soisgeil,)  cuir  do  chridhe  ris  an 
t-slighe  air  an  d'  imich  thu,  (an  uair  a'  chùl- 
sleamhnaich  thu)  pill  a  rithist  O  òigh  Israeil, 
pill  a  rìs  a  dh'ionnsaidh  do  chaithrichean  so." 
Ier.  xxxi.  21. 

"  Agus  an  tì  a  thig."  Chatubhairt  e,  an  tì  a 
ta  labhairt,  a  ta'g  aidmheil,  a  tha  dha  shealltainn, 
a  ta  deanamh  fuaim  mu  dhiadhachd  ach  an  "  ti 
a  thig;"  gabhaidh  Criosd  air  breth  a  thoirt  air 
gach  duine  nam  measgsan  a  ni  fuaim,  cha'n  e 
an  tì  a  their  gun  tig  e,  no'm  fear  a  their  càch 

gun  tig  e,  ach  an  tì  a  their  Criosd  fèin  a  thig, 
aig  aui  beil  buntainn  ris  a'  cheann-teagaisg. 
'Nuair  a  thàinig  a  bhean  air  an  robh  an  dòrtadh 
fala  d'a  ionnsaidh  air  son  leigheis  bha  feaghainn 
eile  ann  cho  math  rithse  a  rinn  fuaim  mor  m'a 
dhèibheinn,  a  bhun  ris,  seadh  a  dhòmhlaichris; 
Ach  chuir  Criosd  eadar  dhealachadh  eadar  a 
bhean  so  agus  iad  uile  !  "  Agus  sheall  e  mu'n 
cuairt  orra  gu  lèir  a  dh'  amharc  oirre  s'  a  rinn 
an  ni  so." 

Cha  do  ghabh  e  gnothach  ri  dòmhladas  no 
buntainn  chàich,  oir  cha  do  bhuin  iadsan  da 
ach  a  thaobh  tuairmse  agus  iad  uile  falamh  de'n 
ni  a  dh'fhag  a'  tuiteam-sa  taitneach.  Co- 
dhiù,  is  e  Criosda  fèin  a's  breitheamh  air  co  tha 
tighinn  da  ionnsaidh  a  rìreadh  :  "  Tha,  slighe 
gach  duine  ceart  na  shùilean  fèin  ach  cothrom- 
aichidh  Dia  an  spiorad !"  Buinidh  e  uime  sin 
do  gach  neach  a  bhi  cinnteach  'nan  tighinn  gu 
Iosa  Criosd,  oir  mar  tha  do  thighinn  is  amhail 
a  bhios  do  shlàinte,  ma  thig  thu  da  rìreadh 
bithidh  do  shlàinte  da  rìreadh  cinnteacb,  ach 
mar  tig  thu  ach  le  coltas  on  leth  a  mach  a's 
amhail  a  bhios  do  shlàinte.  Ach  mu  thighinn, 
amhairc  air  tùs,  agus  air  deireadh,  araon  ann 
am  feum  agus  ann  an  cleachdadh. 

"  Agus  esan  a  thig  am'  ionnsaidh-sa."  Tha 
na  briathran  so  "  am'  ionnsaidh-sa"  gu  bhi  air 
an  tabhairt  gu  math  fainear ;  oir  leo-san,  mar 
a  tha  e  cumail  ris-fèin  na  h-aiteam  a  thig  da 
ionnsaidh,  is  amhail  tha  e  ga  thaisbeanadh  fèin 

neo-chùramach  ma  dhèibhinn  na  muinntreach 
a  ta  tighinn  gearr  nan  teachd  no  a  tiunndaidh 
a  thaobh  gu  cuid  eile.  Oir  is  èiginn  gum  beil 
fios  agad  nach  eil  gach  aon  a  tha  tighinn,  a' 
tighinn  gu  Criosd;  tha  cuid  a  tha  tighinn,  a' 
tighinn  a  dh'ionnsaidh  Mhaois  agus  chum  a 
lagha,  agus  a'  cur  suas  an  sin  rè  am  beatha ; 
ris  a  bhuidheann  so  chan  eil  gnothaeh  aig 
Criosd  j  ris  a  buidheann  so  cha'n  eil  gnothach 
sam  bith  ris  a'  ghealleadh  "  Chan  eil  tairbh 
sam  bith  ann  an  Criosd  dhuibhse  a  ta  air  bhur 
fìreanachadh  tre'n  lagh  thuit  sibh  o  ghràs 
(Gal.  v.  4.)  A  rithist  tha  cuid  a  tha  tighinn 
nach  eil  a'  tighinn  ni's  faide  na  òrduighean  an 
t-soisgeil  agus  a'  stad  an  sin  ;  cha  tig  iad  da'n 
tridsan  a  dh'ionnsaidh  Chriosd  :  ris  a  mhuinn- 
tir  so  cha'n  eil  e  ni's  mò  a'  gabhail  gnothach  ; 
ni  mò  gun  dean  e  bheag  a  mhath  dhaibh  a  ràdh 
"  A  Thighearn  a  Thighearn"  ann  an  latha 
mòr  an  uabhais !  Faodaidh  duine  a  dhol  a 
dh'ionnsaidh  òrduighean  agus  ionad  an  aoraidh, 
agus  pilleadh  uapa  rithist ;  agus  fathast  gun  a 
bhi  air  a  chumhneachadh  le  Criosd.  "  Mar 
sin  chunnaic  mi  na  h-aingidh  adhlaichte,"  arsa 
Solamh,  "  a  thàinig  agus  a  dh'imich  o  àite  an 
naoimh  agus  dhì-chuimhnicheadh  iad  anns  a 
chathair  'san  d'rinn  iad  mar  sin  ;  is  diomhanas 
so  mar  an  ceuda."     Ecl.  viii.  10 

"  ArrC  ionnsaidk."  Tha  na  briathran  so  uime 
sin,  air  an  cur  gu  glè  chùramach  le  Iosa  Criosd 
agus  a'  seasamh  air  son  sanus  agus  misneach  ; 

air  son  sanuis,  air  eagal  gun  tog  sinn  suas  ann 
ar  tighinn  ni  sam  bith  gean  air  Criosd ;  agus 
air  son  misnich  dhaibhsan  a  thig  nan  tighinn 
seachad  air  na  h-uile,  gus  an  tig  iad  a  dh'ionn- 
saidh  Iosa  Criosd.  "  Agus  an  tì  a  thig  am' 
ionnsaidh  cha  tilg  mi  air  chor  sam  bith  a  mach 
e." 

A  leughadair,  mas  a  caomh  leat  t'anam  fèin, 
gabh  an  sanus  so  gu  coimhneil  de  làmhan  Iosa 
Criosd.  Tha  thu  a'  faicinn  t'eu-slaint,  do 
chreuchdan,  agus  t-feum  air  slàinte.  Seadh 
ma  ta  na  rach  a  dh'ionnsaidh  rìgh  Iareb,  oir 
cha'n  urrainn  e  do  leigheas  no  do  chreuchdan 
a  shlànachadh  (Hos.  v.  13.)  Gabh  an  sanus 
so  tha  mi  'g  ràdh  mun  tiunndaidh  e  bho  bhi  na 
shlànaighear  dhut  gu  bhi  na  leòghan,  na 
leòghan  òg  a  reubas  tu,  agus  a  thèid  air  falbh. 
Rann.  4. 

Tha  tighinn  ann,  ach  cha'n  ann  a  chum  an 
Tì  a's  airde :  Tha  tighinn  ann  ach  cha'n  ann 
leis  a  chridhe  iomlan,  ach  mar  gum  b'eadh  le 
coltas  tighinn  fhìrinneach,  ach  gidheadh  au 
aghaidh  na  h-inntinn,  Uime  sin  gabh  an  sanus 
so  gu  caoimhneil.  Ier.  xxx.  10.  Hos.  vii. 
16. 

"  Agus  an  ti  a  thig  am  ionnsaidh-sa."  Tha 
Criosda  mar  Shlànaighear  na  aonar,  a  thaobh 
is  gur  e  ghàirdean  fèin  a  mhain  a'  thug  slàinte 
da  ionnsaidh,  cha  tèid  e  am  pàirt  ri  Maois  ni 
mò  a  dh'  fhuiligeas  e  do  dh'  Iain  Baiste 
còmhnaidh  maile  ris.  Tha  mi  'g  radh  gum  feum 

iad  teicheadh  as  an  t  sealladli  oir  seasaidh 
Cnosd  na  aonar  ;  (Luc.  ix.  28,  36.)  Seadh,  is 
ann  mar  sin  a  bhios  e  aig  Dia  an  t- Athair,  uime 
sin  is  èiginn  gun  dealaich  iad  ris,  agus  is  èiginn 
gun  tig  guth  bho  nèamh  a  dh'iarraidh  air  na 
deiciobluibh  gun  èisdeachd  ri  aon  sam  bith 
ach  Mac  a  ghràidh.  Cha'n  f  huilig  Criosd  do 
lagh  sam  bith,  no  do  dh'òrdugh  no  do  stàtun, 
no  do  bhreathanas  sam  bith,  a  dhol  ann  an  com- 
pairt  ris  ann  an  sàbhaladh  pheacach.  Fòs,  cha 
tubhairt  e  Agus  an  tì  a  thig  a  dliionnsaidh  m' 
fhacail,  ach:  "  An  tì  a  thig  am'  'ionnsaidh-sa." 
Cha'n  e  briathran  Chriosd,  eadhon,  a  gheallaidh- 
ean  as  ro  bheanaichte  agus  a's  saoire  mar  iad 
so  sa'  cheann-teagaisg,  Slànaighear  an  t-saogh- 
ail.  Oir  is  e  an  Tì  sin  Criosda  fèin  na  aonar. 
Chan  eil  an  gealladh  uime  sin  ach  a  chum 
misneach  a  thoirt  do'n  pheacach  a  tha  tighinn, 
a  thighinn  a  dh'ionnsaidh  Iosa  Criosd,  ach  gun 
socrachadh  orrasan  gearr  air  slàint'  annsan. 

Agus  an  tì  a  thig  am'  iomisaidh-sa,  Uime 
sin  tha  an  duine  tha  tighinn  gu  ceart  a'  tilgeadh 
gach  ni  air  a  chùl:  agus  ni'm  beil  a'  dhùil  ach 
ann  am  Mac  Dhè  a  mhain  :  agus  thubhairt 
Daibhidh:—  "  A  mhain  air  Diafeith  o  m'  anam ; 
oir  is  ann  uaithe-san  a  ta  mo  dhòchas,  Is  esan 
a  mhain  mo  charraig  agus  mo  shlàinte  is  e  mo 
dhìdean,  cha  ghluaisear  mi."  (Sàlm.  lxii.  5,  6.) 
Tha  shùilean  a  dh'ionnsaidh  Chriosd,  Tha 
chridhe  dh'ionnsaidh :  Chriosd,  Tha  dhòchas 
a  tighinn  uaithsan,  uaith-san  a  mhaìn. 

Air  an  aobhar  sin  an  duine  thàinig  a  dh'ionn- 
saidh  Chriosd,  is  duine  e  aig  an  robh  trom 
mhothachadh  air  a  pheacaidhean  fèin,  agus  air 
smaointean  cealgach  fhìreantachd  fèin,  agus 
ard-smaointean  air  fuil  agus  fireantachd 
Iosa  Criosd,  seadh,  tha  e  faicinn  mar  a 
thubhairt  mi,  ni's  mò  bhuaidh  ann  am  fuil 
Chriosd  a  chum  a'  thearnadh  na  tha  'na 
uile  pheacannan  a  chum  a  dhamnadh.  Tha 
e  uime  sin  a'  càradh  Chriosd  fa-chomhair  a 
shùl.  Tha  fios  aige  nach  eil  aon  ni  air  nèamh 
no  talamh  is  urrainn  anam  a  dhion  bho  f  hearg 
Dhè  ach  Criosd,  se  sin  ri  ràdh,  cha'n  eil,  ni 
sam  bith,  ach  fireantachd  Chriosd  agus  f  huil. 

"  Agus  an  tì  a  thig  am'  ionnsaidh-sa  cha 
tilg  mi  air  chor  sam  bith  a  mach  e;"  air  chor 
sam  bith,  leis  na  briathran  so  tha  ni-eigin  air 
aithris,  agus  ni-eigin  air  a  chiailachadh,  Is  e 
an  ni  sin  a  tha  air  aithris,  Iosa  Criosda,  a  rùn 
neo  chaochlaidheach  a  chum  am  peacach  a  thig 
a  thearnadh.  "  Cha  diùlt  is  cha'n  àicheadh  mi 
dha  air  chor  sam  bith  sochair  mo  bhàis  agus 
m'  fhìreantachd.  Tha  'm  facal  so  uime  sin 
coltach  ris  na  tha  e  labhairt  m'a  dhamnadh 
siorruidh  a  pheacaich  ann  an  tein'  ifrinn,  cha 
teid  e  air  aon  chor  às  an  sin,  se  sin  ri  ràdh,  cha 
tèid  gu  bràch  no  gu  siorruidh,  cha  tèid  fad 
leinnte  na  bith-bhuantachd  (Mat.  v.  25,)  mar 
sin  esan  a  tha  air  a  dhìteadh  a  chum  teine  ifrinn 
cha'n  eil  aon  dòchais  aige  ri  teasraiginn,  air 
an  dòigh  cheudna  esan  a  thig  a  dh'ionnsaidh 

Chriosda  cha'n  ion  da  eagal  a  bhi  air  gun  tilg- 
ear  e  gu  bràch  do'n  ionad  dhòrainnich  sin. 

Mar  so  deir  an  Tighearna:  "  ma  dh'fheudar 
na  nèamhan  suas  a  thomhas  agus  bunaite  na 
talmhainn  sios  a  rannsachadh  a  mach  an  sin 
tilgidh  mis'  uam  mar  an  ceudna  uile  shliochd 
Israeil  air  son  gach  ni  a  rinn  iad  deir  an  Tigh- 
earn."     Ier.  xxxi.  37- 

Mar  so  deir  an  Tighearn :  "  mar  eìl  mo 
chomh-cheangal-sa  ris  an  latha  agus  ris  an 
òidhche  reachdan  nèamh  agus  na  talmhuinn 
mar  do  shocraich  mi  an  sin  tilgidh  mi  uam 
sliochd  Iacoib."  Ach  cha'n  urrainn  nèamh  a  bhi 
air  a  thomhas,  no  bunaite  na  talmhuinn  a  bhi  air 
a  rannsachadh  os  iochdar;  tha  chumhnanta  mar 
an  ceudna  ri  latha  agus  òidhche  agus  shuighich 
e  reachdan  nèamh,  uime  sin  cha  tilg  e  air  falbh 
siol  Iacoib  is  iad  am  buidheann  a  tha  tighinn, 
ach  gu  cinnteach  tearnaidh  se  iad  bho'n  fhèirg 
a  tha  ri  teachd  (Ier.  xxxiii.  25,  26;  1,  4,  5.) 
Leis  a  so,  uime  sin  tha  e  soilleir  nach  e  meud 
a  pheacaidh  no  buanachd  cian  ann,  ni  mò  is 
e  cùl-sleamhnachadh,  no  truailleachd  an  nàduir 
a  tha  cuir  ceap-stara  eadar  am  peacach  a  tha 
tighinn  agus  slàinte,  oir  gu  dearbha  nam 
faodadh  sin  a  bhith,  thuiteadh  rùn  sòlmaite 
agus  iomlan  an  Tighearna  losa  Criosd  a  chum 
an  làir  gun  tairbhe  sam  bith.  "  Ach  seasaidh 
a  chomhairle  agus  ni  e  mar  a's  àill  leis"  is  e  so 
a's  àill  leis  anns  an  ni  so,  oir  a  ta  uile  ghealladh 
a  bhuineas  do'n  cho-dhùnadh  neo-atharraite  so 

ag  eiridh  blio  thoil,  seasaidh  e  ris,  agus  colion- 
aidh  se  e  do-bhrìgh  is  gur  e  sin  a  thoil. 

Ged  a  bhiodh  peacadh  ceud  fear  ann  an  aon 
duine,  agus  ann  an  duin'  eile  a  cheud  urrad 
ris-an.  Fòs,  ma  thig  iad  ni  na  briathran  so  : 
"  cha  tilg  mi  air  chor  sam  bith  a  mach"  an 
tearnadh  araon  co-ionnan. 

Ged  a  bhiodh  a  mhiann  air  duine  bhi  air 
a  thearnadh  agus  a  chum  na  crìche  sin  a 
thighinn  ann  am  firinn  a  dh'ionnsaidh  Iosa 
Criosd  ach  rinn  e  le  dhroch  chaithe-beatha 
mòran  a  dhamnadh  sios  do  dh'  ifrinn,  gidheadh, 
leis  na  briathran  so,  tha  dorus  dòcais  air 
f'hosgladh  chofial  farsuinn  dha  sa  tha  e  do'n  tì 
anns  nach  eil  am  mìle  cuid  de  eu-ceartan. 
"  Agus  esan  a  thig  am'  ionnsaidh  cha  tilg  mi 
air  chor  sam  bith  a  maeh." 

Ged  a  bhiodh  duine  tighinn  a  dh'ionnsaidh 
Iosa  Criosd  chum  a  thearnadh  agus  gun  dad 
aige  gu  thoirt  còladh  ris  ach  peacadh  agus 
beatha  air  a  droch  caitheamh,  seadh  thigeadh  e 
agus  is  e  a  bheatha  gu  Iosa  Criosda  u  agus 
cha  tilg  e  air  chor  sam  bith  a  mach  e."  Nach 
e  an  gràdh  so  iongantas  nan  aingeal  ?  agus 
nach  eil  an'  gràdh  so  ttil'  fhiùghail  air  gabhail  ris 
)e  làmhan  agus  cridheachan  pheacach  a  tha 
tighinn  ? 

Is  e  so  a  ta  air  a  chiallachadh  'san  fhacal: — 

Anns  a'  cheud  àite.  Tha  aig  na  h-ananianan  a 
tha  tighinn  iad  so  a  tha  daonnan  'nan  laidhe 
aig  Iosa  Criosd  a  chum  an  til^eadh  air  falbh. 

Anns  an  dara  h-àite.  Tha  eagal  air  na 
h-anmanan  a  tha  tighinn  gu'm  buadhaich  iad 
so  air  Criosd  a  chum  an  tilgeadh  air  falbh. 

Oir  tha  na  briathran  air  an  labhairt  a  chum 
sinne  riarachadh  agus  a  chum  ar  spiorad  a 
chumail  suas  an  aghaidh  an  dà'  chunnaird : 
"  Cha  tilg  mi  air  chor  sam  bith  a  mach." 

Anns  a'  cheud  àite.  Tha  aig  anmanan  a 
tha  tighinn,  iad  so  a  tha  do  ghnà  'nan  laidhe 
aig  Iosa  Criosd  a  chum  an  tilgeadh  air  falbh. 

Agus  tha  trì  nithe  a  ta  ga  lùbadh  fèin  mar 
so  an  aghaidh  nam  peacach  a  tha  tighinn. 

Anns  d  cheud  àite.  Tha'n  diabhol  ann,  fear- 
casaid  nam  bràithrean  a  tha  g'an  casaid  an  làth- 
air  Dhè  a  latha  agus  a  dh'  òidhche  (Tais.  xii. 
10,)  chan  eil  prionns'  an  dorchadais  a'  gabh- 
ail  sgìos  de  'n  obair  sin,  tha  e  ga  deanamh 
mar  chi  thu  a  latha  agus  a  dh'òidhche,  se  sin 
gun  sgur,  tha  e  do  ghnà  a'  cur  a  staigh  sanasun 
casaideach  na  t'aghaidh  a  dh'fheuch  an  toir  e 
buaidh.  Cia  mar  a  dh'iomairt  se  iad  an  agh- 
aidh  an  duine  mhaith  sin  lob  ?  chum  nam  bu 
chomasach  e  gu'm  faigheadh  e  a  lèir-sgrios  ann 
an  tein'  ifrinn  ?  Fhuair  e  na  aghaidh,  nach  b'ann 
a  nasgaidh  a  bha  e  a'  deanamh  sèirbheis  do 
Dhia,  agus  bhrosnaich  e  Dia  chum  a  làmhan 
a  chur  a  mach  na  aghaidh,  a'  cumail  a  mach 
na'n  deanadh  e  sin  gum  mallaicheadh  se  e  anns 
an  aodainn,  agus  so  uile  mar  as  fianaiseach 
Dia  "  rinn  e  gun  aobhar."  (Iob.  i.  9 — 11 ; 
ii,  4 — 5.)      Cia   mar  a  dh''omairt  se  Lad  alr 

Criosd  an  aghaidh  Iosua  an  t-ard-shagart  ? 
"  Agus  thaisbean  e  dhomhsa  Iosua,"  ars  am 
faidh,  "  an  t-ard-shagart,  'na  sheasamh  an  làth- 
air  aingeil  an  Tighearna ;  agus  Sàtan  na 
sheasamh  aig  a  làimh  dheis  gu  cur  'na  aghaidh." 
Sech.  iii.  1. 

Gu  cur  na  aghaidh,  se  sin  a'  feuchainn  ri 
buadhachadh  air  an  Tighearn  Iosa  gu  cur  na 
aghaidh,  a'  diteadh  neo-ghlaine  agus  pòsaidh- 
ean  mi-laghail  a  chuid  mac  ris  na  cinnich,  oir 
be  sin  a  chuis-dhìtidh  a  chur  Sàtan  suas  'nan 
aghaidh.  (Esra  x.  18.)  Seadh,  agus  air  son 
na  tha  dh'fhios  agamsa,  theagamh  gun  robh 
Iosua  mar  an  ceudna  ciontach  de'n  chùis,  agus 
mar  an  robh  dh'i  sin,  theagamh  gun  robh  e 
ciontach  de  lochdan  nach  robh  car  ni  bu  lugha, 
oir  bha  e  air  èideadh  ann  an  trusgan  salach 
mar  a  sheas  e  an  làthair  an  aingeil,  ni  mò  bha 
aon  f  hacal  aige  ri  ràdh  air  a  son  fèin  fa  chomh- 
air  gach  ni  a  thuirt  an  t-aon  eucorach  na  agh- 
aidh.  Ach  a  dh'aindeoin  sin,  thàinig  e  gu  math 
dheth,  ach  bhuineadh  dha  air  son  sinbuidheach- 
as  a  thoirt  do'n  deagh  Thighearn  Iosa  a  thaobh 
nach  do  chuir  esan  'na  aghaidh,  ach  a  thug 
suas  a'  chùis  air  atharrach  dòigh  agus  a  thagair 
na  f  hàbhar  an  aghaidh  an  diabhoil,  a'  gabhail 
Ieisgeil  anmhuinneachd,  agus  a  càradh  trusg- 
anan  ionracais  air  ro  lathair  gnùis  a  nàmhaid ! 

"  Agus  thubhairt  an  Tighearna  ri  Sàtan 
gun  deanadh  an  Tighearna  do  chronach- 
adh,  a  Shàtain  ;  gun  deanadh  eadhon  an  Tigh- 

earn  a  roghnaieh  Irusalem,  do  chronachadh  : 
nach  aithinne  e  so  air  a  spionadh  às  an  teine  ? 
Agus  fhreagair  esan,  agus  labhair  e  riusan  a 
sheas  'na  làthair,  ag  ràdh,  thugaibh  dheth  an 
t-eudach  salach.  Agus  ris-an  thubhairt  e. 
Feuch  thug  mi  air  t-aingeachd  imeachd  uat, 
agus  èididh  mi  thu  le  culaidh  mhaisich."  Sec. 
iii.  2-^4. 

A  rithist,  cia  mar  a  dh'iomairt  Sàtan  an  agh- 
aidh  Pheadair  an  uair  a  dh'  iarr  se  e  chum 
a  chriaradh  mar  chruithneachd  ?  Se  sin,  na'm 
bu  chomasach  e,  gun  sgaradh  e  uile  ghràs  bho 
chridhe  agus  nach  fàgadh  e  dad  aige  'na  àite 
ach  feòil  a's  salachar,  agus  fadheòigh  gun  tug- 
adh  e  air  an  Tighearn  Iosa  fhuathachadh  agus 
a  sheachnadh.  "  A  Shiomoin,  a  Shiomoin," 
arsa  Criosd,  "  dh'iarr  Sàtan  sibhse  chum  bhur 
criaradh  mar  chruithneachd."  Ach  an  d'  f  huair 
e  buaidh  'na  aghaidh  ?  Cha  d'  fhuair.  "  Ach 
ghuidh  mis  air  do  shonsa  nach  dìobradh  do 
chreideamh  thu."  Mar  gu'n  abradh  e  "  A 
Shimoin  dh'iarr  Sàtan  ormsa  do  thoirt  suas 
dhà,  agus  cha  tusa  'na  t-aonar,  ach  a'  chuid  eile 
dod'bhràithrean,  (oir  'se  sin  a  tha  am  facal 
sibhse  ciallachadh)  ach  chan  fhàg  mi  thu  fo 
mheachainn,  ghuidh  mi  air  do  shon  cha  trèig 
do  chreideamh  thu,  tearnaidh  mis'  thu  dh'ionn- 
saidh  nah-òighreachd  nèainhaidh.  Luc.  xxii. 
30,  32. 

Anns  an  dara  h-àite.  Mar  Shàtan,  is  amhuil 
a  ta  gach  peacadh  a'  togail  suas  a  ghuth'  an 

aghaidh  gach  peacaich  a  thatighinn,  adh'fheuch 
an  toir  iad  air  Criosd  an  t-anam  a  thilgeadh 
air  falbh.  An  uair  a  bha  Clann  Isareil  a'  tigh- 
inn  a  mach  às  an  Eiphit  gu  Canaan,  nach  iomadh 
uair  a  thilg  am  peacannan  a  mach  iad  à  trò- 
cair  D.hè  mar  a  seasadh  Maois  mar  shamhla 
air  Criosd  anns  a'  bhearn  chum  a  chorraich  a 
thiunndaidh  uapa  ?  (Salm.  cvi.  23.)  Tha  ar 
n-euceartana'togail  fianais'n-ar  n-aghaidh,agus 
bheireadh  iad  gu  cinniteach  buaidh  chum  ar  tur 
chuir  air  chùl  agus  ar  damnadh  mar  be  gum 
beil  "  fear-tagraidh  againn  maille  ris  an  Athair 
Iosa  Criosd  am  fìrean."  1,  Eoin  ii.  12. 

Ghlaodh  peacannan  an  t-sean  saoghail  iad 
sios  do  dh'-ifrinn,  agus  thug  peacannan  Sho- 
doim  teine  nuas  orra  bho  nèamh  a  chuir  às 
daibh  ;  Ghairm  peacannan  nan  Eiphiteach 
orra  sios  do  dh'ifrinn,  a  thaobh  nach  tàinig  iad 
a  chum  Iosa  Criosd  air  son  beatha.  A  pheacaich 
a  tha  tighinn,  cha'n  eil  do  pheacannan-sa 
bheag  ni's  lugha  na  iad  sud,  'theagamh  gum 
beil  iad  cho  mòr  ri'n  cuid-san  gu  leir.  Cia  f  àth 
uime  sin  a  tha  thu  beò  am  feadh  a  ta  iadsan 
marbh,  agus  a  tha  agad  gealladh  air  mathanas 
am  feadh  a  tha  iadsan  da  easbhuidh  ?  Cia  fàth 
mu'm  beil  thu  a'  tighinn  gu  Iosa  Criosd,  agus 
uime  sin  nach  dean  peacadh  do  sgrios? 

Anns  an  treas  àite.  Mar  a  tha  Sàtan  'sam 
peacadh  is  amhail  a  ta  lagh  Mhaois  a'  togail  a 
ghutha  'na  t-aghaidh  an  lathair  Dhè  a  thaobh  e 
bhi  na  lagh  iomlan  agus  naomha.    "  Tha  aon  a 

tha  deanamh  casaid  oirbh,  Maois  anns  am  beil 
sibh  a'  cur  bhur  dòchais."  (Eoin  v.  45.)  Fòs, 
tha  e  a'  casaid  an  aghaidh  na  h-uile  dhuine  a 
thaobh  nan  euceartan  a  pheacaich  iad  na  agh- 
aidh:  oir  cho  fad'  sa  bhiospeacadh  na  pheacadh, 
bidh  lagh  ann  a  ni  casaid  an  aghaidh  peacaidh  : 
ach  cha'n  f  haigh  a  chasaid  sin  buaidh  air  a 
pheacach  a  tha  tighinn,  a  thaobh  gur  e  Criosd 
a  bhàsaich,  agus  a  bhios  beò  gu  bràth  chum 
eadarghuidhe  a'  dheanamh  air  an  sonsan  a  thig 
"  a  dhionnsaidh  Dhè  tridsan."     Eabh.  vii.  25. 

Tha  mi  'g  ràdh  gum  beil  na  nithe  so  g'ar 
casaid  an  lathair  an  Tighearna  Iosa,  seadh,  agus 
roimh  ar  gnùisean  fèin,  a  dh'fheuch  am  faigh 
iad  buaidh  n-ar  n-aghaidh.  Achtha  na  briathran 
so  : — "  Cha  tilg  mi  air  chor  sam  bith  a  mach," 
a'  dion  a  pheacaich  a  tha  tighinn  uapa  gu  lèir. 

Chan  eil  am  peacach  a  tha  tighinn  air  a  thear- 
nadh  a  bhrìgh  nach  eil  neach  sam  bith  a'  tighinn 
a  staigh  'na  aghaidh,  ach  a  thaobh  nach  èisd  an 
Tighearn'  Iosa  ri'n  casaid  agus  nach  tilg  e  a 
mach  am  peacach  a  tha  tighinn. 

'Nuair  a  thainig  Simei  a  nuas  gu  coinneamh 
a  thoirt  do  rìgh  Daibhidh  chum  mathanas  iarr- 
aidh  air  air  son  a  cheannairc  'na  aghaidh, 
dh'eirich  Abishai  suas  agus  thog  e  chasaid  'na 
aghaidh  ag  ràdh  :  "  nach  faigh  Simei  bàs  air- 
son  so  ?"  Is  e  so  ceart  chor  an  tì  a  tha  tighinn 
gu  Criosd,  tha'n  Abishai  so  agus  an  Abishai  sud 
aige,  a  ta  air  ball  ag  èiridh  suas  'na  aghaidh  ag 
ràdh,  "  nach  dean  peacannan  a  cheannairceicli 

so  a  sgnos  ann  an  ifrinn."  Leugh  ni's  faid  air 
t-aghaidh :  Agus  thubhairt  Daibhaidh  :  "  Ciod 
e  mo  ghnothach-sa  ribhsa  a  mhaca  Sheuria  gum 
biodh  sibh  an  diugh  'nar  n-eascairdibh  dhomh  ? 
an  cuirear  an  diugh  duine  sam  bith  gu  bàs  ann 
an  Israeil  ?  Oir  nach  eil  f  hios  agam  gum  beil 
mi  an  diugh  ann  am  rìgh  os  ceann  Israeil  ?"  2 
Sam.  xix.  16—22. 

Is  e  so  freagairt  Chriosd  anns  a'  cheann-teag- 
aisg  do  na  h-uile  ni  casaid  an  aghaidh  an  t- 
Shimeis  a  tha  tighinn:  "  Ciod  e  mo  ghnoth- 
ach-sa  ribhsathadeanabh  casaid  air  a'  pheacach 
a  tha  tighinn  ?"  "  Tha  mi  gar  meas  mar  eas- 
cairdean  a  ta  an  aghaidh  dhomh  tròcair  a 
nochdadh  dhaibh :  'Nach  eil  fhios  agam-sa 
gum  beil  mi  air  m'  ardachadh  air  an  làth'  an 
diugh  gu  bhi  ann  am  Rìgh  na  fireantachd  agus 
ann  am  Rìgh  na  Slainte  ?"  "  Cha  tilg  mi  air 
zhor  sam  bilh  a  mach  iad." 

Anns  an  dara  h-àite.  Ach  a  rithist  tha  na 
briathran  so  gu  dlù  a'  ciallachadh  gum  beil 
eagal  air  na  h-anman  a  ta  tighinn  gum  faigh 
an  luchd-casaid  so  buaidh  tharta, — tha  sin 
soilleir  a  thaobh  gum  beil  an  ceann-teagaisg  a' 
labhairt  air  son  an  saorsa  agus  an  tearuinn- 
teachd;  agus  cha  ruigeadh  sin  a  leas  a  bhith, 
mar  be  iadsan  a  tha  tighinn  a  bhi  buailteach 
do  dh'eagal  agus  do  dh'an-dòchas  a'  thaobh 
so  :  mo  thruaighe  tha  ciont,  agus  tha  mallachd 
a'  laidhe  air  cogais  a  pheacaich  a  tha  tighinn ! 

Osbarr,  tha  lan  mhothachadh  aig  a'  pheacach 


fein  air  mar  bha  e  na  shlaoightear'  eucorach 
an  agaidh  Dhia  agus  Chriosd.  Tha  fios  aige 
nise  mar  an  ceudna  le  fèin-fhiosrachadh 
muladach  air  cho  ullamh  sa'  foha  e  gu  toil 
Shàtain  a'  chur  an  gniomh  agus  freagarrach  do 
ghluasad  gach  ana-miann  neo-ghlan.  Tha 
aige  nise  mar  an  ceudna  nuadh  smaointean 
air  naomhachd  agus  ceartas  Dè;  tha  e  mar  an 
ceudna  mothachadh  nach  urrainn  e  cur  suas 
le  peaGachadh  'na  aghaidh,  "  Oir  bha  miannan 
nam  peacannan  tren  lagh  ag  oibreachadh  ann 
ar  buill,  chum  toradh  a  thoirt  a  mach  gu  bàs ; 
(Rom.  vii.)  ach  cha  ruig  a  h-aon  diù  so  a  leas 
ar  mi-mhisneachadh  a  thaobh  gum  beil  againn 
Iosa  Criosd  a  tha  cho  maoth-chridheach,  cho 
caomh-chàirdeach,  agus  cho  dìleas  chum  tigh- 
inn  da  ionnsaidh,  leis  am  fearr  nèamh  agus 
talamh  a  thilgeadh  thairis  na  aon  lide  don 
cheann-teagaisg  so  fàilinn: — "  Agus  an  tì  a 
thig  cha  tilg  mi  air  chor  sam  bith  a  mach  e." 

A  nis'  tha  againn  fathast  ri  dà  ni  a  ta  anns 
an  fhacal  a'  rannsachadh,  agus  cha  tubhairt 
sinn  facal  m'a  dhèighinn  fathast :  mar, 

I.  Ciod  e  an  nì  tilgeadh  a  mach  ? 

II.  Cia  mar  tha  e  coltach  gum  beil  cumh- 
achd  aig  Criosd  chum  tearnadh  no  tilgeadh 
a  mach  ? 

Air  tùs  ciod  e  an  nì  tilgeadh  a  mach  ? 
Ris  a  so  labhraidh  mi. 

1.  Gu  coitcheann. 

2.  Ni's  ro  shònraichte. 

Anns  d  chend  àite.  Is  e  tilgeadh  a  mach 
diultadh,  dearmad,  agus  tàir  a'  dheanamh,  agus 
mar  tha  e  air  aithris  m'a  sgiath  Shauil,  "  thilg- 
eadh  gu  tàireil  air  falbh  i,"  se  sin  dìmeas,  tàir 
agus  tarcuis  air  a  dheanamh  oirre,  is  ionan  sin 
a's  do  na  peacaich  nach  tig  a  dh'ionnsaidh, 
Iosa  Criosd:  ni  esan  dìmeas  agus  dearmad 
orra,  se  sin  an  tilgeadh  a  mach.     2  Sam.  i.  2. 

Anns  an  dara  h-àite.  Tha  'ni  a  ta  air  a 
thilgeadh  a  mach  mar  aodach  salach,  agus  mar 
chlàbar  na  srkide,  (Isa.  iii.  22.  Salm.  xviii. 
42.  Mat.  v.  13;  xv.  17),  agus  is  ann  mar  so 
a  bhios  an  aiteam  nach  tig  a  dh'ionnsaidh  Iosa 
Criosd,  bithidh  iad  air  am  meas  mar  shalchar 
agus  mar  chlàbar  na  sràide. 

Anns  an  treas  àite.  Is  e  bhi  air  a  thilgeadh  a 
mach,  no  air  falbh,  a  bhi  air  f  huathachadh  (gun 
truas  a'  ghabhail  ris)  ach  air  a  chur  gu  masladh 
do  ghnà.  Salm  xliv.  9  ;  lxxxix.  38.  Amos 
i.  11. 

Ach  ni's  ro  shònraichte,  le  thighinn  a 
dh'ionnsaidh  a'  chinn-teagaisg,  cha'n  eil  an 
tilgeadh  a  macli  a  tha  so  air  ainmachadh,  air  a 
chuingeachadh  ris  an  olc  so  no  ris  an  olc  ud 
eile,  uime  sin  feumaidh  e  bhi  air  a  sgaoileadh 
a  dh'ionnsaidh  a'  cheum  a's  faide  mach  agus  na 
truaighe  a's  mò  :  oir  neo  so : — 

Esan  a  thig  a  dh'ionnsaidh  Chriosd,  cha  bhi 
easbhuidh  ni  sam  bith  air  a  dh'fhaodas  a 
dheanamh  gu  soisgeulach  sona  anns  an  t- 
saoghal  so,  no  anns  an  t  saoghal  a  ta  r'a  thigh- 

inn,  ni  mò  a  bhios  easbhuidh  ni  sam  bith  air 
nach  tig  a  dh'fhaodas  a  dheanamh  gu  spiorad 
ail  no  gu  siorruidh  truadh.  Ach  ni's  faide 
mar  tha  e  gu  bhi  air  a  ghabhail  gu  coitcheann, 
tha  e  ciallachadh  nithe  abhios  ann  an  deigh  so. 
Oir  na  nithe  a  taann  an  nise  tha  iad  an  dara 
cuid  no  chuid  eile. 

1.  Ni's  ro  choitcheann. 

2.  Ni's  ro  shònraichte. 

Anns  d  cheud  àite.    Ni's  ro  choitcheann,  so. 

Tha  e  gu  bhi  air  a  thilgeadh  a  mach  à 
làthair  agus  à  fabhar  Dhe. 

Mar  so  bha  Cain  air  a  thilgeadh  a  mach, 
"  Dh'fhògair"  (no  thilg  thu  mach)  "  mi  an 
diugh  à  do  lathair,"  (se  sin  bho  t-fhàbhar) 
"  bi'dh  mi  air  m'  fhalach,"  gearan  uabhasach, 
ach  èifeachd  breitheanais  mòran  ni's  mò  I  Gen. 
iv.  13,  14.  Ier.  xxiii.  38.     Eachd.  xxviii.  9. 

Anns  an  dara  h-àife.  Is  e  a  bhi  air  a  thilgeadh 
a  mach,  buidheann  a  bhi  air  an  tilgeadh  a 
mach  à  lathair  Dhè.  Cha  sheall  Dia  'nan 
deigh  ni's  mò,  cha  bhi  diùgh  aige  dhaibh  ni's 
mò,  ni  mò  a  ni  e  faire  tharta  chum  matha.  (2 
Rìgh  xvii.  20.  Ier.  vii.  15.)  A  nise  tha 
buidheann  a  tha  air  am  fàgail  mar  sin, 
mar  dhaoine  dalla  chum  a  dhol  air  seacharan, 
agus  tuiteam  ann  an  slochd  ifrinn.  Tha  so 
uirae  sin  nabhreitheanas  cianail!  ach  so  tròcair 
an  tì  a  thig  a  dh'ionnsaidh  Chriosd.  Cha  bhi 
e  air  f  hàgail  gu  siubhal  air  seacharan,  ni  an 
Ti/jhearn   Iosa  choitnhid   mar  a  choimhideas 

aodhair'  a  chuid  caorach.  (Sàlm  xxiii.)  "  Esan 
a  thig  am  ionnsaidh-sa  cha  tilg  mi  air  chor 
sam  bith  a  mach." 

Anns  an  treas  àite.  'Se  muinntir  a  bhi  air 
an  tilgeadh  a  macli,  àit'  a  bhi  air  àicheadh 
dhaibh  ann  an  taigh  Dhè,  agus  iad  a  bhi  air 
am  fàgail  mar  fhògaraich  agus  mar  dheòraich 
chum  beagan  ùine  chaitheamh  anns  a  bheatha 
thruaigh  so,  agus  an  deigh  sin  a  dhol  sios  a 
chum  nam  màrbh.  (Gal.  iv.  30.  Gen.  iv.  J3, 
14;  xxi.  10.)  Uime  sin  so  sochair  an  tì  a 
thig  a  dh'ionnsaidh  Chriosd,  cha  bhi  àit'  air  a 
dhiùltadh  dha  ann  an  taigh  Dhè\  Cha  bhi  e 
air  fhàgail  mar  dheòrach  sa'n  t-saoghal:  "  Esan 
a  thig  am'  ionnsaidh  cha  tilg  mi  air  chor  sam 
bith  a  mach."  Gnà.  xiv.  26.  Isa.  lvi.  3—5. 
Eph.  ii.  19—22.     1  Cor.  iii.  21,  23. 

Anns  a'  cheathramh  àite.  A  dh'aon  fhacal, 
is  e  buidheann  a  bhi  air  an  tilgeadh  a  mach, 
iad  a  bhi  air  an  diùltadh  mar  na  h-ainglean 
a  thuit,  oir  thòisich  an  damnadh  siorruidh  air 
dhaibh  a  bhi  air  an  tilgeadh  bho  nèamh  gu 
ifrinn,  Mar  sin  is  e  gun  a  bhi  air  an  tilgeadh  a 
mach  teach  agus  còmhnaidh  a  bhi  ac'  air  nèamh, 
agus  cuibhroinn  maille  ris  na  h-airtglean  taghte. 

Uime  sin  dearbhaidh  na  briathran  so:  "  Cha 
tilg  mi  air  chor  sam  bith  a  mach,"  briathran 
mòra  air  aon  latha,  dhaibhsan  a  thig  a  dh'ionn- 
saidh  Iosa  Criosd.  2  Ped.  ii.  4.  Eoin.  xxi. 
31.     Luc.  xx.  35. 

Anns  an  dara  h-àite.  Agus  nrs  ro  shòn- 
raichte. 

Anns  à  cheud  àite.  Tha  beatha  shuthainn 
aig  Criosd  dhasan  a  thig  da  ionnsaidh,  agus 
cha  tèid  e  am  feast  a  dhìth,  "  oir  cha  tilg  e  air 
chor  sam  bith  a  mach  e,"  ach  air  son  chàich, 
tha  iad  air  an  diùltadh,  air  an  tilgeadh  a  mach, 
agus  air  an  damnadh.    Eoin  x.  27,  28. 

Anns  an  dara  h-àite.  Tha  fìreantachd 
òhith-bhuan  aig  Criosd  leis  an  sgeudaich  e 
iadsan  a  thig  d'a  ionnsaidh,  agus  bithidh  iad  air 
an  còmhdachadh  lea  mar  thrusgan,  ach  bi'dh 
càch  air  am  faotainn  ann  an  luideagan  salach 
an  gràinealach  bhreun  fèin,  agus  bithidh  iad 
air  an  suaineadh  annta  mar  ann  an  anard  bàis 
mar  sin  ag  iomchar  am  maslaidh  roi'  làthair 
an  Tighearn  agus  ainglean.  Dan.  i.  ]0,  24. 
Isa.  Ivii.  2.    Taisb.  iii.  4,  18;  xv.  16. 

Anns  an  treas  àite.  Tha  fuil  luachmhor  aig 
Criosd  tha  mar  f  huaran  fosgailte  saor  do'n  tì  a 
thig  a  dh'iarraidh  beathaair-san  chum  ionnlad 
ann,  agus  "  cha  tilg  e  air  chor  sam  bith  a  mach 
e."  Ach  tha  iadsan  nach  tig  da  ionnsaidh  air 
am  bacadh  bho  chuibhroinn  a  bhi  aca  dheth, 
agus  tha  iad  air  am  fàgail  fo  dhioghaltas  corr- 
aich  as  leth  am  peacannan.  Sech.  xii.  1, 
1  Ped.  i.  18,  19.     Eoin.  iii.  36 ;  xii.  8. 

Anns  a'  cheathramh  àite.  Tha  geallaidhean 
prìseil  aig  Criosd,  agus  bithidh  earrannan  diù 
acasan  a  thig  da  ionnsaidh  a  dh'iarraidh  beatha, 
oir  "  cha  tilg  e  air  chor  sam  bith  a  mach  iad." 

Acb  eha'n  fhaodcuid  a  bhi  acasan  nach  tig  da 
ionnsaidh  de  na  gealaidhean  so  a  thaobh  gu'm 
beil  iad  da  rìreadh  annsan  a  mhàin,  oir  annsan, 
agus  annsan  a  mhàin,  tha  na  h-  uile  gheallaidhean 
'nan  seadh  agus  'nan  amen.  Uime  sin  iadsan 
nach  tig  da  ionnsaidh  cha  dean  iad  so  a  bheag 
a  mhath  dhaibh.     Sàlm.  i.  6.    2  Cor.  i.  20,  21. 

Anns  a  ckùigeamh  àite.  Tha  aig  Criosd 
mar  an  ceudna  lànachd  ghràis  ann  fèin 
dhaibhsan  a  thig  da  ionnsaidh  a  dh'iarraidh 
beatha,  agus  "  cha  tilg  e  air  chor  sam  bith  a 
mach  iad,"  ach  iadsan  nach  tig  da  ionnsaidh 
tha  iad  air  am  fàgail  'nan  staid  gun  ghràs,  agus 
mar  dh'fhàgas  Criosd  iad  is  ann  mar  sin  a 
gheibh  bàs  ifrinn  agus  breitheanas  greim  orra. 
"  Esan  a  gheibh  mis"  [arsa  Criosd]  "  gheibh 
e  beatha  agus  tha  e  a'  faotainn  fàbhair  bho'n 
Tighearna,  ach  esan  a  pheacaicheas  'na  m' 
aghaidh  tha  e  deanamh  dochainn  da  anam 
fèin."  '*  Gach  uile  le'm  fuath  mi  ghràdhaich 
iad  bàs.     Gnà  viii.  33 — 36. 

Anns  an  i-sè-amh  àite.  Tha  Criosd  na 
Fhear-eadar-ghuidhe  agus  bithidh  e  beò  gu 
bràth  a  chum  eadar-ghuidhe  a'  dheanamh  air 
an  son-san  a  thig  a  dhionnsaidh  Dhè  da  thrìd- 
san.  "  Meudaichear  an  doilgheasan  dhaibhsan 
a  ni  deifir  an  dèigh  dhèe  eile"  (am  peacannan 
agus  an  ana-miannan)  an  iobairtean  cha'n 
fhuilig  e  agus  cha  luaidh  e  air  an  ainm  le 
bhilibh.     Eabh.  vii.  25.     Salm.  xvi.  4. 

Anns  an    t-sheachdamh   àite.     Tha   gràdh, 

innidh,  agus  truas  iongantach  aig  Criosd 
dhaibhsan  a  thig  da  ionnsaidh.  "  Smuain- 
taichibh  a  nis'  air  so,"  ars  esan  "  sibhse  nach 
cuimhnich  Dia;  air  eagal  gu'n  reub,  mi  às  a 
chèile,  gun  neach  ann  a  theasairgeas."  Salm. 
I.  22. 

Anns  an  ochdamh  àite.  Tha  Criosd  aith- 
nichte  dhaibhsan  a  thig  da  ionnsaidh  agus 
air  an  sgàth-san  tha  iad  fèin  agus  an  obair 
air  an  gabhail  riu  leis  an  Athair,  "  agus  cha 
tilg  e  air  chor  sam  bith  a  mach  iad"  ach  feum- 
aidh  càch  teicheadh  a  chum  nan  creag  agus 
nam  beann  air  son  dìdeinn,  ach  gu  diamhain,  a 
chum  am  falach  bho  ghnùis  agus  bho  chorr- 
aich.     Tais.  vi.  15 — 17. 

Ach  a  rithist,  tha  aig  na  briathran  so  "  tilg- 
eadh  a  mach"  sealladh  àraidh,  seach  mar 
bhios  an  deigh  so,  eadhon  a.ig  latha'  bhreith- 
eanais,  oir  aig  an  àm  sin,  agus  cha  bhi  gus  a  sin 
am  mallachadh  mòr  agus  an  tilgeadh  a  mach 
air  a  dheanamh  aithnichte  le  cur  an  gniomh. 
Uime  sin  labhram  mu'n  ni  so,  agus  sin  fo'n 
dà  cheann  so.     Mar, 

1.  Mu'n  tilgeadh  a  mach  fèin, 

2.  Mu'n  àit'  anns  am  bì  iad  air  an  tilgeadh, 
a  bhios  mu'n  àm  sin  air  an  tilgeadh  a  mach. 

Tha'n  obair  a'  bhios  deant'  air  thoiseach  air 
a  sin  a'  seasaidh  anns  na  trì  nithe  so. 

Anns  a'  cheud  àite.  Seasaidh  e  air  son 
tearbaidh,  eadar  iadsan  a  thàinig  da  ionnsaidh 
agus  iadsan  nach  tàinig  aig  an  làtha  sin,  Oì* 
L 

neo  so,  air  latha  an  tilgidh  a  mach  mhòir,  bitn- 
idh  iadsan  nach  tàinig  a  nise  dha  ionnsaidh  air 
an  tearbadh  uatha-san  a'  thàinig,  oir  iadsan  a 
thàinig  cha  tilg  e  a  mach,  "  An  uair  a  thig 
Mac  an  duine  na  ghlòir,  agus  na  h-aingil 
naomha  uile  maille  ris,  an  sin  suidhidh  e  air 
cathair  rioghail  a  ghlòire:  agus  cruinnichear 
na  làthair  na  h-uile  chinnich  agus  sgaraidh  e 
iad  o  chèile,  amhail  a  sgaras  buachaill  na  caoir- 
ich  o'  na  gobhraidh."     Mat.  xxv.  31,  32. 

Bithidh  an  sgaradh  uabhasach  so  uime  sin  air 
a  dheanamh  eadar  an  aiteam  a  thig  an  dràst  a 
dh'ionnsaidh  Chriosd  agus  iadsan  nach  tig ; 
agus  air  son  deagh  aobhair,  oir  a  thaobh  is  nach 
tigeadh  iad  còladh  ruinne  da  ionnsaidh  nise  feadh 
a  tha  ùine  aca,  Cia  fàth  mu'n  seasadh  iad 
maille  ruinne  an  uair  a  thig  breitheanas  ? 

Anns  an  dara  h-àite.  Bithidh  iad  air  an 
càradh  'na  làthair  do  rèir  an  staide,  iadsan  a 
thàinig  da  ionnsaidh,  ann  am  mòr  ghreadh- 
nachas,  eadhon  air  a  làimh  dheis,  "  oir  cha  tilg 
e  air  chor  sam  bith  a  mach  iad,"  ach  bidh  càch 
air  an  cur  air  a  làimh  chlì  ann  an  ionad  maslach 
agus  nàr  oir  cha  tàinig  iad  da  ionnsaidh-san  a 
dh'iarraidh  beatha. 

Sgaraichte  mar  an  ceudna  bithidh  iad  ann  an 
ceart  bhriathran:  iadsan  a  thàinigda  ionnsaidh 
ghoir  e  riu  na  caoirich,  achthacàch  mar  ghobhair 
fhiadhain,agus  sgaraidh  se  iad  on  chuideile  mar 
a  thearbas  buachaille  na  caoirich  bho  na  gobhra, 
agus  bithidh  na  caoirich  air  an  curair  an  làimh 

dheis  (air  taobh  geata  nèimh,  on  a  thàinig  iad 
da  ionnsaidh,)  ach  na  gobhair  air  an  làimh  chìì 
gu  dhol  uaithe  chum  ifrinn,  a  thaobh  nach  eil 
iad  de  a  chaoirich. 

Anns  an  treas  àite.  An  sin  tòisichidh  Criosd 
air  diteadh  an  dream  nach  tàinig  da  ionnsaidh 
agus  their  e :  "  Bha  mi  ann  am  choigreach 
agus  cha  tug  sibh  a  steach  mi,"  no  cha  tàinig 
sibh  am'  ionnsaidh.  Bithidh  an  leisgeul  cho 
suarach  leis  ri  salachar  agus  thèid  e  air  agh- 
aidh  leis  a'  bhreitheanas  dheireannach.  A  nise 
'nuair  a  thèid  na  truaghanan  so  luchd-diùltaidh 
Chriosd  a'  chuir  mar  so  na  làthair  'nam  peac- 
annan  agus  an  diteadh,  is  e  so  a'  cheud  obair, 
an  deigh  sin  thèid  a'  bhinn  a  thainig  a  mach  a 
chur  an  gniomh. 

Anns  a'  cheud  àite.  Ann  an  làthair  nan 
ainglean  naomha. 

Anns  an  dara  h-àite.  Ann  an  làthair  na  h- 
aiteam  uile  a  thàinig  'nam  beatha  da  ionnsaidh 
le  ràdh  riù :  "  Imichidh  uam  a  shluaigh  mhall- 
aichte  chum  an  teine  sniorruidn  a  dn'ullaich- 
eadh  do'n  diabhol  agus  do  ainglean,"  "  bha  sibh 
cruaidh-chridheach  riumsa,  agus  ris  na  bhuin- 
eadh  dhomh  :''  tha  sin  gu  sònraicht'  air  f  hoill- 
seachadh  anns  na  briathran  so  :  "  Oir  bha  mi 
orcrach  agus  cha  tug  sibh  dhomh  biadh,  bha 
mi  tart-mhor  agus  cha  tug  sibh  dhomh  deoch ; 
bna  mi  am  choigreach  agus  cha  tug  sibh  aoidh- 
eacn  dhomh :   lomnochd   agus  cha  d'eudaich 

sioh  mi,  euslan  agus  am  prìosan  agus  cha  tàinig 
sibh  gu  m'  amharc."     Mat.  xxv.  41 — 43. 

Anns  an  àite  mu  dheireadh.  Nise  tha  againn 
fathast  ri  labhairt  mu'n  àite  anns  am  bi  iad  air 
an  tilgeadh,  ionad  air  an  cuala  sion  gu  leir 
iomradh  cheana,  se  sin :  teine  tha  air  ullach- 
adh  do'n  diabhol  agus  do  ainglean,  ach  's  ann 
mar  so  a  tha  cunntas  gu  sònraichte  ri  thoirt 
air: — 

Anns  a  cheud  àite.  Is  e  a's  ainm  dha 
*  Tophet."  "  Oir  dh'ullaicheadh  Tophet  bho 
shean ;  eadhon  air  son  an  rìgh  .(Lucifer)  tha 
e  air  ullachadh ;  rinn  e  domhainn  e,  rinn  e 
farsuinn  e,  cruach  theine  agus  mòran  connaidh ; 
tha  anail  an  Tighearna  mar  shruth  pronnaisg 
'ga  f  hadadh."     Isa  xxx.  32. 

Anns  an  dara  h-àite.  Is  e  a's  ainm  da 
"  ifrinn."  "  Is  fearr  dhut  a  dhol  a  steach  do'n 
bheatha  air  leth  chois,  na  dà  chas  a  bhi  agad 
agus  a  bhi  air  do  thilgeadh  ann  an  ifrinn  do'n 
teine  nach  mùchair."     Marc  ix.  45. 

Anns  an  ireas  àite.  Tha  e  air  a  ghàirm, 
"  fion-amar  fèirge  Dhè."  Agus  shàth  an  t-aing- 
eal  a  chorran  'san  talamh  agus  chnuasaich  e 
fianain  na  talmhuinn  agus  thilg  e  i  ann  am 
fion-amar  mòr  fèirge  Dhè."     Tais.  xiv.  19. 

Anns  a'  cheathramh  àite.  Tha  e  air  a  ghairm 
"  loch  teine,"  "  Agus  ge  be  air  bith  nach 
d'fhuaradh  sgrìobht'  ann  an  leabhar  na  beatha 
thilgeadh  e  san  loch  theine."     Tais.  xx.  15. 

Anns  a'  chùigeamh  àite.    Tha  e  air  a  ghairm 

an  "  t-slochd." — "  Thubhairt  thu  ann  ad 
ohridhe,  Thèid  mi  suas  a  chum  nan  nèamhan, 
os  ceann  reulltan  Dè  àrdaichidh  mi  mo  rìgh- 
chathair  agus  suidhidh  mi  air  sliabh  a'  chomh- 
chruinnichidh,  air  taobh  na  h-airde  tuath :  Ach 
bheirir  a  nuas  thu  chum  na  h-uaighe  gu  taobhan 
an  t-sluichd."     Isa.  xiv.  13 — 15. 

Anns  an  t-sè-amh  àite.  Goirear  ris  "  slochd 
an  dubh-aiginn,"  "  as  an  tainig  an  toit  agus  an 
locust  agus  anns  an  do  thilgeadh  an  dràgon 
mòr"  agus  tha  i  air  a  gairm  gun  aiginn  a  chum 
cho  neo-chriochnach  sa  tha'n  tuiteam  a  thais- 
beanadh  a  bhios  acasan  innte  nach  tàinig  a 
dh'ionnsaidh  Chriosda  'san  àm  thaitneach. 
Tais.  ix.  1,  2;  xx.  3. 

Anns  an  t-seachdamk  àite.  Goirear  "  dorch- 
adas  iomalach"  ris.  "  Ceanglaibh  e  eadar 
làmhan  a's  chasan  agus  tilgibh  e  chum  dòrch- 
adas  iomalach,  agus  tilgibh-sa  an  seirbheiseach 
neo-tharbhach  a  chum  dorchadas  iomalach  an 
sin  bithidh  gul  agus  snagadan  fhiacal"  Mat. 

Anns  an  ochdamh  àite.  Tha  e  air  a  ghairm 
"  àmhainn  theinteach."  "  Agus  amhail  mar  a 
chruinnichear  an  cogal,  agus  a  loisgear  le  tein'  e 
is  ann  mar  sin  a  bhios  ann  an  deireadh  an 
t-saogail  so,  cuiridh  mac  an  duine  aingil  uaithe 
agus  tionalaidh  iad  às  a  rioghachd  na  h-uile 
nithe  a  bheir  oilbheum  agus  iadsan  a  ta  dean- 
amh  aingtdheachd  agas  tilgidh  siad  iad  anns 
an  àmhuinn  air  dearg-lasadh :  an  sin  bithidh 
gul  agus  gìosgan  fhiacal."    Mat.  xiii.  40 — 42. 

Anns  an  àiie  ma  dheireadh.    Theagamh  nach 

bi  e  fad  as  an  rathad  ged'  ni  mi  ann  an  àm  co- 
dhùnaidh  a  nochdadh  ann  am  besgan  f  hacal  co 
ris  a  tha  na  nithe  a  bhios  da'n  cràdh  ann  an 
ionad  na  dòrainn  air  an  sàmhlachadh. 

Anns  a'  cheud  àiie.  Ris  a'  chonadh  a'  loisg- 
eas. 

Anns  an  dara  h-àite.     Ri  teine. 

Anns  an  treas  àite.  Ri  teine  agus  pronnasg : 
— ach. 

Anns  a'  cheathramh  àite.  Ri  cnuimh,  ri 
cnuimh  a'  chagnas  agus  nach  bàsaich  am  feast. 
Tha  iad  air  an  tilgeadh  gu  ifrinn  "  far 
nach  bàsaich  an  cnuimh  agus  nach  tèid  an  teine 
as."     Marc.  ix.  44. 

Anns  a  chùigeamh  àite.    Tha  e  air  a'  ghairm 

teine  do-mhùchta,"  "  Cruinnichidh  e  a  chrith- 
neachd  do  thigh-tasgaidh,  ach  loisgidh  e  am 
moll  le  teine  nach  feudar  a  mhùchadh.''  Mat. 
iii.  12.     Luc.  iii.  17. 

Anns-  an  t-sè-amh  àite.  Tha  e  air  a  ghairm 
11  lèir-sgrios  siorruidh."  "  Foillsichear  an 
Tighearn'  Iosa  o  nèamh  maille  ri  ainglibh 
cumhachdach  ann  an  teine  lasarach  a'  deanamh 
dìoghaltais  air  an  dream  aig  nach  eil  eolas  air 
Dia,  agus  nach  eil  umhal  do  shoisgeul  ar  Tigh- 
earn  Iosa  Criosd  muinnitirair  an  deanarpeanas 
le  sgrios  siorruidh  o  lathair  an  Tighearn,  agus 
o  ghlòir  a  chumhachd."     2  Tes.  i.  7 — 9^ 

Anns  an  t-seachdamh  àite.  Tha  e  air  a 
ghairm  "  fearg  gun  mheasgadh,"  agus  a  tha  air 
a  thoirt  dhaibh  ann  a'  copan  a'  chorraich.  M  Ma 

ni  neach  air  bith  aoradh  do'n  fhiadh-bheathach 
agus  d'a  iomhaigh  agus  ma  ghabhas  e  a  chomh- 
aradh  air  clàr  eudainn  no  air  a  làimh,  òlaidh 
esan  de  dh'f  hion  fèirge  Dhè  a  ta  air  a  dhòrtadh 
gun  mheasgadh  ann  an  cùpan  'fhèirge-san  : 
agus  bithidh  e  air  a  phianadh  le  teine  agus 
pronnasg  am  fianais  nan  aingeal  naomha  agus 
am  fianais  an  uain."     Tais.  xiv.  9,  10. 

Anns  an  ochdamh  àite.  Goirear  an  "  dara 
bàs"  ris  "  Agus  thilgeadh  am  bàs  agus  ifrinn 
do'n  loch  theine :  is  e  so  an  dara  bàs.  Beann- 
aichte  agus  naomha  ta  esan  aig  am  beil  a 
chuid  sa'  cheud  aiseiridh,  air  a  lethid  cha'n  eil 
buaidh  aig  an  dara  bàs."     Taisb.  xx.  14,  &c. 

Anns  an  naoidheamh  àite.  Gairear  "  peanas 
siorruidh"  dheth.  "  Ach  ge  be  labhras  toibheum 
an  aghaidh  an  Spioraid  Naoimh'  chan  fhaigh  e 
mathanas  a  chaoidh,  ach  a  ta  e  an  cunnard 
peanais  siorruidh."     Mar.  iii.  2,  9. 

O  !  na  trì  briathran  so  ! 

Peanas  buan-mhaireannach  ! 

Damnadh  siorruidh ! 

Agus,  Gu  bràth  agus  gu  bràth ! 

Cia  mar  chagnas  iad  so,  agus  a  dh'  itheas  iad 
suas,uile  dhòchas  ri  crìoch  fhaicinn  airtruaighe 
a'pheacaich  atha  airathilgeadh  a  mach!  "  Agus 
bithidh  deatach  am  pèin-san  ag  èiridh  suas  gu 
saoghal  nan  saoghal,agus  cha'n  eilfois  sam  bith 
a  latha  no  dh'òidhche  aca-san."    Tais.  xiv.  11. 

Tha'n  gnàthachadh  ann  an  ifrinn  air  a  nochd- 
adh  le  ceithir  nithe  air  am  beil  fios  agamsa : — 

1 .  Le  èigheach  air  son  còbhrach  agus  furtachd 
gu  diamhainn. 

2.  Le  gul. 

3.  Le  tuireadb. 

4.  Le  giosgan  fhiacal. 

Agus  thainig  sinn  a  nis'  a  chum  an  dara  ni 
ata  gu  bhi  air  a  rannsachadh, — se  sin  ri  ràdh. 

Cia  mar  a  tha  e  coltach  gum  beil  cumhachd 
aig  Criosd  tearnadh  no  tilgeadh  a  mach,  oir  leis 
na  briathran  so,  "  cha  tilg  mi  air  chor  sam  bith 
a  mach"  tha  e  còmhdachadh  gum  beil  cumh- 
achd  aige  an  dà  chuid  a  dheanamh. 

Cia  mar  tha  chei.st  so  a'  fulang  dhuinn  an  dà 
ni  so  a  rannsachadh. 

1.  Cia  mar  a  tha  e  coltach  gum  beil  cumh- 
achd  aige  tearnadh  no  sàbhaladh  ? 

2.  Cia  mar  a  tha  e  coltach  gum  beil  cumh- 
achd  aige  air  tilgeadh  a  mach  ? 

Tha  cumhachd  a  bhi  aige  chum  tearnaidh 
air  a  nochdadh  leis  a  so  a  leanas  . — 

Anns  a'  cheud  àiie.  Le  labhair  mu  dhèigh- 
inn  mar  tha  e  ;  tha  e  na  Eadar-mheadhonair, 
agus  f  huair  e  ùghdarras  chum  na  h-oibreach 
beannaichte  so  bho  Athair  mu'n  do  thòisich  an 
saoghal,  mar  thuirt  an  t-Abstol  **.  thagh  e  sinne 
annsan  mu'n  do  leagadh  bunaite  an  domhainn" 
leis  na  nithe  so  uile  a  dh'oibricheas  a  mach 
ar  slàinte  gu  h-èifeachdach."  (Eph.  i.  4.) 
leugh  an  caibidil  so  maille  ri.     2  Tim.  i.  9. 

Anns  an  dara  h-àile.  Chaidh  a'  ghealltainn 
da  ar  ceud  phàrantan  gun  deanadh  e  ann  an 


]53 


lànachd  na  h-aimsir  ceann  na  nathrach  a 
bhruthadh  agus  mar  tha  Pòl  a'  mìneachadh 
gu  n  saoradh  e  iadsan  a  ta  fo'n  lagh ;  on  àm 
sin  tha  e  air  a  mheas  air  a  mharbhadh  air  son 
ar  peacaidh  ni  leis  am  beil  na  h-uil'aithrichean 
fo'n  cheud  Tiomnadh  air  an  dion  o'n  fhèirg 
a  tha  ri  teachd,  uaithe  sin  tha  e  air  a  ghairm 
"  an  t-  Uan  a  mharbhadh  o  thoiseach  an 
t-saoghail."  Taisb.  xiii.  8.  Gal.  iv.  4,  5. 
Gen.  iii.  15. 

Anns  an  treas  àite.  Thug  Maois  fianais  mu 
thimchioll  leis  na  sàmhlaidhean,  agus  leis  na 
sgàileachan,  agus  leis  na  h-ìobairtean  fuilteach, 
a  dh'àithn  e  bho  bheul  Dè  a  bhi  air  an  cleachd- 
adh  chum  cumail  suas  creideamh  a  phobuill 
gus  an  tigeadh  àm  ath-leasaichidh,  agus  be  sin 
àm  bàis  Iosa.     Eabh.  ix.  agus  x. 

Anns  d  cheathramh  àite.  Aig  àm  a  bhreatha 
thug  an  t-aingeal  fianais  m'a  thimchioll  "  gun 
tearnadh  e  a  phobull  bho'm  peacannan." 
Matt.  i.  20,  21. 

Anns  a'  chùigeamh  àite.  Thugadh  fianais 
m'a  thimchioll  ann  an  lathaibh  fheòla  gun 
robh  cumhachd  aig  air  talamh  peacannan  a 
mhathadh.     Marc.  ii.  5 — 11. 

Anns  an  t-sè-amh  àiie.  Thugadh  fianais  m'a 
thimchioll  mar  an  ceudna  leis  an  abstol  Peadai 
"  Esan  dh'àrdaich  Dia  le  dheas  làimh  na 
cheannard  agus  na  Shlànaighear  a'  thoirt 
aithreachas  agus  mathanas  pheacannan  do  dl' 
Israei :"  Gniomh  v.  31. 

Anns  an  t-seachdamh  àite.  A  dh'aon  f  hacal 
tha'n  fhianais  so  air  a'  toirt  m'a  thirachioll, 
araon  anns  an  t-Sean  Tiomnarlh  agus  anns  an 
Tiomnadh  Nuadh. 

Agus  is  deagh  aobhar  so  gum  biodh  earbsa 
air  a'  chur  ann  mar  Shlànaighear. 

1.  Thàinig  e  nuas  o  nèamh  gu  bhi  na  Shlàn- 
aighear.     Eoin  vi.  28 — 40. 

2.  Bha  e  air  ùngadh  an  uair  a  bha  e  air 
talamh  a  chum  a  bhi  na  Shlànaighear.  Luc. 
lii.  22. 

3.  Rinn  e  gnioroharran  Slànaigheir :  Mar. — 
Anns  a  cheud  àite.     Cho'-lion  e  an  lagh  agus 

*hàinig  e  gu  bhi  na  chrìoch  an  lagha  air  son 
fireantachd  dhaibhsan  a  chreid  ann.  Rom.  x. 
3,4. 

Anns  an  dara  k-àite.  Leag  e  sìos  a  bheatha 
mar  Slànaighear,  thug  e  a  bheatha  seachad 
mar  èirig  do  dh'iomadh.  Mat.  xx.  28.  Marc. 
x.  45.     1  Tim.  ii.  6. 

Anns  an  treas  àite.  Shluig  e  suas  am  bàs, 
agus  sgrios  e  an  diabhol,  agus  chuir  e  air  falbh 
peacadh,  fhuair  e  iuchraichean  ifrinn  agus  a 
bhàis,  chaidh  e  suas  air  nèamh,  far  an  deach 
gabhail  ris  le  Dia,  agus  sin  a  chionn  gun  do 
thaitin  iobairt  air  son  peacaidh  ri  Dia.  2-  Tim. 
:.  J0.  Heb.  ii.  14,  15.  Eph.  iv.  7,  8.  Eoin 
xvi.  10,  11.  Gniomh.  v.  30,  31.  Eabh.  x. 
12,  13 

Anns  d!  ehealhramh  àile.  Chuir  Dia  a  macli 
e  agus  ghairm  se  e  mar  Shlànaighear  ag  ìLnse 


155 


do'n  t-saoghal  gum  beil  saors'  againne  tre  f  huil, 
agus  gum  fireanaich  e  sinn,  ma  chreideas 
sinn  'na  f  huil,  agus  gur  urrainn  e  gu  dìleas 
agus  gu  ceart  sin  a  dheanamh.  Seadh,  tha 
Dia  a'  guidhe  oirnn  a  bhi  air  ar  deanamh  rèith 
risan  tre  Mhac,  ni  nach  b'urrainn  a  bhi  mar 
a  biodh  sinn  air  ar  n-ùngadh  leisan  chum  na 
dearbh  chrìche  so,  agus  mar  an  ceudna  mar 
a  biodh  obair  agus  na  ghabh  e  os-làimh  taitneach 
agus  fìùghail  leisan  mar  Shlànaighear.  Rom. 
iii.  24,  25.     2  Cor.  v.  18—21. 

Anns  a'  chùigeamk  àiie.  Ghabh  Dia  cheana 
mileanan  de  dh'anmanan-  a  steach  ann  na 
Phàrrais,  a  chionn  gun  ghabh  iad  ri  Iosa  mar 
Shlànaighear ;  agus  shònraich  e  gu'n  gearradh 
se  às  agus  gun  tilgeadh  se  às  a  làthair  an  aiteam 
nach  gabh  ris  mar  Shlànaighear.  Eabh.  xii. 
22—26. 

Tha  rùn  orm  gun  mhòran  a  labhairt  an?  so, 
uime  sin  labhraidh  mi  beagan  mu'n  dara  pung, 
agus  ni  mi  an  sin  co-dhunadh. 

Cia  mar  a  tha  e  coltach  gum  beil  cumhachd 
aige  tilgeadh  a  mach. 

Tha  sin  air  f  hoillseachadh  leis  na  leannas : — 

Anns  a  cheud  àite.  Rinn  an  t-  Athair  e  (air 
son  a'  ghniomh'  a  rinn  e  dha  mar  Shlànaighear) 
na  Tighearna  nan  uile,  eadhon  Tighearna  nam 
beò  agus  nam  màrbh;  "  Oiris  ann  chum  so  a 
f  huair  Criosd  bàs  agus  a  dh'èirich  e  agus  tha  e 
beò  a  rìs  chum  gu'm  biodh  e  na  Thighearn  air  na 
beòthaibh  agus  air  na  mairbh."     Rom.  xiv.  9. 

Annsan  darah-àite  Dh'  fhàg  an  t-Athair 
aige-san  comas  an  tì  a  b'àillleis  abheothachadh, 
se  sin  ri  ràdh,  le  gràs  slàinteil,  agus  iadsan  as 
àill  leis  a  thilgeadh  a  raach  airson  ceannairc'  na 
aghaidh.     Eoin  v.  22. 

Anns  an  treas  àite.  Rinn  Dia  e  na  bhreith- 
earnh  air  beothaibh  agus  oir  mairbh,  agus  thug 
e  nah-uile  bhreitheanas  do  nMhac  agus  dh'òrd- 
uich  e  gu'n  tugadh  na  h-uile  onair  da  Mhac, 
eadhon,  mar  dh'onaraich  iad  an  t-Athair.  Eoin 
xxii.  5. 

Anns  a'  cheathramh  àite.  Bheir  Dia  breth 
air  an  t-saoghal  leis  an  duine  so,  tha'n  latha  'n 
diugh  air  a  shònrachadh  air  son  breitheanais, 
agus  tha  esan  air  a  shònrachadh  mar  bhreith- 
eamh,  "  Shuidhich  e  latha  anns  an  toir  e  breth 
air  an  t-saoghal  am  fireantachd,  tre'n  duine 
sin  "    Gniomh  xvii.  31,  32. 

Air  an  aobhr  sin,  feumaidh  sinn  uile  seasamh 
ro  chathair  breitheanais  Chriosd  chum  as  gum 
faigh  gach  duine  dhuais  air  son  nan  nithe  a 
rmn  e  anns  a  chorp  do  rèir  a  ghniomha;  mar 
dochoisinn  iad  dha  nèamhagus  slàinte,  choisinn 
iad  dha  ifrinn  agus  damnadh. 

Agus  air  son  nan  aobharan  so  feuraaidh 
gu'm  bi  e  na  bhreitheamh. 

Anns  a  cheud  àite>  A  thaobh  irisleachaidh, 
air  son  facal  Athar  dh'irislioh  se  e-fèin,  agus 
dh'fhàs  e  umhal  chum  bàis,  eadhon  bàs  na 
croise  "  Air  an  aobhar  sin  dh'àrdaich  Dia  e  gu 
ro  ard  mar  an  ceudna,    agus  thug  e  dha  amm 


157 

os-ceann  gach  uil'  ainme  chum  do  dh'ainm 
Iosa  gun  lùbadh  gach  glùn  do  nithibh  a  la  air 
nèamh  agus  do  nitkibh  a  ta  air  talamh  agus  do 
nithibh  a  ta  fo'n  talamh ;  agus  gun  aidicheadh 
gach  teangadh  gur  e  Iosa  fcriosd  an  Tigh- 
earna  chum  glòir  Dhè  an  Athar."  Tha  so  a' 
nochdadh  gum  beil  e  na  bhreitheamh  agus  gu'n 
suidh  e  chum  breth  a  thoirt  air  ainglean  agus 
air  doine.     Phil.  ii.  7 — 11. 

Anns  an  dara  h-àite.  Gun  tugadh  gach  duine 
onair  do'n  Mhac,  eadhon,  mar  tha  iad  a'  toirt 
onair  do'n  Athair:  Oir  cha'n  eil  an  t-Athair  a' 
toirt  breth  air  duine  sam  bith  ach  thug  e  na 
h-uile  bhreitheanas  do'n  Mhac,  chum  gun  tug- 
adh  na  h-uile  dhuine  urram  do'n  Mhac,  amhail 
mar  a  tha  iad  a'  toirt  urram  do'n  Athair." 
Eoin.  v.  22,  23. 

Anns  an  treas  àite.  A  tnaobh  a'  cheart 
bhreitheanais.  Cha'n  eil  an  obair  so  iomchaidh 
air  son  creutair  sam  bith  ;  tha  i  mhain  iom- 
chaidh  air  son  Mhic  Dhè  oir  bheir  esan  duais  do 
gach  duine  do  rèir  a  shlighean.     Tais.  ii.  2. 

Annsa  cheathramh  àite.  A  thaobh  gur  h-e 
Mac  an  Duine.  "  Agus  thug  e  mar  an  ceudna 
dha  ùghdarras  chum  breth  a  thabhairt  do 
bhrìgh  gur  e  Mac  an  Duine.''     Eoin.  v.  27. 

Mar  so  thainig  mi  gu  h-aithghearr  seachad 
tro'n  cheann-teagaisg  so  ann  an  rathad  mìn- 
ichidh  ;  is  e  m'  ath  obair  labhairt  m'a  dhèighinn 
ann  an  rathad  beachdachaidh,  ach  bi'dh  mi  mar 

an  ceudna  cho  goirid  mu'n  chùissin  'sa  leige  ìs 
a  nàdur  dhomh. 

"  Gach  ni  bheir  an  t-Athair  dhomhsa  thig  e 
am'  ionnsaidh  agus  an  tì  a  thig  am'  ionnsaicih 
cha  tilg  mi  air  chor  sam  bith  a  mach  e."  Eoin. 
vi.  37- 

A  nise  thàinig  mi  chum  beagan  beachd- 
aichidh,  agus  labhraidh  mi  beagan  mu'n  thim- 
chioll,  agus  an  sin  co-dhùnaidh  mi  an  t-iomlan. 

Tha  na  briathran  so  air  am   mìneachadh  a' 

toirt  dhuinn  iomadh,  agus  is  e  so  cuid  dhiu  : — 

Anns  cl    cheud  àile.      Gu'm  beil    Dia    an 

t-Athair  agus  Criosd  a  Mhac  'nan  dà  phearsa 

air  leth  anns  an  Diadhachd. 

Anns  an  dara  h-àite.  Gur  h  ann  leosan, 
(gun  a  bhi  cur  an  Spioraid  Naoimhe  air  leth 
uapa)  a  tha  slàinte  chinne-dhaona  a  thuit  air 
a  dhealbh,  air  a  shònrachadh,  agus  air  a  thoirt 
mu'n  cuairt. 

Anns  an  treas  àite.  Gun  d'rinn  an  innleachd 
shlàinteil  so  inndrinn  ann  an  cùmhnanta  eadar 
na  pearsaibh  so  sa'n  Diadhachd  a  ta  seasamh 
ann  an  tabhairt  seachad  air  taobh  an  Athar, 
agus  ann  an  gabhail  a  steach  air  taobh  a  Mhic. 
M  Gach  ni  bheir  an  t-Athair  dhomhsa,''  &c. 

Anns  a?  cheaihramh  àite.  Gun  tig  gach  aon 
a  thug  an  t-Athair  do  Chriosd  (do  rèir  inntinn 
Dhè  sa'  cheann-teagaisg)  gu  cinnteach  d'a 
ionnsaidh. 

Anns  a'  chùigeamh  àite.     Cha'n  eil  tighinn  a 

dh'ionnsaidh  Iosa  Criosd  uime  sin,  ri  chuir  à 
leth  toil',  gliocais,nocurnhachd  duine:  ach  asleth 
an  tiodhlaic  a'  gheallaidh,  agus  tarruinn  an 
Athar :  "  Gach  ni  bheir  an  t-Athair  dhomhsa 
thig  e." 

Anns  an  t-sèamk  àite.  Gum  bì  Iosa  Criosd 
cùramach  a  chum  gabhail  d'a  ionnsaidh,  iadsan 
a  thig,  no  tha  tighinn  d'a  ionnsaidh.  ««  Agus 
an  tì  a  thig  cha  tilg  mi  air  chor  sam  bith  a 
mach  e." 

A  bharr  orra  so,  tha  firinnean  eile  air  an 
ciallachadh  anns  na  briathran.     Mar, — 

Anns  an  t-  seachdamh  àite.  Tha  iadsan  a  tha 
tigl.inn  a'  dh'ionnsaidh  losa  Criosd  gu  tric  fo 
eagal  an  cridhe  nach  gabh  e  iad  da  ionnsaidh. 

Anns  an  ochdamh  àite.  Cha  leigeadh  Iosa 
Criosd  leosan  a  tha  tighinn  da  ionnsaidh  ann 
am  firinn,  aon  uair  a  smaointeachadh  gun  tilg- 
eadh  se  iad  a  mach,  no  air  falbh. 

Tha  na  beachdan  so  gu  lèir  'nan  laidhe 
anns  na  briathran,  agus  tha  iad  gu  mòr  air  an 
daigneachadh  le  Sgriobturan  na  firinn,  ach  cha 
labhair  mi  aig  an  àm  so  mu'n  tiomchioll  uile, 
ach  thèid  mi'  seachad  air  a'  cheud,  an  darra,  an 
treas,  an  ceathramh,  agus  an  sè-amh,  a  dh'aon 
chuid,  a  thaobh  gur  miann  leam  a  bhi  aith- 
ghearr,  agus  a  rithist,  a  chionn  gum  beil  iad  a' 
bualadh  air  earannan  raìnichidh  a'  chinn- 
teagaisg.  Tòisichidh  mi  uime  sin  leis  a'  cheud 
bheachd  anns  a  mhìneachadh  so  : — 

Anns  a'  cheud  àite.     Nise  ma   ta   cha'n  eil 

tighinn  a  dh'ionnsaidh  Iosa  Criosd  ann  an 
toil,  no'n  gliocas  no  an  cumhachd  duine,  ach 
anns  an  tiodhlac,  anns  a'  ghealladh,  agus  ann 
an  tarruinn  an  Athar.  Tha'm  beachdachadh, 
so  a  co  sheasamh  ann  an  dà  earrann. 

Anns  a'  cheud  àite.  Cha'n  eil  tighinn  a 
dh'ionnsaidh  Iosa  Criosd  ann  an  comas  toile, 
gliocais,  no  cumhachd  duine ; 

Anns  an  dara  h-àite.    Ach  le  buaidh  tiodh 
iaic,  geallaidh,  agus  tarruinn  an  Atliar. 

Ma  sheallas  tu  gheibh  thu  ann  sa'  cheud 
chuid  de  mhìneachadh  a'  chinn-teagaisg,  gum 
beil  an  ceann-teagaisg  a'  giùlan  na  f  irinn  so  na 
uchd,  uime  sin  leannaidh  mi  ann  an  so  an  seò 
a'  chleachd  mi  cheana : — 

Anns  a'  cheud  àite.      Cha'n  eil   tighinn 
dh'ionnsaidh    Chriosd   ann    an    comas    toil 
gliocais,  no  ann  an  cumhachd  duine ;  tha  sin 
fior  do-bhrìgh  gum   beil  na   Sgriobturan    da 
rireadh  ag  ràdh  nach  eil. 

Anns  a'  cheud  àite.  Tha  na  Sgriobturan  ag 
àicheadh  e  bhi  do  rèir  toil'  duine:  "  Cha'n  ann 
q  fhuil,  no  o  thoil  na  feòla  no  o  thoil  duine," 
agus  a  rithist,  "  Chan  ann  on  tì  leis  ann  àill  no 
on  tì  a  ruitheas,  ach  o  Dhia  a  ni  tròcair."  Eoin. 
i.  13.     Rom.  ix.  16. 

Anns  an  dara  h-àile.  Tha'n  Sgriobtur 
ag  àicheadh  e  bhi  'n  comas  gliocais  duine 
tighinn  a  dh'ionnsaidh  Chriosd,  mar  tha  e 
soilleir  bho  na  beachdan  so. 

Anns  d   cheud  àite.      Ann  an   gliocas  Dè 

rùinich  e  nach  aithnicheadh  an  saoghal  e  tre 
ghliocas.  A  nise  mar  nach  urrainn  iad  aith- 
neachadh  tre  ghliocas,  is  coltach,  nach  urrainn 
iad  tighinn  d'a  ionnsaidh  leis  a'  ghliocas  sin, 
oir  cha  tig  sinn  da  ionnsaidh  mu'm  faigh  sinn 
eòlas  air,  ach  an  deigh  dhuinn  eòlas  air  f  haotainn. 
1  Cor.  i.  21.  Gniomh.  xiii.  27-  Salm.  ix. 
10. 

Anns  an  dara  h-àite.  Tha  gliocas  daonta 
do  rèir  teisteas  Dè  air  a  mheas  mar  amaideas 
an  comais  ri  eòlas  Chriosd.  "  Nach  do  rinn 
Dia  amaideach  gliocas  an  t-saoghail  so  ?"  agus 
a  rithist  "  Tha  gliocas  an  t-saoghail  so  na 
amaideas  le  Dia." 

Ma  rinn  Dia  gliocas  an  t-saoghail  so  na 
amaideas,  agus  a  rithist,  ma  tha  gliocas  an 
t-saoghail  so  na  amaideas  na  bheachd,  uime  sin 
gu  deimhin  cha'n  eil  e  coltach  gum  fàsadh  am 
peacach  cho  crionna  leis  a'  ghliocas  sin  a's  gun 
tigeadh  e  dh'ionnsaidh  Chriosd;  gu  sònraichte 
ma  bheir  sinn  fainear. 

Anns  an  treas  àite.  'Se  teagasg,  "  Criosd 
air  a  cheusadh"  agus  slàinte  da  thrìd-san  an 
dearbh  ni  a  tha  gliocas  an  t-saoghail  so  a  meas 
mar  amaideas;  a  nise,  ma  tha  dearbh  theagasg 
"  Criosd  air  a  cheusadh"  air  a  mheas  na  amaid- 
eas  le  gliocas  an  t-saoghail  so,  cha'n  f  haod  e 
bhi  gum  bi  duine  leis  a'  ghliocas  sin  air  a 
tharruinn  a  mach  'na  anam  a  chum  tighinn 
a  dh'ionnsaidh  Chriosd.  1  Cor.  i.  18,  20,  23 ; 
ii.  14 :  iii.  19. 

Anns  a1  cheathramh  àile.  Mheas  Dia  ghocas 
an  t-saoghail  so  mar  a  h-aon  de  a  nàimhdean 
a's  mò,  uime  sin  cha'n  urrainn  duine  tighinn 
a'  dh'ionnsaidh  Chriosd  le  leithid  a'  ghliocas, 
oir  cha'n  eil  e  coltach,  gun  tàirneadh  a  h-aon 
de  na  nàimhdean  a's  mò  th'  aig  Dia  peacach 
a  dh'ionnsaidh  an  àite  a's  mò  a  bheireadh  a 
thaitneas  do  Dhia,  mar  tighinn  a  dh'ionnsaidh 
Chriosd.  Nise  tha  e  làn-shoilleir  gu'n  mheas 
Dia  gliocas  an  t-saoghail  so  mar  aon  de  a 
nàimhdean  a's  mò. 

Anns  a  chead  àite.  A  chionn  gu'm  beil  glioc- 
as  an  t-saoghail  so  a'  tilgeadh  mòr  thàir  air  na 
ghabh  am  Mac  os-làimh  ;  chaidh  a  dhearbhadh 
roimhe  so  gun  mheas  e  a  cheusadh  mar  amaid- 
eas,  ged  is  e  sin  an  t-aon  a's  airde  de  cho- 
dhearbnaidhean  a  ghliocais  diadhaidh.  Eph. 
i.  7,  8. 

Anns  an  dara  h-àite.  A  chionn  gun 
mhùigh  Dia  gliocas  an  t-saoghail  so  a  sgrios, 
agus  a  thuinndaidh  gu  neoni  agus  a'  chuir  a 
dhìth,  ni  nach  deannadh  e  idir  mar  be  gu'n 
mheas  se  e  na  nàmhaid,  a  sheòladh  duine  gu 
tul  a  chuir  ri  Iosa  Criosd.  Leugh  Isa.  xxix. 
14.     1  Cor.  i.  19. 

Anns  an  treas  àite.  Dhiult  e  gliocas  an 
t-saoghail  so  a  bhi  na  chòmhnadh  ann  an  sèirbh- 
eis  f  hacail,  ga  mheas  mar  ni  gun  tairbh  agus  a 
thèid  am  mugha.     1  Cor.  ii.  4. 

Anns  a'  cheathramh  àite.  Chionn  gun  chuir 
gliocas  an  t-saoghail  so  a  dhìth  iadsan  a  bha 

ga  shirreadh  agus  a  tha'n  geall  air.  1  Cor.  i. 
18,  19. 

Anns  a'  ckùigeamh  àite.  Agus  thubhairt  Dia 
ma  bhios  duine  sam  bith  glic  anns  an  t-saoghal 
so  feumaidh  gum  bi  e  na  amadan  ann  an  gliocas 
an  t-saoghail  so,  agus  gur  e  an  aon  seòl  air  a 
bhi  glic  gliocas  Dè.  "  Ma  shaolas  neach  air 
bith  'nur  measg  efèin  a  bhi  glic  san  t-saoghal 
so,  biodh  e  na  amadan  chum  gum  bi  e  glic,  oir 
is  amaideachd  aig  Dia  gliocas  an  t-saoghail  so." 
I  Cor.  iii.  18—20. 

Anns  an  treas  àite.  Cha'n  eil  tighinn  a 
dh'ionnsaidh  Iosa  Criosd  ann  an  comas  cumh- 
achd  duine.     Tha  so  soilleir,  ann  an  cuid, 

Anns  a  cheud  àite.  Bho'n  ni  a  nochdadh 
roimh  so,  oir  tha  cumhachd  duine,  na  chuir 
a  mach,  air  an  t-seòi  so  a  dh'aon  chuid  air 
a  ghluasad  suas  le  gràdh,  air  neo  le  moth- 
achadh  air  easbhuidh,  ach  cha  toir  gliocas  an 
t-saoghail  so  gràdh  do  dhuine,  ni  mò  bheir  e 
mothachadh  dha  air  f  heum  air  Iosa  Criosd ; 
uime  sin  tha  'chumhachd  'na  laidhe  sàmhach 
mu'n  chùis  sin. 

Anns  an  dara  h-àite.  Ciod  an  cumhachd 
a  tha  aige-san  a  ta  màrbh,  mar  tha  gach  uile 
duine  nadurrach  gu  spioradail,  eadhon  marbh 
ann  am  peacadh  san  euceartan  ?  Marbh, 
eadhon  cho  marbh  do  nithibh  Thiomnaidh 
Nuaidh  Dhè  sa  tha  esan  a  tha  anns  an 
uaigh  do  nithibh  an  t-saoghail  so,  ciod  an 
cumhachd  a  ta  aige-san,  ma  ta  chum  tiginn 

a  dh'ionnsaidh  Iosa  Criosd?  Eoin.  v.  25. 
Eph.  ii.  1.     Col.  ii.  13. 

Anns  an  treas  àite.  Tha  Dia  a'  toirmeasg 
do'n  duine  threun  uaill  a  chuir  à  neart,  agus 
tha  e  'g  ràdh  gu  cinnteach,  ceart,  "  Nach  toir 
aon  duine  buaidh  le  neart,"  agus  a  rithist, 
"  Chan  ann  le  neart  no  le  cumhachd  ach  le  mo 
Spiorad-sa  deir  an  Tighearn."  Ier.  ix.  23,  24. 
1  Sam.  ii.  9.  Seach.  iv.  6.  1  Cor.  xxvii.  28 
—31. 

Anns  a'  cheathramh  àite.  Tha  Pol  ag  aid- 
eachadh  nach  eil  cumhachd  aig  duine  tha  air 
iompachadh  leis  fèin  air  uidhir  agus  aon 
smuain  mhath  a'  smaointeachadh.  Mar  eil 
cumhachd  aige  an  ni  mu  dheireadh  a  dhean- 
amh,  oir  is  e  smaointinn  a's  lugha  no  tiginn, 
cha'n  urrainn  aon  duine  tighinn  a  dh'ionn- 
saidh  Chriosd  le  'chumhachd  fèin.  2  Cor.  iii. 
5. 

Anns  a'  chàigeamh  àite.  Uaidhe  so  tha  e  air 
aithris  gum  beil  sinn  air  ar  deanamh  toileach 
tighinn  le  cumhachd  Dhè,  agus  a  bhi  air  ar 
togail  bho  staid  peacaidh  gu  staid  gràis  le 
cumhachd  Dhè,  agus  gu  creidsinn,  se  sin 
r'a  ràdh  tighinn  tre  mhòr  oibreachadh  a* 
chumhachd  treun  fèin.  Salm.  cx.  3.  Col.  ii.  12. 
Eph.  i.  18 — 20.  Faic  mar  an  ceudna.  Iob. 
xlvi.  14. 

Ach  cha  ruigeadh  so  a  leas  a  bhi  mar  sin, 
nam  biodh  aon  chuid  cumhachd  no  toil  aig 
duine  tighinn,  no  urrad  apus  smaointeach  gu 

gràsmhor   a   bhi    toileach    (dhiù    fèin)  chum 
tighinn  a  dh'ionnsaidh  Iosa  Criosd. 

Bu  choir  dhomh  a  nise  tighinn  a  dh'ionn 
saidh  cumhachd  an  dara  h-earrainn  de'n 
bheachd  so,  ach  rinn  mi  sin  air  àmanan 
cheana,  ann  an  earrann  mìnichidh  a  chinn- 
teagaisg ;  ni  air  am  faod  an  leughadair 
amharc,  oir  cha  toir  mi  an  so  dhut  ach  a 
h-aon  a  mhàin,  no  dithis  a  bharrachd  a  tha 
tighinn  'chum  na  h-aon  bhrìghe  agus  thig  mi 
sin  a  dh'ionnsaidh  an  t-seadha  anns  an  gabhar 
an  t-iomlan. 

Anns  a  cheud  àite.  Tha  e  air  aithris  gu 
soilleir,  "  Cha'n  urrainn  neach  air  bith  teachd 
am'  ionnsaidh-sa  mar  tarruinn  an  t-Athair  a' 
chuir  uaithe  mis'  e."  Chan  eil  an  ceann- 
teagaisg  so  a  mhain  a'  ciallachadh  gum  beil 
an  duine  dh'easbhuidh  cumhachd,  ach  mar  an 
ceudna  toil,  a  chum  tighinn  a  dh'ionn- 
saidh  Iosa  Criosd,  feumaidh  iad  a  bhi  air  an 
tarruinn,  cha  tig  iad  mar  bi  iad  airan  tarruinn, 
agus  tabhair  fainear  cha'n  e  duine  no  uile 
ainglean  nèamh  as  urrainn  peacach  a  tharruinn 
a  dh'ionnsaidh  Iosa  Criosd,  cha'n  urrainn 
neach  air  bith  teachd  am'  ionnsaidhsa  mar  a 
tarruinn  an  t-Athair  a  chuir  uaithe  mis  e." 
Eoin  vi.  44. 

Anns  an  dara  h-àite.  A  rithist,  "  chan 
urrainn  neach  air  bith  teachd  am'  ionnsaidh 
mar  bi  e  air  a  thort  dha  o  m'  athair,"  (Eoin.  vi. 

t>5,)  is  e  tiodhlac  nèamhaidh  a  bheir  air  duine 
tighinn  a  dh'ionnsaidh  Iosa  Criosd. 

Anns  an  treas  àite.  A  rithist,  tha  e  sgriobhta 
anns  na  faidhibh,  agus  bithidh  iad  uile  air  an 
teagasg  o  Dhia.  Uime  sin  gach  neach  a 
chuala  agus  a  dh'fhòghlum  o'm  Athair,  thig  e 
am'  ionnsaidhsa.     Eoin.  vi.  45. 

Cha  labhair  mi  mòran  air  an  so,  ach  ni  mi 
cuid  do  dhlù  smaointeachadh  agus  thig  mi  an 
sin  chum  an  ath  bheachdachaidh. 

Anns  a'  cheud  àite.  Am  beil  e  mar  sin  ? 
Am  beil  tighinn  a  dh'ionnsaidh  Iosa  Criosd 
tre  thoil,  gliocais,  no  cumhachd  duine,  ach  tre 
thiodhlaic,  gheallaidh  agus  tarruinn  an  Athar? 
Ma  tha,  tha  iad  ra'n  coireachadh  a  tha  glaodh- 
aich  suas  toil,  gliocas,  agus  cumhachd  duine 
mar  nithibh  foghainteach  chum  daoine  thoirt 
a  dh'ionnsaidh  Chriosd 

Tha  cuid  de  dhaoine  ann  a  tha'n  dùil  nach 
urrainnear  cur  'nan  aghaidh  'nuair  a  thòisich- 
eas  iad  air  tagairt  air  son  toil,  gliocais,  agus 
cumhachd  duine,  an  coimeas  ris  na  nithibh  a 
bhuineas  do  rìoghachd  Chriosd,  ach  their  mi 
ri  leithid  sud  de  dhuine  nach  tainig  e  fathast 
gu  thuigsinn,  gur  e  fèin  an  dearbh  neach  a 
thana  Sgriobturan  a' teagasg  mu  thimchioll,  ni 
mo  tha  dh'f  hios  aige  ciod  e  an  ni  tighinn  a 
dh'ionnsaidh  Chriosd  le  teagasg,  tiodhlaic,  agus 
tarruinn  an  Athar.  Is  e  an  dearbh  neach  a 
thog   suas   nàimhdean    Dè   càlg-dhireach    na 

aghaidh  agus  a  tha  buanachadh  air  a  bhi  toirt 
dùbhlàn  da  air  an  t-sheòl  ud  ;  agus  an  ni  a's 
crioch  dha  gun  ùr-bhreath  tha  na  sgriobturan 
a'  teagasg  raar  an  ceudna  :  ach  thèid  e 
seachad  air  so. 

Anns  an  dara  h  àiie.  Am  beil  e  mar  so  ? 
am  beil  tighinn  a  dh'ionnsaidh  Iosa  Criosd 
tre  thoil,  gealladh,  agus  tarruinn  an  Athar  ? 
ma  tha,  fòghlumadh  naoimh  ann  an  so  an  tigh- 
inn  a  dh'ionnsaidh  Iosa  Criosd  a  chur  as  leth 
tiodhlaic  geallaidh,  agus  tarruinn  an  Athar. 
A  Chriosdaidh  beannaich-sa  Dia  a  thug  thusa 
do  dh'  Iosa  Criosd  tre  ghealladh,  agus  a 
rithist  beannaich  Dia  a  chionn  gun  do  tharruinn 
e  thu  ga  ionnsaidh.  Agus  c'arson  is  e  thusa  ? 
C'arson  nach  e  neach  eile  ?  O  !  gu'm  a  h-ann 
a  ghabhas  glòir  gràidh  thaghta  còmhnaidh  air 
do  cheann,  agus  gu'm  a  h-ann  a  ghabhas  glòir 
mòr-ghràis  Dè  grèim  air  do  chridhe,  a  ni  do 
ghiùlan  a  dh'ionnsaidh  Iosa  Criosd. 

Anns  an  treas  àite.  Am  beil  e  mar  so, 
gum  beil  tighinn  a  dh'ionnsaidh  Chriosd 
trid  an  Athar  mar  a  thubhairt  mi  roimhe  ?  ma 
tha  sin  mar  sin,  bu  chòir  dhuinn  mòr  mheas  a 
bhi  againn  orrasan  a  tha  da  rìreadh  a'  tighinn, 
a  dh'ionnsaidh  Iosa  Criosd :  tha  mi  'g  ràdh 
mòr  mheas  abhi  orra  air  a  sgàth-san  tre  bhuaidh 
a  ghràis  a  thug  orra  tighinn  a  dh'ionnsaidh 
Iosa  Criosd. 

Tha  sinn  a'  faicinn  an  uair  a  ruigeas  duine 

air  eolas  le  buadhan  nàdurrach  agus  a  chuireas 
iad  an  gniorah  obair  a  bhios  na  h-  ioghnadh  do'n 
t-saoghal  cionnas  a  bhios  an  neach  sin  air  a 
ghràdhachadh  agus  air  a  mholadh.  Seadh,  cia 
mar  tha  chiall,  a  thùr,  agus  a  dhìcheall  air  a 
chliùthachadh,  ach  fathast,  cha'n  eil  an  duine 
rinn  sin  ach  de'n  t-saoghal  so,  agus  cha'n  eil 
na  ghnìomh  ach  toradh  buadhan  nadurrach 
agus  na  nithe  a  rinneadh  leis  thèid  crìoch  orra 
ann  an  diamhanas  'san  cràdh  cridhe.  Agus 
osbarr,  theagamh  ann  an  rannsachadh  a  mach 
nan  euchdan  sin,  gun  pheacaich  e  ann  an 
aghaidh  Dhè,  a'  caitheamh  a  thìm  gu  diamhain, 
agus  fa-dheòigh  gun  chaill  e  anam  le  dearmad 
air  obair  a  b'  fhearr;  gidheadh  tha  e  air  a 
ghràdhachadh  le  ioghnadh.  Ach  tha  mi'  'g 
ràdh  mo  thogas  buadhan  nadurrach,  saothair 
agus  dìcheall  an  duine  so  gu  leithid  a  chliù, 
agus  a'  mhiadh  anns  an  t-saoghal,  ciod  am 
meas  ba  chòir  a  bhi  againn  air  neach  a  tha 
tighinn  le  tiodhlac,  gealladh,  agus  cumhachd 
Dhè  a  dh'ionnsaidh  Iosa  Criosd. 

Anns  d  cheud  àite.  Is  e  so  an  duine  tha 
Dia  maille  ris,  agus  còladh  ris  am  beil  Dia  ag 
oibhreachadh  agus  ag  imeachd,  duine  tha 
ghluasad  air  a  riaghladh  agus  air  a  stiùradh  le 
'làimh  chumhachdaich, — so  far  am  beil  duine  ! 

Anns  an  dara  h-àiie.  Tha'n  duine  so  le 
cumhaclid  treun  Dè  a  ta  'g  oibreachadh  ann 
comasach  air  saoghal  iomlan  a  thilgeadh  air  a 
chùl  leis  na  h-uile  shòlas  agus  ana-miann  a  ta 

ann,  agus  bualdn  a  thoirt  thar  gach  deuchainn 
a's  urrainn  daoìne  no  deamhnabh  a'  chur  na 
aghaidh ! 

Anns  an  treas  àite.  Tha'n  duine  so  air  a 
thuras  gu  Sliabh  Shioin ;  an  Ireusalem  nèarah- 
aidh  cathair  an  Dè  bheò,  agus  cuideachd  gun 
àireamh  de  dh'ainglean ;  agus  do  dh'anmanan 
dhaoine  fìreanta  air  an  deanamh  foirfe.  Agus 
a  dh'ionnsaidh  an  Dia  bheò  breitheamh  nan 
uile,  agus  Iosa, — so  far  am  beil  duine ! 

Anns  d  ckeathramh  àite.  Is  urrainn  an  duine 
so  amharc  air  a'  bhàs  le  sòlas,  agus  gàire  dhean- 
amh  ri  lèir-sgrios  an  uair  a  thig  e,  agus  is  fada 
leis  a  tha  e  gu'n  fhuaim  na  trompaid'  deir- 
eannaich'  a  chluinntinn,  agus  am  breitheamh 
fhaicinn  a'  tighinn  air  neulaibli  nèimh, — so  far 
am  beil  duine  gun  teagamh  ! 

A  chriosdaidhean,  ma  ta,  gràdhaichibh  a 
chèile,  mar  a  lethid  sud  de  dhuine,  Tha  fios 
agam  gu'n  gràdhaich,  ach  deanaibh,  sin  ni's  mò 
agas  mi's  raò.  Agus  a  chum  gun  toir  sibh 
fainear  na  dhà  no  na  trì  nithe  so : 

Anns  d  cheud  àite.  Is  iad  so  cùisean  gràidh 
Chrìosd.  Mat.  xii.  48;  xv.  22—29.  Luc. 
vii.  9. 

Anns  an  dara  h-àite.  Is  iad  cùisean  gràidh 
nan  aingeal.  Dan.  ix.  12;  x.  11;  xii.  4.  Eabh. 
i.  14. 

Anns  an  trens  àile.  B'iad  so  cùisean  gràidh 
nan  cinneach  'nuair  a'  chreideadh  iad  annta. 

Dan.  v.  10.     Gniomh.  v.  15.     1  Cor.  xiv.  24, 
25. 

Uime  sin,  gràdhaicheadh  gach  aon  muinntir 
eil  ni's  fearr  na  iad  fèin.     Phil.  ii.  3. 

Anns  a'  cheathramh  àite.  A  rithist,  am  beil 
e  mar  sin,  nach  tig  neach  sam  bith  a  dh'ionns- 
aidh  Iosa  Criosd  le  toil,  gliocas,  no  cumhachd 
duine,  ach  le  tiodhlac,  cumhachd,  agus  tarr- 
uinn  an  Athar?  Ma  ta,  tha  so  a'  nochdadh 
dhuinne  cho  aineolach  sa  tha  a'  mhuinntir  a 
tha  deanamh  cuspair  dìmheas  agus  corraich 
dhiùsan  a  tha  tighinn  a  dh'ionnsaidh  Iosa 
Criosd.  Is  daoine  neo-reusonta  agus  aingidh 
lad  so.  Daoine  anns  nach  eil  creideamh  air 
lùth.     1  Thes.  iii.  2. 

A  Pheacachabh  na'm  biodh  fhios  agaibhsa 
cia  cho  beannaichte  sa  ta  'n  nì  sin,  tighinn 
a  dh'ionnsaidh  Iosa  Criosd,  agus  gur  ann 
ìe  còmhnadh  agus  tarruinn  an  Athar  a  tha  iad 
da  rìreadh  a'  tighinn  da  ionnsaidh :  loisgeadh 
ibh  ann  an  ifrinn  mìle  bliadhna  mu'n  tionn- 
daidheadh  sibh  ar  n-inntinnean  mar  tha  sibh 
a'  deanamh  'na  aghaidh  san  a  thaDia  a'  tarruinn 
a  dh'ionnsaidh  Iosa  Criosd,  agus  an  aghaidh 
an  Dè  a  ta  ga  tharruinn. 

Ach  a  pheacaich  neo-dhìleas,  reusonaichidh- 
mid  beagan  mu'n  chùis.  Ciod  a  rinn  an  duine 
so  'na  t'aghaidh  tha  tighinn  a  dh'ionnsaidh 
Iosa  Criosd?  C'arson  a  ha  thu  dha  dhean- 
amh  na  chuspair  do  spòrsa?  Am  beil  a  thigh- 
inn  a  dh'ionnsaidh  Iosa  Criosd  a'  cur  corraich 

ort?  Am  beil  e  bhi  an  dion-thòir  air  a  shlàinte 
fèin  a'  cur  mi-thlachd  ort?  Am  beil  e  bhi  a' 
trèigsinn  a  pheacannan  agus  a  shòlas  amaid- 
each  a'  cur  fearg  ort  ? 

A  pheacaich  bhochd  a  tha  tighinn !  "  Iob- 
raidh  tu  gràinealachd  nan  Eiphiteach  fa-chomh- 
air  an  sùl  agus  nach  gabh  iad  do  chlachaibh 
ort."     Exod.  viii.  26. 

Ach  tha  mi  'g  ràdh,  c'arson  a  tha  so  a'  cur 
corraich  ort?  am  mist  e  bheag  tighinn  a 
dh'ionnsaidh  Iosa  Criosd;  no  ghràdhachadh 
agus  seirbheis  a  dheanamh  dha?  agus  am  beil 
e  na  amadan  air  son  teicheadh  bho'n  nì  sin  a 
bhàthadh  tusa  ann  an  tein'  ifrinn,  agus  beatha 
shiorruidh  iarraidh  dha  fèin  ?  Osbarr,  guidh- 
eam  oribh  a  dhaoine,  thugaibh  so  fainear  cha 
'n  eil  e  deanamh  so  uaithe  fèin,  ach  le  tarr- 
uinn  an  Athar.  Thig  agus  innseam  dhut  ann 
ad  chluais,  cha  tig  thu  dha  ionnsaidh  thu  fèin, 
agus  an  tì  a  thig  tha  thu  ga  bhacadh. 

Anns  d  cheud  àite.  Thèid  breth  a  thoirt  ort 
mar  neach  a  dh'  fuathaich,  agus  aig  an  robh 
droch  rùn  do  Chriosd  a'  dhionnsaidh  am  beil 
am  peacach  bochd  so  a'  tighinn. 

Anns  an  dara  h-àite.  Thèid  breth  a  thoirt 
ort  mar  neach  a  dh'  fhuathaich  an  t-Athair  a 
tha  le  tharruinn  chumhachdach  a'  toirt  air  a 
pheacach  tighinn. 

Anns  an  treas  àile.  Thèid  do  ghlacadh  agus 
breth  a  thoirt  ort  mar  neach  aig  an  robh 
gamhlas  do  spiorad  nan  gràs  anns  an  tì  sin  a 

ta  le  'chomhnadh  a'  tighinia  a  dh'ionnsaidh 
Iosa  Criosd.  Ciod  a  their  thu  nis'?  am 
buanaich  thu  ann  ad  ghniomharran  ?  Am 
buanaich  thu  ann  a  bhi  deanamh  di-mheas  air 
an  Dia  bheò?  An  saoil  thu  gu'n  seas  thu  gu 
math  'na  aghaidh  latha  'bhreitheanais  ?  "  An 
urradh  do  chridhe  fulang  no'n  urra  do  làmh- 
an  a  bhi  laidir  anns  na  lathaibh  anns  an  buin 
mise  riut,  deir  an  Tighearna?"  Eoin  xv. 
18—27.  Breith.  14,  15.  1  Tes.  iv.  8.  Esc. 
xxii.  14. 

Anns  d  cheathramh  àite.  Am  beil  e  mar  sin, 
nach  tig  neach  sam  bith  a  dh'ionnsaidh  Iosa 
Criosd  le  toil,  gliocas,  no  cumhachd  duine,  ach 
le  tiodhlac,  gealladh,  agus  tarruinn  an  Athar? 
Ma  tha,  tha  sin  a'  nochdadh  dhuinne  mar  tha 
e  tachairt,  gum  beil  meadhonan  laga  cho 
comasach  is  gun  toir  iad  daoine  às  am  peacann- 
an  chum  a  bhi  an  dion-thòir  air  Iosa  Criosd. 
'Nuair  a  dh'iarr  Dia  air  Maois  labhairt  ri 
shluadh,  thubhairt  e,  "  A  nise  ma  ta  èisd  ri'm 
ghuth,  bheir  mise  comhairl  ort."  (Escod.  xviii. 
19.)  'Nuair  a  labhras  Dia,,  agus  an  uair  a 
chuireas  Dia  obair  an  gniomh  co  a  bhacas 
e?  Cha  bhac  aon  neach,  an  sin  thèid  an  obair 
air  a  h-aghaidh.  Thilg  Elias  fhaluinn  air 
guailean  Elisha  agus  ciod  an  obair  iongantach 
a  thainig  na  lòrg  ?  'Nuair  a  thainig  Iosa 
dh'ionnsaidh  an  àite  anns  'na  ghoir  an 
coileach,  ciod  an  obair  a  bha'n  sin,  O !  an 
uair  abhios  Diaanns  nameadhonan  oibrichidh 

iad  gu  h-iongantach.  (ge  be  air  bith  cho  lag  is 
cho  dìblidh  sa'  bhios  iad  annta  fèin.)  1  Rìgh. 
xix.  19.  Mat.  xxvi.  7^,  75.  Marc  xiv.  71. 
72.     Luc.  xxii.  60—22. 

Cha  do  thuig  an  saoghal,  ni  mò  a  chreid  e 
gun  tuiteadh  ballachan  Iricho  le  fuaira  adhairc- 
ean  reitheachan,  ach  an  uair  a  dh'obraicheas 
Dia,feumaidh  na  meadhonan  a  bhi  èifeachdach. 
Ni  facal  fann  a  labhairt  am  buillsgean  tàire 
agus  sgeige,  miorbhuilean  oibreachadh ;  ma 
their  an  Tighearna  do  Dia  mar  sin,  mar  an 
ceudna. 

Anns  d  ckùigeamh  àite.  Am  beil  e  mar 
sin  ?  nach  tig  duine  sara  bith  a  dh'ionnsaidh 
Iosa  Criosda  le  toil.  gliocas,  agus  cumhachd 
duine,  ach  le  tiodhlac,  gealladh,  agus  tarruinn 
an  Athar  ?  Ma  ta  faodaidh  Criosdaidhean 
seasamh  an  so  agus  ioghnadh  a  ghabhail  à 
obair  èifeachdach  freasdail  Dè  a  chleachd  e 
mar  mheadhonan  a  chum  an  toirt  a'  dh'ionn- 
saidh  Iosa  Criosd. 

Oir  ged  tha  muinntir  air  an  tarruinn  a 
dh'ionnsaidh  Chriosd  le  cumhachd  an  Athar, 
gidheadh  tha'n  cumhachd  ga  chuir  fèin  a  mach 
le  cleachdadh  mheadhonan ;  agus  tha  na 
meadhonan  so  iomadaidh  ;  aig  àm  mar  so,  agus 
aig  àm  eile  mar  sud,  air  an  dòigh  agus  aig  an 
àm  is  àill  leis  fèin  ged  robh  na  meadhonan 
cho  dìblidh  sa  dh'  f  haodadh  a  bhith,  gidheadh 
ni  Dia,  a  dh'àithn  do'n  t-solus  dealradh  à 
dorchasdas  na  meadhonan  sin  laidir,  agus  tha 

e  gu  tric  a'  cleachdadh  mheadhonan  mi- 
choltach  a  chum  iompachaidh  agus  slainte 
a  phobuill  a  thoirt  mu'n  cuairt.  Uime  sin 
sibhse  thainig  a  dh'ionnsaidh  Chriosd,  (le 
shamhail  sin  de  mheadhon ;)  staidaibh  fèin 
agus  gabhaibh  iongantas,  agus  le  iongantas. 
ardaichibh  a  chumhachd  Uile-chumhachd- 
ach-san  leis  an  d'rinn  e  n'am  meadhonan 
èifeachdach  a  chum  bhur  tabhairt  a  dh'ionn- 
saidh  Iosa  Criosd. 

Ciod  iad  na  freasdalan  a  chleachd  Dia  mar 
mheadhonan  faisg  air  làimh,  no  fad  air  falbh  a 
chum  do  thabhairt  a  dhionnsaidh  Iosa  Criosd? 
An  e  atharrachadh  t'ionaid  chòmhnaidh,  no  do 
staide,  call  caraide,  no  codach,  no  ni  mar  sin,  no 
an  e  sealltainn  thairis  air  leabhar  math  a  thach- 
air  ruit,  no  do  choimhearsnachaibh  a  chluinn- 
tinn  a'  labhairt  mu  nithibh  nèamhaidh,  no 
breitheanas  Dè  fhaicinn  da  chuir  an  gniomh 
air  muinntir  eile,  no  thu  fèin  f  haicinn  air  do 
shaoradh  uapa,  no  thu  thachairt  fo  f  hrithealadh 
neach  eigin  diadhaidh?  Tabhairt  a  leithid  sin 
do  fhreasdal,  no  do  fhreasdalaibh  fainear, 
bha  iad  air  an  cur  a  mach  le  cumhachd  treun 
a  chum  math  a  dheanamh  dhut!  Chaidh  Dia 
fèin  tha  mi  'g  ràdh  'na  chàrbad  ;  seadh,  agus 
bheannaich  se  e  air  chor  is  nach  d'  fhàilinn  e 
ann  an  toirt  nan  nithe  mu'n  do  chuireadh  a 
mach  e  gu  crìch. 

Cha  do  bheannaich  Dia  a  fhreasdalan  do  na 
h-uile  neach  air  an  t-seòl  so  :  Cia  ìion  mìle  tha 

anns  an  t-saoghal  so  a  tha  cuir  gach  latha 
seachad  fo  leithid  sin  de  fhreasdalaibh  ! 
Ach  cha'n  eil  Dia  annta  chum  a  leithid  do 
ghnìomh  a  dheanamh  leo  'sa  rinn  e  do  t'anam 
bochdsa  le  e  dh'oibreachadh  gu  h-èifeachdach 
leo.  O !  gu'm  a  h-ann  a  choinnicheadh  Iosa 
Criosd  thu  anns  an  fhreasdal  so,  anns  an  stòl- 
dachd  so,  se  so  gràs  gu  dearbha !  Mu  so, 
uime  sin,  is  cumhaidh  dhut  iongantas  a'  ghabh- 
ail,  agus  Dia  a  bheannachadh. 

Ceadaich  dhomh  fios  blas  cuid  de.  na  freas- 
dalan  so  a  bha  èifeachdach,  tre  oibreachadh 
Dhè  a  chum  slàint'  anmanan  a  phobuill  a 
thabhairt  dhut. 

Anns  a'  cheud  àiie.  A  bhan-Samaraitean- 
ach.  B'èigin  tachairt  gu'n  rachadh  i  mach 
do'n  bhaile  a'  tharruinn  uisge  sa'cheart  àm  anns 
an  tàinig  losa  Criosd  a  Slànaighear  o  chèin, 
agus  a  leagail  anail  aig  an  tobar.  Ciod  am 
freasdal  beannaichte  bha'n  so;  eadhon  freasdal 
a  bha  air  oibreachadh  le  gliocas  agus  cumh- 
achd  uile-chumhachdach  a  chum  iompachadh 
agus  sàbhaladh  a'  chreatair  bhochd  so,  oir  b'ann 
a  chum  na  ci\che  sin  a  b'èigin  gu'n  thachair  i 
fèin  agus  a  slànaighear  ri  chèile,  chum  agus 
gum  biodh  obair  bheannaicht'  air  oibreachadh 
oirre  do  rèir  mar  a  dh'òrduicheadh  ro'  làimh  leis 
an  Athair.     Eoin.  iv. 

Anns  an  dara  li-àite.  Ciod  e  cho  freas- 
dalach  sa  bha  e  gum  biodh  craobh  anns  an 
rathad  air  an  robh  Sacheus  anns  'na  shreap  e 

suas  chum  cothrom  a  thoirt  do  dh'  Iosa  gu 
gairm  air  ceann-feadha  nan  cìs-mhaor  dhach- 
aigh  d'a  ionnsaidh  fèin,  eadhon  mu'n  dh'f  huair 
e  tìm  gu  tighinn  a  nuas.     Luc.  xii. 

Anns  an  treas  àite.  Nach  eil  e  na  iongantas 
gum  biodh  am  meirleach  mu'm  beil  thu  leugh- 
adh  anns  an  t-Soisgeil  air  a  thilgeadh  le  freasdal 
Dè  ann  am  prìosan,  agus  air  a  dhìtheadh  gu 
bàs  air  a'  cheart  àm  sin  anns  an  robh  losa  fèin 
gu  bàsachadh:  seadh,agus  gu'n  thàrladh  dhaibh 
a  bhi  air  an  ceusadh  còladh  chum  gu'm  biodh 
cothrom  aig  a'  mheirleach  air  briathran  deir- 
eannach  Iosa  chluinntinn  agus  an  tabhairt  fai- 
near  chum  a  bhi  air  iompachadh  leis-an  ro 
uair  a  bhàis  ?     Luc.  xxiii. 

Anns  d  cheathramh  àite.  Ciod  e  cho  iong- 
antach  sa'  bha  am  freasdal  air  oibreachadh  le 
Dia,  gum  biodh  Onesimus  an  uair  a  ruith  e  air 
falbh  bho  mhaighistear  air  a  ghlacadh  agus  air 
'thilgeadh  am  prìosan  far  an  robh  Pòl  air  a 
cheangal  air  son  briathar  an  t-Soisgeil ;  chum 
gu'm  biodh  e  air  iompachadh  leis.  "  Agus  a 
ta  fios  againn  gu'n  co-oibrich  na  h-uile  nithe 
chum  math  do'n  dream  d'am  beil  gràdh  do 
Dhia  eadhon  dhaibh-san  a  ghairmeas  a  rèir  a 
rùin.     Rom.  viii.  28. 

Anns  d  chùigeamh  àite.  Seadh,  b'aithne 
dhomh  fèin  muinntir  a  thugadh  a  dh'èisdeachd 
an  f  hacail  an  aghaidh  an  toile  ;  chaidh  muinn- 
tir  eile,  cha'n  ann  a  dh'  èisdeachd,  ach  chum 
is  gum  biodh  iad  air  am  faicinn  agus  a  dh'amh- 

arc  chàich,  agus  a'  chuir  fàilt  orr',  agus  mar 
an  ceudna  chum  sgòd  f  haicinn  air  muinntir  eile ; 
tha  cuid  maran  ceudna  doldo'nèisdeachdchum 
an  sùilean  adhaltranach  a  thoileachadh  le  'n 
socrachadh  air  cuspairean  sgiamhach ;  agus 
gidheadh  rinn  Dia  feum  dhiu  so  le'n  toirt  fo 
ghràs  chum  an  anmanan  a  thearnadh. 

Anns  an  t-sè-amh  àiie.  An  tig  duine  sam 
bith  a  dh'ionnsaidh  Chriosd  ach  le  tarruinn, 
&c.  an  Athar.  Mar  tig,  leig  dhomh  rabhadh 
n  thoirt  do  na  peacaich  bhochd'  a  fhuair 
fradharc  air  an  atharrachadh  a  dh'oibrich 
Dia  orrasan  a  tha  tighinn  a  dh'ionnsaidh  Iosa 
Criosd,  gun  a  bhi  cur  na  h-oibreach  agus  an 
atharraichidh  so  as  leth  nithibh  agus  aobharan 
eile. 

Tha  cuid  do  pheacaich  bhochda  anns  an 
t-  Saoghal  a  chì  gu  soilleir  atharrachadh,  atharr- 
achadh  cumhachdach  a'  tighinn  air  an  coimh- 
earsnaich  agus  air  an  càirdean  a  tha  tighinn  a 
dh'ionnsaidh  Iosa  Criosd ;  ach  mar  thubhairt 
mi,  tha  iad  aineolach  mu  dhèighinn,  co  as  a 
thàinig  e,  no  c'àite  thèid  e  :  "  is  ann  mar  sin  a 
tha  gach  neach  a  tha  air  a  bhreith  o'n  Spiorad." 
(Eoin  iii.  8.)  Uime  sin  tha  iad  a'  cur  nan 
atharraichean  so  as  leth  nithibh  eile, — mar. 

1.  Leann-dubh, 

2.  A  bhi  suidhe  aonaranach, 

3.  Le  tuilleadh  'sa  chòir  de  leughadh. 

4.  Le  bhi  dol  gu  tuilleadh  'sa  chòir  do  shear* 
moinean. 

5.  Le  tuilleadh  'sa  chòir  de  chnuasach,  agus 
de  mheòraich  air  na  chual'  iad. 

Mar  an  ceudna,  cho-dhuin  iad  air  an  taofoh 
eile. 

Anns  à  cheuddite.  Gur  h-e  cion  cuideachda 
chridheil,  shuilbhir. 

Anns  an  dara  h-àite.  Gur  ann  le  cion  cùng- 
aidh  leigheis,  uime  sin  thug  iad  comhairl' 
orra  leughadh  a  leigeadh  m'a  làr,  agus  sear- 
moinean  agus  cuideachd  dhuine  cianaile,  troma, 
a  sheachnadh,  agus  a  Vvhi  subhach,  a  bhi  dol 
a  chèilidh  agus  a  bhi  dìcheallach  m'a  ghnoth- 
aichean  an  t-saoghail  so,  agus  gun  iad  a 
shuidhe  idir  a'  smaointeachadh  'nan  aonar,  &c. 

Ach  thig  an  so,  a  pheacaich  thruaigh  ain- 
eolaich,  labhram  riut,  is  dòigh  leam  gu'n 
thionndaidh  tha  mach  gu  bhi  nad'  chomhairl- 
each  do  Shàtan:  tha  mise  'g  ràdh  riut  nach  eil 
fios  agad  ciod  a  tha  thu  deanamh.  Cumhainn 
a  bhi  caitheamh  do  bhreitheanais  air  an  t-seòl  so, 
thug  thu  breth  gu  h-amaideach,  agus  chuir 
thu  an  cèill  leis  an  so  do  gach  neach  a  thèid 
seachad  gur  amadan  thu. 

Ciod!  am  beil  thu  meas  dearbhadh  air 
peacadh,  bròn  air  son  peacaidh,  aithreachas 
air  son  peacaidh,  na  leann-dubh,  tha  so  coltach 
riusan  a  thuirt  air  an  taobh  eile,  "  Tha'n 
duin'  air  mhisg  le  fion  nuadh,''  &c.  Oir  mar 
esan  a  thubhairt  gun  robh  Pòl  air  chuthach. 
Gniomh.  ii.  23 ;  xxvi.  24. 

A  pheacaich    thruaigh,     aineolaich,    nach 

urrainn  thu  breth  mV  fearr  a  thabhairt?  Ciod! 
ara  beil  a  bhi  suidhe  aonaranach,  sàmhach 
smuainteachail  fo  làimh  Dhè,  a  leughadh  nan 
Sgriobturan,  agus  a'  cluinntinn  shearmoinean, 
&c.  'na  dhòigh  aìr  dol  a  mugha?  Gum  a  h-ann  a 
dh'  fhosglas  Dia  do  shùilean  chum  gu'n  toir 
e  ort  gu'm  faic  thu  do  mhearachd,  Chuir 
thu  thu-fèin  an  agaidh  Dhè,  rinn  thu  tàir'  air 
gluasad  a  làmhan  thug  thu  an  ionnsaidh  air 
anmanan  a  mhort.  Ciod!  an  urrainn  thu 
comhairle  ni's  fearr  a  thoirt  seaehad,  a'  buntain 
riusan  a  leònadh  le  Dia,  g'an  cuir  a  dh'ionn- 
saidh  comhairlean  ifrinn  air  son  còmhnaidh,  tha 
thu  'g  iarraidh  orra  bhi  subhach  agus  eatrom; 
ach  nach  eil  fhios  agadsa  "  gum  beil  cridhe  an 
amadain  ann  an  tigh  na  cùirme.  Ecles.  viL  2. 
Tha  thu  'g  iarraidh  orra  searmonaichean 
tàirn-thoirmeach  a  sheachnadh :  "  Ach  nach 
fearr  èisdeachd  ri  achmhasan  dhaoine  glice,  na 
gu'n  èisdeadhduine  ri  h-òran  amadanan."  Crann 
5.)  Tha  thu  'g  iarraidh  orra  bhi  dìcheallach 
ann  an  gnothaichean  an  t-saoghail  so,  ach 
nach  eil  fhios  agadsa  gum  beil  an  Tighearna 
'g  ràdh — "  sir  air  tùs  rìoghadh  Dhè  agus 
fìreantachd?"     Mat.  iii.  36. 

A  pheachaich  thruaigh  aineolaich,  cluinn 
comhairle  Dhè*  dhaibh,  agus  fòghlum  fèin  a 
bhi  ni's  glice,  "  Ma  tha  neach  fo  àmhghar? 
deanadh  e  ùrnaigh,  ma  tha  neach  subhach  ? 
seinneadh  e  sàilm."  "  Is  beannaichte  an  tì  a 
dh'èisdeas  riumsa,  agus  a  dh'èisdeas  a  chura  an 

àma  ri  teachd,  saoraibh  sibhfèin  o'n  ghinealach 
fhiar  so,  rannsaichibh  nan  sgriobturan,  thug- 
aibh  aire  do  leughadh,"  "  Is  fearr  a  dhol  do  thigh 
a  bhròin,  &c."  Seumas  v.  13.  Gnath.  viii. 
32,  33.  Gniomh.  ii.  40.  Eoin  v.  39.  1  Tim. 
v.  13.    Ecles.  viii.  1 — 3. 

Agus  an  tabhair  thu  breth  air-san  a  ni  mar 
sud,  am  beil  thu  gu  ìre  bhig  coltach  ri  Eilimas 
an  drùidh  a  dh'ìarr  an  t-uachdaran  a  thionn- 
daidh  o  chreideamh,  tha  thu  'g  iarraidh  slighe- 
achan  ceart  an  Tighearn  fhiaradh,  tabhair 
fainear  nach  faigh  breitheanas  trom  eigin  grèim 
ort.     Gniomh.  xiii.  8 — 13. 

Ciod !  teagasg  do  dhaoine  faireachadh  air 
dearbhadh  peacaidh  a  mhùchadh,  agus  daoine 
thoirt  bho  smuaintean  cudthromach  mu  olcas 
a  pheacaidh,  agus  uabhasan  an  t-saoghail  ri 
teachd,  agus  mar  sheachnas  iad  an  ni  sin. 
Ciod !  a  teagasg  do  dhaoine  mar  chuireas  iad 
Dia  agus  fhacal  às  an  cuimhne  le  ruith  a 
dh'ionnsaidh  cuideachd  eutrom  le  tionntadh 
ris  an  tsaoghal  agus  dol  air  chèilidh,  &c.  Is 
ionan  sin  agus  a  ràdh  ri  Dia  "  Imich  uainn 
oir  cha'n  àill  linn  eòlas  do  shiighibh  oir  ciod, 
e  an  t-uile-chumhachdach  gu'n  deanamaid 
seirbheis  da?  oir  ciod  a'  bhuannach  a  ta  ann 
dhuinne  gun  coimhideadh  sinn  a  shlighean  ?" 
so  far  am  beil  diabhol  ann  an  greann ! 
Ciod !  ag  iarraidh  air  duine  triall  do  rèir  cùrs' 
an  t-saoghail  so,  "  a  rèir  uachdranachd  cumh- 
achd  an  adhair  an  spiorad  a  tha  nis'  ag  oib- 

reachadh  ann  an  cloinn  na  h-eas-ainhlachd." 
Eph.  ii.  12. 

Cuniiil.  Ach  cha'n  eil  fios  againne  gu'm  beil 
an  leithid  a'  tighinn  a  dh'ionnsaidh  Iosa  Criosd, 
gu  cinnteach  tha  sinn  a'  gabhail  iongantais  asta, 
agus  a'  smaointeach  gur  amadanan  ìad  ? 

Freagairt.  Anns  a'  cheud  àite.  :Nach  eil 
fios  agadsa  gu'm  beil  iad  a'  tigninn  a  dh' 
ionnsaidh  Iosa  Criosd  ?  Mar  eil,  ma  ta  faod- 
aidh  iad  a  bhi  tighinn  d'a  ionnsaidh  air  son  na 
tha  dh'fhios  agadsa.  Agus  c'arson  a  bhios  tu 
ni's  miosa  na  bhrùid,  olc  a  labhairt  mu'n  ni 
nach  aithne  dhut  ?  Ciod  !  C'arson  a  tha  thu 
air  do  dheanamh  gu  bhi  air  do  glacadh  agus 
air  do  sgrios,  an  èigin  dhut  bàsachadh  ann  ad 
thruaiUeachd  fèin.     2  Ped.  ii.  12. 

Anns  an  dara  h-àite.  Mar  aithne  dhut 
iad  ?  leig  leo  ma  ta.  Mar  urrainn  thu 
math  a  labhairt  mu'n  timchioll,  na  labhair  olc. 
"  Agus  a  nise  deiream  ribh  fanaibh  o  na  daoine 
so,  agus  leigibh  leo :  oir  mas  ann  o  dhaoine 
tha  a'  chomhairle  so,  no  'n  obair  so  thig  i  gu 
neo-ni :  ach  mas  am  o  Dhia  a  ta  i,  cha'n 
urrainn  sibhse  a  cuir  gu  neo-m  air  eagal 
gun  tàrladh  gu'm  faighear  sibh  eadhon  a' 
cogadh  an  aghaidh  Dhe."    Gniomh.  v.  38,  39. 

Aìiìis  an  treas  àite.  Ach  cia  f  àth  mu'm  beil 
iongantas  ort  mu  obair  dearbaidh  agus  iomp- 
achaidh?  Nach  eil  fios  agaibhse  gur  e  so 
breitheanas    Dè    oirbh,    sibhse  'luchd-tarcuis, 


182 


"  faichaidh  agus  gabhaibh  iongantas  agus 
rachadh  às  duibh  ?"     Gniomh.  xiii.  40,  41. 

Anns  a'  cheathramh  àite-  Ach  c'arson 
a  tha  sibh  fo  ioghnadh  a'  smaointeach  gur  amad- 
anan  iad  ?  am  beil  slighe  nan  ionracan  na 
gràinealachd  dhuibh  ?  Amharcaibh  an  sgriob- 
tur  so  agus  gabhaidh  nàire.  "  Is  e  an  tì  a  ta 
ceart  na  shlighe  gràinealachd  nan  aingidh.'"' 
Gnàth.  xxix.  27- 

Anns  «'  chùigeamh  àite.  Tha  iongantas  a' 
ghabhail  riusan  a'  dearbhadh  gum  beil  sibh 
n'ur  coigrich  dhuibh  fèin,  agus  do  dhearbhadh 
peacaidh,  agus  do  dh'iarrtas  a  bhi  aw  bhur 
tearnadh,  agus  mar  an  ceudna  air  'ur  tighinn 
a  dh'ionnsaidh  Iosa  Criosd. 

Cunuil.  Ach  cia  mar  a  bhios  fios  againn 
gu'm  beila  leithidibh  sud  dedhaoine  'tighinn  a 
dh'ionnsaidh  Iosa  Criosd  ? 

Freagairt.  Co  bheir  air  a  mhuinntir  a  rinn 
Criosd  a  dalladh  gu'm  faic  iad?  (Eoin.  ii.  3 — 
9.)  Gidheadh  a  thaobh  gu'm  beil  mi  feuchain 
ri  dhearbhadh  ort,  t'iompachadh,  agus  do 
thearnadh  tabhair  fainear. 

1.  Am  beil  iad  ag  èigheach  a  macn  gu'm  beil 
am  peacadh  na  eallach  orra,  mar  ni  a  ta  ro 
shearbh  ? 

2.  Am  beil  ìad  a'  teicheadh  uaithe  mar 
ro  aodann  nathrach  bàsmhoir? 

3.  Am  beil  iad  a  glaodhach  a  mach  mu 
neo-dhianmhaltas  an  ionracais  fèin  a  chum 
fìreanachadh  ann  an  làthair  Dhè? 

4.  Am  beil  iad  ag  èigehach  a  mach  an  deigh 
an  Tighearn  Iosa  Criosd  chum  an  tearnadh  ? 

5.  Am  beil  iad  a'  faicinn  na's  mò  luach  agus 
a  dh'fhiùghalachd,  ann  an  aon  bhoine  de 
dh'fhuil  Chriosd  a  chum  an  tearnadh  no  tha 
ann  an  uile  pheacannan  an  t-saoghail  a  chum 
an  dìteadh  ? 

6.  Am  beil  iad  tiom-chridheach  m'a  pheac- 
achadh  an  aghaidh  Iosa  Criosd? 

7.  Am  beil  ainm,  a  pheara,  agus  na  ghabh  e 
os-laimh  ni's  luachmhoire  dhaibh  na  tha  glòir 
an  t-saoghail  ? 

8    Am  beil  fhacal  ro  ionmhuinn  leo? 

9.  Am  beil  creideamh  an  Criosd  (ni  a  tha 
air  a  dharbhadh  orra  le  Spiorad  Dhè  a  bhi 
da'n  dì,  agus  as  eugmhais  nach  urrainn  iad 
dlùthachadh  ri  Criosd)  luachmhor  leo  ? 

10.  Am  beil  iad  a'  gràdhachadh  Chriosd  na 
fhacal,  agus  am  beil  iad  a'  cuir  cùl  ris  an 
t-saoghal  uil'  air  a  sgàthsan  ?  agus  am  beil  iad 
toileach  (Dia  ga'n  còmhnadh)  chum  a  dhol 
an  cunnard  air  sgàth  ainme,  a  thaobh  a'  ghràidh 
a  th'aca  dha? 

11.  Am  beil  a  naoimh  luachmhor  leo? 
Mar  tha  na  nithe  sin  mar  so,    co  dhiù    a 

chì  thus  iad  no  nach  faic,  tha  na  daoine  so  a' 
tighinn  a  dh'ionnsaidh  Iosa  Criosd.  Rom 
vii.  9— 14,  24;  xiv.  23.  Sf-.Im.  xix.  10,  11 
xxxviii.  3 — 5  ;  li.  7>  8 ;  liv.  1 ;  cix.  26  ;  cxix 
Eabh.  vi.  18—20;  xi.  6,  24—27.  Isa.  Ixiv 
6.     Phil.  iii.  7,  8;  vii.  1.     Gniomh.  v    41; 

xvi.  30  ;  xx.  22—24.  1  Pet.  i.  18,  19.  2  Cor. 
v.  2.  Seum.  ii.  7.  Dàn.  v.  10—15.  Eoin 
xiii.  35;  xvì.  9.  1  Eoin  iii.  14;  iv.  7-  Ier. 
xv.  16.  Tit.  iii.  15.  2  Eoin  i.  Ephes.  iv. 
16.     1  Cor.  xvi.  24. 

An  dara  beachd.  Thàinig  mi  nise  chum  an 
dara  beachd  mu'n  robh  a  rùn  orm  labhairt :  se 
sin  ri  ràdh. 

Gu'm  beil  iadsan  a  tha  tighinn  a  dh'ionnsaidh 
Iosa  Criosd,  gu  tric  fo  eagal  an  cridhe  nach 
gabh  e  riu. 

Dh'  innis  mi  dhuibh  gu'm  beil  am  beachd  so 
air  f  heuchainn  anns  a'  cheann-teagaisg,  agus 
tha  mi  g'a  thional  bho  mheud  agus  farsuinn- 
eachd  a'  gheallaidh,  "  Cha  tilg  mi  air  chor 
sam  bith  a  mach  e."  Oir  mar  biodh  sinn 
ullamh  gu  eagal  a  ghabhail  a'  tilgeadh  a  mach, 
cha  ruigeadh  Criosd  a  leas,  mar  gu'm  b'eadh, 
faire  dheanamh  air  ar  n-eagal,  mar  tha  e 
deannmh  leis  na  briathran  iongantach  so,  "  cha 
tilg  mi  air  chor  sam  bith  a  mach,"  &c.  Cha 
ruigeadh  e  leas,  faodaidh  mi  ràdh,  a  leithid  a 
ghealladh  a  bhi  air  a  dhealbh  le  gliocas  Nèimh, 
agus  air  fhaclachadh  cho  snasta,  mar  gu'm 
b'eadh  a  dh'aon  obair  chum  uile  theagamhan 
a  pheacaich  a  tha  tighinn  a  bhristeadh  'nam 
bloidean  le  aon  bhuille,marbiodh  iad  buailteach 
do  leithidibh  so  a  theagamhan  altrum  chum 
mi-mhisneachadh  an  anamanan  fèin.  Oir  tha 
am  facal  so  "  air  chor  sam  bith"  a'  gearradh 
sgòrnainna  h-uiletheagamh  agus  labhradh  e  leis 

an  Tighearn  Iosa  chum  na  ceart  chrìche  sin 
agus  a  chum  còmhnadh  leis  a'  chreideamh  a  tha 
air  a  mheasgadh  le  as  creideamh. 

Agus  'se  sin,  mar  gu'm  b'eadh,  sùim  gach 
uile  gheallaidh :  ni  mò  a's  urrainn  teagamh  sam 
bith  dad  a'  dheanamh  an  agaidh  an  neo-f  hiùgh- 
alachd  a  gheibh  thus  annad  fèin,  nach  dean 
an  gealladh  so  a  chur  air  chùl. 

Ach  tha  mi  am  pheacach  mòr,  ars  thusa? 

Cha  tilg  mi  air  chor  sam  bith  a  mach,  arsa 
Criosd. 

Ach  tha  mi  am  pheacach  cruaidh-chridhe- 
ach,  ars'  thusa? 

Cha  tilg  mi  air  chor  sam  bith  a  mach,  arsa 
Criosd. 

Ach  tha  mi  am  pheacach  cùl-sleamhnach, 
ars'  thusa? 

Cha  tilg  mi  air  chor  sam  bith  a  mach,  arsa 
Criosd. 

Ach  rinn  mi  seirbheis  do  Sàtan  rè  mo  làith- 
ean,  ars  thusa? 

Cha  tilg  mi  air  chor  sam  bith  a  mach,  arsa, 
Criosd. 

Ach  pheacaich  mi  an  agaidh  solais,  ars 
thusa  ? 

Cha  tilg  mi  air  chor  sam  bith  a  mach,  arsa 
Criosd. 

Ach  pheacaich  mi  an  aghaidh  tròcair,  ars 
thusa  ? 

Cha  tilg  mi  air  chor  sam  bith  a  mach,  arsa 
Criosd? 


186 


Ach  cha'n  eil  ni  math  agam  a  bheir  mi 
maille  rinn,  ars'  thusa? 

Cha  tilg  mi  air  chor  sam  bith  a  mach,  arsa 
Criosd. 

Mar  so  dh'fhaodainn  a  dhol  air  m'  aghaidh 
gu  crìoch  nithibh,  agus  a  nochadh  dhut  gu'n 
robh  an  gealladh  so  air  a  thabhairt  a  chum  gach 
uile  theagamh  a  fhreagairt,  agus  tha  e  ga 
freagairt.  Ach  tha  mi  'g  ràdh,  ciod  am  feum 
a  ta  ann,  mar  eil  iadsas  a  tha  tighinn  a  dh'ionn- 
saidh  Iosa  Criosd  a'  tighinn  air  uairean,  seadh 
gu  tric  fo  eagal  an  cridhe  gu'n  tilg  Iosa  Criosd 
a  mach  iad. 

Nochdaidh  mi  nise  da  phòng  dhut  a  chòmh- 
adh  firinn  a'  bheachdaichidh  so. 

Anns  an  naoidheamh  caibidil  de  shoisgeil 
Mhata,  agus  an  dara  rann,  leughaidh  tu  m'u 
duine  bha  tinn  leis  a'  phairilis  agus  oha  e 
tighinn  a  dh'ionnsaidh  Iosa  Criosd  ga  iomchair 
air  leabaidh  le  chdirdean  ;  bha  e  mar  an 
ceudna  tighinn  leis  fèin,  air  son  aobhar  eile 
nach  robh  fios  aig  a  chèirdean,  eadhon  air  son 
mathanas  peacaidh  agus  slàinte  dha  anam. 
Nise  cho  luath  sa  thainig  e  'dh'ionnsaidh 
Chriosd,  thuirt  Criosd  ris  "  Biodh  deagh  mis- 
neach  agad."  Is  coltach  gun  robh  a  chridhe 
ga  threigsinn  mu'n  àm  sin,  ach  ciod  bu  cheann- 
fàth  d'a  lag-chuis?  Cha  be  anmhuinneachd 
chorparra  mu'n  d'rinn  a  chairdean  iomchairgu 
Criosd  chum  lcigheis,  ach  ciont  agus  uallach  a' 
pheacaidh,    ni    a    thug    air    fèin    tighinn    gu 

Criosd  a  dh'iarraidh  mathanais,  uime  sin 
thubhairt  e  ris :— "  Biodh  deagh  mhisneach 
agad,  a  mhic,  a  ta  do  pheacaidh  air  am  math- 
adh  dhut." 

Tha  mi  'g  ràdh,  gu'm  fac  Iosa  e  a'  sioladh  na 
inntinn,  a  thaobh  cia  mar  a  rachadh  leis  mu'n 
earrainnab'urramaich,agus  uime  sin,dh'fheuch 
e  ris  air  tùs,  mu'n  ni  sin,  Oir  ged  bha  creideamh 
gu  leòir  aig  a  chàirdean  mu  shlàinte  chuirp, 
bha  fìr  bheag  aige  fèin  mu  shlàint'  anama,  uime 
sin,  thog  Criosd  suas  e  mar  dhuine  a  bha  tuiteam 
sìos,  agus  thuirt  e  ris: — "  Biodh  deagh  mhis- 
neach  agad,  a  mhic,  a  ta  do  pheacaidh  air  am 
mathadh  dhut." 

Tha  buntainn  aig  a'  mhac  stròghail  ris  a'  so : 
— "  'nuair  a  thainig  e  thuige  fèin  thubhairt  e, 
cia  lion  de  luchd-tuarasdail  m'atharsa  aig  am 
beil  aran  gu  leòir  agus  r'a  sheachnadh  'nuair  a 
ta  mise  a'  bàsachadh  le  gorta !  èiridh  mi  agus 
theid  mi  dh'ionnsaidh  m'athar."  (Luc.  xv.  17, 
18.)  Thuirt  e  so  bho  chridhe  ach  cia  mar 
cho-lion  e  a  ghealladh  ?  tha  mi  smaointeach 
nach  do  cho-lion  se  e  cho  math'sa  gheall  e,agus 
'se  ceann-fath  mo  smaointeann,  a  thaobh  gu'n 
thuit  athair  air  a  mhuinealcho  luath  sa'chunnaic 
se  e,  agus  gu'n  phòg  se  e,  a'  ciallachadh,air  leam 
mar  gu'm  biodh  am  mac-stròghail  aig  an  àm  so 
fo  aimheal  'na  inntinn;  uime  sin  thug  athair  dha 
cotharradh  grad  air  a  rèite  ris. 

Agus  bha  pògan  air  an  cleachdadh  bho  shean 
a  chum    teagamhan    agus  eagalan  a  chur  air 

cnùl.  Mar  sin  phòg  Laban  agus  Esau  Iacob. 
Mar  sin  phòg  Ioseph  a  bhràithrean,  agus  phog 
Daibhidh  Absalom.  Gen.  xxxv.  25;  xxxiii. 
1—7;  xlviii  9,  10.     2  Sara.  xiv.  33. 

Am  beil  e  fior,  mar  thubhairt  mi,  aig  a'  chiad 
dol  a  mach  gu'm  beil  e  a'  labhairt  bho  chridhe, 
mar  ni  peacaich  air  uairean'nan  ceud  thòiseach- 
adh  air  dol  a  dh'ionnsaidh  Chriosd,  agus  nach 
faodadh  esan  sin  a  dheanamh ;  a  rèir  gach  col- 
tais  rinn  e  sin,  (eadar  a  cheud  cheum  agus  agus 
a  cheum  m'a  dheireadh,)bha  smaointean  iomad- 
aidh  mar  so  agus  mar  sud,  m'u  co-dhiù  a 
ghabhadh  athair  ris  no  nach  gabhadh  ?  mar  so, 
thubhairt  mi,  "  rachainn  a  dh'ionnsaidh  m' 
athar,ach  cia'nuair  ariugeas  mi  a  cheasnaicheas 
e  mi.  C'àit'  an  robh  mi  o  nuair  a  dh'f  halbh  mi  ? 
Ciod  a  their  mi  'n  sin  ?  Mar  an  ceudna  ma 
dh'fharraideas  e  ciod  a  rinn  mi  ri  mo  chomh- 
roinn  de'n  mhaoin  a  thug  e  dhomh  ?  Ciod  a 
their  mi  'n  sin  ?  Ma  dh'  f  heòraicheas  e  mar 
an  ceudna,  ciod  bu  dreuch  dhomh  o  'nuair  a 
dh'  fhàlbh  mi?  Ciod  a  their  mi  'n  sin  ?  Seadh 
agus  ma  their  e  ruim,  c'arson  nach  tàinig 
dhachaigh  ni  bu  luaithe ?  Ciod  a  their  mi  'n  sin  ? 
So  tha  mi  'g  ràdh,  mar  dh'fhaodadh  e  bhi 
reusonachadh  ann  fèin,  agus  làn-f  hiosrach  ann 
fèin  nacb  tugadh  e  ach  freagairt  cearbach  do 
gach  aon  de  na  ceistean  so,  cha  b'iongantach  a 
nise  ged  a  bhiodh  feum  aig'  anns  a'  cheud 
choinneachadh  air  pòig  bho  bheul  athar.  Oir 
na'm  freagradh  e  a  clieud  cheist  ann  am  firinn 

theireadh  e  ; — "  Bha  mi  mar  bu  tric  anns  na 
taighean-òsd',  agus  anns  na  taighean-leanna,  agus 
air  son  mo  chomh-roinn  chaith  mi  i  le  beatha 
stròghail,  bu  chòmpanaich  dhomh  strìopaichean 
agus  droch  mhnathan,  agus  air  son  mo  dhreuch, 
cha  d'  &rich  mi  ni  b'  airde  na  bhi  am 
bhuachaille  mhuc.  Agus  air  son  nach  tàinig 
mi  dhachaigh  gus  an  so  n'am  b'urrainn  mi 
fantainn  air  falbh  cha  bhithinn  an  so  an  dràsta 
aig  do  chasan-sa  'g  iarraidh  mathanais." 

Tha  mi  'g  ràdh  thoir  an  aire  do  na  nithe  so 
a  rithist,  agus  a  rithist,  cho  buailteach  'sa  tha 
daoine  bochda  gu  claonadh  sìos  an  uair  a 
tha  iad  da-  rìreadh  air  an  dùsgadh  gu  ea- 
dòchas  teagamhan  cridhe,  cha'n  iongantach  ged 
shìolaidheadh  e  sìos  'na  inntinn  eadar  an 
t-àm  anns  na  thòisich  e  a  thuras  gus  an  d'ràinig 
e  athair. 

3.  Ach,  anns  an  treas  àite,  saoilidh  mi  gu'm 
beil  agam  aonta  gach  naomh  fo  nèamh  gu 
daingneachadh  na f  ìrinne  so,  se  sin  ri  ràdh,  gu'm 
beil  iadsan  a  tha  tighinn  a  dh'ionnsaidh  Iosa 
Criosd  fo  eagal  an  cridhe  nach  gabh  e  riu. 

Ceist.     Ach  ciod  an  ceann-fàth  ? 

Freagraidh  mi  cheist  sin  mar  so : 

Anns  a  cheud  àite.  Cha'n  ann  a  chion  toil 
fhoillsichte  Dhè,  a  thug  dearbhadh  seachad 
air  an  atharrach,  oir  de  sin  tha  dianmhaltas 
ann,  seadh,  shocraich  an  ceann-teagaisg  fèin 
bunait  dhianmhalta  chum  misnich  dhaibhsan 
a   tha   tighinn   a    dh'ionnsaidh   Iosa    Criosd. 

"  Agus  an  tì  a  thig  am'  ionnsaidh  cha  tilg  mi 
air  chor  sam  bith  a  mach  e." 

Anns  an  dara  h-àite.  Cha'n  ann  a  chion 
cuiridh  a  chum  tighinn,  oir  tha  sin  làn  agus 
soilleir  ;  "  thigibh  am'  ionnsaidh-sa  sibhse  uile 
a  ta  ri  saothair  agus  fo  throm  uallach,  agus 
bheir  mise  suaimhneas  dhuibh.     Mat.  xi.  28. 

Anns  an  ireas  àite.  Ni  mò  is  ann  a  chion 
foillsichidh  air  cho  deònach  'sa  tha  Criosd  air 
gabhail  da  ionnsaidh,  mar  tha  'n  ceann-teag- 
aisg  a  labhradh  mu  dheireadh,  maille  ris  an 
aon  so  a  leanas  a'  cur  an  cèill ; — "  Ma  tha  tart 
air  neach  sam  bith  thigeadh  e  m'ionnsaidh-sa 
agus  òladh  e."     Eoin  viii.  37- 

Anns  a'  cheatkramh  àite.  Cha'n  ann  a  chion 
geallaidhean  anabharrach  mòragus  prìseil  gu'n 
gabhair  riusan  a  thig ;  "  Uime  sin  thigibh  a 
mach  às  a  meadhon  agus  dealaichibh  riu  deir 
an  Tighearna,  agus  na  beanaibh  ris  an  ni  neo- 
ghlan  ;  agus  gabhaidh  mis'  am  ionnsaidh  sibh  : 
agus  bithidh  mi  am  athair  dhuibh,  agus  bithidh 
sibhse  'n-ar  mic  agus  'n-ar  nigheanaibh  dhomh- 
sa,  deir  an  Tighearn  uile-chumhachdach."  2 
Cor.  vi.  17,  18. 

Anns  a'  chùigeamh  àite  Cha'n  ann  a  chion 
bòid  shòlaimte  agus  cùmhnanta  chum  na  thig 
a  shàbhaladh :  «'  do  bhrìgh  nach  feudadh  e 
mionan  athoirt  air  neach  bu  mhò,thug  e  mionn- 
an  air  fèin,  chum  tre  dhà  nì  neo-chaochlaidh- 
each  anns  an  robh  e  comasach  gu'n  deanadh 
Dia  breug,  gu'm  biodh  againne  comhf  hurtachd 

laidir,  a  theich  a  chum  dìdein  gu  greim  a'dhean- 
amh  air  an  dòchas  a'  chuircadh  romhainn.'' 
Eabh.  vi.  13—19. 

Anns  an  t-sè-amh  àite  :  Ni  mò  is  ann  a  chion 
eiseamplairean  mòra  de  thròcair  Dhè  dhaibh- 
san  a  thainig  a  dh'ionnsaidh  Iosa  Criosd  mu'm 
beil  sinn  a'  leughadh  gu  leòr  anns  an  fhacal. 

Uime  sin  feumaidh  e  bhi  air  a  cho-dhùnadh 
gur  ann  a'  chion  nan  nithe  so  a  leanas. 

Anns  a'  cheud  àite.  Is  ann  a  chion  eòlais 
air  Criosd.  Cha'n  eòl  dut  ach  beag  de'n  ghràs 
agus  de'n  charathanas  a  ta  ann  an  cridhe 
Chrìosd :  Cha'n  eòl  dut  ach  beag  de  bhuaidh 
agus  do  luach  fhala;  cha'n  eòl  dut  ach  beag 
de  cho  deònach  sa  tha  chridhe  chum  do 
thearnadh.  Agus  is  e  so  is  ceann-fath  do'n 
eagal  a  ta  'g  eiridh  ann  ad  chridhe  agus  a  ta 
ga  do  chuir  ann  an  teagamh  nach  gabh  Criosd 
g'a  ionnsaidh  thu.  Is  e  an  t-As-creideamh 
gineal  an  Aineolais.  Uime  sin  thubhairt 
Criosd,  "  O  dhaoine  amaideach  agus  mall- 
chridheach  gu  creidsinn."     Luc.  xxiv.  25. 

Tha  mall-chridheach  gu  creidsinn  a'  sruth- 
adh  bho  t-amaideas  ann  an  nithibh  Chriosd; 
tha  so  soilleir  do  na  h  uile  da'n  eòl  iad-fein 
agus  a  ta  'n  tòir  air  Iosa  Criosd,  Mar  as  mò  an 
t-aineolas  is  ann  is  mò  an  t-as-creideamh, 
mar  as  mò  an  t-eòlas  air  Criosd  is  ann 
as  mò  an  creideamh.  "  Cuiridh  iadsan 
da'n  aithne  t'ainm  an  dòigh  annad."  (Salm 
ix.  10.)     Esan  uime  sin  nach  do  thòisich  air 

tighinn  a  dh'ionnsaidh  Chriosd  ach  an  latha 
roiinh,  agus  aig  nach  eil  ach  beag  eòlais  air,  is 
esan  air  am  beil  eagal  nach  gabh  Criosd  ris, 
ach  an  tì  aig  an  robh  eòlas  air  o  cheann  fada, 
tha  e  laidir  agus  thug  e  buaidh  air  an  aon 
eucorach.     1  Eoin  ii. 

Nuair  a  thàinig  bràithrean  Ioseiph  do'n 
Eiphit  a  cheannach  gràin,  tha  e  air  aithris, 
gu'n  d'aithnich  Ioseph  a  bhràithrean,  ged  nach 
d'aithnich  a  bhràithrean  esan,  ciod  a  thainig  an 
co-lorg  sin  ?  Ciod  I  thainig  ea-dòchas  ana- 
barrach  cridhe  mu  thiomchioll  an  deagh  shoir- 
bheachaidh  gu  h-àraid  an  uair  a  labhair  Ioseph 
riu  gu  garg,  ag  ràdh  gu'm  bu  luchd-brath- 
aidh  a  bha  annta  a'  cuir  am  firinn  an  teagamh, 
agus  mar  sin  sìos.  Agus  tabhair  fainear  cho 
fad  sa  bha  iad  aineolach  air  am  bràthair,  ge 
be  ni  a  rinn  Ioseph  mheas  iad  e  anns  an 
t-seadh  ba  mhiosa:  aig  àm  dh'iarr  Ioseph  air 
stiùbhart  a  thaighe  an  toirt  dachaigh  a  chum 
an  dinnear  a  ghabhail  maille  ris,  eadhon  ann 
anteachloseiphfèin,  agus  cionasa  bha  chùis  sin 
air  a'  reusonachadh  leosan  ?  Bha  iad  fo  eagal : 
"  Agus  bha  eagal  air  na  daoine  chionn  gun 
tugadh  iad  do  thigh  Ioseiph  agus  thubhairt 
iad,  is  ann  ag  iarraidh  ceann-fò  n-ar  n-aghaidh 
a  tha  e  chum  a's  gu'n  tuit  e  oirnn,  agus  gu'n 
gabh  e  sinn  fein  mar  thràillean  agus  ar  n- 
asail."  (Gen.  xlii.  xliii.)  Ciod  !  Eagal  a  bhi 
orra  dol  do  thaigh  Ioseiph  ?  B'e  am  bràthair 
rùinich  e  cùirm    a  thoirt  dhaibh  agus  cùirm 

a  ghablidti  maille  nu  ;  A  !  ach  cha  robh  fios 
aca  gu'm  b'e  am  bràthair:  agus  cho  fad' sa  bha 
sin  an  cleth  orra  bha  'n  t-eagal  a'  cuir  uabhas 
orra.  Amhail  a  ta  'm  peacach  nach  d'  rinn  ach 
tòiseachadh  o  cheann  ghoirid  air  tighinn  a 
dh'ionnsaidh  Iosa  Criosd  ;  tha  e  aineolach  air 
a'  ghràdh  agus  air  an  truacantachd  a  ta  ann  an 
Iosa  Criosd  do  pheacaich  a  tha  tighinn  da 
ionnsaidh  :  uime  sin  tha  e  fo  eagal,  uime  sin 
tha  e  fo  amharas,  uime  sin  thrèig  a  chride  e ! 

A  pheacaich  a  tha  tighinn,  tha  Criosd  a'  toirt 
cuireadh  dhutsa  do  dhinnear  agus  do  shuipeir 
a  ghabhail  maille  ris  :  tha  e  toirt  cuireadh  dhut 
gu  cùirm  fhiona,  seadh,  tighinn  a  chum  a 
thasg-thaigh  fiona,  agus  bithidh  a  bhrat  tharad 
'na  ghràdh,  (Tais.  xxx.  20.  Dàn.  ii.  5.)  Ach 
tha  mi  a*  cur  teagamh  ann,  ars'  am  peacach,  ach 
tha  e  ga  do  ghairm,  a'  toirt  cuiridh  dhut  a 
dh'ionnsaidh  a'  chùirme,  a  chuinneagan,  ùbhlan, 
agus  fhiona,  agus  chum  sùgh  a«phomegranate. 
O  !  tha  eagal  orm,  tha  teagamh.  agam,  tha  'mi 
ann  an  an-dhòchas,  tha  mi  air  chrith  le  eagal 
an  atharraich !  Thig  a  mach  às  an  duine,  o 
aineolais  mheath-chridhich.  Na  biodh  eagal  ort 
a  pheacaich,  a  mhàin  creid,  "  Esan  a  thig  a 
dh'ionnsaidh  Chriosd  cha  tilg  e  air  chor  sam 
bith  a  mach  e." 

Sireadh  am  peacach  a  tha  tighinn  uime  sin, 

an  deigh  tuilleadh  de   dh'  eòlas  Iosa  Criosd, 

rachadh  e  dion  an  tòir  air,  iarradh  se  e  mar 

airgead,  claghaicheadh  e  air  a  shon,  mar  air 

o 

son  ionmhas  falaicbte.  Misnichidh  so  e,  bheir 
e  air  fàs  mi's  treis'  agus  mi's  treise,  "  Oir  a  ta 
fhios  agam  co  ann  a  chreid  mi"  arsa  Pòl,  agus 
ciod  a  thainig  an  co-lorg  sin  ?  "  Is  dearbh  leam 
gu'm  beil  esan  comasach  air  an  ni  sin  a  dh'earb 
mi  ris  a  choimhid  fa  chomhair  an  latha  sin." 
2  Tim.  i.  12. 

Ciod  e  an  ni  a  dh'earb  Pòl  ri  Iosa  Criosd  ? 
dh'earb  se  anam  ris.  C'arson  a  dh'earb  se  anam 
risan  ?  A  thaobh  gu'n  robh  eolas  math  aig 
air,  b'eòi  da  gu'n  robh  e  dìleas,  agus  caoimh- 
neil,  bha  fios  aige  nach  trèigeadh  se  è,  agus  air 
an  aobhar  sin  leag  e  sios  anam  aig  a  chasan, 
agus  dh'earb  e  risan  a  choimhid  fa  chomhairan 
latha  sin.     Ach, 

Anns  an  dara  h-àite.  Theagamh  gu'm  beil 
t-eagal  nach  gabh  Criosd  riut  ag  èiridh  bho 
dhian-iarrtas  air  thu  bhi  air  do  shàbhaladh 
leis-an.  Leis  an  ni  sin  tha  mi  a'  tabhairt  fai- 
near,  gu'm  beil  dian-iarrtais  air  sealbhachadh, 
air  an  leanntainn  le  eagalan  laidir  gu'n  caillear 
an  ni  sin  air  am  mò  leagas  duine  'chridhe,  agus 
air  am  beil  a  rùin  an  tòir,  bithidh  eagal  air  mar 
as  tric'  nach  sealbhaich  se  e.  B'ann  mar  sin  do 
dh'fhear-riaghlaidh  an  t-sinagoig  bhadian-iarr- 
tas  aige  gum  biodh  a  nighean  beò,  agus  bha'n 
t-iarrtas  sinair  a  leantainn  le  eagal  gu'm  faigh- 
eadh  i  bàs ;  uime  sin  thuirt  Criosda  ris,  "  Na 
biodh  eagal  ort."     Marc.  v.  36. 

Ged  leagadh  òganach  a  chrìdh  gu  trom 
air  òigh  le  rùn  a  faotainn  dha  fèin  mar  mhnaoi, 

ma  bhios  eagal  air  idir  nach  faigh  e  i,  a?s  anr, 
an  deigh  dha  tòiseachadh  air  a  gràdhachadh, 
"  'Nis"  ars  esan,  "  tha  eagal  orm  gu'n  tèid 
neach-eigin  a  steach  eadar  mi  agus  chuspair 
mo  chiona,  no  gu'm  faìgh  iad  coirre  dhomh 
fèin,  do  m'  mhaoin,  no  do  rudaiginn." 

'Nise,  tòisichidh  inntinn  air  luasgan  agus 
their  e  "  cha  toigh  leatha  mi,"  no  rudaigin  mar 
sin,  agus  a's  ann  mar  sin  a  bhios  an  t-anam  air  a 
cheud  thighinn  a  dh'ionnsaidh  Iosa  Criosd, 
ghràdhaich  se  e,  agus  bho'n  gràdh  thainig 
eudach,  agus  o'n  eudach  sin  is  tric  a  thig  eagal- 
an. 

Nise  tha  eagal  ort  ro'  pheacannan  t'òige,  ro' 
pheacannan  do  shean  aois,  ro'  pheacannan  do 
ghairme,ro'  peacannan  dodhleasanais  Criosdail, 
ro'  pheacannan  do  chridhe  no  rudaigin ;  tha 
eagal  ort  gu'n  tiundaidh  ni  no  nieigin  cridhe 
agus  gràdh  Iosa  bhuat ;  tha  thu  'saoilsinn 
gu'm  beil  e  a'  faicinn  rudaigin  annad  air  sgàth 
an  dean  e  t'anam  a  dhiùltadh. 

Bi  toilichte,  bheir  beagan  tuilleadh  de 
dh'eòlas  air-san  ort  gu'n  glac  thu  misneach  ni's 
fearr,  cha  bhi  do  dhian-iarrtasan  air  an  lean- 
tainn  le  leithid  de  dh'eagalan  loisgeach,  ni  thu 
fa-dheòigh  a  ràdh  :  "  se  so  m'anmhuinneachd." 
Salm.  lxxvii. 

Tha  thu  tinn  le  gràdh,  ghalar  glè  thaitneach, 
agus  tha  anmhuineachd  a  co-leantainn  gach 
tinneis :  gidheadh  b'f  hearr  leam  gun  robh  an 
galar    so    (ma    dh'fhaodas    mi    na    briathran 

achleachdadh)ni  bughabhaltaich.  Budeonacha 
bhàsaichinn,  leis  a'  ghaol  so,  a's  fearr  e  no  beatha 
fèin,  ged  a  bhiodh  eagalan  da  leanmhuinn. 
Ach  tha  thusa  glaodhaich  a  mach  cha'n  urrainn 
mi  f  baotainn  ;  ma  ta  na  bi  ro  ullamh  gu  co- 
dhùnadh,  mar  -biodh  Iosa  Criosd  air  cuir  a 
mheòir  air  toll  na  glaise,  cha  biodh  t-innidh  fo 
thriòblaid  m'a  dheighinn  (Dàn.  v.)  tabhair  aire 
mar  labhair  am  faidh.  "  Siulaidh  iad  an  deigh 
an  Tighearna  ;  beucaidh  iad  mar  leòghan  an 
uair  a  bheucas  e,  an  sin  crithnichidh  na  mic 
o'n  aird  an  iar.  Itealaichidh  iad  mar  eun  as 
an  Eiphit,  agus  mar  chalaman  a  tìr  Asiria." 
Hose.  xi.  10,  11. 

Ma  bheucas  Dia  (mar  as  tric  a  chluinneas  an 
t-anam  a  tha  tighinn  e  a'  beucaich)  co  an 
t-anam  a  tha  tighinn  as  urrainn  tuilleadh  a 
dheanamh  ach  crith  (Amos  iii.  8.)  Ach  air 
chrith  thig  e,  "  leum  e  steach,  agus  thainig  e 
air  chrith  agus  thuit  e  sìos  an  làthair  Phoil 
agus  Shilais."     Gniomh.  xvi.  29. 

Na  feòraicheadh  tu  dheth,  "  cia  cho  fad  on 
a  thòisich  thu  air  gabhail  eagail  nach  faigh- 
eadh  tu  an  cailin  sin  do'n  tug  thu  gaol  ?"  Be 
fhreagairt,  "riabh  o'nuair  athugmi  gràdh  dh'i." 
Ach  nach  robh  eagal  ort  roimhe  sin?  "  Cha 
robh,  agus  cha  bhiodh  an  dràsta  mar  be  gu'n 
ghràdhaich  mi  gu  mòr  i."  A  pheacaich  a  tha 
tighinn,  cia  fhad  o'nuair  a  thòisich  thus  air 
gabhail  eagail  nach  gabhadh  Iosa  Criosd  riut  ? 
Is  e  do  f  hreagairt;  "  Riabh  o'nuair  a  bha  iarrtas 

agam  air  gu'n  sàbhaladh  e  m'anam ;  thòisich 
mi  air  a  bhi  fo  eagal  an  uair  a  thòisich  mi  air 
tighinn.  Agus  mar  as  mò  mhothaicheas  mi 
mo  cnridhe  a'  losgadh  an  tòir  air,  is  ann  as  mò 
m'eagal  nach  tearnar  mi  leis." 

Feuch  a  nise,  nach  d'innis  mise  dhut  gurann 
bho  do  dhian-iarrtas  a  bha  t-eagal  a'  sruthadh  ? 
ma  ta  na  biodh  eagal  ort  a  pheacaich  a  tha 
tighinn,  tha  mìltean  de  dh-anmanan  a  tha 
tighinn  anns  an  aon  chor  riutsa,  ach  gidheadh 
gheibh  iad  sàbhailt  gu  uchd  Chriosd ;  Thuirt 
Criosd  rui  san  aig  am  beil  an  cridhe  lag, 
"  bithibh  laidir  na  biodh  eagal  oirbh,  thig  bhur 
Dia  agus  saoraidh  esibh."  Isa.  xxxvi  4;  lxiii.  1. 

Anns  an  treas  àite.  Dh'  fhaodadh  gu'm 
beil  t'eagal  nach  gabh  Criosd  riut  ag  eiridh. 
bho  làn-mhothachadh  air  do  neo-fhiùghalachd 
fèin,  Tha  thu  a'  faickm,  cia  mar  tha  thu  ann 
ad'  eucorach  truagh,  bochd,  neo-f  hiùghail,  agus 
le  so  fhaicinn  tha  eagal  ort  nach  gabh  Criosd 
riut,  Mo  thruaighe!  arsa  tusa,  's  mi  is  truaillidh 
a  measg  dhaoine,  peacach  a  thruaill  baile, 
ceann-feadhna  pheacach !  Cha  ne  mhàin 
mi  fèin  a  bhi  am  pheacach,  ach  rinn  mi 
muinntir  eile  da  uair  ni's  miosa  na  clann  na 
h-ifrinn.  Osbarr,  a  nise  tha  mi  beagan  air  mo 
dhùsgadh  ann  am  inntinn  an  tòir  air  slàinte, 
ach  tha  mi  mothachadh  mo  chridhe  ceannair- 
ceach,  feòlmhor,  cruaidh,  cealgeach,  buailteach 
do  dh'  as-creideamh,  agus  do  dh'  an-dòchas, 
tha  e   di-chuimhneachadh  an  fhacail,    tha    e 

ruith  air  seacharan  gu  iomal  na  talbhainn. 
Cha'n  eil,  (tha  mi  dearbhta)  duine  air  uachdar 
an  t-saoghail  uile  aig  am  beil  cridhe  cho  ana- 
barrach  olc  sa  th'agam-sa,  tha  m'anam  dearmad- 
ach  air  math  a  dheanarnh,  agus  cha'n  eil  duine 
tha  cho  tìtheach  air  olc  a  dheanamh  riumsa. 

An  urrainn  duine  mar  tha  mise  bhi  beò  ann 
an  glòir?  An  urainn  Dia  ceart  agus  fìreanta 
smaointin  aon  uair  (mar  onair  d'a  ainm)  air 
creutair  truaillidh  mar  mise  thearnadh  ?  Tha 
eagal  orm  nach  urrainn,  an  taisbean  e  iongan- 
tas  do  chù  marbh  mar  mise  ?  tha  eagal  orm 
nach  taisbean. 

Tha  mi  air  mo  thilgeadh  a  mach  le  gràin 
do'm  phearsa,  seadh,  tha  gràin  agam  fein  orm, 
tha  mi  breun,  ann  am  chuinneinean  fèin, 
cionnas  uime  sin  a  ghabhair  rium  le  Dia 
naomha  leis  am  fuath  am  peacadh  ?  (Salm 
xxxiii.  5,  7-  Ece.  x  20,  42 — 44.)  Is  ann 
tearainte  b'  f  hearr  leam  a  bhi,  agus  co  iadsan 
leis  nach  bu  mhath  a  bhi  air  an  t-seòl  chedna, 
a  bhiodh  ann  am  àite?  Gu  deimhin  tha  mi 
gabhail  iongantais  à  cuthach  agus  amaideas 
muinntir  eile  'nuair  chi  mi  iad  a'  leumnaich 
agus  a'  ruideis  cho  michuramaeh  air  bruach- 
an  ifrinn!  A  pheacaich  dhàna,  cia  mar  is  dàna 
leat  Dia  a  bhrosnachadh,  le  bhi  deanamh 
cùs-ghaire  de  bhristeadh  a  naomh-reachd  ? 
Ach  mo  thruaighe!  cha'n  eil  iad  ni's  miosa  a 
dh'aon  rathad,  na  tha  mise  rathad  eile,  b'f  hearr 
leam  gu'm  bu  mhi  neach  sam  bith  ach  mi-fèin, 

agus  a  rithist  cha'n  eil  fhios  agam  ciod  a 
b'fhearr  leam.  'Nuair  a  ch\  mi  muinntir  a  tha 
mi  a'  creidsinn  a  tha  tighinn  a  dh'ionnsaidh 
Iosa  Criosd,  O  !  tha  mi  ga'm  beannachadh,  ach 
tha  mi  fo  amhluadh  annan  fèin,  'nuair  a  chì  mi 
(air  leam)  cho  beag  coltais  sa  th'agam  fèin  ri 
muinntir  air  bith  sa'n  t-saoghal,  's  urrainn  iad 
èisdeachd,  leughadh,  agus  ùrnaigh  chuir  suas, 
cùimhne  cumail  air  na  chluinneas,  iad  aith- 
reachas  a  ghabhail  agus  a  bhi  umhal,  agus  na 
h-uile  ni  a'  dheanamh  ni's  fear  na  creutair 
truaillidh  mar  mise. 

Mise.,  creutair  truagh!  cha'n  eil  math  air  bith 
annam  ach  losgadh  ann  an  teine  ifrinn,  agus 
an  uair  a  smaointicheas  mi  air  a'  sin  tha  mi  fo 
amhluadh  mar  an  ceudna  ! 

Tha  mothachadh  air  neo  fhiùghaìachd  mar 
so  a'g  altrum  agus  a'  dùsgadh  eagalan  ann  an 
cridheachan  na  h-ait.eam  a  tha  tighinn  a 
dh'ionnsaidh  Iosa  Criosda,  ach  gu  dearbha 
cha  bu  chòir  dha  sin,  oir  co  aige  tha  feum  air 
leigh  ach  aig  an  euslan,  no  co  thainig  e 
thearnadh  ach  ceann-feadhna  nam  peacach  ? 
(Marc  i.  17.  1  Tim.  i.  15.)  Air  an  aobhar 
sin,  mar  is  mò  chì  thu  do  pheacannan,  ruith 
ni's  luaithe  dh'ionnsaidh  Iosa  Criosd ;  agus 
co-èignicheadh  mothachadh  air  do  neo-fhiùgh- 
alachd  fèin  thu  chum  ruith  ni's  luaithe,  mar  a 
ruithis  an  duine  bhristeas  a  ghàirdean  a 
dhionnsa  a  chnàimh-lèigh,  agus  mar  is  tric  a 
chùimhnicheas  e  gu'm  beil  a  ghàirdean  briste, 


200 


agus  a  mhothaicheas  e  pian  agus  cùram  luath- 
aichidh  e  a  cheum  chum  an  duine :  agus  ma 
thachras  Sàtan  ort,  agus  ma  dh'fheòraicheas  e 
c'àite  tha  thu  dol?  abair  ris  gu'm  beil  thu 
leòinte,  agus  a'  triall  chum  an  Tighearn  losa, 
Ma  chuireas  e  do  neo-f  hiùghalaehd  an  ìre  àimt, 
abair  ris  mar  tha  an  neach  tinn  air  tì  aa.  D.ghicn 
mar  tha  esan  a  bhristeas  a  chnàmhan  ai&  tì  an 
f  hir  a  chuireas  còmhnard  iad,  3.miiaL  a  ta  inusa 
triall  gu  losa  Criosd  air  son  leigheis  dotanam 
a  tha  tinn  le  peacadh. 

Ach  is  tric  a  thachras  gu'n  toir  esan  a  tha 
teiceadh  le  bheatha  dùil  nach  tàr  e  às,  agus 
uime  sin  tha  e  ga  thoirt  fèin  suas  do  làmhan 
an  fhir-thòire.  Ach  suas,  suas,  a  pheacaich, 
biodh  deagh  mhisneach  agad,  thàinig  Criosd  a 
chum  tearnadh  an  f  hir  neo-airidh ;  na  bi 
mi-chreideach,  ach  creid.  Tog  air  falbh  a 
dhuine,  tha'n  Tighearn'  Iosa  a'  gairm  ort  ag 
ràdh. — "  Agus  an  tì  a  thig  am'  ionnsaidh 
cha  tilg  mi  air  chor  sam  sam  bith  a  mach  e." 

Anns  a'  cheathrnmh  àite.  Faodaidh  t'eagal 
nach  gabh  Criosd  riut  a  bhi  bho  mhothach- 
adh  air  ro  mheud  tròcair:  tlia  slàint  air 
uairean  na  ni  cho  mòr,  cho  ard,  agus  cho  iong- 
antach  ann  an  sealladh  an  tì  a  ta'n  geall  oirre, 
is  gu'm  beil  dearbh  smuain  air  a  h-oirdheirceas 
a  dùsgadh  as-creideamh  mu  thimchiolì  a  faot- 
ainn  ann  an  cridheachan  na  h-aitean  a  ta  an 
trom-gheall  oirre.  "  An  ni  faoin  'nur  suilibli- 
s"  (arsa  Daibhidh,)  "  a  bhi  ann  an  cleamhnas 

ri  rìgh  ?"  (1  Sam.  xviii.  23.)  Mar  sin  tha 
smuaintean  air  meud,  agus  glòir  nan  nithe  tha 
air  an  tairgse;  nèamh,beathabhith-bhuan,  glòir, 
shiorruidh,  a  bhi  maille  ri  Dia,  Criosd,  agus 
ainglean,  iha  iad  so  'nan  nithe  mòra,  'nan  nithe 
matha,  (ars  an  t-anam  a  tha  beag  'na  shealladh 
fèin;)  nithe  ro  shaibhir,  (ars  an  t-anam  a  tha  da- 
rìreadh  bochd  ann  an  spiorad)  air  mo  shonsa. 

Osbarr,  tha  dòigh  aig  an  Spiorad  Naomh'  air 
meudachadh  nithe  nèamhaidh  do  thuigse  a 
pheacaich  a  tha  tighinn;  seadh  agus  aig  an  àm 
cheudna  dòigh  air  meudachadh  peacaidh  agus 
neo-  f  hiùghalachd,  a  pheacaich  sin,  nise  tha'n 
t-anam  ann  am  breathal  iongantais  ag'  ràdh, 
Ciod !  a  bhi'n  coimeis  ri  ainglean,  coltach  ri 
Criosd,  a  bhi  beò  ann  an  sòlas  siorruidh, 
suaimhneas,  agus  sonas!  tha  so  air  son  aing- 
lean,  agus  air  an  son-san  as  urrainn  ìmeachd 
coltach  ri  ainglean! 

Na'n  cuireadh,  prionnsa,  diùc,  no  iarla,  fios 
le  sheirbheiseach  a  dh'ionnsaidh  boireannach 
bochd,  truagh,  neo-chuandachum  a  toirt  a  dh' 
ionnsaidh  a  mhaighistear  mar  mhnaoi  phòsda, 
agus  gu'n  abradh  an  seirbheiseach  : — "  Chuir 
mo  thighearn'agusmo  mhaighistear  (aleithidso 
do  neach  mòr,)  mise  ga  t-iarraidhsa  chum  do 
thoirt  da  ionnsaidh  mar  mhnaoi,  tha  e  beart- 
ach,  sgiainhach,  agus  dheagh-bhuadhach,  thae 
gràdhach  macanta,  iriosal,  agus  deas-labhrach, 
&c."  Ciod  a  nis'  a  shaoileadh  an  creutair 
bochd,  truagh,  dìblidh  so?     Ciod  a  theireadh 

ì?  no,  cia  mar  a  smaointicheadh  i  freagairt? 
'Nuair  a  chuir  rìgh  Daibhidh  a  dh'ionnsaidh 
Abigail  air  a  leithid  sud  do  theachdaireachd, 
ged  a  bha  i  na  boireannach  saibhir,  fòs,  thubh- 
airt  i,  "  Feuch  biodh  do  bhan-òglach  na 
sèirbheisich  a'  nigheadh  chos  sheirbheiseach 
mo  thighearna."  (1  Sam.  xxv.  40,  41.)  Bhai 
na  breisieich  cha  robh  fios  aice  ciod  a  theireadh 
i,  bha'n  tàirgse  cho  mòr  thar  na  b'ion  dh'i  dùil 
a  bh  aice  gu  reusanta. 

Ach  ged  chuireadh  an  duine  mòr  so  a 
dh'ionnsaidh  a'  chreutair  thruaidh  ud  an  darra 
h-uair,  ciod  a  theireadh  i  nise  ?  Nach  abradh 
i  "  Tha  thu  ri  fanaid  orm."  Ach  ciod  na*n 
abradh  e  cheart  rìreadh  gu'n  chuir  a  thighearn 
air  a  tòir,  agus  gu'm  feumadh  i  bhi  aige  mar 
mhnaoi,  seadh  ged  sparradh  e  oirre  theach- 
daireachd  a  chreidsinn,  agus  iarraidh  oirre  bhi 
deas  air  son  a  turais,  feuch  !  chuireadh  smaoin- 
tinn  air  a'  mhuinntir  o'n  tainig  i  amhluadh  oirre, 
chuireadh  a  mothachadh  air  a  cion  àilleachd 
nàire  oirre,  agus  ma  smaointicheas  i  air  a  bhi 
air  a  gabhail  a  steach,  ni  mi-chreideamh  a  th'air 
a  mheasgachadh  anns  an  smaoin  sin  crith  a 
thoirt  oirre,  agus  their  i  òiseach  riihe  fèin  air 
son  gu'n  chreid  i  an  teachdaire,  agus  smaoin- 
ticheas  i  nach  falbh  i,  ma  smaointicheas  i  air  a 
bhi  dàna,  thig  ruthadh  nàire  'na  gnùis,  agus 
bheir  an  smuain  a's  lugha  air  i  bhi  air  a  diùlt- 
adh  oirre  amharc  mar  gu'm  biodh  i  'toirt  suas 
an  deò. 

Agus  am  beil  e  na  iongantas  anam  a  tha 
bàite  ann  am  mothachadh  air  glòir,  agus  air  a 
neo-niachd  fèin  ged  f  haict'e  ann  am  breisleich, 
an  taobh  a  stigh  dha,  agus  a  bhi  fo  eagal  gu'm 
beil  a  ghlòir  a  th'air  a  measrachadh,  ro  mhòr, 
ro  mhath,  agus  ro  luachmhor  air  a  shonsan. 

Tha  ni  sin  neàmh  agus  glòir  bhith-bhuan 
cho  mor,  agus  mise,  leis  bu  mhiann  am  faotainn 
cho  beag,  agus  am  chreutair  cho  suarach  is 
gu'm  beil  smaointinn  air  sealbh  fhaotainn  air 
ga'm  thilgeadh  ann  am  breisleich. 

Mar  so,  deiream,  tha  meud  nan  nithe  ion- 
mhiannaichte  so  a'  tur  bhuladh  thairis  inntinn 
an  tì  a  ta  'n  geall  orra,  O  !  tha  e  ro  mhòr !  tha 
e  ro  mhòr !    is  tròcair  ro  mhòr  e. 

Ach  a  pheacaich  a  tha  tighinn  deanam  co- 
reusanachadh  riut;  tha  thu  'g  ràdh  gu'm  beil  e 
ro  mhòr,  seadh  ma  ta,  an  riaraich  ni's  lugha 
t'anam  ?  an  dean  ni's  lugha  na  nèamh,  na 
glòir,  agus  beatha  shiorruidh  do  mhiann  a 
riarachadh  ?  Cha  dean,  ni  is  lugha,  gidheadh 
tha  eagal  orm  gu'm  beil  iad  ro  mhòr,  ro  mhath 
air  moshon,  eadhon  gu'n  sealbhachadh.  Seadh 
ma  ta,  a  dh'aindeoin  cho  mòr  agus  cho  math 
'sa  tha  iad,  tha  Dia  ga'n  toirt  do  neach 
mar  thusa,  cha'n  eil  iad  ro  mhòr  le  Dia  chum 
an  toirt  seachad.  Cha'n  eil,  ro  mhor  a  chum 
an  toirt  seachad  gu  saor  ;  bi  toilichte,  thugadh 
Dia  ni  seachad  mar  e  fèin,  is  e  an  Dia  siorruidh 
agus  tha  e  toirt  seachad  mar  e  fèin.  Nuair  a 
tha  rìghrean  a'  toirt  seachadh  cha'n  eil  iad  a' 

tabhairt  mar  tha  daoine  bochd  a'  tabhairt. 
Uaithe  sin  a  dùbradh — gu'n  d'rinn  Nabal 
cùirm  'na  thaigh  mar  chùirm  rìgh  :  agus  a  rith- 
ist,  "  Iad  sin  uile  thug  Àraunah  mar  rìgh  do 
Dhaibhidh."  (1  Sam  xxv.  2  Sam.  xxiv.) 
Nise  tha  Dia  na  Rìgh  mòr,  agus  thugadh  e 
seachad  mar  rìgh  ;  seadh,  thugadh  e  seachadh 
mar  e-fèin,  agus  gabh  thusa  ga  t'ionnsaidh  mar 
thu  fèin  ;  tha  gach  ni  aige  san  agus  cha'n  n'eil 
dad  agadsa.  Dh'innis  Dia  d'a  shluagh  bho 
shean  gu'n  saoradh  se  iad  ann  am  firinn  san 
ionracas  agus  gu'm  pilleadh  iad  a  chum  sealbh 
a  ghabhail  air  an  tìr,  a  rinn  roimhe  a  thaobh 
am  peacannan  an  sgeith  a  mach,  agus  thuirt  e 
le  amharas  gu'm  measadh  iad  a  thròcair  ro 
mhath,  no  ro  mhòr  :  "  Ma  bhios  e  iongantach 
ann  an  sùilibh  iarmaid  an  t-sluaigh  so  anns  na 
lathaibhsin,ambi  e  iongantachann  am  shùlaibh- 
sa  fòs,  deir  Tighearna  nan  sluagh.   Sec.  viii.  6. 

Agus  co  theireadh,  Tha  iad  a  nis'  ann  an 
ciomachas,  agus  beag  'nan  sealladh  fèin  ;  uime 
sin  tha  iad  a'  meas  tròcair  pilleadh  do  thìr 
Chanaain,  na  tròcair  ro  mhiorbhuileach  mòr 
dhaibhsa  ri  shealbhachadh  :  ach  ma  tha  chùis 
mar  sin  'nan  sealladh-san  cha'n  eil  i  mar  sin  ann 
am  bheachdsa  :  ni  mi  air  an  son  mar  ni.  Dia,  ma 
ghabhas  iad  mo  thoirbheartas  mar  pheacaich, 

A  pheacaich  a  tha  tighinn,  is  urrainn  Dia  a 
Chanaan  nèamhaidh  agus  glòir  na  tìre  sin  a 
thoirt  dhutsa,  seadh  cha  do  shealbhaich  duine 
riabh  iad  ach  mar  thiodhlac,  mar  shaor  thiodh 

lac  ;  thug  e  dhuinn  a  Mhac  "  cia  mar  nach 
toir  e  dhuinn  ma  ta,  maille  risan  gach  ni  gu 
saor  ?" 

Cha  be  fiùghalachd  Abrahaim,  Mhaois, 
Dhaibhidh,  Pheadair,  no  Phòil,ach  tròcair  Dhè, 
a  rinn  iad  'nan  oighreachan  air  nèamh.  Ma  chì 
Dia  thusa  airidh  na  meas  thu-fèin  mi-fhiùghail, 
ach  gabh  e  agus  bì  taingeil.  Agus  is  comh- 
arradh  math  e  air  gun  tabhair  e  dhut,  ma 
tharruinn  e  mach  do  chridhe  chum  iarraidh. 
"  A  Thighearna,  chuala  tu  miann  nan  daoine 
bochda,  deasaichidh  tu  an  cridhe ;  bheir  thu 
air  do  chluas  èisdeachd."     Salm.  x.  17- 

Nuair  a  dh'aomas  Dia  a  chluas,  tha  sin  a' 
ciallachadh  gu'm  bàirig  e  an  tròcair  a  thasa 
'g  iarraidh  air,  gabh  i  uime  sin ;  is  glic  dhut 
a  gabhail,  gu'n  a  bhi  seasamh  mach  a  thaobh 
do  neo-fhiùghalachd  fèin.  A  dùbhradh, 
"  Togaidh  e  'm  bochd  o'n  duslach ;  o'n  òtrach 
togaidh  e  suas  am  feumach,  g'an  cuir  nan 
suidhe  maille  ri  uachdranaibh,  agus  a  thoirt 
orra  cathair  glòire  shealbhachadh."  A  rithist, 
"  Togaidh  e  am  bochd  o'n  duslach  o'n  òtrach 
ardaichidh  e  an  t-ainnis  :  chum  a  chur  'na 
shuidhe,  le  ard  uaislibh  a  shluaigh."  1  Sam. 
ii.  8.     Salm.  cxiii.  7>  8. 

Tha  thu  'faicinn  mar  an  ceudna,  'nuair  a 
rinn  Dia  banais  d'a  Mhac,  cha  do  ghairm  e  na 
daoine  mòra,  no  saibhear,  no  na  cumhachdaich; 
ach  na  bochdan,  na  cioramaich,  na  bacaich  agus 
na  doill.     Mat.  xxii.     Luc.  xiv. 

Anns  d  chùigeamh  àite.  Theagamh  gu'm 
beil  eagal  nach  gabh  Criosd  riut  ag  eiridh  bho 
bheuchdail  oillteil  an  diabhoil  a  ta  'n  tòir  ort. 
Feumaidh  an  tì  a'  chluinneas  e  ri  beuchdail  a 
bhi  na  Chriosdaidh  treun,  mu'n  urrainn  e  san 
àm  sin  e  fèin  a  chumail  bho  eagal,  Theireir  an 
leòghan  beuchach  ris.  Ma  sheallas  duine 
riubha  tha  aca  "  dorchadas  agus  teanntachd; 
agus  bìthidh  an  solus  air  a  dhorchadhadh  ann 
a  speuraibh."     1  Ped.  v.  8.     Isa.  v.  30. 

Tha  dà  ni,  am  measg  iomadh,  anns  an  gnà 
le  Sàtan  a  bhi  beuchdail  a  mach  an  deigh  na 
h-aiteam  a  tha  tighinn  a  dh'ionnsaidh  Iosa 
Criosd. 

1.  Cha'n  eil  iad  air  an  taghadh  : 

2.  Pheacaich  iad  an  aghaidh  an  Spioraid 
Naoimh.     Freagraidh  mi  'n  dà  nì  so  gu  gearr. 

Anns  d  cheud  àite.  Le  tighinn  a  dh'ionn- 
saidh  taghaidh,  nì  às  am  beil  eagal  ort  nach 
eil  cuid  agad  ann.  C'arson,  a  pheacaich  a  tha 
tighinn;  eadhon,tha'n  ceann-teagaisg  fèin  atoirt 
còmhnadh  dhut  an  aghaidh  an  teagamh  sin 
le  argamaid  dùbailt. 

Anns  d  cheud  àite.  Gu'm  beil  tighinn  a 
dh'ionnsaidh  Chriosda  tre  bhuaidh  tiodh- 
laic,  geallaidh,  agus  tarruinn  an  Athar; 
tha  thu  tighinn  ;  uime  sin  thug  Dia  dhut 
ghealladh  agus  tha  e  ga  do  tharruinn  a 
dh'ionnsaidh  losa  Criosd.  A  pheacaich  a  tha 
tighinn,  dean  grèim  air  an  so,  agus  an  uair  a 
thòisicheas  Sàtan  air  beuchdail  a  rithist,  freag- 

aìr  thusa,  "  Ach  tha  mi  mothachadh  mo  chridhe 
gluasad  an  deigh  Iosa  Criosd,  ni  nach  b'urr- 
ainn  a  bhi  marabiodh  e  air  a  thoirt  seachad  le 
gealladh,  agus  tarruinn  a  dh'ionnsaidh  Chriosd 
le  cumhachd  an  Athar. 

Anns  an  dara  h-àìle.  Gheall  Iosa  Criosd, 
"  esan  a  thig  da  ionnsaidh  nach  tiig  e  air  chor 
sam  bith  a  mach  e."  Agus  ma  thubhairt  se  e, 
nach  deann  e  a  ghealladh  math,  tha  mi  a'  ciall- 
achadh  do  thearnadh  ?  Oir  mar  thuhairt  mi 
cheana,  is  e  gun  tilgeadh  a  mach,  gabhail  a 
steach  a  dh'ionnsaidh  sochairean  na  slàinte.  A 
nise  ma  thug  an  t-Athair  dhutsa,  mar  tha  e 
soilleir  le  do  thighinn  gu'n  tug ;  agus  ma 
ghabhas  Criosd  ruit  a  pheacaich  a  tha  tighinn, 
mar  a  tha  e  soilleir  gu'n  gabh,  a  chionn  gu*n 
tubhairt  e  "  nach  tilgeadh  e  air  chor  sam  bith 
a  mach,"  uime  sin  bi  dearbhta  annad  fèin,  agus 
leig  leis  na  co-dhùnaidhean  so,  a  ta  cho  nad- 
urrach  a  sruthadh  bho'n  cheann-teagaisg  sa  tha 
solus  o'n  ghrein,  no  uisebho'n  fhuaran. 

Ma  chuireas  Sàtan  uime  sin  teagamh,  nach 
eil  thuair  do  thaghadh  :  freagair,  thusa,  "  Tha 
mi  a'  tighinn,  a  Shàtain,  tha  mi  'tighinn  ; 
agus  sin  ni  nach  b'urrainn  mi  dheanamh  mar 
a  tàirneadh  an  t-Athair  mi,  agus  tha  mi  tighinn 
a  dh'ionnsaidh  neach  mar  Iosa  Criosd  nach 
tilg  air  chor  sam  bith  a  mach  mi.  Osbarr  a 
Shàtain,  mar  a  bithinn  air  mo  thaghadh  cha 
tairneadh  an  t-Athairmi,  ni  mò  a  sgaoileadh  a 

Mhac  gu  gràsmhor  a  ghlacaibh  dhomh."  Tha 
mi  dearbhta  nach  b;  uon  de'n  t-sluagh  neo- 
thaghta  air  latha  'bhreitheanais  comasach 
a  radh  thainig  mi  da  rìridh  a  dh'ionnsaid^ 
Iosa  Criosd.  Faodaidh  iad  tighinn  gu  cealg- 
ach  mar  thainig  Iudas  agus  Simon  Magus: 
ach  cha'n  i  so  a'  cheist  againne,  uime  sin  a 
pheacaich  shaor-chridhich  a  tha  tighinn,  na 
biodh  eagal  ort,  ach  thig  air  t-aghaidh! 

A  thaobh  an  dara  h-earrann  de'n  teagamh, 
ma  pheacachadh  an  aghaidh  an  Spioraid 
Naoimhe  tha  'n  argamaid  cheudna  a  tilgeadh 
an  ni  sin  bun  os  ceann.  Ach  dearbhaidh  mi 
so : 

Anns  d  cheud  àite.  Tha  tighinn  a  dh'ionn- 
saidli  Chriosd  tre  buaidh  tiodhlaic  àraid  an 
Athar,  ach  cha'n  eil  an  t-Athair  a'  tabhairt  an 
tiodhlaic  sin  dhaibhwsan  a  pheacaicheas  an  agh- 
aidh  an  Spioraid  Naoimh',  air  an  aobhar  sin 
cha  do  pheacaich  thusa  tha  tighinn  am  peac- 
adh  sin.  Tha  e  soilleir  nach  tug  Dia  a 
thiodhlac  do'n  mhuinntir  a  pheacaich  am  peac- 
adh  sin. 

1.  A  thaobh  gu'n  do  pheacaich  siad  iad-fèin  à 
fàbhar  Dhè,  "  cha  mhathair  e  gu  siorruidh." 
(Mat.  xxii.  32.)  Ach  tha  e  na  fhàbhar  sòn- 
raichte  le  Dia,  comas  a  thoirt  do  duine  tighinn 
a  dh'ionnsaidh  Iosa  Criosd,  a  thaobh  leis  an  ni 
sin  gu'm  beil  e  a'  faotainn  mathanais,  uime  sin 
an  tìathig  cha  do  pheacaich  e  am  peacadh  sin. 


2.  Pheacaich  iadsan,  a  pheacaich  am  peac- 
adh  an  aghaidh  an  spioraid  Naoimh',  iad  fèin  à 
còir  a  bi  aca  ann  an  ìobairt  cuirp  agus  fala 
Chriosda;  "  Cha'n  fhagair  tuilleadh  dhaibh 
"  ìobairt  air  son  peacaidh."  (Eabh.  x.  26.)  Ach 
cha  tug  Dia  gràs  do  dh'aon  diù  sin  chum  a 
thighinn  a  dh'  ionnsaidh  Chriosd  aig  nach  eh 
cuid  de  dh'ìobairt  a'  chuirp  agus  fhala.  Uime 
sin,  thusa  tha  tighinn  da  ionnsaidh  cha  do 
pheacaich  thu  am  peacadh  sin. 

Anns  an  dara  h-àite.  Tha  thighinn  a  dh 
ionnsaidh  Chriosd  tre  tharruinn  shònraicht' 
an  Athar.  "  Cha  'n  urra  neach  air  bith  teachd 
am  ionnsaidh-sa  mur  tarruinn  an  t-athair  a 
chuir  uaithe  mis  e."  (Eoin  vi.  44.)  Ach  cha 
tarruinn  an  t-Athair  esan  gu  Criosd  do  nach 
do  shònraich  e  mathanas  tre  f  huil ;  uime  sin 
iadsan  a  tha  tighinn  a  dh'ionnsaidh  Iosa  Criosd 
cha  do  pheacaich  iad  am  peacadh  sin  a  thaobh 
gu'n  dheònaich  e  dhaibh  mathanas  tre  f  huil. 

Tha  e  soilleir  do  reuson  nach  urrainn  an 
t-Athair  iadsa  do  nach  do  dheònaich  e  math- 
anas  pheacannan  a  tharruinn  a  dh'ionnsaidh 
Iosa  Criosd  ;  oir  bhiodh  sin  na  dhiomhanas 
soilleir,  nabhrèig  nach  còrdadh  r'a  ghliocas,  r'a 
cheartas,  r'a  naomhachd,  no  r'a  mhathas. 

Anns  an  treas  àite-  Tha  tighinn  a  dh'ionn- 
saidh  Iosa  Criosd  a  cuir  duine  fo  ghealladh  a 
mhathanais,  agus  na  slàinte;  ach  tha  e  do- 
dheanta  gum  biodh  an  tì  a  pheacaich  am  peacadh 
sin  air  a'  chuir  fo  ghealladh  mar  so.  Uime  sin 
P 

esan  a  pheacaich  am  peacadh  an  aghaidh  an 
Spioraid  Naoinh  cha  bhi  chridhe  aige  gu  bràth 
tighinn  a  dh'ionnsaidh  Iosa  Criosd. 

Anns  a'  cheathramh  àite.  Tha  tighinn  a 
dh'ionnsaidh  Iosa  Criosd  a'  cuir  duine  fo  eadar- 
ghuidke : — "  Do-bhrigh  gu'm  beil  e  beò  gu 
siorruidh  gu  eadar-ghuidhe  dheanamh  air  an 
son-san  a  thig."  (Eabh.  vii.  25.)  Uime  sin 
cha'n  urrainn  esan  a  tha  tighinn  a  dh'ionnsaidh 
losa  Criosd  am  peacadh  sin  a  pheacachadh. 

Thoirmeisg  Dia  d'a  phobull  ùrnaigh  a  chur 
suas  as  leth  na  h-aiteam  a  pheacaich  am 
peacadh  sin,  uime  sin  cha  ghuidh  e  as  an  leth 
e-fèin_,  ach  tha  e  guidhe  as  an  leth-san  a  thig. 

Anns  d  chùigeamh  àite.  Esan  a  pheacaich 
am  peacadh  sin,  cha  dean  Criosd  dha-san  ni's 
mò  dh'fheum  na  ni  duine  marbh  ,(  Do  bhrigh 
gu'n  cheas  e  dha  fèin  Mac  Dhè"  agus  mar  an 
ceudna  gu'n  do  mheas  e  fhuil  mar  fhuil  ni 
mi  naomha.  (Eabh.  vi.  10.)  Nise  esan  aig 
am  beil  meas  cho  suarach  so  air  Criosd  cha 
tig  e  gu  suthainn  da  ionnsaidh  a  dh'iarraidh 
beatha,  ach  tha  aige-san  a  tha  tighinn  mòr  speis 
d'a  phearsa,  d'a  f  huil  agus  d'a  bhuadhan.  Air 
an  aobhar  sin  esan  a  thainig  d'a.ùonnsaidh  cha 
do  pheacaich  e  am  peacadh  sin. 

Anns  an  t-sè-amh  àite.  Na'm  faodadh  esan 
a  pheacaich  am  peacadh  sin,  tighinn  a 
dh'ionnsaidh  Iosa  Criosd,  an  sin  bhiodh  firinn 
Dè  air  a  tilgeadh  bun  os  ceann;  a  thubairt  ann 
an  aon  àite.     "  Cha  mhathair  dha  gu  bràth," 

agus  ann  an  àit  eile.  "  Cha  tilg  mi  air  chor 
sam  bith  a  mach  e,'  Air  an  aobhar  sin  a  thaobh 
nach  mathair  dha  gu  siorruidh  cha  bhi  chridh' 
aige  gu  bràth  tighinn  a  dh'ionnsaidh  Iosa 
Criosd.  Tha  ea-comasach  gu'm  biodh  samh- 
ail  sin  do  neach  air  ath-nuadhachadh  a  chum 
aithreachais.  (Eabh.  vi.)  Air  an  aobhar  sin 
na  cuir  dragh  air  do  cheann,  no  air  do  chridhe 
mu'n  chùis  sin,  esan  a  tha  tighinn  a  dh'ionn- 
saidh  Iosa  Criosd  cha  'n  urrainn  e  peacachadh 
an  aghaidh  an  Spioraid  Naoimhe. 

6.  Dh'fhaodadh  t-eagal  nach  gabh  Criosd 
riut  eiridh  bho  do  ghòraich  fèin,  ann  an  dealbh, 
seadh,  ann  an  dreachdadh  a  mach  do  Dhia 
rathad  a  chum  do  thoirt  dhachaigh  dh'ionnsaidh 
Iosa  Criosd,  Tha  cuid  de  mhuinntir  a  tha 
tighinn  a  dh'ionnsaidh  Iosa  Criosd  a'  toirt 
mòran  pianaidh  dhaibh  fèin  air  an  dòigh  sin,tha 
iad  a  co-dhunadh  matha  an  tighinn  a  dh'ionn- 
saidh  Iosa  Criosd  ceart,  gu'm  feum  iad  a  bhi  air 
an  toirt  dhachaigh  mar  so,  agusmar  so;  Mar: — 

1.  Ma  tha  Dia,  arsa  neach-eigin,  ga  mo 
thabhairt-sa  dh'ionnsaidh  Iosa  Criosd,  luchd- 
aich  e  mi  le  ciont  a  pheacaidh  gus  an  toir  e 
orm  glaodhaich  a  rithist. 

2.  Ma  tha  Dià  da  rìreadh  ga  mo  thoirt  dhach- 
aigh  a  dh'ionnsaidh  losa  Criosd,  feumaidh  gu'm 
bi  mi  air  mo  bhualadh  le  buairidhean  uabh- 
asach  an  diabhoil. 

3.  Ma  tha  Dia  da  rìreadh  ga  mo  thoirt  gu 

losa  Criosd,  feumaidh  gu'ra  bi  taisbeanan 
iongantach  agam  m'a  thimchioll. 

So  na  ròidean  a  dh'òrduich  cuid  de  dhaoine 
do  Dhi,  ach  theagamh  nach  triall  e  orra;  gidh- 
eadh,  bheir  se  iad  a  dh'ionnsaidh  Iosa  Criosd. 
Ach  a  nis  a  thaobh  nach  tig  iad  air  an  rathad 
a  dhèilbh  iad  fèin  tha  iad  an  teagamh  mu'n 
t-slighe.  Tha  iad  ag  amharc  air  son  luchd  agus 
eallach  throm,  ach  theagamh,  gun  tug Dia dhaibh 
sealladh  air  an  staid  chaillte,  gun  na  cudthrom- 
an  no  na  h-eallaichean  troma  sin  a'  chur 
riu.  Tha  iad  ag  amharc  air  son  buairidh- 
ean  eagalach  Shàtain  ;  ach  tha  Dia  a'  faicinn 
fathast  nach  eìl  iad  iomchuidh  air  an  son  :  ni  mò 
thàinig  an  t-àm  anns  am  biodh  e  air  a  chliùach- 
adh  leo  ann  an  staid  mar  sin.  Tha  iad  ag 
amharc  air  son  taisbeanan  mòra  agus  glòrmhor 
air  Criosd,  gràs  agus  tròcair ;  ach  theagamh 
gur  ann  a  tha  Dia  a'  togail  na  cùing  a  th'air  an 
gialaibh,  agus  a  cuir  bìdh  fa'n  comhair,  agus 
a  nis'  tha  iad  ann  an  teagamh  mu'n  tighinn  a 
dh'ionnsaidh  Chriosd.  "  Tharruinn  mi  iad," 
ara  Dia,  "  le  còrdaibh  duine,  le  ceanglaichibh 
gràidh,  agus  bha  mi  dhaihh  mar  neach  a  thogas 
dhiù  a'  chùing  air  an  gialaibh,  agus  chuir  mi 
sìos  biodh  dhaibh."     Hos.  xi.  4. 

Nise  deiream,  ma  bheir  Dia  thusa  gu  Criosd, 
agus  nach  ann  air  an  rathad  a  shònraich  thu, 
fèin  an  sin  tha  thu  an  teagamh,  ach  faodaidh  tu 
taing  a'  thoirt  dhut-fèin  air  son  sin.     Tha  ni's 

mò  do  ròidean  aig  Dia  na  tha  fios  agadsa  chum 
peacach  a  thoirt  a  dh'ionnsaidh  Iosa  Criosd ; 
ach  cha  tabhair  e  fios  dut  ro-laimh  co  aca  air 
an  treòraich  e  thu  dh'ionnsaidh  Chriosd.  Isa. 
xl.  13.     Iob  xxx.  13. 

Air  uairean  tha  shligheachan  aig'  anns  a' 
chuairt-ghaoith,  ach  air  uairean  eile  cha'n  eil 
Dia  an  sin.     Neh.  xiii,     1  Rìgh  xix. 

Ma  bhuineas  Dia  ni's  socraichidh  riutsa  na 
bhuineas  e  ri  cuid  eile  de  a  chloinn,  na  biodh 
diomb  ort  air  son  sin,  na  diùlt  na  h-uisgeachan 
a  shiùbhlas  gu  mall,  air  eagal  gun  toir  e  suas 
g'a  t'ionnsaidh  uisgeachan  nan  aibhnichean, 
laidir  agus  lionmhor,  eadhon  an  dà  aithinne- 
theine  cheòthach  so,  an  diabhol  agus  ciont  a 
pheacaidh  (Isa.  viii.  6,  7-)  Thuirt  e  ri  Peadar, 
ìean  mise ;  agus  ciod  an  tàirneanach  a  chuala 
no  chunnaic  Sacheus  ?  Thig  a  nuas,  (arsa 
Criosd)  agus  thainig  e  nuas,  agus  ghabh  e  ris 
le  gàirdeachas. 

Ach  na'n  seòladh  Pedar  no  Sàcheus  Spiorad 
an  Tighearna,  mar  a  rinn  thusa,  dh'fhaodadh 
iad  a  bhi  'g  amharc  fada  gu  leòir  mu'm  faigh- 
eadh  iad  iad-fein  a'tighinn  a  dh'ionnsaidh  Iosa 
Criosd. 

Osbarr,  innseam  dhut,  nach  dearbh  mothach- 
adh  mòr  air  peacadh,  no  beucaich  uabhasach 
an  diabhoil,  seadh,  agus  iomadach  taisbean, 
gu'm  beil  Dia  a'  toirt  t'anam  a  dh'ionnsaidh 
Chriosd :  mar  is  fiosrach  Balaam,  Cain,  Iudas, 
agus  feoghainn  eile. 

Agus  ni's  faide,  tabhair  fainear,  a  ni  nach  eil 
agad  dhe  na  nithe  sin  an  so,  faodaidh  iad  a  bhi 
agad  air  uair  eile,  agus  sin  chum  do  sgrios. 
Uime  sin,  an  àite  bhi  mi-thoilicht'  a  chionn 
nach  eil  thu  anns  an  teine,  agus  nach  eil  thu  a 
cluinntinn  fuaim  na  tròmpaid'  agus  caismeachd 
a  chath  "  Guidh  nach  tuit  thu  ann  am  buair- 
eadh,"  agus  thig  gu  dàna  chum  cathair  ghràis 
agus  faigh  tròcair,  agus  faigh  gràs  a  chum  do 
chòmhnadh  an  àm  t'f  heuma.  Salm  Ixxxiii.  15. 
Mat.  xxvi.  41.     Eabh.  iv.  16. 

A  chreutair  bhochd!  thathu  'gràdh,  "  Na'm 
bithinn  air  mo  bhuaireadh  thiginn  n*a  bu  luaithe 
agus  le  n'a  bu  mhò  de  dh'earbsa  dh'ionnsaidh 
Iosa  Criosd.  Tha  thu  'g  ràdh  cha'n  eil  fios 
agad  ciod.  Ciod  a  deir  Iob  ?  "  Tarruinn  do 
làmh  fada  uam  ?  agus  na  cuaireadh  t'uamhann 
eagal  orm,  an  sin  gairm  thusa,  agus  freagraidh 
mise,  no  labhraidh  mise,  agus  freagraidh  thusa 
mi."  (Iob  xiii.  21,  22.)  Cha'n  e  trom  luchd 
a  pheacaidh,  ach  tròcair  fhaotainn,  ni  mò  is  e 
beuchdail  an  diabhol,  ach  tarruinn  an  Athar  a 
bheir  air  duine  tighinn  a  dh'ionnsaidh  Iosa 
Criosd  ;  dh'fhairich  mise  mi-fèin  nan  nithe  so 
uile. 

'S  fior,  air  uairean,  seadh,  am  bithcheantas, 
gum  beil  iadsan  a  tha  tighinn  a  dh'ionnsaidh 
Iosa  Criosd  a'  tighinn  air  an  rathad  a  tha  thusa 
'g  iarraidh  ;  air  rathad  luchdaichte,  buairidh, 
ach  tha'n  Tighearna  mar  an  ceudnaa'  treòrach- 
adh  cuid  air  slighe  uisgeachan  an  t-sòlais.  N'am 

òithinn  gu  roghnachachadh  c'uin  a  rachainn 
air  turas  fada,  se  sin  ri  ràdh,  co  dhiù  a  rachainn 
ann  am  meadhon  a'  gheamhraidh,  no  anns  an 
earrach  thaitneach  (  Ach  nam  biodh  e  na  thuras 
buannachdail  mar  a  tha  tighinn  a  dh'ionnsaidh 
Chriosd  roghnaichinn  dol  tro  thein'  a's  uise 
mu'n  caillinn  an  t-sochair :)  ach  tha  mi  'g  ràdh 
na'n  roghnaichinn  an  t-àrn,  b'f  hearr  leam  dol 
ann  san  earrach  thaitneach,  a  thaobh  gu'mbiodh 
an  t-slighen'abu  shòlasaich,  anlathan'ab'fhaide 
agus  n'a  bu  bhlàithe,  an  òidhche  goirid  gu'n  a 
bhi  cho  fuar.  Agus  tha  e  r'a  f  haicinn  gu'm  beil 
gach  argamaid  a  tha  thusa  cleachdadh  chum 
do  neart  a  lagachadh  sa'n  t-slighe,  gur  iad  sin 
na  dearbh  argamaidean  a  tha  Iosa  Criosd  a' 
gnàthachadh  chum  annsachd  a  mhisneachadh 
gu  tighinn  d'a  ionnsaidh  :  "  Eirich"  (ars  esan) 
"abheanmoghaoil,  m'aon  sgiamhach,  thigleam: 
(Carson?)  Oir  feuch  tha'n  geamhradh  seachad 
tha'n  t-uisge  thairis,  dh'imich  e  roimhe,chithear 
na  blàthan  air  an  talamh,  tha  àm  seinn  nan  eun 
air  teachd,  agus  cluinnear  guth  an  turtuir  'n-ar 
tìr.  Tha  an  crann  fìge  a'  cur  a  mach  'f  hrge 
glasa,  agus  tha  dearcan  maotha  a  chroinn- 
fhìona  a'  toirt  fàile  cubhraidh  uatha;  èirich  a 
bhean  mo  ghaoil,  m'aon  sgiamhach  agus  thig 
leam."     Dàn.  ii.  10—13. 

Na  cuir  dragh  ort  fèin,.a  pheacarch  a  tha 
tighinn  :  ma  tha  thu  faicinn  do  staid  chaillte 
le  peacadh  gin'  agus  gniomha ;  ma  tha  thu 
'faicinn   feum  agad  air  fireantachd  gun  smal 

losa  Criosd;  raa  tha  thu  toileach  a  bhi  air 
t'f  haotainn  annsan,  agus  do  chrann-ceusaidh  a 
thogail  suas  agus  esan  a  leantuinn :  an  sin 
guidh  air  son  gaoth  fhàbharach,  agus  aimisir 
mhath,  agus  thig  air  falbh  na  seas  ni's  faide 
ann  an  teagamh  a'  smaointeach  air  nithibh,  ach 
thig  airfalbh  a  dh'ionnsaidh  Iosa  Criosd;  dean 
e,  tha  mi  'g  ràdh,  mu'ra  brosnaich  thu  Dia 
chura  ioghanna  mnà  ri  saothair  a  leagadh  ort, 
Faodaidh  do  ghòraich  mu'n  chùis  a  thoirt  air 
sin  a  dheanamh,  cùimhnich  an  ni  a  leanas, 
"  Thig  ioghanna  mnà  ri  saothair  air,"  (c'arson?) 
"  Is  mac  nach  eil  glic  e  so,  no  cha'n  f  hanadh 
fada  ann  an  àite  briseadh  a  mach  na  cloinne." 
Hos.  xiii.  13« 

Anns  an  t-seachdamh  àile.  Faodaidh  t'eagal 
nach  gabh  Criosd  ruit,  èiridh,  bho  na  searg- 
aidhean  a  tha  thu  faotainn  ann  a  t'anam, 
eadhon  an  uair  a  tha  thu  a'  tighinn  da  ionn- 
saidh,  tha  cuid,  eadhon  an  u.iir  a  tha  iad  a 
tighinn  a  dh'  ionnsaidh  Iosa  Criosd  g'am 
mothachadh  fèin  a'fàs  ni's  mios'agus  ni's  mios', 
agus  is  goirt  an  greadadh  sin  gu  dearbha  do'n 
pheacach  bhochd  a  tha  tighinn. 

Leis  a  chùis  a  mhìneachadh  ;  Tha  leithid  so 
de  neach  a  tighinn  a  dh'ionnsaidh  Iosa  Criosd, 
air  dha  bhi  air  tùs  a'  sealltainn  'na  dheigh,  a  bha 
mothachail,  caomh-chridheach,  agus  brùite  'na 
spiorad;  tha  e  nis'  air  fàs  dòrcha,  neo-mhoth- 
achail,  cruaidh-chridheach,  agus  buailteach  air 
dleasanasan  spioradail  a  dhearmad,  &c.    Osbarr 

tha  e  a  mothachadh  ann  fein  aomaidhean  eu 
ascreideamh.  dia-aicheadh,  toibheum,  agus 
nithe  mar  sin,  tha  e  mothachadh  a  nise  nach 
urrainn  e  crithneachadh  fo  f  hacal  Dè,  no  ro' 
bhreitheanas  no  ro'  eagal  teine  ifrinn  ;  ni  mo 
as  urrainn  air  leis,  biodh  mulad  ort  air  son  nan 
nithe  so.  Nis'  is  cruaidh  an  ni  so :  an  duine 
annsan  t-se-amh  àite,a'gearanair  cionbuairidh, 
ach  tha  gu  leòr  agadsa  dhiu,  am  beil  thu  toilichte 
da'n  taobh  a  pheacaich  a  tha  tighinn?  Faodaidh 
iadsan  nach  robh  air  an  cleachadh  riu  a' 
smaointeach,  gur  breugha  an  ni  a  bhi  fo  meach- 
ainn,  ach  tha  esan  a  tha  sa'n  ionad  ullamh  gu 
falas  fala  shileadh  le  àmhghar  cridhe,  agus 
oeuchdadh  a  mach  le  aimheal  spioraid. 

Tha'n  duine  sin  anns  an  fhasach  a  measg 
ua'  bheistean  allaidh  :  aun  an  so  chi  e  math- 
ghamhain,  agus  ann  an  sud  leòghan,  agus  ann 
an  ionad  eile  liobard,  mac-tìre,  dràgon,  agus 
deamhnabh  de  gach  seòrsa ;  teagamhan  de 
gach  seòrsa,  eagalan  dhe  gach  seòrsa  a'  sealg 
agus  a  cuir  bruaillean  air  anam.  Ann  an  so 
chi  e  toit,  seadh,  agus  teine,  a's  pronnasg  air 
an  sgaoladh  air  feagh  ionadan  diambair  fèin, 
tha  e  cluinntinn  fuaim  doirinn  uabhasach. 

O  mo  chàirdean,  eadhon,  an  Tighearn  Iosa, 
do'm  b'eòl  gach  ni,  cha'n  f  hac  e  taitneas  ann 
am  buairiadhean,  ni  mo  bha  'arrtas  aige  bhi 
maille  riu.  Uime  sin  thuirt  aon  sgriobtur, 
"  bha  e  air  a  tharruinn,"  agus  sgriobtur  eile  bha 
e  air  a    "  threòrachadh  leis  an  Spiorad  do'n 

fhàsaeh,  chum  gum  biodh  e  air  a  bhuaireadh 
leis  an  diabhol."     Marc  i.  12.     Mat.  iv.  1. 

Ach  le  pilleadh  air  m'ais,  thachair  a  leithid 
so  dhaibhsan  air  uairean  a  tha  tighinn  a  dh'ionn- 
saidh  IosaCriosd.  Shaoileadh  neach  gurbeag 
feum  a  th'  aig  an  tì  a  ta  tighinn  a  dh'ionnsaidh 
losa  Criosd  air  spearaichean  mar  iad  sud,  ach 
fòs  is  amhail  a  ta,  agus  tha  fèin-f  hiosrachadh 
dubhach  ga  dhearbhadh,  tha'n  Eaglais  bho 
shean  a'  gearan  "  gu'n  rug  a  luchd-ruagaidh 
uil' oirre  eadar  na  cunglaichean"  (Tuireadh  i.) 
eadhon  eadar  dòchas  agus  eagal,  nèamh  agus 
ifrinn. 

Tha'n  duine  soa'mothachadh  anmhuinneachd 
f  heòla  fèin,  tha  e  ga  mhofhachadh  fèin  buail- 
teach  do  bhì  eu-dòchasach,  nise  tha  e  coireach- 
adh  Dhè,  a'  leum  agus  a  bùrach  mar  tharbh  ann 
an  eangaich,  agus  fòs  tha  cionta  gach  ni  a 
tionndaidh  air  fein  chum  a  bhristeadh  na 
bhloidibh  ach  tha  e  mothachadh  a  chridh  cho 
cruaidh,  air  leis,  is  nach  urrainn  e  tuiteam 
caoimhneal  fhaotain  ann  an  aon  de  a  mi- 
ghiùlanan.  Nise  tha  e  na  mheall  breisleich  na 
shealladh  fèin,  aig  am  beil  a  spiorad  agus  a 
neart  gun  riaghailt. 

Tha  buairidhean  a  buntainn  ris  a'  chriosd- 
aidh  mar  a  tha  cù  a  chìobair  a'  buntainn  ris  a' 
chaora  shocharaich,  se  sin,  thig  e  air  chùl  na 
treuda,  agus  leumaidh  e  oirre,  bheir  e  gu  talamh 
i  agus  leònaidh  e  i,  agus  salaichidh  e  i  gu 
buileach  le  slalachar  agus  clàbar  ann  an  ioch- 

dar  chlaisean  an  raoin,  gun  a  fagail  gus  am  bi  i 
ìeth  mharbh,  agus  chan  fhag  an  uair  sin  fèin 
i  mar  a  cronaich  Dia. 

Ann  an  so  a  nise  tha  cùis  an  eagail  mi  bhi  air 
mo  tilgeadh  a  mach.  A  nise  tha  mi  'faicinn  gu'm 
beil  rai  caillte  ;  cha'n  e  so  tighinn  a  dh'ionn- 
saidh  IosaCriosd  ars  ampeacach;  cha'nurrainn 
cridhe  cho  ea-dòchasach,  cruaidh,  agus  truagh 
ri'  mo  chridhe-sa  bhi  grasmhor,  ars'am  peac- 
ach  ;  agus  iarr  air  a  shamhail  sin  de  chridhe  a 
bhi  ni's  fearr  agus  their  e,  cha'n  urrainn  mi. 

Ceist.  Ach  ciod  a  their  thu  ri  anam  anns  a 
chor  so  ? 

Freagairt.  Their  mi  gu'n  robh  buairidhean 
a'  leanmhuinn  a  chuid  a  b'fhearr  de  phobull  Dè. 
Their  mi  gu'n  tig  buairidhean  chum  ar  matha, 
agus  their  mi  mar  an  ceudna,  gum  beil  eadar- 
dhealachadh  eadar  a  bhi  cinntinn  ni's  mios' 
agus  ni's  mios',  agus  fhaicinn  gu  soilleir  cho 
olc  sa  ta  thu. 

Thaduin'ann  aig  ambeilaogaismhi-chuanda, 
aig  am  beil  mor  uaill  a  sgèirah  fèin,  agus  a 
thaobh  nach  eil  sgathan  aige  chum  amharc, 
tha  e  buanachd  anns  amhearachsin;  fadheòigh 
chaidh  sgàthan  a  chuir  d'a  ionnsaidh,  a  thug 
dearbhadh  dha  air  ea-cuandachd  aogais,  nis' 
air  dha  bhi  a'  beachdachadh  air  f  haileas  fèin 
tha  làn-chinnt  aige  nach  eil  e  leth  cho  tlach- 
mhor  sa  bha  e  roimhe  sin  an  dùil.  A  pheac- 
aich  a  tha  tighin  tha  do  bhuairidhean  mar  na 
glaineachan  amhairc  so,  nochd  iad  dhut  do 
chride  mì-chuanda  ga  chuir  fa  chomhair  do 


220 

shùl,  agus  a  nise  tha  thu  a'  faicinn  cho  mi- 
chuanda  sa  tha  thu. 

Bha  Hecciah  na  dhuine  math,  gidheadh,  an 
uair  a  dh'f hàs  e  tinn  (air  son  na  tha  dh'fhios 
agamsa)  bha  rudeigin  de  bhaireil  mhath  aig 
air  a  cridhe  fèin,  (agus  air  son  'na  tha  dh'  f  hios 
agam  mar  an  ceudna)  dh'  fhaodadh  an  Tigh- 
earna  an  àm  aiseag  gu  slainte  fhàgail  a  chum 
buairidh  chum  agus  gur  ann  a  b'  fhearr  a 
dh'  fhiosraicheadh,  e  na  h-uile  ni,  bha  na 
chridhe.  Faic  Isa.  xxxviii.  1 — 3,  maille  ri  Eachd. 
xxxii.  31. 

Mo  thruaighe!  Tha  sinn  peacaeh  thar  tomhas 
ach  cha'n  f  haic  sinn  a  mheud  gus  an  tig  uair 
buairidh,  ach  nuair  a  thig  sin,  ni  e  mar  ni  an 
dealbhadair,  ar  cridhe  tharruinn  a  mach  'na 
f  hìor  choltas,  gidheadh  cha  bu  chòir  sealladh  a 
thoirt  dhuinn  air  an  ni  a  ta  sinn  a'  thoirt  oirnn 
fantainn  bho  thighinn  a  dh'ionnsaidh  Iosa 
Criosd. 

Tha  da  rathad  anns  an  toir  Dia  sealladh  do 
dhuine  air  truailleachd  a  chridhe  fèin,  tha  aon 
rathad  tre  sholus  facail  agus  spiorad  Dè : 
agus  an  rathadeil  tre  bhuairidhean  an  diabhoil. 
Ach  leis  a'  cheud  rathad  chi  sinn  'ar  truailleachd 
air  aon  dòigh,  agus  leis  an  dara,  air  dòigh  eil. 
Tre  sholus  facail  agus  Spioraid  Dhe  tha  thu  a 
faotainn  sealladh  air  do  ghrainealachd,  agus  Je 
solus  na  grèine  tha  thu  faotainn  sealladh  air 
smal  agus  slalachar  a  th'  ann  ad  thaigh  no 
air    t'aodach.      Leis  an   t-solus    sin    tha  thi 

faicinn  am  feum  a  th'  agad  air  a  bi  glan,  ach 
eha'n  eil  sin  a'  toirt  air  an  t-salachar  gun  a  bhi 
sgaoladh  ni's  gràineile.  Ach  'nuair  a  thig  Sà- 
tan  'nuair  a  bhuaireas  esan,  tha  e  cuir  beath 
agus  fraoch  ann  ar  peacannan,  agus  ga'n 
tiunndaidh,  mar  gu'm  b'eadh  'nan  iomadh 
diabhol  an  taobh  a  staigh  dhuinn.  Nise  mar 
phrìosanaich  tha  iad  a'  toirt  ionnsaidh  air 
bristeadh  a  mach  tro  phrìosan  ar  cuirp,  bheir 
iad  an  ionnsaidh  air  tighinn  a  mach  air  ar  beoil, 
air  ar  sùilean  agus  air  ar  cluasan,  dòigh  sam 
bith  a  chum  sgainneal  an  t-soisgeil,  agus  tàir 
air  creideamh  chum  dorchachadh  ar  tìanais- 
ean  agus  damnadh  ar  n-anamannan. 

Ach  their  mi  mar  thubhairt  ni  riomhe,  is 
tric  gu'm  be  so  crannachar  pobuill  Dè,  agus 
"  Cha  do  thachair  deuchainn  air  bith  ribh,  ach 
ni  a  ta  coitcheann  do  dhaoinibh  ;  ach  tha  Dia 
dìleas,  nach  leig  dhuibh  a  bhi  air  bhur  feuch- 
ainn  thar  bhur  comas."  (1  Cor.  x.  ]3.)  Faic 
leabhar  Iob,  leabhar  nan  Sàlm.  agus  leabh- 
ar  an  Tuiridh.  Agus  cùimhnich  ni's  faide,  gu'n 
deach  an  ionnsaidh  a  thoirt  air  Criosd  e  fèin  a 
bhuaireadh  gu  toibheum  a  labhairt  agus  aoradh 
a  dheanamh  do'n  diabhol  agus  e-fèin  a  mhort. 
(Mat.  iv.  Luc.  iv.)  Buairidhean  ni's  miosa  na's 
urrainn  beirsinn  ortsa,  ach  bha  e  gun  pheacadh, 
a  ta  sin  f  ìor,  Agus  is  e  do  Shlànaighear,  a  ta 
sin  fìor.  Seadh,  tha  e  cho  fior  mar  an  ceud- 
na  le  e  bhi  air  a  bhuaireadh  gu'n  tug  e  buaidh 
air  a  bhuaireadair,  agus  gur  h-e  is  dìdeann 

daibhsan  a  bhios  air  am  buaireadh.  Col.  ii.  14, 
15.     Eabh.  ii.  15;  iv.  15,  16. 

Ceist.  Ach  ciod  as  ceann-fath  gu'm  beil  cuid 
a  tha  tighinn  a.  dh'ionnsaidh  Chriosd  cho  cian- 
ail  air  an  tilgeadh  sìos,  agus  air  am  bualadh  le 
buairidhean? 

Freagairt.  Faodaidh  sin  a  bhi  bho  iomadh 
reuson. 

Anns  d  cheud  àite  Cha'n  urrainnear  a 
dhearbhadh  air  cuid  a  tha  tighinn  a  dh'ionn- 
saidh  Chriosd,  gu'm  beil  iad  cho  truaillidh  sa' 
tha  na  sgriobturan  ag  ràdh  a  ta  iad,  gus  an  tig 
am  buaireadh.  Is  f  ìor  gu'm  beil  iad  a'  faicinn 
uidhir  de  an  truailleachd  fèin  sa  tha  toirt  orra 
dhol  an  deigh  Chriosd,  ach  tha  tuilleadh  sa 
choir  de  dh'aingeachd  annta  nach  eil  iad  a 
faicinn.  'S  beag  a  bhadhùil  aig  Peadar  gunrobh 
mallachadh,  agus  mionnan,  agus  breugan  agus 
toil  'na  chridhe  a  Mhaighistear  àicheadh  roimh 
an  àm  anns  an  tàinig  am  buaireadh ;  ach  an 
uair  a  thainig  sin  air  gu  dearbha,  thuig  e  gu'n 
robh  chum  a  dhoilgheis.  Eoin.  xiii.  36 — 38  ; 
Marc.  xiv.  38,  72. 

Anns  an  dara  h-àiLe.  Tha  cuid  a  tha  tighinn 
a  dh'ionnsaidh  Iosa  Criosd  ro  lan  as  am 
buadhan  fein  agus  aig  am  beil  beag  spèis  do 
Phearsa  Chriosd  ;  uime  sin  tha  Dia,  chum  a 
thoirt  orra,  gun  a  bhi  saoilsinn  uidhir  de  an 
seudan  fèin,  agus  gu'n  sealladh  iad  ni  bu  mhò 
air  pearsa  a  Mhic  agus  air  Iuach  na  ghabh  e 
os-laimh,  g'an  tilgeadh  sìos  do'n   t-slochd  le 


223 

buaircadh,  agus  tha  rai  a'  gabhail  ris  gur  e 
sin  a's  ciall  do'n  ràdh  so  aig  lob.  "■  Ma  nigheas 
mi  mi-fèin  ann  an  uise  sneachda  (ars  esan) 
agus  ma  ghlanas  mi  gu  glan  mo  làmhan,  an  sin 
tiigidh  tu  mi  'san  t-slochd,  agus  gabhaidh  m' 
eudach  fèin  gràin  diom."  (Iob  ix.  30.)  Bha 
Iob  a  saoilsinn  thar  tomhas  à  bhuadhan  fèin  — 
agus  a'  cuir  oirdheirceis  began  ro  ard  ;  Mar  tha 
na  sgriobturan  so  a  nochdadh.  (Iob  xxxiii. 
8—13;  xxxiv.5— 10;  xxxv.  2,  3  :  xlii.  3—7.) 
Ach  mu'n  àni  an  deach  crìoch  air  a  bhuairidh- 
ean,  chi  thu  gu'n  robh  e  ni  b'fhearr  air  fhògh- 
lum. 

Seadh,  Tha  Dia  gu  tric,  eadhon,  air  son  an 
ni  so,  mar  gu'm  b'eadh  a'  toirt  ar  gràsan 
uainn,  agus  'g'arfagail  gu  ìre  bhig  dhuinn  fèin, 
agus  do'n  bhuaireadair,  chum  is  nach  gràdh- 
aich  sinn  dealbh  a  Mhic  ni's  mò  na  ghràdh- 
aicheas  sinn  a  phearsa.  Faic  cia  mar  bhuin 
riubha  anns  an  t-sè-amh  caibidil  deug  dc 
d/iEseciel,  agus  anns  an  dara  caibidil  de  Hosea. 

Anns  an  treas  àite.  Theagamh  gu'm  beil  thu 
air  do  thabhairt  gu  mòr  gu  bhi  toirt  breth  air 
do  bhràthair,  gu  do  bhràthair  a  dhiteadh  do 
bhrìgh  gu'm  beil  e  na  dhuine  truagh  air  a 
bhuaireadh ;  agus  gu'm  beil  Dia  a  thaobh 
uabhar  do  chrìdh  a'  leigeil  a  bhuaireadair 
fuasgailt  air  do  mhuin,  a  chum  agus  gu'm 
mothaich  thu  thu-fèin  lag.  "  Roimh  sgrios 
thèid  uabhar,  agus  roimh  leagadh  spiorad  ard- 
anach."     Gnàth.  xvi.  18. 

Anns  a'  cheaihramh  àite.  Dh'fhaodadh  e 
bhith  gu'n  do  bhuin  thu  tuilleadh  a's  garbh  ris 
an  aiteam  aleònadh  le  Dia  air  an  t-seòl  ud,  gun 
a  bhi  toirt  an  aire  dhut  fèin  mu'm  biodh  tu  air 
do  bhuaireadh,  agus  uime  sin  dh'fhuilig  Dia  e 
thighinn  ort.     Gal.  vi.  1. 

Anns  a'  chùigeamh  àite.  Theagamh  gu'n 
robh  thu  buailteach  do  chlò-shàimh  agus  do 
chadal  agus  gu'n  chuireadh  na  buairidhean  so 
chum  do  dhùsgadh,  tha  fios  agad  gu'n  tainig 
buaireadh  Pheadair  air  an  deigh  dha  cadal, 
an  sin,  an  àite  faire  agus  ùrnaigh,  dhaich- 
eadh  e, — dh'aicheadh, — agus  dh'aicheadh  e  a 
Mhaighistir.      Mat.  xxvi. 

Anns  an  t-sè-amh  àite.  Theagamh  gu'n 
ghabh  thu  tuilleadh  sa  chòir  de  dhanadas  ort, 
agus  gu'n  sheas  thu  ro  f  hada  ann  ad  neart  fèin 
agus  air  an  aobhar  sin  gu'n  tainig  àm  buairidh 
ort.  Be  so  a  li-aon  de  na  h-aobhair  mu'n 
tainig  e  air  Peadar :  "  Ged  do  thrèig  gach 
duine  thu,  (ars  esan)  gidheadh  cha  trèig  mis' 
thu."  O  !  se  so  an  dòigh  air  a  bhi  buairte  gu 
dearbh.       Eoin.  xiii.  36 — 38. 

Anns  an  i  sheachdamh  àiie.  Theagamh  gu'm 
beil  e  an  rùin  Dhè  do  dheanamh  glic,  facal 
a'  labhairt  ri  muinntir  eile  a  ta  fo  àmhghar, 
agus  uime  sin  dh'fhuilig  e  thusa  bhi  air  do 
bhuaireadh.  Chaidh  Criosd  a  bhuaireadh 
chum  is  gum  biodh  e  comasach  .air  fòir  air 
muintir  eile  bhiodh  air  am  buaireadh.  Eabh.  ii. 
8. 

Anns  an  ochdamh  àite.  Theagamh  gu'n  tug 
Sàtan  air  Dia  gu'n  leig  e  leis  do  bhuaireadh  ag 
ràdh,  n'an  deanadh  e  sin  gu  mallaicheadh  tu  e 
as  an  aodann.  Mar  so  f  huair  e  cead  an  agh- 
aidh  lob,  uime  sin  tabhair  fanear  anam  a  ta  air 
do  bhuaireadh,  air  eagal  gu'n  dearbh  thu  ràdh 
an  diabhoil  fior.     Iob  i.  2. 

Anns  an  naoidheamh  àite.  Theagamh  gu'm 
feum  do  bhuadhan  a  bhi  air  an  dearbhadh  ann 
an  teallach  chum  a  mheirg  a  tha  leantainn 
riu  ghlanadh  air  falbh.  Agus  iad  fèin  a 
dhearbhadh  ann  an  lathair  ainglean  agus 
dheamhnaibh  gur  iad  moran  a's  fearr  no'n 
t-òr  a  thèid  a  mugha.  Theagamh  mar  an 
ceudna,  gu'm  beil  do  bhuadhan  gu  cliù,  moladh, 
onair,  agus  glòir  shonraichte  fhaotainn  an  àm 
tighinn  an  Tighearn'  Iosa  (gu  breitheanas)  air 
son  gach  euchd  a  rinn  thu  leo  an  aghaidh 
ifrinn  agus  a  h-uile  dheamhnaibh.  Ann  an 
latha  do  bhuairidh.     1  Ped.  i.  6,  7- 

Anns  an  deicheamh  àite.  Theagamh  gu'n 
robh  Dia  air  son  muinntir  eile  theagasg  trid 
t-osnaich,  do  ghearan,  do  chneadan  àgus  do 
chaoidh,  fo  d'  bhuairidhean  chum  a  bhi  'nan 
earalas  ann  an  seachnadh  nam  peacannan  air 
sgàth  am  beil  thus  air  do  thoirt  (aig  an  àm  so) 
seachad  do'n  luchd-pianaidh. 

Ach  ann  an  co-dhùnadh  an  ni  so,  cuir  an  t-olc 

ris  an  olc,  (agus  an  sin  bithidh  nan  nithe  olc  gu 

leòir)  ged'  tha    thu  gus  an  latha  'n  diugh  a 

dheasbhuidh  gràs  Dè,  fòs  cha'n  eil  thu   aeh 

ann  ad  chreutair  truagh,  peacach,  aig  am  beìl 
feum  air  Slànaighear  beannaichte,  agus  tha'n 
ceann-teagaisg  a'  nochdadh  dhut  aon  cho 
math  is  cho  caomh'sas  urrainn  cridhe  iarraidh, 
a  thubhairt  mar  an  ceudna  chum  do  mhis- 
neachadh. — "  An  tì  a  thig  am'  ionnsaidh  cha 
tilg  mi  air  chor  sam  bith  a  mach  e." 

Le  tighinn  uime  sin  a  dh'ionnsaidh  facal 
mìnichidh. 

Am  beil  a  chùis  mar  sin,  gu'm  beil  iadsan  a 
tha  tighinn  a  dh'ionnsaidh  Iosa  Criosd  gu  trie 
fo  eagal  an  cndhe  nach  gabh  Iosa  Criosd  ga 
ionnsaidh  iad  ?  Ma  ta  tha  so  a'  teagasg  dhuinne 
nan  nithe  so. 

Anns  a'  cheud  àite.  Faodaidh  creideamh 
agus  teagamhan  a  bhi  chomhnaidh  anns  an 
aon  anam  aig  an  aon  am;  O!  thus  air  bheag 
creideamh  c'arson  a  tha  thu  fo  amharas?"  (Mat. 
xiv.  31.)  Cha  dubhairt  e  O!  thus  gu'n  chreid- 
eamh!  ach  "  O!  thus  air  bheag  creideamh." 
A  chionn  gun  robh  beagan  creideamh  aige  ann 
am  meadhon  iomadh  amharas.  Tha  sin  fior, 
eadhon,  muinntir  a  tha  tighinn  a  dh'  ionnsaidh 
Iosa  Criosd,  tha  iad  a'  tighinn  agus  eagal  orra 
nach  tig,  agus  amharas  orra  nach  tig.  'Nuair 
a  dh'amhairceas  iad  air  a'  ghealladh,  no  air  facal 
misnichidh  tre  chreideamh,  an  sin  thigiad,  ach 
an  uair  a  dh'amhairceas  iad  orra  fèin,  no  air 
an  duilichinn  a  ta  na  laidhe  rompha  an  sin 
tha  ìad  fo  amharas.  "  Iarr  orm  tighinn,"  arsa 
Peadar ;  "  Thig,"  arsa  Criosd,  mar  sin  chadh  e 


227 


sios  às  an  luing  chum  a  dol  a  dh'ionnsaidh 
Iosa  ach  bu  dheuchainn  da  esan  a  ruigsinn  air 
an  uisge.  Is  amail  a  ta  e  do'n  anam  bhochd 
mhiannach  Iarr  ormsa  tighinn,  ars  am  peac- 
ach,  thig,  ara  Criosd  agus  cha  tilg  mi  air  chor 
sam  bith  a  mach  thu :  mar  sin  tha  e  tighinn 
ach  se  a  dheuchainn  tighinn  air  an  uisg  tro 
iomairt  bhàthaidh,  uime  sin  ma  shèideas 
gaoth  a  bhuairidh,  èiridh  tonnan  an  amharais 
agus  an  eagail  air  ball,  agus  tòisichidh  am 
peacach  a  tha  a'  tighinn  air  dol  fodha  mar  eil 
aige  ach  beagan  creideamh. 

Ach  gheibh  thu  an  so  ann  am  beagan  creid- 
eimh  Pheadair,  gniomh  dà-f  hilte,  se  sin  ri  ràdh, 
tighinn  agus  èighachd,  cha'n  urrainn  beagan 
creideamh  tighinn  fad'  na  slighe  gu'n  ghlaodh- 
aich,  Cho  fad  sa  mhaireas  a  dhànachd  naomh' 
am  fheadh  sin  as  urrainn  e  thighinn  an  sìth  ; 
ach  nuair  nach  eil  sin  ann  cha'n  urrainn  e  dol 
ni's  faide,  thèid  e  chuid  eile  de'n  t-slighe  le 
glaodhaich.  Chaidh  Peadar  cho  fad  sa  b'urr- 
ainn  a  bheagan  creideamh  a  ghiùlan :  mar  an 
ceudna  ghlaodh  e  cho  fad  sa  b'urrainn  a 
bheagan  creideamh  còmhnadh  a  dheamhnadh 
leis, «'  A  Thighearna  f  òir  orm."  Agus  mar  sin  le 
tighinn  a's  glaodhaich,  bha  e  air  a  chumail  bho 
dhol  sìos  do'n  doimhne  ged  nach  robh  aige 
ach  beagan  creideamh.  "  Shìn  Iosa  mach  a 
làmh,  agus  rug  e  air,  agus  thubhairt  e  ris,  O  I 
thusa  air  bheagan  creideamh  c'arson  a  tha  thu 
fo  amharas  ?" 


Anns  an  dara  h-àite  Ain  beil  e  mar  sin, 
gu'm  beil  iadsan  a  tha  tighinn  a  dli'ionnsaidh 
Iosa  Criosda  air  uairean  fo  eagal  an  cridhe 
nach  gabh  Iosa  Criosd  riubha?  Nise  tha  sin 
a  nochdadh  reasan  duinne  air  a'  chianalas  sin, 
a  tha  sinn  gu  tric  a'  faicinn  anntasan,  a  tha 
tigkinn  a  dh'ionnsaidh  Iosa  Criosd  c'arson  a 
ta  e  'chionn  eagal  a  bhi  orra  nach  gabh 
Iosa  Criosda  riu.  Tha  'n  saoghal  truagh  a 
magadh  oirnne  a  chionn  sinn  a  bhi  'n-ar  sluagh 
cianail,  tha  mi  a'  ciallachadh  a  thaobh  sinn  a 
bhi  air  uairean  mar  sin,  ach  cha'n  eil  f  hios 
acasan  air  aobhar  ar  dubhachais.  Na'm  b'urr- 
ainn  e  bhi  air  a  dhearbhadh  oirnn,  eadhon,  an 
sin,  an  uair  a  tha  sinn  cianail,  gu'n  gabhadh 
Iosa  Criosd  rinn  da  rìreadh,  bheireadh  e  oirnn 
leum  thar  an  cinn,  agus  chuireadh  e  n'is  mò  do 
shòlas  ann  ar  cridheachan  na  bhiodh  oirnn 
anns  an  àm  bu  liomhoire  an  corc  am  fion  agus 
an  ola  acasan.     Sailm  iv.  6,  7- 

Anns  an  treas  àite.  Am  beil  e  mar  sin, 
gu'm  beil  iadsan  a  tha  tighinn  a  dh'ionnsaidh 
losa  Criosda  air  uairean  fo  eagal  an  cridhe 
nach  gabh  Iosa  Criosd  riu?  Nise  tha  sin 
a'  nochdadh  gu'ni  beil  iadsan  a  tha  tighinn  a 
dh'ionnsaidh  Chriosd  n'an  sluagh  mothachail, 
smaointeachail,  o  eagal  a  bhi  orra  bho  chiall 
agus  smaointeannan.  Tha  iad  mothachail  air 
peacadh,  agus  mothachail  air  a  mhallachd  a 
tha  na  lorg  ;  tha  iad  mar  an  ceudna  mothach- 
aìl  air  mòrghalachd  ghlòrmhor  Dhè,  agus  air 

cho  beannaichte  sa  tha  bhi  air  an  gabhail  a 
steach  le  Iosa  Criosd  ;  tha  iad  mothachail  air 
glòir  nèimh  agus  olc  a  pheacavdh,  tha  iad  a' 
toirt  nan  nithe  so  fainear  agus  tha  fios  ac' 
orra :  "  Oir  an  uair  a  chuimhnicheas  mi  tha 
eagal  orm  ;  an  uair  abheir  mi  fainear  tha  eagal 
orm  roimhe  :"  Iob  xxi.  6  ;  xxiii.  15. 

Tha  na  nithe  so  a'  bristeadh  an  spioraid  a 
thaobh  gu'm  beil  iad  'nan  dùisg  agus  a  mothach- 
adh.  Na'n  robh  iad  marbh  mar  mhuinntir  eile, 
cha  bhiodh  iad  an  trioblaidean  le  eagal  mar 
tha  iad  :  Oir  cha'n  eil  eagal  ann  an  daoine 
marbha,  cha'n  eil  iad  a'  mothachadh  no  fo 
chùram,  ach  se  an  duine  beò,  tuigseach  tha, 
gu  tric  fo  eagal  a  chridh  nach  gabh  losa  Criosd 
ris.  Tha  ni  'g  ràdh  nach  eil  na  mairbh,  agus 
iadsan  a  ta  gu'n  tuigse  fo  smuairean,  tha  iad  a 
meas  gu'm  beil  iad  tearuinnt',  earbsach.  Co 
tha  cho  dàna  ri  Baidhard  dall  ?  Bu  chòir  dhaibh 
so  gu  dearbha  eagal  a  bhi  orra,  a  thaobh  nach 
eil  iad  a'  tighinn  a  dhionnsaidh  Iosa  Criosd, 
O  !  an  ifrinn,  an  teine.  an  t-slochd,  corraich 
Dhe,  agus  piantan  ifrinn,  tha  iad  air  an  ullach- 
adh  air  son  peacaich  bhochda,  dhearmadach  ! 
"  Cia  mar  thàras  sinn  às  ma  ni  sinn  dearmad 
air  slàinte  cho  mòr !"  (Eabh.  ii.  3.)  Ach  tha 
iad  gun  mhothachadh  agus  cha'n  urrainn  iad 
eagal  a  ghabhail. 

Anns  a'  cheathramh  àite.  Am  beil  e  mar 
sin,  gu'm  beil  iadsan  a  tha  tighinn  a  dh'ionn- 
saidh  Iosa  Criosd  gu  tric  fo  eagal  an  cridhe 

nach  gabh  Iosa  Criosd  riu  ?  Uime  sin  bu 
chòir  do  sheana  Chriosdaidhean  truas  a  bhi  aca 
ri  muinntir  òga  tha  tighinn  agus  a  bhi'g  ùrnaigh 
air  an  son.  Is  eol  duibh  cridhe  coigrich  oir  bha 
sibh  fèin  'n'ur  coigrich  ann  an  tìr  na  h-Eiphit. 
Is  eol  duibh  na  h-eagail,  na  h-amharasan  agus 
na  h-uabhasan  a  tha  deanamh  grèim  orra,  oir 
bha  iad  air  uairean  a'  deanamh  grèim  oirbh 
fèin.  Air  an  aobhar  sin,  gabhaibh  truas  riu 
deanaibh  urnaigh  air  an  son  misnichibh  iad, 
tha  fèum  ac'  air  gach  ni  de  so  ;  rinn  cionta 
grèim  orra,  rinn  eagal  fearg  Dhè  beirsinn  orr' ; 
theagamh  gu'm  beil  iad  am  fradharc  teine 
ifrinn,  agus  gu'm  beil  eagal  tuiteam  ann,  a  dian 
losgadh  an  taobh  a  staigh  de'n  cridheachan. 
Faodaidh  fhios  a  bhi  agaibh  cho  iongantach 
sa  tha  Sàtan  ag  oibreachadh  a  chuid  amharasan 
ifrinneach  an  taobh  a  staigh  dhaibh,  mas  a 
comasach  e  bàthaidh  e  iad  a  thaobh  an  lion- 
mhorac'hdagusan  cudthrom.  A  sheana  Chriosd- 
aidhean  caraibh  suas  an  rathad  dhaibh  togaibh 
an  ceap-tuislidh  às  an  rathad  orra,  air  eagal 
gu'm  bi  iadsan  a  tha  lag  agus  fann  air  an  tionn- 
daidh  a  thaobh,  ach  gu'm  ma  fearr  leibh  e  bhi 
slàn.  (Eabh.  xii.  ii.)  Thainig  mi  nis'  a  chum 
an  ath  bheachd  agus  labhraidh  mi  beagan  mu 
thimchioli, — se  sin  ri  ràdh  ; — 

Cha  leigeadh  Iosa  Criosd  leosan  a  tha  tigh- 
inn  da  rìreadh  ga  ionnsaidh,  smaointinn  aon 
uair  gun  tilgeadh  e  mach  iad. 

Tha'n  ceann-teagaisg  làn  de'n  ni  so  oir  tha 

e  'g  ràdh  "  An  tì  a  thig  am  ionnsaidh  cha  tilg 
mi  air  chor  sam  bith  a  mach  e."  Nise  ma 
thubhairt  e,  cha  tilg  mi  a  mach.  Cha'n  àill  leis 
gu'n  smaointicheamaid  gun  tilg. 

Tha  sin  ni's  faid  air  fhoillseachadh  leis  na 
beachdan  so  : — 

Anns  d  cheuddite.  Thoirmisg  Iosa  Criosd 
eadhon.  .dhaibhsan,  nach  do  thòisich  fathast  air 
tighinn  da  ionnsaidh  gu'n  iad  a  shaoilsin  aon 
uair  mar  iad  sud.  "  'Na  saoilibh  gu'n  dean 
mise  bhur  casaid  ris  an  Athair."     Eoin  v.  45. 

'S  iad  so  tha  mi  'g  ràdh  an  aiteam  nach  do 
thòisich  fathast  air  tighinn  da  ionnsaidh,  oir 
thuirt  e  mu'n  tiomchioll  beagan  roimhe  so : 
"  agus  cha  tig  sibh  am'  ionnsaidh-sa."  Oir 
chùm  am  meas  a  bha  ac'  air  onair  dhaoine  air  an 
ais  iad.  Fòs  leig  Iosa  Criosd  ris  daibh,  ged 
dh'f  haodadh  e  gu  ceart  an  diùltadh,  nach  dean- 
adh  e  mar  sin,  agus  dh'iarr  e  orra  gun  urrad 
agus  smaointeach  aon  uair  gu'n  casaideadh  e 
iad  ris  an  Athair.  'Nise  is  e  gu'n  chasaid  a 
dheanamh  tagradh  as  au  leth.  Cha'n  eil  Criosd 
anns  na  nithe  so  a'  seasamh  na  thamh  eadar 
an  t-Athair  agus  na  peacaich.  Mar  sin  ma  ta, 
mar  bu  mhath  le  Criosd  gu'n  saoileadh  iadsan 
(nach  tàinig  fathast  d'a  ionnsaidh  agus  nach 
tig)  gun  deanadh  e  casaid  orra,  uime  sin  cha 
bu  math  leis  idir  gun  saoileadh  iadsan  a  ta  tigh- 
inn  da  ionnsaidh  ann  am  firinn.  "  Agus  esan 
a  thig  cha  tilg  mi  air  chor  sam  bith  a  mach  e." 

Anns  an  dara  h-àite.     'Nuair  a  bha  bhean 

a  ghlacadh  an  adhaltranas  (eadhon  anns  an 
dearbh  ghniomh)  air  a  toirt  a  dh'ionnsaidh  Iosa 
Criosd,  ghnàthaich  e  e-fèin  ann  am  briathran 
san  gniomh,  a  ta  soillearachadh  nach  ann  a 
chum  dìtidh  agus  tilgeadh  a  mach  a  thainig  e 
dh'ionnsaidh  an  t-saoghail. 

Air  an  aobhar  sin  an  uair  a  chuir  iad  i  'na 
seasamh  fa  chomhair,  ehrom  e  e-fèin  sìos  agus 
thòisich  e  air  sgrìobhadh  le  mheur  air  an  làr 
mar  nach  biodh  e  ga  'n  cluinntinn.  Nise  ciod 
a  rinn  e  leis  an  ni  so  ach  a  thaisbeanadh  gu 
soilleir,  nach  robh  e  gu  casaidean  a  ghabhail 
an  aghaidh  peacaich  thruagha  co  air  bith  a 
thogadh  cùis  dìtidh  'nan  aghaidh.  Agus  tabh- 
air  fainear,  ged'  bhuanaich  iad  air  iarraidh,  a' 
smaointeach  fa-dheoigh  gu'n  co  èignicheadh 
iad  e  gu  dìteadh,  fòs  dh'f  hreagair  e  air  chor  is 
gu'n  dh'f  huadaich  e  gach  neach-dìtidh  uaipe, 
agus  an  sin  dh'iarr  e  oirre  chum  a  misneach- 
adh  tighinn  daionnsaidh-san,  "  Imich  romhad 
agus  na  peacaich  ni's  mò."  Eoin.  viii.  1 — 12. 
Cha'n  e  idir  nach  robh  gràin  aige  de  a 
gniomh,  ach  cha  dìteadh  e  a'  bhean  air  son  a 
peacaidh,  a  chionn  nach  be  sin  a  dhreuchd, 
"  Oir  cha  do  chuir  Dia  e  chum  gu'n  dìteadh  e 
an  saoghal,  ach  a  chum  gu'm  biodh  an  saoghal 
air  a  shaoradh  trìdsan.  (Eoin.  iii.  17.)  Nise 
cha  diteadli  Criosd  a  bhean  so  ged  a  bha  e 
air  a  cho-èigneachadh  chum  sin  a  dheanamh 
mu'n  saoileadh  a'  mhuinntir  a  tha  tighinn  da 
ionnsaidh  ann  am  fìrinn  aon  uair  gun  tilgeadh 

e  mach  iad.  "  Agus  an  tì  a  thig  am'  ionn- 
saidhsa  cha  tilg  mi  air  chor  sam  bith  a  mach  e." 

Anns  an  treas.  Tha  Dia  gu  soilleir  ag  iarr- 
aidh  air  a  pheacach  e  thionndaidh  agus  tighinn, 
agus  a'  toirmeasg  dha  smaointinn  air  chor  sam 
bith  gur  tilgeadh  se  mach  e.  "  Trèigeadh  an 
t-aingidh  a  shlige,  agus  an  duin'  eacorach  a 
smuainte  ;  agus  pilleadh  e  ris  an  Tighearna, 
agus  nochdaidh  e  tròcair  dha,  agus  ri  arDia-ne, 
oir  bheir  e  mathanas  gu  pailt."    Isa.  lv.  7- 

Tha  'n  Tighearna  le  iarraidh  air  an  duin' 
eacorach  a  smuainte  a  thrèigsinn,  gu  h-araid  a' 
toirmeasg  nan  smaointe  so  a  tha  cuir  maille  air 
an  duine  tha  tighinn  'na  astar  gu  Iosa  Criosd, 
se  sin  a  smaointean  as-creideach. 

Air  an  aobhar  sin  cha'n  eil  e  'g  iarraidh  air 
a  mhàin  a  shlige  a  thrèigsinn  ach  mar  an 
ceudna  a  smaointe.  "  Trèigeadh  an  t- 
aingidh  a  shlige,  agus  an  duin'  eacorach  a 
smuainte."  Cha  leòir  a  h-aon  diu  so  a  thrèig- 
sinn  ma  tha  thu  tighinn  a  dh'ionnsaidh  Iosa 
Criosd,  a  thaobh  gu'n  cùm  an  aon  eile  air  t'ais 
thu.  Ged  thrèigeas  duin'  a  shlighe,  a  bheatha 
neo-gheamnaidh  agus  shalach,  gidheadh  ma 
tha  na  smaointean  so  nach  gabh  Criosd  ris  air 
an  altrum  anns  a'  chridhe  cumaidh  nasmaoin- 
tean  so  e  gu'n  a  thighinn  a  dh'ionnsaidh  Iosa 
Criosd. 

A  pbeacaich,  a  pheacaich  a  tha  tighiiin,  ani 
beil  thus  air  son  tighinn  a  dh'ionnsaidh  losa 
Criosd  ?    Tha,  ars  am  peacach.     Ma  tha  trèig 

do  dhroch  shlighean.  Tha  mi  deanamh  sin, 
ars  am  peacach,  C'arson  ma  ta  tha  thu' 
tighinn  air  t-aghaidh  cho  mall  ?  Thaobh  gu'm 
beil  maille  air  a'  chuir  orm.  Ciod  a  chuir  maille 
ort  ?  na  thoirmeisg  Dia  thu  ?  Cha  do  thoirm- 
eisg,  am  beil  thu  dèigheil  air  tighinn  ni's 
luaithe  ?  Tha,  gidheadh,  cha'n  urrainn  mi. 
Guidheam  ort  labhair  gu  soilleir  rium,  agus 
innis  dhomh  aobhar  do  mhi-mhisnich?  Ged 
nach  do  thoirmisg  Dia  mi,  agus  ged  a  tha  mi'n 
geall  air  tighinn  ni's  luaithe,  gidheadh  tha'n 
smuain  so  agus  an  smuain  ud  eile  'g  èiridh  gu 
nadurrach  ann  am  chridhe,  ni  tha  cur  maille  air 
m'astar  gu  Iosa  Criosd.  Air  uairean  saoilidh 
mi  nach  eil  mi  air  mo  thaghadh,  air  uairean  eile 
nach  eil  mi  air  mo  ghairm,  agus  a  rithist  gu'n 
thòisich  mi  air  tighinn  ro  anmoch,  agus  air 
uairean  eile  saoilidh  mi  nach  eil  fhios  agam 
ciod  e  ni  tighinn.  Mar  an  ceudna  saoilidh 
mi  air  uairean  nach  eil  gràs  agam,  agus  an 
deigh  sin  nach  urrainn  mi  ùrnaigh  a  dheanamh, 
agus  a  rithist,  saoilidh  mi  nach  eil  annam  ach 
an  dù-chealgair,  agus  tha  nan  nithe  so  ga  mo 
chumail  air  m'ais  bho  thighinn  a  dh'ionnsaidh 
Iosa  Criosd. 

Seall  a  nis',  nach  d'innis  mise  sin  dut  ? 
Tha  smaointean  fathast  a'  chòmhnaidh  anns 
a'  chridhe,  eadhon  ann  an  cridheachan  na 
h-aiteam  a  thrèig  an  droch  shligheachan,  agus 
leo  so  tha  iad  air  am  buaireadh  ni's  mo  no  le  ni 
air  bith  eile,  thaobh^u'm  beil  e  cuir  maill'  air  an 

triall  a  dh'ionnsaidh  Iosa  Criosd ;  Oir  is  e 
peacadh  an  as-creideimh  as  màthair-aobhair 
do  na  smaointean  so  as  mò  tha  cuir  a  mhaill' 
air  a'  pheacach  a  tha  tighinn  na  dhroch 
shlighean.     Eabh  xii  1 — 4. 

Ach  a  nise  thaobh  gu'm  beil  Iosa  Criosd  ag 
iarraidh  ort  na  smuaintean  so  a  thrèigsinn 
deann  sin,  a  pheacaich  a  tha  tighinn,  mar  a 
trèig  thu  iad  tha  thu  sa'n  eacoir  a  bristeadh 
àinte  Chriosd  agus  a  buanachd,  ann  a  bhi  na' 
t-fhear-pianaidh  ort  fèin,  agus  ga  do  chumail 
fèin  bho  shocrachadh  ann  an  gràs,  et  Mar  creid 
sibh,  gu  cinnteach  cha  bhi  sibh  seasmhach." 
Isa.  vii.  9. 

Tha  sibh  a'  faicinn  an  so  mar  chuir  Iosa 
Criosd  e  fèin  an  aghaidh  a  leithidibh  sud 
de  smaointean,  a  tha  a'  mi-mhisneachadh  a 
pheacaich  a  tha  tighinn.  Agus  a  daighneach- 
adh  ao  teagaisg  sin  leìs  na  briathran  so.  "  Agus 
esan  a  thig  cha  tilg  mi  air  chor  sam  bith  a 
mach  e.55 

Thainig  mi  nise  chum  reusonachadh  air  a 
bheachd  so. 

Anns  a'  cheud  àite.  Na'n  leigeadh  IosaCriosd 
leat  aon  uair  a'  smaointeach  gu'n  tilgeadh 
e  mach  thu,  leigeadh  e  leat  mar  an  ceudna 
smaointeach  gu'm  breugaicheadh  e  fhacal,  oir 
thubhairt  e  "  An  tì  a  thig  am'  ionnsaidh  cha 
tilg  mi  air  chor  sam  bith  a  mach  e."  Ach  cha 
bu  mhath  le  Criosd  gun  tigeadh  tu  gaionnsaidh 
a  bhreugachadh  f  hacail,  oir  thubhairt  e  uime 

fèin, — "  Is  mise  an  fhirinn."  Uime  sin  cha 
bu  mhath  leis  gun  saoileadh  neach  sam  bith  a 
tha  tighinn  da  ionnsaidh  ann  am  firinn  gu'n 
tilgeadh  e  mach  iad. 

Annsan  dara  k-àite.  N'an  ceadaicheadh  Iosa 
Criosd  do'n  pheacach  a  tha  da  rìreadh  a'  tigh- 
inn  da  ionnsaìdh  aon  uair  a  smaointeach  gu'n 
tilgeadh  se  a  mach  e,  dh'  fheumadh  e  leis  an 
ni  sin  a  bhi  toirt  misnich  do  cheud  bhristeadh  a 
mach  an  as-creideimh  ni  a  rinn  e  a  mheas 
mar  a  nàmhaid  is  mo !  dha  fèin  agus  da  na 
shònraich  e  na  shoisgeil.  Uime  sin  cha  bu  math 
le  Iosa  Criosd  gu'n  saoileadh  am  peacach  a 
tha  tighinn  aon  uair  gu'n  tilgeadh  e  mach  e. 
Faic  Mat.  xiv.  31  ;  xxi.  21.  Marc.  xi.  23. 
Luc.  xxiv.  25. 

Anns  an  ireas  àite.  N'an  ceadaicheadh  Iosa 
Criosd  aon  uair  do'n  pheacach  a  tha  tighinn 
smaointeach  gu'n  tilgeadh  e  mach  e,  chead- 
aicheadh  e  dha  a  chuir  an  teagamh  an  robh  e 
toileach  tiodhlac  an  Athar  a  ghabhaìl  da  ionn- 
saidh,  ach  tha'n  ceannteagaisg  a'  dearbhadh, — 
''  Gach  ni  a  bheir  an  t-Athair  dhomhsa  thig  e 
am'  ionnsaidh,  agus  an  tì  a  thig  cha  tilg  mi 
air  chor  sa'm  bith  a  mach." 

Anns  a  cheathramh  àite.  N'an  ceadaicheadh 
losa  Criosd  dhaibh  a  smaointeach  aon  uair 
(Iadsan  a  tha  da  rìreadh  a'  tighinn)  gu'n  tilg- 
eadh  e  mach  iad,  feumaidh  gu'n  leig  e  dhaibh  a 
smaointeach  gun  dean  e  tarchuis  air  tarruinn 
an    Athar,    Ach    bhiodh   e  na  ard-thoibheum 

ro  olc  sin  a'  smaointeach.  Uime  sin  cha  bu 
mhath  le  losa  Criosd  gu  smaointicheadh  esan  a 
tha  tighinn,  aon  uair  gu'n  tilgeadh  se  a  mach  e. 

Anns  a'  chùigeamh  àite.  N'an  ceadaicheadh 
IosaCriosddhaibhsanathadarìreadha'tighinna 
smaointeach  aon  uair  gun  tilgeadh  e  mach  iad, 
feumaidh  e  leigeadhdhaibh  asmaointeach  gu'm 
bi  e  neo-dhìleas  anns  an  dreuchd  a  dh-earb 
Athair  ris,  ni  is  e  sàbhaladh,  agus  gu'n  ni  air 
bith  a  chall  de  na  thug  e  dha  ri  ghleidheadh, 
(Eoin.  vi.  36.)  Ach  chuir  an  t-Athair  fo  chùr- 
am  gu'n  tearnadh  e  'm  peacach  a  tha  tighinn. 
Uime  sin  cha'n  f  haod  e  bhi  gun  leig  e  le  lethid 
sin  a  neacha'  smaointeach  aon  uair  gun  tilgeadh 
se  mach  e. 

Anns  an  t-sè-amh  àite.  N'an  ceadaicheadh 
Dia  dhaibhsan  a  tha  tighinn  aon  uair  a  smaoin- 
teach  gu'n  tilgeadh  e  mach  iad,  an  sin  feumaidh 
e  leigeadh  dhaibh  a  shaoilsinn  gu'm  bi  e  neo- 
dhìleas  ann  an  dreuchd  a  Shagartachd,  air  son 
a'  cheud  chuid  deth  phàigh  e  luach  aira  shon, 
agus  thug  e  èirig  air  son  anmanan,agus  air  son 
andaracuid  bhuanaiche  ann  an  deanamh  eadar- 
ghuidhe  ri  Dia  air  an  son-san  a  thig.  (Eabh. 
vii.  25.)  Ach  cha'n  fhuilig  e  dliuinn  teagamh 
a  chur  ann  an  ghàthachadh  dileas  a  Shagart- 
achd,  uime  sin  cha'n  urrainn  e  f  hulang  dhuinn 
aon  uair  a  smaointeach  gu'm  bì  am  peacach  a 
a  tha  tighinn  air  a  thilgeadh  a  mach. 

Anns  an  t-seachdamh  àite.  N'an  ceadaich- 
eadh  Dia  dhuinn  aon  uair  a  smaointeach  gu'm 

bi  ara  peacach  a  thig  air  a  thilgeadh  a  macn, 
an  sin  feumaidh  e  leigeadh  dhuinn  teagamh 
a  chuir  'na  thoil  agus  'na  chomas  a  chum  tearn- 
aidh.  Ach  cha'n  fhuilig  e  dhuinn  aon  uair 
a  h-aon  diù  so  a  chuir  an  teagamh,  uime  sin 
cha  leig  e  dhuinn  aon  uair  a  shaoilsinn  gu'm  bi 
am  peaeach  a  tha  tighinn  air  a  thilgeadh  a 
mach, 

1.  Cha'n  urrainn  e  leigeadh  dhuinn  a  thoil 
a  chuir  an  teagamh.  oir  thubhairt  e  anns  a 
cheann-teagaisg, — "  Cha  tilg  mi  air  chor  sam 
bith  a  mach." 

2.  Cha'n  urrainn  e  leigeadh  dhuinn  a  chumh- 
achd  a  chuir  an  teagamh;  oir  thubhairt  an 
Spiorad  Naomha.  Tha  e  comasach  iadsan  a 
thig  da  ionnsaidh  a  thearnadh  chum  a'  cheum 
as  faide  mach. 

3.  Cha'n  urrainn  e  leigeadh  dhuinn  teagamh 
a  chuir  ann  an  èifeachd  fhoghantais,  oir  tha 
fuil  Chriosd  a'  glanadh  airfalbh  uile  pheacannan 
a  pheacaich  a  tha  tighinn.  (1  Eoin  i.)  uime 
sin  cha'n  urrainn  e  leigeil  leisan  a  tha  tighinn 
a  smaointeach  aon  uair  gu'n  tilg  se  mach  e. 

Anns  an  ochdamh  àite.  Na'n  ceadaicheadh 
Iosa  Criosd  aon  uair  do'n  pheacach  a  tha 
tighinn  a  smaointeach  gun  tilgeadh  se  mach  e, 
dh'fhuiligeadh  e  dha  a  bhreug  a  thoirt  do 
theisteas  soilleir  an  Athar,  a  Mhic,  agus  an 
Spioraid  Naoimh,  eadhon  do'n  uile  shoisgeil 
a  ta  ann  an  ìeabhraichean  Mhaois,  anns 
na   Faithean   anns   na   Sailm,   agus   anns   an 

Tiomna  Nuadh,  Ach  cha'n  urrainn  e  sin  fhul- 
ang,  uime  sin  chabu  choir  do'n  pheacach  a  tha 
tighinn  a  smaointeach  aon  uair  gu'm  bi  e  air  a 
thilgeadh  a  mach. 

Anns  an  naoidheamh  àite.  Agus  anns  an  àite 
mu  dheireadh,  Na'n  ceadaicheadh  Iosa  Criosd 
aon  uair  dhasan  a  tha  tighinn  d'a  ionnsaidh 
a  smaointeach  gu'n  tilgeadh  e  mach  e,  feum- 
aidh  e  leigeadh  dha  bòid  an  Athar  a  chuir  an 
teagamh ;  ni  a  rinn  esan  ann  am  firinn  'san 
ionracas  a  ghabhail.  chum  is  gu'm  biodh  mis- 
each  laidir  acasan  a  theich  gu  Iosa  Criosd  a 
dh'iarraidh  tearmuinn,  ach  cha'n  urrainn  e  so 
fhulang,  uime  sin  cha'n  urrainn  e  leigeil  Jeis 
a'  pheacach  a  tha  tighinn  a  smaointeach  aon 
uair  gu'm  bi  e  air  a  thilgeadh  a  mach.   Eabh.  vi. 

Thainig  mi  nise  chum  beagan  mìnichidh  a 
dheanamh  air  an  iomlan,  agusan  sin  bithidh,,mi 
a'  tarruinn  a  dh'ionnsaidh  co-dhùnadh. 

Tha  e  air  innse  dhuinn  gu'm  beil  daoine  gu 
nàdurrach  fada  bho  Chriosd. 

Soilleiricheam  sin  le  labhairt  air  na  tri 
ceistean  so  'leanas : — 

1.  C'ait  am  beil  esan  a  tha  tighinn  a  dh'ionn- 
saidh  losa  Criosd? 

2.  Co  e  esan  nach  eil  a  tighinn  a  dh'ionn- 
saidh  Iosa  Criosd? 

«3.  C'àit  am  beil  esan  gu  dhol,  nach  eil  3 
tighinn  a  dh'ionnsaidh  Iosa  Criosd. 
Ceist.  1.  C'àit  am  beil  esan,  &c. 

Freagairt.  1.  Tha  e  cian  bho  Dhia,  tha  e 
gu'n  Dia,  eadhon  dealaieht'  uaithe,  araon  na 
thuigse  na  thoil,  na  rùintean,  na  bhreitheanas, 
agus  na  chogais.     Eph.  ii.  12;  iv.  8. 

2.  Thaecian  bho  Iosa  Criosd  a  ìnhain  as  aon 
Fhearsaoraidh  o  thein'ifrinn.  Sailm  lxxiii.  27. 

3.  Tiia  e  cian  bho  obair  an  Spioraid  Kaoimh, 
o  obair  na  h-ath-ghionmhuinn,  agus  an  dara 
cruthachaidh  as  eugmhais  nach  faic  duine  san 
bith  rìoghachd  nèimh.     Eoin  iii.  3. 

4.  Tha  e  cian  bho  bhi  fìreanta,  an  fhìreant- 
achd  sin,  a  dh'fhagadh  e  taitneach  ann  an 
fianais  Dhè.     Isa.  xlvi.  14. 

5.  Tha  e  fo  chumhachd  agus  fo  uachdaran- 
achd  a  pheacaidh;  tha  peacadh  a'  riaghladh 
ann  agus  thairis  air,  tha  e  chòmhnaidh  an 
uile  cheudfathan  anama  agus  am  ballaibh  a 
chuirp,  air  dòigh,  a's  o  cheann  gu  chasan 
nach  eil  aon  f  hallaineachd.  Isa.  i.  6.  Rom. 
iii.  9—18. 

6.  Tha  e  anns  an  taigh-air-leth  maille  ri 
Udsia  ;  agus  chaidh  a  sgaradh  à  càmp  Israeil 
maille  ris  na  lobhrain.  2  Eachd.  xxvi.  21. 
Airm.  v.  2. 

7.  Tha  bheatha  a  measg  nan  neo-ghlan. 
"  Tha  e  ann  an  dombhlas  na  sèirbhe,  agus 
ann  an  cuibhreach  na  h-eacorach."  Iob.  xxvi. 
14.     Gniomh.  viii.  23. 

8.  Tha  e  ann  am  peacadh  anns  an  f  heòil,  ann 
am  bàs,  ann  am  lion  an  diabhoil  agus  air  a 

ghlacadh  mar  chiomach  dhasan  chum  a  thoile. 

1  Cor.  xv.  37.     Rom.  viii.  8.     1  Eoin.  iii.  14. 

2  Tim.  ii.  26. 

9.  Tha  e  fo  mhallachd  an  lagha,  agus  tha'n 
diabnol  a  chòmhnaidh  ann,  agus  tha  tighearnas 
aig  thairis  air.  Gai.  iii.  13.  Eph.  ii.  2,  3. 
Gniomh.  xxvi.  18. 

10.  Tha  e  ann  an  dorchadas,  agus  ag  iom- 
achd  an  dorchadas  gun  fhios  aige  c'àite  tha  e 
dol,  oir  dhorchaich  dorchadas  a  shùilean. 

11.  Tha  e  air  an  t-slighe  leathainn  a  tha 
treòrachadh  gu  sgrios;  agus  ma  bhuanaicheas  e 
air  aghaidh  thèid  e  cinnteach  a  steach  air  a 
gheat  fharsuinn,  agus  as  an  sin  sìos  air  staigh- 
raichean  ifrinn. 

Anns  an  dara  h-àite.  Co  e  esan  nach  eil  a 
tighinn  a  dh'ionnsaidh  Iosa  Criosd  ? 

1.  Tha  e  air  a  mheas  mar  aon  de  nàimhdean 
Dhè.     Luc.  xiv.  14.     Ron.  viii.  7. 

2.  Is  e  leanabh  an  diabhoil,  agus  ifrinn  ;  oir 
ghin  an  diabhol  e  'na  nàdur  peacach  agus 
feumaidh  ifrinn  a  shlugadh  suas  fa-dheòigh  a 
chionn  nach  tig  e  dh'ionnsaidh  Iosa  Criosd. 
Eoin.  viii.  44.  1  Eoin  iii.  8,  Mat.  xxiii.  15. 
Salm  ix.  17. 

3.  Is  e  mac  agus  oighre  na  fèirge  is  e 
sin  a  chrannachar,  agus  ìocaidh  Dià  dha  e 
roimh  lathair  a  ghnùise.  Eph.  ii.  1 — 3.  Eoin 
xxi.  29—31 

4.  Tha  e  na  fhèin-mhortair,  rinn  e  eacoir  air 

anam  fèin,  agus  is  aon  e  a  ghràdhaich  am  bàs. 
Gnà.  i.  18 ;  viii.  35,  36. 

5.  Is  còmpanach  e  do'n  diabhol  agus  do 
dhaoine  air  an  dìteadh.  Gnà.  xxi.  16.  Mat. 
xxv.  4. 

Anns  an  treas  àile.  Càit'  am  beil  e  coltach 
a  thèid  esan,  nach  tig  a  dh'ionnsaidh  Iosa 
Criosd  ? 

1.  Esan  nach  tìg  da  ionnsaidh  tha  e  coltach 
r'a  dhol  ni's  faidh  uaithe,  oir  tha  na  h-uile 
pheacadh  a  dol  ceum  ni's  faide  bho  Iosa  Criosd. 
Hos.  xi. 

2.  O'n  tha  e  ann  an  dorchadas  tha  e  coltach 
ri  dhol  air  seacharan  ann.  Oir  is  e  Criosd  solus 
an  t-saoghail,  agus  esan  nach  tig  da  ionn- 
saidh-san  tha  e  'g  imeachd  ann  an  dorchadas. 
Eoin.  viii.  11. 

3.  Tha  e  coltach  ri  bhi  air  a  ghluasad  air 
falbh  cho  fada  bho  Dhia,  bho  Chriosd,  agus 
bho  gach  uile  shonas  'sas  urrainn  an  Dia  bith- 
bhuas  a  ghluasad.     Mat.  xii.  41. 

Ach,  anns  an  dara  h-àite.  Tha'n  teagasg  so 
a  thighinn  a  dh'ionnsaidh  Chriosd,  ag  innse 
dhuinne  far  a  faod  peacaich  thruagha,  fhal- 
amh,  beatha  f  haotainn  da'n  anamaibh,  agus  sin 
ann  an  Criosd  :  tha  'n  bheatha  so  'na  Mhac, 
esan  aig  am  beil  am  Mac  tha  beatha  aige, 
agus  a  rithist,  "  Oir  esan  e  gheibh  mise  gheibh 
e  beatha,  agus  gheibh  e  deagh-ghean  o'n  Tigh- 
earna.     Gnà  viii.  35. 

Nis  air  son  tuilleadh   meudaichidh,   rioch- 

daidh  rai  raar  an  ceudna  an  so  tri  ceistean  a 
bharrachd. 

1.  Ciod  a  bheatha  th'  ann  an  Criosd  ? 

2.  Co  a  dh'f  haodas  a  sealbhachadh  ? 

3.  Ciod  na  cùmhnantan  air  ann  faighear 
sealbh  oirre  ? 

Ceist.  1.  Ciod  a  bheatha  tha  ann  an  Iosa 
Criosd  ì 

1.  Tha  beatha  fìreanachaidh  ann  an  Criosd. 
Tha  duine  le  peacadh  marbh  san  lagh  ;  agus 
is  e  Criosd  a  mhàin  a's  urrainn  a  shaoradh  le 
ionracas  agus  le  fhuil,  bho'n  bhàs  so  gu  staid 
beatha  : — "  do  bhrìgh  gu'n  do  chuir  Dia  aon- 
ghin  Mhic  do'n  t-saoghal  chum  gu'm  bitheam- 
aid  beò  tridsan"  (1  Eoin  iv.  9.)  'Se  sin  trid 
a  cheartais  a  bha  e  gu  dheanamh  agus  am  bàs 
a  bha  e  gu  fhulang. 

2.  Tha  beatha  shiorruith  ann  an  Criosd ; 
beatha  neo-chriochnach,  beatha  a  mhaireas  a 
chaoidh  nan  caoidhean."  Thug  Dia  dhuinne 
beatha  mhaireannach  agus  tha  a'  bheatha  so  'na 
Mhac."    lEoin  v.  11. 

Nise  thaobhgu'mbeil  fireantachdagus  slàinte 
shiorruidh  araou  ann  an  Criosd  do  dhaoine, 
agus  gun  sin  a  bhi  'n  àite  air  bith  eile,  co  naeh 
tigeadh  a  dh'ionnsaidh  Iosa  Criosd  ? 

Anns  an  dara  h-àite.  Co  a  dh'f  haodas  a 
bheatha.so  a  shealbhachadh, 

Tha  mi  'g  ràdh,  peacaich  bhochda,  thruagha, 
gu  sònraichte. 

1.  A  inheud  's  le'n  àill  a  sealbhachadh, — 

"  Agus  ge  be  neach  leis  an  àill,  gabhadh  e 
uisg'  na  beatha  gu  saor."     Tais.  xxii.  17. 

2.  Esan  air  am  beil  tart  air  a  shon :  Bheir 
mi  dhasan  air  am  beil  tart  de  dh'uisge  na 
beatha  gu  saor.     Tais  xxi.  6. 

3.  Esan  a  tha  sgìth  dhe  a  pheacannan.  "  So 
an  f  hois  leis  an  tabhair  sibh  fois  dhasan  a  ta 
sgìth,  agus  so  an  suaimhneas."  Isa.  xxviii. 
12. 

4.  Esan  a  tha  bochd  agus  feumach,  "  Coig- 
lidh  e  am  bochd  agus  am  feumach  agus  sàbh- 
ailidh  e  anam  nam  feumach." 

5.  An  tì  a  bha  ga  leantuinn  a  glaodhaich 
air  son  beatha :  "  An  tì  a  leanas  mise  cha 
shiubhail  e  an  dorchadas,  ach  bithidh  solas  na 
beatha  aige."     Eoin  viii.  12. 

Anns  an  treas  àite.  Ciod  na  cumhnantan 
air  am  faod  sinn  sealbh  f  haotainn  air  a'  beatha 
so  ? 

Freagairt.  Gu  saor.  A  pheacaich,  nach 
eil  thusa  cluinntinn?  Faodaidh  tusa  faotainn 
gu  saor  "  Gabhadh  e  uisge  na  beatha  gu  saor. 
Bheir  mìse  dha  de  thobar  uisge  na  beatha  gu 
saor.  Agus  an  uair  nach  robh  dad  ac'  a  dh' 
ìocadh  iad,  mhaith  e  gu  saor  dhaibh  araon." 
Luc  vii. 

Gu  saor  gun  airgead  agus  gun  luach.  "  Ho! 
gach  neach  air  am  beil  tart,  thigibh  a  chum 
nan  uisgeachan,  agus  esan  aig  nach  eil  airgead, 
thigibh  ceannaichibh  agus  ithibh,  seadh,  thig- 

ibh,  ceannaichibh  gun  airgead  agus  gun  luach, 
iion  agus  bainne."     Isa.  lv.  i. 

A  pheacaich,  am  beil  thusa  tartmhor?  Am 
beil  thu  sgìth  ?  Am  beil  thu  toileach  °  "^hig 
ma  ta,  oir  tlia  na  h-uile  ni  math  a  th'  aig 
Criosd  air  a  thairgse  do'n  pheacach  a  thig  gun 
airgead  agus  gun  luach.  Tha  beatha  aige  ri 
sheachnadh,  dhaibhsan  a  tha  g'a  h-iarraidh  agus 
aig  nach  eil  peighinn  a  chum  a  ceannach,  agus 
bheir  e  seachad  i  gu  saor;  Oh!  ciod  an  staid 
bheannaichte  anns  am  beil  am  peacach  a  tha 
tighinn  ? 

Ach,  Aìins  an  treas  àite.  Tha'n  teagasg 
so,  tighinn  a  dh'ionnsaidh  Iosa  Criosd,  ag 
innse  dhuinn  nach  eil  beath  r'afaotainn  an  àit' 
air  bith  eile.  Na'm  biodh  i  r'a  faotainn  ann  an 
àit'  air  bith  eile  cha  bhiodh  ach  fior  bheag  meas 
air  a  cheann-teagaisg  agus  air-san  a  labhair  e. 
a  dh'aindeoin  cho  mòr  sa  tha  an  gealladh 
"  Cha  tilg  mi  air  chor  sam  bith  a  mach"  n'an 
seasadh  neach  eile  dlù  a  bhiodh  ullamh  chum 
an  gabhail  da  ionnsaidh.  Ach  ann  an  so  tha 
glòir  Chriosd  air  a  leigeil  ris,  nach  urrainn  aon 
neach  ach  esan  tearnadh.  Agus  ann  an  so  tha 
ghràdh  air  a  leigeadh  ris,  ged  nach  urrainn 
neach  air  bith  tearnadh  ach  esan  na  aonar,  gidh- 
eadh  cha'n  eil  e  aindeonach  sin  a  dheanamh. 
"  Ach  an  tì  a  thig  am  ionnsaidh  (ars'  esan) 
cha  tilg  mi  air  chor  sam  bith  a  mach  e." 

Tha  e  soilleir  bho'n  sgriobtur  so,  nach 
urrainn  neach  air  bith  tearnadh  ach  Iosa  Criosd 

Gniomh  vi.  12.  "  Agus  clia'n  eil  slaint  ann 
an  neach  air  bith  eile  agus  thug  e  dhuinn 
beatha  mhaireannach  agus  tha  bheatha  sin  na 
Mhac."  Nam  biodh  beatha  r'a  faotainn  ann  an 
aite  air  bith  eile  b'ann  anns  an  lagh :  ach  cha'n 
eil  i  anns  an  lagh.  Oir  le  obair  an  lagha  cha 
bhi  duine  beo  air  f  hìreanachadh,  agus  mar  a  bi 
e  air  f  hìreanachadh,  cha  bhi  beatha  aige. 

Uime  sin  cha'n  eil  beatha  r'a  faotainn  an  àite 
sam  bith  eile  ach  ann  an  Iosa  Criosd.  Gal. 
iii. 

Ceist.  Ach  c'arson  a  dh'orduicheadh  Dia, 
nach  biodh  beatha  r'a  faotainn  ann  an  àite  sam 
bith  ach  ann  an  Iosa  Criosd  ? 

Freagairt.  Tha  aobhar  air  a  son,  agus 
sin  araon  a  thaobh  Dhè*  agus  do'r  taobhainne. 

Air  tùs,  a  thaobh  Dhè. 

Anns  d  cheud  àite.  Chum  gu'm  biodh  e  'na 
rathad  ceartais  cho  math  ri  tròcair :  agus  'na 
rathad  ceartais  cha  b'urrainn  e  bhi  mar  a'  biodh 
e  tre  Chriosd  ;  a  thaobh  gur  esan,  agus  esan  a 
mhàin,  a  bha  comasach  air  iarrtas  an  lagha  a 
fhreagairt,  agus  a  thoirt  air  son  peacaidh  na 
bha  ceartas  ag  iarraidh,  Bhiodh  na  h-ainglean 
air  am  brudhadh  shìos  an  ifrinn  gu  siorruidh, 
nam  biodh  am  mallachd  sin  air  a  leagail  orra  air 
son  ar  peacaidh  a  chaidh  a  leagail  air  Iosa 
Criosd :  ach  chaidh  a  leagail  air-san agus  ghiulan 
e  leis,  agus  fhreagair  e  an  t-ùmhladh,  agus 
shaor  e  a  shluagh  a  bha.fodha  le  lethid  a  riar- 
achadh  do'n  cheartas  dhiaghaidh  as  gu'm  beil 

Dia  fèin  ag  ràdli  gu'm  beil  e  dìleas  agus  cearl 
ann  am  mathanas  a  thoirt  dhuinn,  ma  ruitheas 
sinn  a  dh'ionnsaidh  Iosa  ann  an  creideamh  agus 
ar  muinigin  a  chur  anns  na  rìnn  e  air  son  beatha. 
Rom.  iii.  24—26.     Eoin  i.  9. 

Anns  an  dara  h-àite.  Feumaidh  beatha  bhi 
tre  Iosa  Criosd,  chum  gu'm  biodh  Dia  air 
ardachadh,  ann  a'  faotainn  a  mach  an  rathaid, 
'Se  so  gniomharan  an  Tighearna  chum  anns  na 
h-uile  nithe  gu'm  biodh  e  air  a  ghlòrachadh  tre 
Icsa  Criosd  ar  Tighearna. 

Anns  an  treas  àile.  Feumaidh  gur  ann  tre 
Isoa  Criosd  a  tha  beatha  aig  Dia  r'a  sheach- 
nadhj  Tì  aig  an  robh  mòr  thruas  ris  a  bochd, 
ris  an  dìblidh,  ris  a  mhacanta,  ri  fear  a  chridhe 
bhriste,  agus  riusan  do  nach  eil  sùim  aig 
moinntir  eile.  Salm.  xxvi. ;  xxxiv.  6  ;  li.  17  » 
cxxxviii.  6  ;  cxlvii.  3. 

Anns  à1  cheathramh  àile.  Feumaidh  beatha 
bhi  ann  an  Criosd  chum  uaill  a  ghearradh  bho 
bhillean  dhaoine,  'se  so  mar  an  ceudna  aobh- 
aran  an  abstail,  ann  an  Rom.  iii.  20 — 27 :  agus 
ann  an  Ephes.  ii.  8 — 10. 

Anns  an  dara  h-àìte.  Feumaidh  beatha  a 
bhi  ann  an  Iosa  Criosd  do'r  taobhainne. 

Anns  a'  cheud  àite.  Chum  is  gu'm  faod  sinn 
a  sealbhachadh  air  na  cùmhnantan  as  saoire 
se  sin  ri  ràdk,  a  nasgaidh,  mar  thiodhlac,  cha'n 
ann  mar  thuarasdal.  Na'n  robh  i  ann  an 
làmhan  Mhaois,  bu  ghann  oirnn  a  faighinn  d'a 

h-ionnsaidh  !  Na'n  robh  i  ann  an  làmhan 
an  t-sluaigh  phàidheamaid  gu  daor  air  a'  son  ! 
Ach  taing  do  Dhia  tha  i  ann  an  Criosd,  air  a 
tasgaidh  suas  ann-san  agus  gu  bhi  air  a  tabh- 
airt  leisan  do  pheacaich  air  chumhachan  saora, 
eadhon  a  gabhail  da'n  ionnsaidh  le  taingeal- 
achd,  mar  tha  na  sgriobturan  gu  soilleir  a' 
nochdadh.  1  Eoin.  i.  11,  12.  2  Cor.  xi.  4. 
Eabh.  xi.  13.     Col.  iii.  13—15. 

Aìins  an  dara  h-àite.  Tha  beatha  ann  an 
Criosda  dhuinne,  chum  is  nach  biodh  i  air  a 
socrachadh  air  bunait  cho  lag,  mar  gu  dearbha 
bhitheadh,  na'n  robh  i  ann  an  àit  air  bith  eile. 
Tha'n  lagh  fèin  lag,  air  son  so,  ach  tha  Criosd 
na  chlach  dhearbhaidh,  na  bhunait  chinnteach, 
Tì  nach  faillinn  ann  an  giùlain  t'uallaich,  agus 
t'anam  a  ghabhail  da  ionnsaidh,  a  pheacaich  a 
tha  tighinn. 

Anns  an  treas  àiie.  Tha  beatha  ann  an 
Criosd  a  chum  is  gu'm  bi  i  cinnteach  do'n 
t-shìol  uille.  Mo  thruaighe  !  na'n  robh  beatha 
air  a  fàgail  ann  an  làmhan  an  aoin  a's  fearr 
againn  gu  cinnteach  bhiodh  i  àr-bhacte  againn 
a  rithist,  agus  a  rithist,  agus  a  rithist,  no  na'n 
robh  i  ann  an  làmhan  aoin  air  bith  eile  chuir- 
eadh  sinn  le  ar  cul-sleanachadh  tric  a  leithid  a 
chorraich  air  is  gu'n  dùineadh  e  fa-dheoigh 
innidhoirn  le  diùmadhsiorruidh'nar  n-aghaidh. 
Ach  a  nise  tha  i  ann  an  Criosda,  neach  a's  urr- 
ainn  truas  a  ghabhail,  agus   guidhe   air   son 

raathanas,  seadh  mathanas  a  mheudachadh. 
Tha  i  aig  neach  a's  urraim  truas  a  ghabhai* 
ruinn  an  uair  a  thèid  sinn  as  an  rathad,  aig 
neach,  aig  am  beil  cridh  a  bheir  sinn  air  ar  n'ais  a 
rithist  ged  thèid  sinn  air  seacharan,  aig  neach, 
a  bheir  mathanas  gun  mhùigeadh.  Beannaichte 
gun  robh  Dia  a  chionn  beatha  bhi  ann  an 
Criosd.  oir  a  ta  i  nise  cinnteach  do'n  uile  shìol. 

Ach,  anns  cH  cheathramh  àite.  Tha'n  teag- 
asg  so,  tighinn  a  dh'ionnsaidh  Iosa  Criosd 
a  dh'iarraidh  beatha,  a'  cur  an  cèill  duinn 
oìcas  an  as  creideimh,  an  ni  eacorach  sin  as  e 
an  t-aon  non  t-ard  olc  a  tha  cuir  maille  air  a' 
pheacach  a  tha  tighinn.  Am  beil  an  ceann- 
teagaisg  ag  ràdh  thig  ?  am  beil  e  'g  ràdh 
"  agus  an  tì  a  thig  am'  ionnsaidh  cha  tilg  mi 
air  chor  sam  bith  a  mach  e."  Nise  ciod  an 
t-olc  sin  a  tha  cumail  pheacach  o  thighinn 
a  dh'ionnsaidh  Iosa  Criosd  ?  is  e  an  t-olc 
sin  an  t-as-creideamh,  oir  le  creideamh  thig 
sinn,  le  mi-chreideamh  cumaidh  sinn  airfalbh. 
Uime  sin  a  dubradh  gur  ann  leis  a'  sin  a 
tha  anarn  ag  imeachd  bho  Dhia,  a  thaobh  gur 
e  sin  a  thug  air  an  t-saoghal  air  tùs  imeachd 
uaithe,  agus  gur  e  an  dearbh  nì  a  ta  ga'n 
cumail  uaidhe  gus  an  latha  an  diugh,  agus 
tha  e  ga  dheanamh  na's  furasd  a  thaobh  gun 
robh  e  ga  dheanamh  bho  cheann  tamuill. 

So  am  peacadh  ris  am  faodar  an  diabhol 
bàn  a  ràdh,  oir  tha  e  gu  tric  ann  an  oibreach- 
adh  uilc  anns  an  anam,  ag  amharc  mar  aingeal 

sholuis,  fos  tha  e  'g  oibreachadh  mar  chomh- 
airleach  nèimh,  uime  sin  labhram  mar  mhìn- 
eachadh  mu'n  droch  ghalar  so. 

Anns  a  cheud  àite  Is  e  am  peacadh  sin 
seach  gach  peacadh  eile,aigambeil  rudeigin  de 
choltas  reusain  na  oidheirp,  oir  tha  e  a  cumail 
an  anma  bho  Chriosd  le  ràdh  nach  eil  e  iom- 
chaidh  no  ullamh  gu  dhol  da  ionnsaidh,  mar 
cion  mothachaidh  air  peacadh,  cion  aithreachais, 
cion  irisleachaidh,  cion  cridhe  briste. 

Anns  an  dara  h-àite.  Is  e  peacadh  is  fearr 
a  tha  co'f  hreagairt  ris  a'  chogais,  tha  cogais  a 
pheacaich  a  tha  tighinn  ag  innse  dha  nach  eil 
aon  ni  math  aige,  gu'"m  beil  a  buailteach  do 
dhìteadh,  air  son  deich  mile  tàlant,  gu'm  beil  e 
na  pheacach  ro  ainealach,  dall,  agus  cruaidh- 
chridheach,  nach  fiù  a  bhi  air  a  thoirt  fainear 
aon  uair  le  Iosa  Criosd  ;  agus  "  an  dean  thusa" 
ars  an  t-as-creideamh  "  ann  a  leithid  de  chàs 
'sa  tha  thu  nise,  gabhail  os  làimh  a  thighinn 
a  dh'ionnsaidh  Chriosd." 

Anns  andreas  àite.  Is  e  am  peacadh  sin  as 
fear  a  chòrdas  ri  mothachadh  ar  faireach- 
aidh,  Tha'm  peacach  a  tha  tighinn  a'  moth- 
achadh  oibreachadh  a'  pheacaidh,  de  gach 
seòrsa  peacaidh  agus  truaighe  'na  fheòil,  tha  e 
mothachadh  mar  an  ceudna,  corraich  agus 
breitheanas  Dhè  a  thoill  an  peacadh,  agus  tha 
e  gu  tric  a'  crith  fodha.  A  nis  ars'  am  mi- 
chreideamh  is  leir  dhut  nach  eil  gràs  agad  oir 
an  ni  sin  a  tha  'g  oibreachadh  annad  a's  truaill- 

eachd  e!  faodaidh  tu  mar  an  ceudna  f  haicinn 
nach  eil  gràdh  aig  Dia  dhut  a  thaobh  gu'm 
beil  mothachadh  agad  air  a'  chorraich  a'  laidhe 
ort,  uime  sin  cia  mar  gheibh  thu  de  dh'aghaidh 
n'a  thig  a  dh'ionnsaidh  Iosa  Criosd? 

Anns  d  cheathramh  .àite.  Is  e  am  peacadh 
sin  thar  gach  peacadh  eile  is  fearr  a  chòrdas 
ri  gliocas  ar  feòla,  Thagliocas  ar  feòla  ga  mheas 
iomchuidh  a  bhi  tacan  ann  an  teagamh,  seas- 
amh  tacan  air  ais,  èisdeachd  ris  an  da  thaobh 
car  tacain,  agus  gun  a  bhi  grad  no  ea-comh- 
airleach  gun  a  bhi  gabhail  cìis  dànadais  air 
Iosa  Criosd.  Agus  tha  as-creideamh  a'  tiuteam 
an  carainh  a'  ghliocais  sin. 

Anns  d  chùigeamh  àite.  Is  e  am  peacadh 
thar  gach  peacadh  eile  tha  gu  tric  a'  cagars- 
naich  ann  an  cluasan  an  anma,  mu'  an-easbsa 
mu'  dhìlseachd  Dhè  ann  an  cumail  a'  gheallaidh 
riusan  a  tha  tighinn  a  dh'ionnsaidh  losa  Criosd 
air  son  beatha.  Tha  e  mar  an  ceudna  cur 
deònaichead  Chriosd  a  chum  ar  gabhail  da 
ionnsaidh  an  teagamh.  Agus  cha  dean  peacadh 
sam  bith  sin  cho  innleachdach  ri  as-creideamh. 

Anns  an  i-se-amh  àiie.  Is  e  mar  an  ceudna 
am  peacadh  sin  a  tha  daonnan  aig  làimh  gu 
eiridh  ann  an  teagamh  an  aghaidh  a'.gheallaidh 
so  no  sud,  a  tha  air  a  thabhairt  le  Spiorad 
an  Tighearn  a  dh'  ionnsaidh  ar  cridhe  chum 
comf  hurtachd  a  thorit  dhuinn :  agus  mar  bi 
an  t'  anam  bochd  a  tha  tighinn  na  earalas  bheir 
e  le  mealltaireachd  an  gealladh  air  falbh  uaithe 

gu  tur  a  rithist,  agus  cha  bhi  aige  dheth  ach 
beag  buannachd. 

Anns  an  t-seachdamh  àite.  Is  e  thar  gach 
uile  pheacadh  eile  a  lagaicheas  ar  n'ùrnaighean, 
ar  creideamh  ar  gràdh,  ar  dichioll,  ar  n'earbsa, 
ar  dòchas,  tha  e  eadhon  a'  toirt  a  chridhe  air 
falbh  o'n  dhleasanas. 

Anns  an  ochdamh  àiie,  agns  anns  an  àite  mu 
dheireadh.  Tha'ra  peacadh  so  mar  a  thubhairt 
mi'n  dràsta,  a'  taisbeanadh  anns  an  anam  le 
cho  liugha  duil  ri  bhi  tearuinnte,  air  dhòigh  is 
gu'm  beil  e,  mar  gu'm  b'eadh,  na  chomhairle 
air  a'  cuir  bho  nèamh  ag  iarraidh  air  an  anam  a 
bhi  glic,  smaointeachail,so-chomhairleach,  agus 
gun  e  bhi  tur  ullamh  a  chum  creidsinn.  Bi'dh 
cinnteach  air  tùs  gu'm  beil  gràdh  aig  Dia  dhut, 
na  gabh  grèim  air  gealladh  sam  bith  gus  am 
bi  thu  air  t'fharrach  le  Dia  gu  sin  a  deauamh, 
ni  mò  a  ni  thu  thu-fèin  cinnteach  à  slainte,  cuir 
fathast  teagamh  sa  chùis  sin,  ged'  tha  teisteas 
an  Tighearna  gu  tric  air  a  dhaighneachadh 
annad,  na  bi  beò  tre  chreideamh  ach  tre 
ghliocas,  agus  an  uair  nach  urrainn  thu  faicinn, 
no  faireachadh,  an  uair  sin  gabh  eagal  agus 
an-earbsa,  an  uair  sin  gabh  amharas,  agus  cuir 
na  h-uile  an  teagamh  is  i  so  comhairl  ifrinneach 
an  as-creideimh  a  ta  air  a  còmhdach  thairis  le 
dòchasan  greadbnach  air  chor  's  gur  gann  as 
urrainn  do'n  Chriosdaidh  is  glice  a'  reason- 
achadh  a  chrathadh  dheth. 

Ach  ann  a  bhi  aithgearr,   bheir  mi  an  so 

do'n  leughadair  Chriosdail  cunntas  ni's  ro 
shònraichte  air  buadhan  an  as-creideamh  le 
creideamh  a  thoirt  'na  aghaidh  anns  na  cùig 
nithe  fichead  sònraichte  so  a  leannas : — 

Anns  a  cheud  àite.  Tha  creideamh  a' 
creidsinn  ann  a  facal  Dè;  ach  tha  as-creid- 
pamh  a'  cur  na  tìrinne  sin  an  teagamh.  Salm 
cvi.  24. 

Ànns  an  dara  k-àite.  Tha  creideamh  a 
creidsinn  an  fhacail  a  chionn  gu'm  beil  e  firinn- 
each,  ach  tha  as  creideamh  ga  chur  an  teagamh 
a  chionn  gu'm  beil  e  firinneach.  1  Tim.  iv.  3. 
Eoin  viii.  45. 

Anns  an  treas  àite.  Tha  creideamh  a'  faic- 
inn  ni's  mò  ann  an  gealladh  Dhè  a  chum  còmh- 
nadh  leis,  na  th'  anns  gach  ni  eile  chum  èis  a 
chuir  air :  ach  tha  as-creideamh  a  dh'aindeoin 
gealladh  Dhè  'g  ràdh :  Cia  mar  a  dh'fhaodas 
nanithe,  soa  bhith?  Rom.  iv.  19 — 21.  2  Rìgh 
vii.  2.     Eoin  iii.  1],  12. 

Anns  a  cheathramh  àite.  Bheir  creideamh 
air  muinntir  gràdh  fhaicinn  an  cridhe  Chriosd 
feadh  a  tha  e  a'  toirt  achmhasain  seachadh  le 
bheul  ach  tha  mi-chreideamh  a'  saoilsinn  gàmhlas 
'na  chridhe  'nuair  a  tha  e  'g  ràdh  le  bheul  agus  le 
fhacal  gu'm  beil  gràdh  aige  dhuinn.  Mat.  xv. 
22—29.     Aireamh  xiii.  2.     2  Eachd.  xiv.  3. 

Anns  d  chùigeamh  àite.  Ni  creideamh 
còmhnadh  leis  an  anam  chum  fantainn  gu 
foighideach  ged  a  dheanadh  Dia  maille  ann 
an  toirt  seachad,   ach  fàsaidh  an  t-as-creid- 

eamh  frionasach  agus  bheir  e  suas  gach  uiie 
ma  ni  Dia  maille  air  bith.  Salm  xxv.  5 ;  ciii. 
13,  14.     Isa.  viii.  17.     2  Rìgh  vi.  33. 

Anns  an  t-se-amh  àite.  Bheir  creideamh 
furtachd  am  buillsgean  gach  eagaH,  ach  tha 
as-creideamh  adùsgadhcùis-eagail  an  meadhon 
gach  comfhurtachd.  2  Eachd.  xx.  20,  21. 
Mat.  viii.  26.    Luc.  xxiv.  26,  27. 

Anns  an  t-seachdamh  àite.  Deothalaidh 
creideamh  milseachd  à  slat- smachdachaidh 
Dhè  ach  cha'n  urrainn  as-creideamh  comhfurt- 
achd  fhaotainu  'na  thròcairean  is  mò.  Salm 
xxiii.  4.     Aireamh  xii. 

Anns  an  ochdamh  àite.  Tha  creideamh  a' 
deanamh  uallaichean  mòra  aotrom,  ach  tha 
as-creideamh  a'  deanamh  uallaichean  aotrom 
glè  throm.   2  Cor.  xii.  14—19.    Mal.  i.  12,  13. 

Anns  an  naoidheamh  àite.  Tha  creideamh 
a'  còmhnadh  leinn  an  uair  a  tha  sinn  shìos,  ach 
tha  'n  t-as-creideamh  ga'r  tilgeadh  sìos  'nuair 
a  tha  sinn  shuas.  Micah  vii.  8 — 10.  Eabh. 
iv.  11. 

Anns  an  deicheamh  àite.  Tha  creideamh 
ga'r  teannadh  dlù  ri  Dia  an  uair  a  tha  sinn 
fada  uaidhe,  ach  tha  as-creideamh  ga'r  fuadach 
uaithe  nuair  a  tha  sinn  dlù  dha.  Eabh.  x.  22 ; 
iii.  12,  13. 

Anns  an  aon  àite  deug.  Far  am  beil  creid- 
eamh  a'  riaghladh  tha  e  dearbhadh  daoine  bhi 
'nan  càirdean  do  Dhia,  ach  far  am  beil  as- 
creideamh  a'  riaghladh  tha  e  dearbhadh  daoine 

bhi  'nan  nàimhdean  da.  Seumas  vi.  23.  Eabh. 
iii.  18.     Tais.  xxi.  8. 

Anns  an  dàra  h  àite  deug.  Tha  creideamh  a 
cuir  duine  fo  ghràs,  ach  tha  as-creideamh  ga 
chumail  fo  chorraich.  Rom.  ii.  24 — 26 ;  xiv. 
16.  Eph.  ii.  8.  Eoin  iii.  36.  1  Eoin  v.  10. 
Eabh.  iii.  17«     Marc.  xvi.  16. 

Anns  an  treas  àite  deug.  Tha  creideamh  a' 
ghanadh  a'  chridhe,  ach  tha  as  creideamh  ga 
chumail  truaillidh  agus  neo-ghlan.  Gniomh. 
xv.  9.     Tit.  i.  15,  16. 

Anns  d  cheathramh  àite  deug.  Le  creid- 
eamh  tha  fireantachd  Chriosd  air  a  chuir  as  ar 
leth,  ach  le  as-creideamh  tha  sinn  air  ar  druid- 
eadh  suas  fo'n  lagh  a  chum  dol  a  dhìth.  Rom. 
iv.  23,  24;  xi.  32.     Gal.  iii.  23. 

Anns  a'  ckitigeamh  àite  deug.  Tha  creid. 
eamh  a'  deanamh  ar  n-obair  taitneach  do  Dhia 
tre  Chriosd,  ach  ge  be  ni  a  ta  tre  as-creid- 
eamh  a's  peacadh  e,  oir  as  eagmhais  creideamh 
tha  e  do-dheanta  Dia  a  thoileachadh.  Eabh. 
xi.  4.     Rom.  xiv.  23.     Eabh.  xi.  6. 

Anns  an  t-se-amh  àite  deug.  Tha  creideamh 
a'  toirt  dhuinn  sìth  tgus  comhfurtachd  ann  ar 
n-anmaibh,  achthaas-creideamhagoibreachadh 
trioblaid  agus  luasgan  mar  thonnan  buaireasach 
na  fàirge.     Rom.  v.  1.     Seumas  vi.  1. 

Anns  an  t-seachdamh  àite  deug.  Tha  creid- 
eamh  a'  toirt  oirnn  luachmhorachd  f  haicinn  ann 
an  Criosd  ach  cha'n  f  haic  as-creideamh  sgeamh 
sam  bith  ann.     1  Pet.  ii.     Isa.  lii.  1 — 3. 

Anns  an  ochdamh  àite  deug.  Le  creideamh 
tha  ar  beatha  againn  ann  an  lànachd  Chriosd: 
ach  le  as-  creideamh  tha  sinn  a  dol  a  dhìth  agus 
a'  seargadh  as.     Gal  ii.  20. 

Anns  an  naoidheamh  àite  deug.  Tha  creid- 
eamh  a'  toirt  buaidh  dhuinn  thar  an  lagha,  a 
pheacaidh,  a  bhàis  agus  an  diabhoil,  ach  tha 
as-creideamh  g'ar  f  àgail  fo  'n  cunnard  sin  uile. 
Eoin  v.  4,  5.     Luc.  xii.  46. 

Anns  an  fhicheadamh  àite.  Bheir  creideamh 
oirnn  ni's  mo  dh'oirdhearceas  fhaicinn  ann  an 
nithe  neo-fhaicsinneach  na  th'  ann  an  nithe 
faicsinneach,  ach  tha  as-creideamh  a'  faicifln 
ni's  mo  dh'oirdheirceas  anns  na  nithe  a  ta 
làthair  na  bhios  anns  na  nithe  a  thig  an  deigh  so. 
2  Cor.  iv.  18.  Eabh.  xi.  24—27.  1  Cor. 
xv.  32. 

Anns  a'  cheud  àibe  tharfhichead.  Tha  creid- 
eamh  a'  deanamh  ròidean  Dhè  taitneach,  ach 
tha  as-creideamh  ga'n  deanamh  tròm  agus 
cruaidh.  Gal.  v.  6.  I  Cor.  xii.  10,  11.  Eoin 
vi.  60.     Salm  ii.  3. 

Anns  an  dara  h-àite  thar  fhichead.  Le 
creideamh  shealbhaich  Abraham,  Isaac,  agus 
Iacob  tìr  a'  gheallaidh,  ach  ie  as-creideamh 
cha  b'urrainn  Aaron,  no  Maois,  no  Miriam, 
faighinn  na  còir.     Eabh  vi.  9 ;  iii.  19. 

Anns  an  treas  àite  thar  fhichead.  Le 
creideamh  fhuair  clann  Isiaeil  thar  a  mhuir 
ruaidh  ach  le  as-creideamh  chaidh  iomadh  dhiu 
dhìth  san  fhàsach.     Eabh.  xi.  29.     Breith.  v. 

Anns  ct  cheathramh  àite  thar  fhichead.  Le 
creideamh  rinn  Gideon  le  trì  cheud  fear  agus 
beagan  de  chuinneagan  falamh,  ni  bu  mhò  na 
b'urrainn  an  dà  thrèibh  dheug  a  dheanamh,  a 
chionn  nach  do  chreid  iad  Dia.  Breith.  vii. 
16—22.     Airm.  xiv.  11—14. 

Anns  a  chùigeamh  àite  thar  fhichead.  Le 
creideamh  choisich  Peadar  air  a'  mhuir,  agus 
le  as-creideamh  thòisich  e  air  dol  fodha.  Mat. 
xiv.  21—24. 

Hiu  so  dh'fhaodainn  iomadaidh  eile  chur  a 
rinn  mi  air  son  aith-ghearr  a  dhearmad,  agus 
tha  mi  guidhe  air  gach  aon  a  tha  smaointeach 
gu'm  beil  anam  aige  r'a  thearnadh,  a  bhi  na 
earalas  an  aghaidh  as-creideimh,  air  eagal  le 
f  haicinn  gu'm  beil  gealladh  againn  air  inntrinn 
ann  an  sìth  gu'n  tig  a  h-aon  againn  gearr  air  le 
as-creideamh. 

An  ath  chleachdadh  ;  cleachdadh  rannsaich- 
idh. 

Tliainig  sinn  a  rithist  gu  cleachdadh  rann- 
saichidh,  A  pheacaich,  chualadh  tu  m'a  cho 
feumail  sa  tha  tighinn  a  dh'ionnsaidh  Iosa 
Criosd,  mar  an  ceudna  cho  deònach  sa  tha 
Criosd  chum  gabhail,  ris  an  anam  a  thig,  maille 
ris  na  sochairean  a  shealbhaicheas  iadsan  a  thig 
da  ionnsaidh  ann  am  firinn,  dean  thu  fèin  a 
nise  làn  rannsachadh  am  beil  thu  da  rìreadh 
a'  tighinn  a  dh'ionnsaidh  Iosa  Criosd  ? 

Is  iomadh  aobhar-bhrosnachaidh  a  dh'f  haod- 
ainn    a   chuir  an    so    fad'  chomhair  chum  an 

dleasanas    so  a   cho-iionadh   gu   cogaiseach  : 
— mar, 

1.  Tha  thu  ann  am  peacadh,  anns  an  fheòil, 
ànn  am  bà's,  ann  an  lìon  an  diabhoil,  agus  fo 
mhallachd  an  lagha,  mar  a  h-eil  thu  tighinn 
gu  Iosa  Criosd. 

2.  Cha'n  eil  aon  seòl  air  a  bhi  tearuinnte 
uapa  so  ach  le  tighinn  a  dh'ionnsaidh  Iosa 
Criosd. 

3.  Ma  thig  thu  gabhaidh  Iosa  Criosd  riut 
agus  cha  tilg  e  air  chor  sam  bith  a  mach  thu. 

4.  Cha  ghabh  thu  aithreachas  ann  an  latha 
mòr  a  bhreitheanais  ma  thig  thu  an  dràsta  gu 
Iosa  Criosd. 

5.  Ach  gu  cinnteach  ni  thu  bròn  fa-dheòigh 
ma  dhiùltas  tu  tìghinn  ;  agus. 

6.  Anns  an  àite  mu  dheireadh,  nise  fhuair 
thu  cuireadh  a  chum  tighinn,  nise  bithidh  do 
bhreitheanas  ni's  mò,  agus  do  dhìteadh  siorr- 
uidh  ni's  eagalaich,  ma  ni  thu  nise  diùltadh, 
na  bhidheadh  e  mar  a  cuala  tu  riabh  ma  thigh- 
inn  a  dh'ionnsaidh  Chriosd. 

Cunail.  Ach  tha  dòchas  againne  gu'n 
tainig  sinn  a  dh'ionnsaidh  Iosa  Criosd. 

Freagairt.  As  math,  mas  urrainn  thu  sin 
a  dhearbhadh  ach  air  eagal  gu'n  labhair  thu 
gu'n  bhonnchar,  agus  gu'n  tuit  thu  gu'n  fhios 
dut  ann  an  tein  ifrinn,  rannsaicheamaid 
beagan. 

Anns  o'  cheud  àite.  Am  beìl  thu  da- 
rìreadh  a'  tighinn  a  dh'ionnsaidh  Iosa  Criosd  ? 

Ciod  a  dh'  fhag  thu  air  do  chùl  ?  Co  uaithe 
thainig  thu  air  falbh  an  uair  a  thainig  thu  a 
dh'ionnsaidh  losa  Criosd? 

'Nuair  a  thainig  Lot  à  Sodora  dh'fhag  e  na 
Sodomaich  air  a  chùl.     Gen.  xix. 

'Nuair  a  thainig  Abraham  à  Caldea,  dh'fhag 
e  a  dhùthaich  agus  a  chàirdean  air  a  chùl. 
Gen.  xii.     Gniomh.  vii. 

'Nuair  a  thainig  Ruth  a  chuir  a  dòchais  fo 
sgiathan  Thighearna  Dia  Israeil,  dh'fhag  i  a 
h-athair  agus  a  màthair,  a  dèe  agus  tìr  a  dùch- 
ais  air  a  cùl.     Ruth  i.  15 — 17;  ii.  11,  12. 

'Nuair  a  thainig  Peadar  a  dh'ionnsaidh 
Chriosd  dh'  fhag  e  chuid  liantan  air  a  chùl. 
Mat.  iv.  18. 

'Nuair  a  thainig  Sacheus  a  dh'ionnsaidh 
Chriosd  dh'fhag  e  a  chìs  air  a  chùl.  Luc. 
xix. 

'Nuair  a  thainig  Pòl  a  dh'ionnsaidh  Chriosd 
dh'fhàg  e  fhèin-ionracas  air  a  chùl.  Phil.  iii. 
7,8. 

'Nuair  a  thainig  iadsan  a  ghnàthaich  droch 
innleachdan  a  dh'ionnsaidh  Chriosd,  thug  iad 
an  leabhraichean  leo,  agus  loisg  siad  iad  ged  a 
bha  iad  ann  am  beachd  duine  eile  air  am  meas 
'nan  luach  leth  cheud  mìle  bonn  airgeid. 
Gniomh  xix.  18—20. 

Cioda  thier  thus,  a  dhuine?  an  dh'fhag  thu 
do  leannanan  peacaidh,  do  thoil-inntinnean 
feòlmhor  do  luchd-eolais,  agus  do  chòmpanaich 
dhiamhain,    do    bhuannachd   mhi-laghail,   do 

dhèe  dhiamhain  t'ionracas,  agus  do  dhroch 
obraichean  mi-laghail  air  do  chùl  ?  Ma  tha 
a  h-aon  diù  so  maille  riut  agus  tus-a  maille 
riusan  ann  ad  chridhe  agus  ann  ad  bheatha 
cha  tàinig  thu  fathast  a  dh'ionnsaidh  Iosa 
Criosd. 

Anns  an  dara  h-àite.  Ambeil  thu  a'  tighinn 
a  dh'ionnsaidh  losa  Criosd  ?  Guidheam  ort 
innis  dhomh  ciod  a  ghluais  thu  a  chum  tighinn 
da  ionnsaidh  ?  Cha  tric  le  daoine  dol  do'n 
àite  so  no  do'n  àit'  ud  eile  mar  a  bi  aobhar 
àraid  ac'  air  a'  sin  a  dheanamh,  ni  mò  thig  iad 
a  dh'ionnsaidh  Iosa  Criosd  gun  aobhar :  Ciod 
a  their  thu  nise  ?  Na  ghluais  aobhar  thus  a 
chum  tighinn?  Tha  bhi  san  àm  fo  staid 
dìtidh  na  aobhar  iomchaidh  air  son  tighinn  a 
dh'ionnsaidh  Iosa  Criosd  a  dh'iarraidh  beatha: 
ach  cha  dean  sin  cùis  mar  a  gluais  an  t-aobhar 
sin  iad,  ni  a  chaoidh  nach  dean  e  gus  am  bi  an 
sùilean  air  am  fosgladh  chum  iad  fèin  fhaicinn 
anns  an  staid  sin,  oir  cha'n  e  duine  bhi  fo'n 
chorraich,  ach  e  sin  fhaicinn  a  bheir  air  a 
thighinn  a  dh'ionnsaidh  Iosa  Criosd ;  mo 
thruaighe!  Tha  gach  uile  dhuine  leis  a  pheacadh 
fo  chorraich  ;  agus  is  e  beagan  diu  sin  uile  thig 
a  dh'ionnsaidh  Iosa  Criosd,  agus  is  e  is  aobhar 
d'a  sin  nach  lèir  daibh  an  cor:  '*  Co  thug 
rabhadh  dhuibhse  teicheadh  o'n  fhèirg  a  ta  ri 
teachd  ?"  (Mat.  iii.  7.)  Gus  am  faigh  daoine 
rabhadh,  agus  gus  an  gabh  iad  rabhadh,  cha 
tig  iad  a  dh'ionnsaidh  Iosa  Criosd. 

Gabh  beachd  air  na  tr'i  no  cheithear  choimh- 
cisean  so. 

1.  Chatainig  Adamh  no  Eubh  a  dh'ionnsaidb 
Iosa  Criosd  gus  an  d'f  huair  iad  an  rabhadh, — 
dearbhadh  air  an  cor  caillte  a  thaobh  peacaidh 
Gen.  iii. 

2.  Cha  do  glaodh  clann  Israeil  a  mach  air- 
son  eadarmheadhonair,  gus  am  fac  iad  iad-fèin 
ann  an  cunnard  bàis  leis  an  lagh.  Ecs.  xx. 
18,  19. 

3.  Mu'n  tainig  an  cìs  mhaor  chunnaic  se 
e-fèin  caillt'  agus  air  dol  a  mugha.  Luc.  xv. 
iii.  J3. 

4.  Cha  tainig  am  mac  stròghail  gus  am  fac  e 
am  bàs  aig  an  doras  ullamh  gu  cuir  às  da. 
Luc.  xv.  17»  18. 

5.  Cha  tainig  an  trì  mìle  gus  nach  robh  fios 
aca  ciod  a  dheanadh  iad  a  chum  an  tearnaidh. 
Gniomh.  ii.  37—39. 

6.  Cha  tainig  Pòl  gus  am  faca  se  e-fèin  caillt', 
agus  shìos  deth.     Gniomh  ix.  3—11. 

7-  Anns  an  àite  mu  dheireadh,  Mu'n  tainig 
fear-gleidhidh  a  phrìosain  chunnaic  se  e-fèin 
caillte.  (Gniomhvi.  29 — 31.)  Agusthamise 
'g  innse  dhutsa,  gur  fasa  thoirt  air  an  duine 
shlàn  a  dhol  a  dh'ionnsaidh  an  leighich  air  son 
leigheis  no  thoirt  air  an  duine  nach  eil  a'faicinn 
eugail  anma  tighinn  a  dh'ionnsaidh  Iosa 
Crìosd.  Cha'n  eil  feum  aca  so  uile  air  lèigh 
carson  uime  sin  a  rachadh  iad  da  ionnsaidh? 
Chachum  a  chuinneag  làn,  ach  an  làn  a  ta  innte, 

c'arson  uime  sin  a  rachadh  i  do'n  tobar,  agus 
ma  thig  thusa  làn  cha  tig  thu  ceart.  Agus  bi 
cinnteach  gu'n  cuir  Criosd  air  falbh  falamh  thu. 
"  Ach  slànaichidh  e  iadsan  a  tha  brùite  'nan 
cridhe  agus  ceanglaidh  e  suas  an  creuchdan  ;" 
Marc.  ii.  17.     Salm  xlvii.  3.     Luc.  i.  2,  3. 

Anns  an  treas  àite.  Am  beil  thu  tighinn 
a  dh'ionnsaidh  Iosa  Criosd  ?  guidheam  ort 
innis  domh  ciod  a  chunnaic  thu  annsan  a  thug 
ort  an  saoghall  uile  a  thrèigsinn  chum  tighinn 
da  ionnsaidh  ?  Tha  mi  'g  ràdh  ciod  a  chunnaic 
tu  ann,  feumaidh  daoine  rudaiginn  fhaicinn 
ann  an  Criosd  air  neo  cha  tig  iad  da  ionn- 
saidh. 

1.  Ciod  an  sgeamh  a  chunnaic  tu  'na  phearsa? 
Cha'n  eil  thu  a  tighinn  mar  fac  thu  sgeamh 
ann.     Isa.  liii.  1 — 3. 

2.  Mu'n  deach  a  dhearbadh  orrasan  a  tha  air 
an  ainmeachadh  anns  an  Dàn.  Gu'n  robh  n'a 
bu  mhò  sgeamh  ann  an  Criosd  na  bh'  ann  an 
deìch  mìle.  Cha  d'rinn  iad  urrad  as  f  heòraich 
c'àit  an  robh  e  ni  mò  a  bha  shannt  orra  dol  'na 
dhèigh.     Dàn  v.  6. 

Tha  iomadh  ni  air  an  taobhsa  do  nèamh  is 
urrainn  an  cridhe  a  ghiùlain  air  falbh  agus  ni  e 
mar  sin  fad  's  as  beò  thu  ma  bhios  tu  air  do 
chumail  dall  agus  air  do  chumail  bho'n  sgeamh 
a  th'  ann  an  Iosa  Crìosd  f  haicinn. 

Anns  o'  cheathramh  àite.  Ma  thainig  thu 
a  dh'ionnsaidh  Iosa  Criosd  ciod  a  chunnaic  thu 
ann  o'n  thainig  thu  ga  ionnsaidh  ? 

Fhuair  Peadar  annsan  briathar  na  beatha 
shiorruidh.     Eoin  vi.  68. 

Fhuair  iadsan  a  tha  Peadar  ag  ainmeachadh, 
clach  bheò  ann  a  bha  toirtda'n  ionnsaidh  beatha 
shiorruidh.     1  Pet.  ii. 

Thuirt  e-fèin,  iadsan  a  thig  da  ionnsaidh,  &c. 
gu*m  faigh  iad  suaimhneas  da'n  ainmaibh,  an 
d'f  huar  thusa  suaimhneas  ann  da  t'anam  ? 
Mat.  xi. 

Rachamaid  air  ar  n'ais  gu  linn  an  t-Seann- 
Tiomnaidh. 

Anns  d  cheud  àite.  Fhuair  Abraham  ann- 
san  ni  a  thug  air  a  dhùthaich  f  hagail  air  a  shon, 
agus  tiunnda  air  a  sgàthsan  gu  bhi  'na  eilthir- 
each,  agus  'na  choigreach  air  talamh.  Gen. 
xii.     Eabh.  xi. 

Anns  an  dara  h-àite.  Fhuair  Maois  annsan 
ni  a  thug  air  crùn  agus  rìoghachd  a  thrèig- 
sinn. 

Anns  an  treas  àite.  Fhuair  Daibhidh  urrad 
annsan  air  dhòigh  is  gu'n  mheas  e  gu'm  b'f  hearr 
a  bhi  aon  latha  'na  theach  na  mìle  latha  an  àit 
eile.  Seadh  bha  bhi  'na  dhorsair  'na  theach  ni 
bu  luachmhoire  na  bheachd-sa  na  bhi  chòmh- 
naidh  ann  am  pàilliunan  aingidheachd.  Salm 
lxxxiv.  10. 

Anns  a'  cheathramh  àite.  Ciod  a  fhuair 
Daniel  agus  an  triùir  chloinne  annsan  a  thug 
orra  dol  fo  chunnard  na  h-àmhuinn  theintich, 
agus  faic  nan  leòghann  air  a  sgàth !  Dan.  vi. 
23. 

Thigeamaìd  a  nuas  gu  linn  nam  martair 
each. 

Anns  ci  cheud  àite.  Fhuair  Stephen  an  ni 
sin  annsan  a'  dh'fhàg  e  aoibhneach,  agus  thug 
e  gu  sèamh  suas  a  bheatha  air  sgàth  ainme. 
Gniomh  xvii. 

Anns  an  dara  h-àite.  Fhuair  Ignatius 
annsan,  ni  a  thug  air  a  roghnachadh  dol  tro 
phiantan  an  diabhoil  agus  ifrinn  fèin,  seach  a 
bhi  as  eugmhais-san. 

Anns  an  ireas  àite.  Ciod  a  channaic  Ro- 
manus  ann  an  Criosd  'nuair  a  thuirt  e  ris  an 
ìmpire  chuthaich  a  mhùigh  air  le  piantan  eagal- 
ach  :  "  Tha  mi  'gabhail  do  bhinn-dhìtidh 
thugam  le  gàirdeachas  O  ìmpire,  ach  cha  diult 
mi  bhi  airm'ìobradh  donapiantan  a's  cruaidhe 
as  urrainn  thu  dhealbh. 

Anns  a  ckeathramh  àile.  Ciod  a  chunnaic 
Menas  an  t-Eiphiteach  ann  an  Criosd  an  uair 
a  thuirt  e  fo  na  piantan  a  b'an-iochdmhoire. 
"  Chan  eil  aon  ni  ann  am  inntinn  as  urrainnear 
a  choimeis  ri  rìoghachd  nèimh  ni  mò  tha  an 
saoghal  uile  ged  bhiodh  e  air  a  chothromach- 
adh  air  meigh  an  coimheis  ri  luach  aon  anma. 
"  Co  is  urrainn  sinne  sgaradh  bho  ghràdh  Iosa 
Criosd  ar  Tighearna  ?"  agus  dh'f  hòghlum  mi 
bho  mo  Thighearn'  agus  bho  mo  Rìgh  gun 
"  eagal  a  bhi  orm  romhasan  a  mhàrbhas  an 
eorp !" 

Anns  a!  chùigeamh  àite.  Ciod  a  chunnaic 
Eulaliah  ann  an  Criosd,  an  uair  a  thubhair 

i  an  àm  dhaibh  a  bhi  spìonadh  a'  cuid  alt  as  à 
chèile  :  "  Feuch  a  Thighearna  cha  di-chuimh- 
nich  mi  thu  :  ciod  e  an  toilinntinn  a  th'  ann 
daibhsan,  O  Chriosd,  a  chùimhnicheas  air  do 
bhuaidh-chaithream  bhuadhach !" 

Anns  an  t-se^amh  àite.  Ciod  a  tha  thu  an 
dùil  a  chunnaic  Agnes  ann  an  Criosd,  'nuair  a 
chaidh  i  le  gàirdeachas  an  coinneamh  'nan 
saighdearan  a  bha  air  an  cuir  a  mach  a  chum 
a  ceusadh  : — «'  Gabhaidh  mi  gu  toileach,"  ars 
ise,  '<  ann  am  chìochan  fad  a  chlaidheimh  so, 
agus  cuiridh  mi  a  neart  ann  am  bhroilleach 
eadhon  gu  ruig  a'  cheanna-bheairt,  chum  le  bhi 
mar  so,  pòsda  ri  Criosd  mo  chèile,  bheir  mi 
buaidh  agus  seachnaidh  mi  uile  dhorchadas  an 
t-saoghail  so  ! 

Anns  an  t-seachdamh  àite.  Ciod  a  tha  thu 
a  saoilsinn  a  chunnaic  Iulita  ann  an  Criosd, 
air  do'n  ìmpire  a  bhi  'g  innseadh  dh'  i,  mar 
a  deanadh  i  aoradh  do  na  dèe  nach  biodh 
aice  a  dh'aon  chuid  dìdeann,  lagh,  breitheanas 
no  beatha.  Fhreagair  i ;  "  soraidh  le  beatha, 
thigeadh  am  bàs,  .soraidh  le  saibhreas,  thigeadh 
a'  bhochdainn.  Gach  ni  a  ta  agam  ged  a  robh 
e  mhìle  uidhir  sa  tha  e,  bheirinn  seachadh  a 
roghainn  air  facal  olc  no  toibheumach  a  labh- 
airt  an  aghaidh  mo  chruthadair." 

Anns  an  ochdamh  àite.  Ciod  a  chunnaic 
Marcus  Arethusius  ann  an  Criosd  'nuair, 
an  dèis  da  nàimhdean  fheoil  aghearradh,  agus 
a  lotan  ùngadh  le  mil  agus  a  chrochadh  suas 

ann  an  cliabh  a  chum  is  gu'n  laidheadh  na 
cuileagan  air  a  chreuchdan,  cha  tugadh  e 
(a  chum  iodhal-aoraidh  a  chumail  suas)  aon 
bhonna-sè,  ged  thearnadh  e  dha  a  bheatha. 

Anns  an  naoidheamh  dite.  Ciod  a  chunnaic 
Constantine  ann  an  Criosd,  'nuair  bu  ghnàth 
leis  a  bhi  pògadh  chrenchdan  na  h-aiteam  a 
dh'fhuilig  air  a  shon  ! 

Anns  an  deichearnh  àite.  Ach  ciod  a  ruigeas 
mi  leas  a  bhi  'g  àireamh  a'  chuid  as  lugha  de'm 
briathran  agus  de  'n  gniomharan  ann  an  so, 
feadh  le  'm  beatha,  le  'm  fuil,  le  'm  fulang  air 
acras,  air  claidheamh,  air  teine,  air  an  spìonadh 
às  a  chèile,  agus  leis  gach  uile  phianadh  a 
b'urrainn  an  diabhol  agus  ifrinn  a  dhealbh, 
thaisbean  iad  an  gràdh  d'o  Chriosd  an  dèis 
daibh  tighinn  da  ionnsaidh. 

Ciod  a  fhuair  thus  ann  a  pheacaich  ? 

Ciod!  a  thighinn  a  dh'ionnsaidh  Chriosd 
agus  gun  dad  f  haotainn  ann,  (feadh  a  tha  gach 
uile  ni  is  fiù  amharc  air  a  shon  r'a  fhaotainn 
annsan)  oir  ma  tha  ni  air  bith,  fòs  mar  eil  ni's 
leòir  a  chum  do  chur  bharr  cìche  do  thoilinn- 
tinnean  peacach,  agus  t-anamiannan  feòlmhor  ì 
air  falbh  leat ;  cha'n  eil  thu  a*  tighinn  a 
dh'ionnsaidh  Iosa  Criosd. 

Esan  a  thainig  a  dh'ionnsaidh  Iosa  Criosd, 
f  huair  e  ann  mar  thubhairt  mi  cheana,  ni  nach 
eil  r'a  f  haotainn  an  àit  air  bith  eile.     Mar  : — 

Anns  a'  cheud  àite.  Fhuair  esan  a  thainig  a 
dh'ionnsaidh  Chriosd  Dia  ann  a'  reiteachadh 

an  t-saoghail  ris  fèin,  cha'n  ann  a  cuir  an 
eaceartan  as  an  leth  ;  agus  mar  sin  cha'n  eil 
Dia  ri  fhaotainn  air  nèamh  no  air  talamh  a 
bharr  air.     2  Cor.  v.  19,  20. 

Anns  an  dara  h-àiie.  Esan  a  thainig  a  dh' 
ionnsaidh  Iosa  Criosd  fhuair  e  ann  tobar  gràis 
dianmhait,  cha'n  ann  a  mhain  a  chum  peacadh 
a  mhaitheadh,  ach  a  chum  an  t-anam  a  naomh- 
achadh,  agus  chum  a  chumail  bho  thuiteam 
sios  anns  an  droch  shaoghal  so. 

Anns  an  treas  àite.  Fhuair  esan  a  thainig 
a  dh'ionnsaidh  Iosa  Criosd  buaidh  ann :  a 
bhuaidh  sin,  ged  nach  dean  e  ach  beantainn 
dut  le  bhriathran,  no  thusa  ach  beantainn  dasan 
le  creideamh,  tha  beatha  le  aon  diu  sin  air  a 
giùlain  a  dh'ionnsaidh  t-anma  bheir  e  ort 
dùsgadh  mar  neach  air  ùr  mhosgladh  às  a 
chadal :  tha  e  dùsgadh  suas  uile  chumhachdan 
an  anma.     Salm  xxi.  11,  12.     Dàn.  vi.  12. 

Anns  a'  cheathramh  àite.  Am  beil  thu  a' 
tighinn  a  dh'ionnsaidh  Iosa  Criosd  ?  fhuair 
thu  glòir  ann,  glòir  a  tha  buadhachadh  agus  a 
dol  thairis.  "  Is  glòrmhor  thus  os  ceann 
bheann  na  creiche."     Salm.  lxxvi.  4. 

Anns  a'  chùigeamh  àite.  Ciod  a  their  mi  ? 
f huair  thu  fìreantachd  annsan  ;  fhuair  thu 
suaimhneas,  sìth,  toilinntinn,  nèamh,  glòir, 
agus  beatha  shiorruith. 

A  pheacaich,  gabh  comhairle  ;  feòraich  do 
d'chridhe  a  rithist  ag  ràdh,  An  tainig  mise  dh' 

ionnsaidh  Iosa  Criosd  ?  oir  tha  an  aon  cheist 
so  an  tainig  mi,  no  nach  tàinig,  a  cuir  nèamh 
no  ifrinn  air  leth  dhut.  Mas  urrainn  thu  ràdh 
thainig,  agus  gu'n  gabh  Dia  ris  an  ràdha  sin, 
is  sona,  sona,  sona  an  duine  thu !  Ach  mar 
eil  thu  air  tighinn,  Ciod  an  nì  a  nidh  sona, 
thu  ?  seadh  ciod  a  nidh  an  duine  sin  sona  a 
dh'f  heumas  a  bhi  air  a  dhamnadh  ann  an  ifrinn 
a  chionn  nach  tainig  e  a  dh'iennsaidh  Iosa 
Criosd  a  dh'iarraidh  beatha  ? 

A  pheacaich  a  tha  tighinn,  tha  facal  agam 
dhut  biodh  misneach  math  agad,  "  Cha  tilg  e  air 
chor  sam  bith  a  mach  thu."  Thar  gach 
duine  a's  tu  aon  bheannaichte  an  Tighearna; 
dh'ullach  Dia  a  Mhac  a  chum  a  bhi  na  ìobairt 
air  do  shon,  agus  tha  Iosa  Criosd  do  Thigh- 
earn  air  dol  a  dh'ullachadh  àite  air  do  shon, 
Eoin  i.  29.     Eabh.  x. 

Ciod  a  their  mi  ruit  ?  tha  thu  a'  tighinn  a  dh' 
ionnsaidh  Criosd  làn,  cha'n  urrainngu'm  bi  dìth 
aon  nì  ort,  a  thaobh  anaim  no  cuirp  a  thaobh 
an  t-saoghail  so,  no'n  t-saoghail  a  ta  ri  teachd 
nach  eil  ri  f  haotainn  ann  an  Iosa  Criosd. 

Mar  a  th'air  a  ràdh  mu'n  tìr  anns  an  deach 
na  Danites  a  ghabhail  sealbh,  seadh,  agus  le 
mòran  ni's  mò  do  dh'fhìrinii,  faodaidh  e  bhi 
air  a'  ràdh  mu  Chriosd :  Is  aon  mar  sin  e  air 
nach  eil  uireasbhuidh  aon  ni  math  a  ta  air 
nèamh  no  talamh. 

As  Criosda  làn  shaibhir  do  Chriosd-sa. 

Anns  a*  cheud  àite.  Tha  e  làn  de  ghras  : 
Tha  gràs  air  uairean  air  a  ghabhail  air  son 
gràidh,  cha  do  ghràdhaich  aon  riabh  raar  Iosa 
Criosd.  Chaidh  gràdh  Ionatain  thar  gràdh 
nam  ban  :  ach  tha  gràdh  Chriosd  a'  dol  thar 
eòlais.  Tha  e  thar  gràdh  na  talmhainn  uile, 
agus  nan  uile  chreutaran,  thar  gràdh  nan  uile 
dhaoine  agus  nan  ainglean.  Bhuadhaich 
a  ghaol  air  a  chuin  a  ghlòir  a  chuir  a  thaobh, 
ionad  nèamhaidh  f  hagaìl,  agus  e  fèin  èicleadh 
ann  ain  feòil,  a.  bhi  air  a  bhreith  ann  an 
stàbull,  a  bhi  air  a  leagadh  ann  am  mainir,  agus 
beatha  aim-bheairteach  a  chaitheamh  san 
t-saoghal  a  chum  ar  n'eugailean,ar  n'anmhuinn- 
each,  ar  peacannan,  ar  mallachd,  am  bàs,  agus 
a'  chorraich  a  thoill  an  duine,  gabhail  air  fèin. 
Agus  rinn  e  so  uile  air  son  droch  shluagh,  neo- 
thoillteannach,  mi-thaingeil.  Seadh  air  son 
sluaigh  a  bha  nan  nàimhdean  da.  "  Oir  air 
dhuinne  bhi  fathast  gun  neart,  ann  an  àm 
iomchuidh  bhàsaich  Criosd  air  son  nan  daoirte 
ain-dhiadhaidh.  Oir  is  gann  a  dh'fhuiligeas 
duine  bàs  air  son  duine  chothromaich,  ach 
theagamh  gu'm  biodh  aig  neach  eigin  de  mhis- 
neach  eadhon  bàs  f  hulang  air  son  duine  mhaith, 
ach  tha  Dia  a'  moladh  a  ghràidh  fèin  duinn, 
do  bhrìgh  an  uair  a  bha  sinn  fathast  n-ar 
peacaichibh  gu'n  dh'fhuilig  Criosd  bàs  air  ar 
son.  "  Is  mòr  a's  mò  uime  sin,  air  dhuinn  a 
ni's  a  bhi  air  ar  fìreanachadh  tre  f  huil,  a  shaorar 
trìdsan  o  f  hèirg  sinn.    Oir  ma  se  air  bhi  dhuinn 

n  ar  nàimhde,  gun  d'rinneadh  rèith  ri  Dia  sinn 
tre  bhàs  a  Mhic  ;  is  mòr  as  mò  air  dhuinn  a 
bhi  air  ar  deanamh  rèith,  a  shaorar  tre  a  bheatha 
sinn."     Roman.  v.  6 — 10. 

Anns  an  dara  h-àite.  Tha  e  làn  f  ìrinne.  Lan 
gràis  agus  firinne.  Fìrinn  a  tha  dìleas  ann  a'  cumail 
geallaidh,  eadhon  a'  chuid  so  de'n  cheann- 
teagaisg  (maiile  ris  gach  gealladh  eile)  "  Cha 
tilg  mi  air  chor  sam  bith  a  mach."  Uaidhe 
sin  a  dubradh,  gu'm  beil  a  bhriathran  fior,  agus 
gur  he  an  Dia  dìleas  a  chumas  cùmhnanta. 
Agus  uaidh  sin  ma4r  an  ceudna  tha  'n  ghealladh 
air  a  ghairm  'na  fhìrinn.  "  Colionaidh  thu 
t'fhirinn  do  dh'  Iacob  agus  do  thròcair  do 
dh'Abrahamamhionnaichthuda'r  n'aithrichean 
o  na  lathaibh  o  chian."  Uime  sin  a  dubradh  a 
rithist  gu'm  beil  e-fèin  agus  a  bhriathran  fìrinn- 
each  :  "  Is  mis  an  fhirinn,  Sgriobturean  na 
firinn,tha  t'  fhacal  'na  fhìrinn,  tha  do  reachd  'na 
fhirinn,  agus  labhraidh  mo  bheul  (ars  esan)  fir- 
inn."  Eoin.  xiv.  6;  xvii.  17«  Dan.  x.  21. 
2  Sam.  vii.  28.  Gnà.  viii.7.  Salm.  cxix.  142. 
Eccles.  xii.  10.  Isa.  xxv.  1.  Mal.  ii.  6.  2 
Tim.  ii.  12,  13. 

Nise  deiream,  is  firinn  f  hacal,  agus  tha  e-fèin 
lan  de  dh'fhìrinn,  chum  fhirinn  a  cho-lionadh 
eadhon  do  mhìle  ginealachd.  A  pheacaich 
a  tha  tighinn  cha  mheall  e  thusa,  thig  le 
dànachd  a  dh'  ionnsaidh  Iosa  Criosd. 

Anns  an  treas  àite.  Tha  e  làn  de  ghliocas, 
tha  e  air  a  dheanamh  dhuinne   de   ghliocas 

Dè — gliocas  a  chum  gnothaichean  na  h-eaglais 
a  riaghladh  gu  coitcheann,  agus  gnothaichean 
a  pheacaich  a  thig  gu  sònraichte  ;  agus  air  an 
aobhar  sin  tha  e  air  aithris,  gu'm  beil  e  na 
cheann  thar  gach  nì.  (1  Cor.  i.  Ephes.  i.) 
A  chionn  gu'n  riall  e  gach  nì  sa'n  t-saoghal  so 
le  ghliocas  a  chum  math  Eaglais:  uile  ghniomh- 
aran  dhaoine,  uile  bhuairidhean  Shàtain,  uile 
fhreasdalan  Dè,  uile  àmhgharan  agus,  bhrist- 
eadh-dòchais  :  tha  gach  ni  ge  be  air  bith  iad 
fo  làimh  Chriosd,  (Tì  is  e  gliocas  Dè)  agus 
dh'òrduich  se  iad  gu  lèir  a  chum  math  Eaglais : 
agus  an  urrainn  Criosd  ga  leasachadh  (agus  bi 
cinnteach  gur  urrainn)  cha  tachair  do  dh'aoH. 
ni  tuiteam  a  ìnach  sa'n  t-saoghal,  a  dh'aindeoin 
na  thèid  na  aghaidh,  nach  tiunndaidh  a  mach 
gu  math  Eaglais  agus  a  phobuill. 

Anns  a'  cheathramh  àite.  Tha  e  lan  de  'n 
Spiorad,  chum  a  phàirteachadh  do'n  pheacach 
a  tha  tighinn  ;  uime  sin  f  huair  se  e  gu'n  tomhas 
a  chum  a  bhairigeadh  do  gach  ball  de  chorp 
do  rèir  an  tomhais  a  dh'òrduicheadh  do  gach 
neach  leis  an  Athair.  Is  ann  uaithe  sin  a 
thubhairt  e,  an  tì  a  thig  da  ionnsaidh-san 
"  sruthaidh  às  a  bhroinn  aibhnichean  do  dh' 
uisge  beò."  (Eoin  iii.  34.  Tit.  iii.  5,  6. 
Gniomh.  i.     Eoin  vii.  31 — 38.) 

Anns  a'  chùigeamh  àite.  Tha  e  da-rireadh 
'na  thaigh-taisge,  làn  de  dh'uile  ghràsan  an 
Spioraid,  dhe  a  làntachd  tha  gach  ni  a  f  huair 
sinn,  agus  gràs  air  son  gràis.     Ann  an  so  tha 

tuilleadh  creideimh,  tuilleadh  gràidh,  tuilleadh 
treighdheireis,  tuilleadh  ioraslachaidh,  tuilleadh 
de  na  h-uile  ghràs ;  agus  de  'n  so,  eadhon 
tuilleadh  d'n  so  bheir  e  do  gach  peacach  iosal 
iriosal,  aithreach  a  thig.  Uime  sin  anaim  a 
tha  tighinn  cha'n  eil  thu  a  tighinn  a  chum 
fàsach  airmid  an  uair  a  thig  thu  dh'ionnsaidh 
Iosa  Criosd.     Eoin.  1.  16. 

Anns  an  t-sèamh  àite.  Tha  e  lan  de  dh' 
innidh  agus  de  thruacantachd  :  agus  mothach- 
aidh  iadsan  a  thig  da  ionnsaidh  a  dh'iarraidh 
beatha  sin.  Giùlanaidh  e  le' t'ammhuinneachd, 
agus  gabhaidh  e  truas  ri  t-aineolas,  bithidh  e 
air  luasgadh  le  mothachadh  air  do  lag-chùis, 
mathaidh  e  do  sheacharan  le  caoimhneas,  slàn- 
aichidh  e  do  chul-sleamhnachd,  agus  gràdh- 
aichidh  e  thu  gu  saor.  Cha'n  f  hàilinn  a  thrucan- 
tas,  agus  cha  bhrist  e  a'  chuilc  bhrùite  mi  mò 
a  mhùchas  e  an  t-asgart  de  am  beil  an  caol- 
smùid:  gabhaidh  e  truas  diubhsan  de  nach 
gabh  sùii  truas,  agus  bitliidh  e  fo  àmhghar 
mu'n  uile  àmhgharan.  Mat.  ix.  2;  xxvi.  41. 
Eabh.  ii.  18,  19  ;  v.  2.  Hos.  xiv.  4.  Esec. 
xvi.  5,  6.  Isa.  xiii.  9.  Salm  lxxviii.  38;  lxxxvi. 
15  ;  cxi.  4  ;  cxii.  4.     Tuireadh  iii.  22. 

Anns  an  t-seachdamh  àite.  Amaim  a  tha  a' 
tighinn,  tha  Iosa  a  dh'ionnsaidh  am  beil  thu 
tighinn  làn  de  chumhachd  agus  de  dh'  uabhas 
a  chum  do  bhuannachdsa,  is  urrainn  e  do 
nàimhdean  uile  a  chasg.  Is  e  prionnsa 
uile    rìghrean   na   talmhainn,   lùbaidh    e    uile 

innleachdan  dhaoine  chum  do  ehaomhnadh, 
bristidh  e  gach  ribe  a  chaidh  a  leagadh  ann  ad 
rathad,  togaidh  e  thu  as  gach  duilichinn  a  dh' 
fhaodas  iathadh  mu  d'  thiinchioll,  tha  e  glic 
an  cridhe  agus  treun  an  cumhachd,  tha  gach 
beatha  fo  nèamh  'na  làimh,  fòs  crithidh  na 
h-ainglean  a  thuit  ro'  làthair,  agus  tearnaidh  e 
do  bheatha  a  pheacaich  a  tha  tighinn.  1  Cor. 
i.  24.  Rom.  viii.  28.  Mat.  viii.  29  ;  xxviii.  18. 
Tais.  xv.  Salm  xix.  8  ;  xxvii.  5,  6.  Eoin. 
ix.  4;  xvii.  2.     Luc.  viii.  24.     Seumas  ii.  19. 

Anns  an  ochdamh  àite.  A  pheacaich  a  tha 
tighinn,  Tha  Iosa  a  dh'ionnstiidh  am  beil  thu  a 
tighinn  iriosal  an  cridhe,  cha  deann  a  tàir  air 
aon  neach,  cha'n  ann  air  son  do  shuaraichead 
o'n  leth  a  mach,  no  bho  t'anmhuinneachd  o'n 
leth  a  steach,  cha'n  ann  a  chionn  thu  bhi  bochd 
no  dìblidh,  no  duairceach,  no  ann  ad  àmhlar  a  ni 
e  tàir  ort.  Roghnaich  e  na  h-amadanan  agus 
a  bhuidhean  shuararch  agus  rinn  e  dìmeas  air 
nithibh  an  t-saoghail  so,  chuma  mhuinntir  ghlic 
agus  na  cumhachdaich  a'  chuir  fo  amhluadh. 
Cromaidh  e  chluas  ri  t'ùrnaigh  liodaich  agus 
togaidh  e  aiste  brìgh  t-osnaich  do-labhairt, 
gabhaidh  e  sùim  dhe  t'iobairtean  is  laige  ma 
bhios  do  chridhe  annta.  Matt.  xi.  20.  Luc. 
xiv.  21.  Gnà-fhocal  ix.  4 — 6.  Isa.  xxxviii. 
14,  15.  Dàn.  v.  15.  Eoin.  iv.  27.  Marc. 
xii.  33,  34.     Seumas  v.  11. 

Nise,  nach  eil  e  so  na  Chriosd  beannaichte, 
a  pheacaich   a   tha   tighinn  ?     Nach  eil  thu 

coltach  ri  bhi  air  do  sheòl  an  uairaghabh  thu  'gu 
t-ionnsaidh  e,  a  pheacaich  a  tha  tighinn  ?   Ach, 

Anns  an  dara  h~àùe.  Tha  cothrom  eile 
fathast  agad  ann  an  Iosa  Criosd  a  tha  tighinn 
da  ionnsaidh  ;  oir  cha'n  eil  e  a  rahain  làn  ach 
saor.  Cha'n  eil  e  a  caomhnadh  an  ni  a  ta  aige, 
tha  e  cridhe-fliosgailteach,  agus  làrah-fhosg- 
ailteach.  Nochdam  sin  dut  ann  am  beagan 
de  phùingean  àraid. 

Anns  a'  cheudàite.  Tha  sin  soilleir  a  chionn 
gu'm  beil  e  ga  d'  ghairm:  tha  e  ga  d  ghairm 
ga  ionnsaidh,  ni  nach  deanadh  e  mar  a  biodh  e 
saor  a  chum  tabhairt  seachad  :  tha  e  'g  iarraidh 
ort  an  uair  a  thig  thu,  iarr,  sir,  buail,  agus  a 
chum  do  mhisnichidh  tha  e  cuir  gealladh  ris 
gach  aithne  dhiù  sin,  "  Iarraibh,  bheirear 
dhuibh  :  siribh  agus  gheibh  sibh  :  buailibh  an 
dorus  agus  fosglair  dhuibh."  'Na'n  canadh  am 
bearteach  so  ris  a  bhochd,  nach  biodh  e  air  a 
mheas  na  dhuine  saor-chridheach  ?  deiream 
na'n  abradh  e  ris  a  bhochd,  thig  a  dh'ionnsaidh 
mo  dhorrais-sa,  iarr  aig  mo  dhoras-sa,  buail 
aig  mo  dhoras-sa,  agus  gheibh  thu  rud,  agus 
bithidh  rud  agad  :  nach  biodh  e  air  a  mheas 
fiallaidh  ?  mar  so  a  tha  Iosa  Criosd  a'  deanamh. 
Cuimhnich  e,  a  pheacaich  a  tha  a'  tighinn. 
Isa.  lv.  3.     Salm.  I.  15.     Mat.  vii.  7—9. 

Anns  an  dara  h-àile.  Cha'n  eil  e  a  mhàin 
ag  iarraidh  ort  a  thighinn,  ach  ag  innse  dhut 
gu'n  deam  e  gu  toileach  dhut  math  ;  seadh  ni 
se  e   le   gàirdeachas : — "  Ni   mi   gàirdeachas 

tharta  chum  math  a'  dheanamh  dhaibh  le'm  uile 
chridhe  agus  le'm  uil'  anam."     Jer.  xxxii.  41. 

Anns  an  treas  àite.  Tha  e  soilleir  gu'm  beil 
e  saor  a  chionn  gu'm  beil  e  a'  toirt  seachad 
gun  bheumadh  bìieir  e  do  gach  duine  gu 
h'all  agus  gun  mhùidheadh.  (Seumas  i.  5.) 
Tha  cuid  de  dhaoine  ann  nach  àicheadh  math 
a'  dheanamh  do'n  bhochd  ach  tha  iad  a'  measg- 
adh  an  tròcairean  le  oho  liugha  beum  air  chor 
is  nach  urrainn  an  neach  air  am  builich  iad  an 
dèire  f  haotainn  ann  ach  beg  milseachd.  Ach 
cha'n  eil  Criosd  a'  deanamh  mar  sin  a  pheacaich 
a  tha  tighinn,  tha  e  tilgeadh  t-uile  eaceartan 
air  a  chul-thaobh  ;  "  do  pheacaidhean  agus 
t-eaceartan  cha  chùimhnich  e  ni's  mò."  Isa. 
xxxviii.  17-     Eabh.  viii.  12. 

Anns  a'  cheathramh  àite.  Tha  e  soilleir 
gu'm  beil  Criosda  saor,  a  thaobh  nan  casaidean 
a  tha  e  deanamh  'nan  aghaidh-san  nach  tig  da 
ionnsaidh  a  dh'iarraidh  tròcair,  deiream  gu'm 
beil  e  a'  gearan  ag  ràdh; — "  A  Ierusaleim, 
a  Ierusaleim,  a  mhàrbhas  na  fàidhean,  cia 
minig  a  b'àill  leam  do  chlann  a  chruinneachadh 
ri  chèile  mar  a  chruinnicheas  cearc  a  h-eòin 
fo  sgiathan,  agus  cha  b'àill  leibh!"  (Mat.  xxiii. 
37«)  Chunnaic  mi  gu'n  labhair  se  e  mar 
chasaid.  Tha  e  aige  mar  an  ceudna  ann  an 
àite  eile: — "  Gidheadh  cha  do  ghairm  thu  orm 
O  Iacoib."  (Isa.  xliii.  22.)  A  pheacaich  a 
tha  tighinn,  faic  an  so  cho  toileach  sa  tha 
Criosd  ar  teàrnadh :  faic  an  so  cho  toileach  sa 

tha  e  chum  bairigeadh  beatha  agus  gach  ni 
math  do  chreatar  mar  thusa,  tha  e'  gearan 
mar  tig  thu,  tha  e  diùmbach  mar  a  gairm  thu 
air-san. 

Eisd,  a  pheacaich  a  tha  tighinn  aon  uair  eile: 
'Nuair  nach  tigeadh  Ierusalem  da  ionnsaidhsan 
a  dh'iarraidh  dìdeinn,  dh'amhairc  e  air  a  bhaile 
agus  ghul  e  os  a  cheann,  ag  ràdh :  "  O  gu'm 
b'aithne  dhut,  eadhon  dhutsa,  air  a  bheag  sam 
bith  ann  ad  latha  so  fèin,  na  nithe  a  bhuineas 
do  d'  shìth !  ach  a  nis'  a  ta  iad  falaichte  od' 
shùilean."     Luc  xix.  41. 

Anns  a'  chùigeamh  àite.  Agus  anns  an  àite 
mu  dheireadh.  Tha  e  fosgailt  agus  saor-chridh- 
each  a  chum  math  a  dheanamh  dhut,  mar  tha 
e  soilleir  leis  an  èifrhneas  agus  les  an  aighear 
a  bh'ann  an  àm  tighinn  dachaigh  do'n  mhàc 
stròghail,  ghabh  e  a  chaora  chaillte  da  ionnsaidh 
le  gàirdeachas,  a'  ghobhar  chaillte  le  eibhneas, 
seadh  an  uair  a  thainig  am  mac  stròghail  dach- 
aigh,  ciod  an  gàirdeachas,  agus  an  t-aighear, 
ciod  an  ceòl  agus  an  damhs  a  bha  ann  an  taigh 
athar!     Luc.  xv. 

Anns  an  treas  àite.  Bheir  mi  aon  aobhar 
mhisneich  eile  chum  do  chòmhnadh. 

Anns  a  cheud  àite.  Dh'ullaich  Dia  mar  an 
ceudna  cathair  tròcair,  cathair  gràis  a  chum 
suidhe  oirre,  a  chum  agus  gu'n  tig  thu  an  sin 
da  ionnsaidh-san  agus  gu'n  deanadh  e  ann  an 
sin  do  chluinntinn  agus  do  ghabhail  da  ionn- 
saidh:  "  Agus  coinnichidh  mis  thu  an  sin,"  ars' 

esan,  "  agus  labhraidh  mi  riut  o  uachdar  na 
cathair-thròcair."     Esco.  xxv.  22. 

Agus  co  their,  a  pheacaich,  'nuair  a  thig 
thu  am'  ionnsaidhsa,  gheibh  thu  mi  am 
shuidhe  air  cathair  na  tròcair,  far  ara  beil  mi 
do  ghnà  air  m'  fhaotainn  leis  a  pheacach 
chaillte  tha  tighinn,  an  sin  bheir  mi  mo  mhath- 
anas,  an  sin  cluinnidh  mi  agus  gabhaidh  mi 
ri'n  gearan  a  chum  m'fhàbhair. 

Anns  an  dara  h-àite.  Dh'ullaich  Dia  altair 
òir  air  do  shon,  a  chum  t'ùrnaighean  agus  do 
deuraibh  ìobradh  oirre:  altair  òir!  Tha  altair 
òir  air  a  ghairnn  d'i,  a  chum  a  leigeadh  ris  cho 
luachmher  sa  tha  i  a  thaobh  Dhè,  oir  is  i  an 
altair  òir  so  Iosa  Criosd,  tha'n  altair  so  a' 
naomhachadh  do  thabhairtais  agus  a'  deanamh 
t'ìobairt  taitneach.  Tha'n  altair  so  a  nise  a' 
deanamh  t'osnaichean  'nan  osnaichean  òir,  do 
dheuraibh  nan  deuraibh  òir,  agus  t-ùrnaighean, 
nan  ùrnaighean  òir  ann  an  sùilean  an  Dè  sin  a 
dh'ionnsaidh  am  beil  thu  tighinn,  a  pheacaich. 
Tais.  viii.  Mat.  xxiii.  19.  Eabh.  x.  10.  1  Ped. 
ii.5. 

Anns  an  treas  àite.  Sgaoil  Dia  fad  na 
slighe,  (bho  gheata  na  h-ifrinn  far  an  robh  thu, 
gu  ruige  geata  nèimh  a  dh'ionnsaidh  am  beil 
thu  dol,)  flùraichean  a  thug  e  à  ghàradh  fèin. 
Feuch !  ma  tha  na  geallaidhean,  na  cuiridhean, 
na  gairmean,  na  misnichean,  'nan  laidhe  mu'n 
cuairt  dut  mar  lilidhibh,  tabhair  fainear  nach 
briidh  thu  iad  fo  do  chasan  a  pheacaich !     Le 

gealladh  an  dubhairt  mi,  thubhairt,  mheasgaich 
e  nam  measg  so  uile  ainm  fèin,  agus  ainm  a 
Mhic;  mar  an  ceudna,  ainm  a  thròcair,  a 
mhathais,  agus  iochd,  a  thruacantais  ghràis  agus 
a  mhathanais  agus  gach  ni  eile  a  pheacaich  a 
tha  tighinn  a  chuin  do  mhisneachadh. 

Anns  d  cheathramh  àite.  Thaisg  e  suas  mar 
an  ceudna,  chum  do  mhisneachadh,  ainmean  na 
muinntreach  a  chaidh  a  shàbhaladh,  agus  peac- 
annan  na  muinntreach  sin  'na  leabhar,  tha 
iad  aig  air  an  sgrìobhadh  gu  soilleir,  chum 
gu'm  biodh  dòchas  agad  tre  f  hoigheidean  agus 
comhfhurtachd  an  Sgriobtuir. 

1.  Anns  an  Leabhar  so  chum  e  air  chùimhne 
coire  agus  peacadh  Noaih  ;  agus  mar  a  rinn 
Dia  tròcar  air. 

2.  Anns  an  Leathar-chùimhne  so  tha  ainm 
Lot  gu  soilleir  air  a  sgrìobhadh,  agus  Jiàdur  a 
pheacaidh  ;  agus  mar  rinn  Dia  tròcair  air. 

3.  Anns  an  Leabhar-chùimhne  so  tha  agad 
gu  soilleir  air  a'  chuir  sios,  ainrnean  Mhaois, 
Aroin,  Ghideoin,  Shamsoin,  Dhaibhidh,  Shol- 
aimh,  Pheadar,  Phòil,  le  nàdur  an  cuid  peac- 
annan,  agus  mar  rinn  Dia  tròcair  orra,  agus 
gach  ni  dhiù  so  a  chum  misneach  a'  thoirt  dhut, 
a  pheacaich  a  tha  tighinn. 

Anns  a  cheathramh  àite.  Cuiridh  mi  sìos 
aon  aobhar  mhisnich  eile,  do'n  duine  tha  tighinn 
a  dh'ionnsaidh  Iosa  Criosd.  Am  beil  thusa 
tighinn?  am  beil  thu  a  iighinr  rh  rìreadh? 
C'arson. 

1.  A  thaobh  do  thighinn  a  bhi  tre  èifeachd 
gairm  Dhè,  tha  thu  air  do  ghairm  :  tha  gairm 
a'  dol  roimh  thighinn,  cha'n  eil  tighinn  bho 
ghniomharra,  Esan  a  ghairmeas : — "  Agus 
chaidh  e  suas  gu  beinn  agus  ghairm  e  iadsnn 
a  b'àill  leis :  agus  thainig  iad  da  ionnsaidh." 
Marc  iii.  13. 

Annsan  dara  h-àite.  Am  beil  thu  a  tighinn? 
tha  sin  mar  an  ceudna  bho  èifeachd  soillseach- 
aidh.  Thug  Dia  ort  gu'm  fac  thu,  agus  uime 
sin  tha  thu  a'  tighinn,  cho  fad  sa  bha  thu  ann 
an  dòrchadas,  ghràdhaich  thu  dòrchadas,  agus 
cha  b'urrainn  thu  thighinn  a  chionn  gu'n  robh 
do  ghniomhan  olc  :  ach  air  dhut  a  bhi  ni's  air 
do  shoillseachadh  agus  comas  agad  air  facinn 
cionnas  a  tha  thu,  agus  c'àite  am  beil  thu  : 
agus  mar  an  ceudna  co  e  do  Shlànaighear 
agus  c'àite  am  beil  e,  tha  thu  nise  tighinn  a 
dh'ionnsaidh  Iosa  Criosd.  l<  Is  beannaichte 
thusa  a  Shìomoin  Bhar-Iona;  oir  cha  d' f hoill  • 
sich  fuil  agus  feòil  sin  dutsa"  (arsa  Criosd) 
"  ach  m'  Athairs'  a  ta  air  nèamh."     Mat.  xvi. 

17. 

Anns  an  treas  àite.  Am  beil  thu  a'  tighinn  ? 
tha  sin  a  bhrìgh  gu'n  d'aom  Dia  do  chridhe  a 
chum  tighinn.  Ghairm  Dia  thu,  shoillsich 
Dia  thu,  dh'aom  Dia  do  chridhe  chum  tigh- 
inn,  agus  uime  sin  tha  thu  a'  tighinn  a  dh' 
ionnsaidh  Iosa  Criosd,  is  e  Dia  a  ta  g'  oibreach- 
adh  annad,  ga  do  dheanamh  toileach  a  chum 

tighinn  a  dh'ìonnsaidh  losa  Criosd,  A  pheac- 
aich  a  tha  tighinn  beannaich  Dia  a  chionn  gu'n 
tug  e  toil  dut  a  chum  tighinn  a  dh'ionnsaidh 
Iosa  Criosd,  is  comharradh  e  air  gu'm  buin 
thusa  do  dh'  Iosa  Criosd  a  chionn  Dia  ga  do 
dheanamh  toileach  chum  tighinn  da  ionnsaidh. 
(Salm  cx.  3.)  Beannaich  Dia  a  chionn  gu'n 
chuir  e  às  do  nàmhaid  t'inntinn  :  mar  b'e  gu'n 
d'  rinn  e  sinn  dh'f  huathaicheadh  tu  fathast  do 
shlàinte  fèin. 

Anns  a  cheathramh  àite.  Am  beil  thu  tigh- 
inn  a  dh'  ionnsaidh  Iosa  Criosd?  is  e  Dia  a 
tha  toirt  a  chomais  dhut,  is  e  comas  do  thoil  a 
leantainn,  ahn  an  gnothaichean  do  shlàinte,  gibt 
Dhè,  is  e  Dia  a  ta  'g  oibreachadh  annad  araon 
an  toilagusan  gniomh.  (Phil.  ii.  13.)  Cha'n  e 
gu'n  toir  Dia  toil  a  chum  tighinn  an  uair  nach 
tabhair  e  comas,  ach  bu  choir  dhut  a  thabhairt 
fainear  gu'm  beil  an  comas  na  thròcair  a 
bharrachd,  chunnaig  an  Eaglais  gu'm  bu  da  ni 
air  leth  an  toil  agus  an  comas,  'nuair  a  ghlaodh 
i,  "  Tarruinn  mi,  ad'  dhèigh  ruithidh  sinn." 
(Dàn  Sholaimh  i.  4)  agus  b'  amhail  a  rinn 
Daibhidh  mar  an  ceudna,  'nuair  a  thubhairt  e 
"  Ruithidh  mi  ann  an  slighe  t'  àinteantan 
'nuair  a  mheudaicheas  tu  mo  chridhe."  Tha 
toil  a  chum  tighinn,  agus  cumhachd  a  chum  do 
thoil  a  leantuinn  na  thròcair  dà-f hilt,  a  pheacaich 
a  tha  tighinn. 

Anns  a'  ckùigeamk  àite.  T-uile  dhian-ruith 

iongantach,  lasanta,  ghrad  air  t-aghaidh  an 
deigh-losa  Criosd,  (a  pheacaich  a  tha  tìghinn 
tuig  ciod  a  tha  mi  a'  ciallachadh)  tha  iad  mar 
an  ceudna  'nan  còmhnadh  dhut  bho  Dhia. 
Theagamh  gu'm  beil  thu  a  mothachadh  air 
amaibh  ni' s  mò  na  muinntir  eile,  dùsgaidhean 
laidir  cridhe  chum  ruith  a  dh'ionnsaidh  Iosa 
Criosd  ;  nise  tha  agad  mu'n  àtn  so  gaoth  thait- 
neach  agus  làn  Spioraid  Dhè,  a'  lionadh  do 
shiùil  le  saoirbheas  ùrail  a  dheagh  Spioraid  ; 
agus  tha  thu  a'  marcachd  anns  na  h-amaibh 
sin,  mar  air  sgiathaibh  na  gaoithe  air  do  ghiùl- 
an  air  falbh  ni's  faide  na  thu  fèin— -ni's  faide 
na'  chuid  a's  liugha  de  t'  ùrnaighean,  agus 
mar  an  ceudna  thar  t-uile  eagalan  agus  bhuair- 
idhean. 

Anns  an  t-sè-amh  àite.  A  pheacaich  a  tha 
tighinn,  nach  eil  agad  an  dràst  agus  a  rithist 
pòg  bho  bhilibh  milis  Iosa  Criosd  ?  Tha  mi 
a'  ciallachadh  facal  beannaichte  eigin  a' 
sileadh  mar  chir-mheala  air  t'anam  a  chum  do 
bheothachadh  'nuair  a  tha  thu  ann  am  meadhon 
do  throm-inntinn  ? 

Anns  an  t-seachdamh  àile.  Nach  eil  Iosa 
Criosd  air  uairean  a'  toirt  dhut  pladhadh  dheth 
fèin,  ged  theagamh  nach  faic  thu  e  air  uairean 
cho  fad'  sa  bhiodh  neach  ag  àireamh  fichead  ? 

Anns  an  ochdamh  àite.  Nach  eil  agad  air 
uairean  mar  gu'm  b'eadh  blathas  a  sgiathan  a' 
cuir  sgàile  air  gnùis  t'anma  a  tha  toirt  dhut, 


mar  gu'm  b'eadh  dearsadh  air  do  spiorad  mar 
ghathanan  soilleir  na  grèine  air  do  cholainn 
'nuair  a  bhrùchdas  i  gu  grad  tro  neul,  ged  a 
tha  'n  tràthsa  gach  nì  air  teicheadh  air  falbh  ? 

Gu  ceart,  Tha  na  h-uile  nì  math  dhiù  so  ann 
an  deagh  làmhan  do  Dhè  ortsa,  agus  tha  iad  ort 
a  chum  do  cho-èigneachadh,  do  bhrosnachadh, 
agus  do  dheanamh  toileach  agus  comasach  gu 
tighinn,  a  pheacaich  a  tha  tighinn,  chum  is  gu'm 
bi  thu  fa-dheòigh  air  do  thearnadh. 


CRIOCH. 


